
Mes nežinome pavadinimo planetos, kurioje vyko čia 
aprašyti įvykiai, nors ir mėginome jį nustatyti. Ji nepana- 
ši nei į vieną mums žinomą apgyvendintą planetą. Jos su- 
sidarymo laikas galėtų būti Pirmoji Diaspora. 

Senovės literatūros paminkluose, įvairiuose Galakti- 
kos taškuoše išliko skirtingos Šešėlio istorijos. Tai buvo 
Antrosios Diasporos pradžia. Maždaug tuo metu atsinauji- 
no kontaktai tarp žvaigždžių. Šitas siužetas plačiai papli- 
to. Tai liudija, jog kitados jis buvo labai populiarus. Tur- 
būt tai galima paaiškinti grėsmingu kultūrinio regreso pro- 
blemos patrauklumu. Si problema buvo populiari tarp kos- 
moso pirmeivių, įsisavinančių naujus nesvetingus pasau- 
lius. Pati pirmoji "Šešėlio" versija rasta Sirijaus sistemo- 
je. Ji parašyta primityvia kalba, kurios šaknys - Žemės in- 
doeuropiečių kalbų grupė... 

Dar keletas žodžių apie šitą paslaptingą planetą. Ji pa- 
dalinta į du pusrutulius - Tamsųjį ir Šviesųjį. Riba tarp jų 
vadinama terminatoriumi. Planetoje nėra vandenynų, nors 
Šviesiame pusrutulyje tinkamos sąlygos atsirasti gyvybei. 
Be to, pastebimi kai kurie reljefo pakitimai, kas liudija, 
jog taip buvo ne visada. Beveik visos vandens atsargos yra 
Tamsiajame pusrutulyje. Jis negyvenamas, neapšviestas, 
nešildomas saulės - tai begaliniai ledynų plotai. Tik lėtas 
ledynų masės slinkimas ir ištisinio ledynų sluoksnio susi- 
darymas terminatoriuje, sudarė galimybes atsirasti nedide- 
liems vandens šaltiniams kai kuriuose planetos taškuose, 
pavyzdžiui Rantoroje. Taip atsirado sąlygos gyvybės pratę- 
simui. Tačiau žmonės gyvena tik aukštumose, nes lygumo- 
se labai aukštas atmosferos slėgis. Atmosferos sudėtis tiks- 
liai nėra žinoma, bet manoma, jog deguonies joje mažiau, 
negu Žemėje, o anglies junginių daugiau. Tai įprasta pla- 
netoms su skurdžia augmenija. 

Laiko vienetas - diena. Ji prilygsta Žemės parai, bet jos 
niekada nekeičia naktis. Planeta apie savo ašį apsisuka 

maždaug vieną kartą per metus. Turbūt dėl vandenynų įta- 
kos apie Saulę ji sukasi lėčiau, maždaug tokiu pat greičiu, 
kaip ir apie savo ašį. Galbūt tai galėjo įtakoti ir potvyniai 
bei atoslūgiai, o gal ir susidūrimas su meteoru. Sąlyginai 
diena šioje planetoje dalinama į trečdalius: po aštuonias 
valandas kiekviena dalis. Tankiai apgyvendintose teritori- 
jose kiekvieno trečdalio pabaiga pažymima varpų dūžiu, 
apie dienos pabaigą praneša du varpų dūžiai; o rytas pa- 
sveikinamas trimis varpų dūžiais. 

Iš planetos gyvūnų pirmiausiai derėtų paminėti erelius. 
Jie primena Žemės erelius, bet yra daug didesni už juos ir 
jų smegenys geriau išvystyti. Be to, ant jų galvos puikuoja- 
si aštuonkampė skiauterė. 

Kalnų ožiai, kaip ir kiti gyvūnai bei augalai, apie ku- 
riuos čia bus kalbama, turbūt į šią planetą pateko iš Že- 
mės. O gal jie ir vietinės kilmės. Bet išeiviai žemiečiai juos 
vadina jiems įprastais vardais. 


PIRMA DALIS 
NUSIKALTIMAS 


Kas pasitiki paukščiais, 
Tegul neburnoja prieš likimą. 
Skrajūnų patarlė 


Seldas Harlas skubėjo kiek galėdamas. Niekada gyvenime 
jis taip greitai nebėgiojo. Už jo nugaros saulė leidosi vis žemiau. 
Spausdamas prie krūtinės ryšulėlį, jis šuoliais lėkė per gražią, 
grįstą alėją. Ilgas liesas šešėlis taip pat greitai bėgo priešakyje. 

Tuo tarpu rūmų teritorijoje bėgioti buvo uždrausta. Griež- 
tai. Uždrausta buvo ir pasirodyti čia su skraidymo kostiumu. 
Bet Seldas jau tiek taisyklių pažeidė, kad neturėjo reikšmės 
viena daugiau ar mažiau. Jį karalius pakvietė į rūmus. Jei jis pa- 
vėluos, neatvyks laiku, tada apskritai viskas neteks prasmės. 

Kad tik nesuklupus... Kelias grįstas kvadratinėmis balto 
alebastro bei juodo bazalto plokštėmis, bet grįstas seniai, todėl 
plokštėse susidarė įdubimai, į kuriuos galėjo patekti koja. Pro 
šalį važiavusių ekipažų ratai dardėjo per išmuštas duobes. 

Iš šonų alėją puošė baliustrados bei skulptūros. Dešinėje 
pusėje matėsi dekoratyvinis ežeras, kuriame plaukiojo gulbės. 
Jų atspindžiai mirgėjo vandenyje. Kairėje pusėje, slėpdamiesi 
žolėje vaikštinėjo auksaspalviai fazanai. Tik neturėjo laiko Sel- 
das grožėtis gamta. Paskutinį kartą rūmuose jis lankėsi dar vai- 
kystėje. Parkas nebuvo mažesnis už tą, kuris dar gyvas jo at- 
siminimuose, priešingai - jis kur kas didesnis. Seldas gerokai 
vėlavo. Vaikštinėjančios alėja prašmatnios damos bei jų ele- 
gantiški kavalieriai svaidė į jį išdidžius žvilgsnius, tuo tarpu Sel- 
das, nieko nepaisydamas, kaip vėjas dūmė pirmyn, vingiuoda- 
mas tarp jų, painiodamasis po ekipažų ratais... 


Skraidymo kostiumas netiko bėgiojimui: jis saugojo nuo 
šalčio, pakilus į svaigų aukštį, viršutiniuose oro srautuose... taip 
aukštai, jog netgi pradėdavo tekėti kraujas iš nosies. Leidžiantis 
žemyn, kur buvo ryžių laukai, datulių palmės, paprastai kombi- 
nezoną atsegiodavo, bet čia tai buvo neįmanoma, ir Seldas al- 
po nuo karščio. 

O po to pirštas pateko tarp bazalto plokščių, ir Seldas iš- 
sitiesė ant pilvo. Ryšulys kiek sušvelnino kritimą, vaikinas tik 
alkūnes apsibrozdino. Susiraukė iš skausmo, atgavo kvapą ir 
pamėgino atsikelti... | 

Ir čia, tiesiai prieš nosį, išvydo išblizgintų batų porą. Batai 
kareiviški. Seldo akys ėmė bėgioti - tokių batų buvo daug. Jis 
sunkiai pakilo ir atidavė pagarbą. 

O Dieve! Ir atsitik tu man šitaip... Iš visų karališkos gvar- 
dijos karininkų būtinai turėjo po kojomis pasipainioti pulkinin- 
kas lordas Pontlis, Skraidymo mokyklos komendantas. Pats 
Kiaulės Akys. 

Seldas nedaug turėjo priešų. Nedaug pasaulyje buvo žmo- 
nių, kurie jo nemėgo, dar mažiau buvo tokių, kurių nemėgo jis. 
O štai lordas Pontlis būtent vienas iš tokių. Jis prisiminė pokštą, 
kurį iškrėtė paskutiniais metais besimokydamas mokykloje... 
Tada Pontliui į lovą pakišo kiaulę... 

Pulkininkas Pontlis neaukšto ūgio, ne aukštesnis už Seldą, 
bet plačiapetis ir kokius trejetą kartų stipresnis bei tvirtesnis. 
Visada atrodė nepriekaištingai. Ant apvalaus veido puikavosi 
ploni ūsiukai, kurie, regis, mokėjo reikšti nepasitenkinimą bei 
nepritarimą. Dabar jiems kaip tik pasitaikė tinkama proga. 

- Harlas? - iškošė jis pro dantis. - Ar aš nesuklydau? 

- Ne, sere! 

- Matau jau turite leitenanto laipsnį. Ar seniai'? 

- Prieš šimtą dienų, sere, - sumurmėjo Seldas. Prakaitas 
srovele tekėjo į jo akis. 

- Regis, dar nevėlu tą klaidą atitaisyti. - Lordas pažvelgė į 
šalia stovėjusį jaunesnįjį karininką. 

Tas paklusniai linktelėjo: 


- Netinkamas elgesys, pone. Ir drabužiai netvarkingi. 

- Atsiras ir dar svaresnių priežasčių, - sumurmėjo lordas. - 
Regis, jūs apsivogėte. Ką čia nešate, leitenante? 

Seldas prisivertė stovėti ramiai, nors nervai buvo įtempti. 
Jis veržėsi pirmyn, jam reikėjo skubėti. 

- Tai drabužiai, mano pone. Skirti priėmimui karaliaus rū- 
muose. 

Pontlio antakiai (tokie pat ploni, kaip ir ūsai) pakilo aukštyn. 
Jie akivaizdžiai rodė, kad jų šeimininkas nieko nesupranta. 

- Kieno tai drabužiai? 

- Mano, sere. 

Pulkininkas pažvelgė į jaunesnįjį karininką, kiti kareiviai 
taip pat susižvalgė. 

- O kam jums tokie drabužiai, leitenante? 

- Sere, aš esu pakviestas į apdovanojimų bei paskyrimų 
Ceremoniją, - paaiškino Seldas. Jis vos neverkė, nekantravo 
patekti į rūmus. 

Apvali Pontlio fizionomija paraudo. 

- Kiek prisimenu, leitenante, jūs nesate kilmingas. 

- Mano tėvas baronetas, sere. 

Seldas pajuto jų nepasitikėjimą. Paprastų, 1š liaudies kilusių 
žmonių, į karališkas iškilmes niekada nekviesdavo. Jis sučiuo- 
pė kišenėje kvietimą, ištiesė pulkininkui, iš visų jėgų stengda- 
masis priversti savo kūną nejudėti iš vietos ir netrypčioti kojo- 
mis. Pontlis įsmeigė akis į popiergalį. Perskaitęs viską iki galo, 
jis liko raudonas kaip vėžys. 

- Jūs stipriai vėluojate, leitenante! 

- Todėl ir bėgau, sere. 

Bet Kiaulės Akys nesuminkštėjo. Bėgiojimas po rūmų teri- 
toriją laikomas jo didenybės įžeidimu. 

- Jūs darote gėdą visai gvardijai, leitenante! Pasiaiškinkite. 

Seldas nurijo seiles. 

- Kurjeris manęs ieškojo tarnybos vietoje - Džore, o aš 
atostogas leidau pas tėvus Hiando Kipe, todėl tik vakar gavau 
kvietimą. 


Pulkininkas ir jaunesnysis karininkas susižvalgė. Gvardie- 
čiai tiesiog pakęsti negalėjo karaliaus kurjerių. Seldas suprato, 
apie ką jie galvoja. Jei leitenantas Harlas pavėluos, jis nebus 
įleistas į iškilmingą Ceremoniją. Vadinasi, jis bus atiduotas tri- 
bunolui. O kaltas liks kurjeris. 

Tai negelbsti leitenanto Harlo - jo apskritai niekas negali 
dabar išgelbėti, bet karaliaus kurjerių reputacija taip pat nu- 
kentės. 

- Hiando Kipas - tai Rakare, ar ne? - paklausė karininkas. 
- Nuo Rakaro iki Ramo beveik aštuonios valandos skrydžio? 

- Kada vakar atvyko kurjeris, kelintą valandą? - toliau klau- 
sinėjo Pontlis. Jo pūstažandė fizi0n0mija atrodė grobuoniška. 

- Visai prieš miegą, mano pone, - atsakė Seldas. 

Seldas sumanė pamėginti pažadinti kilnius Kiaulės Akių 
jausmus. Gal pavyks įkalbėti, kad atidėtų kvotą. Jis pažadėtų 
sugrįžęs apie viską papasakoti. Nors žinojo, jog maldavimai 
neturi prasmės. Jau greičiau saulė pajudės 1š savo vietos dan- 
guje, nei suminkštės pulkininko Pontlio širdis. 

Lordas susiraukė. 

- Kada jūs palikote Rakaro viršukalnę? 

Žinoma, Seldas galėjo pameluoti, bet jei byla pasieks teis- 
mą, iškvies liudytojus... 

- Netrukus po to, kai atsikėlėme, mano pone. 

Kiaulės Akutės godžiai sublizgėjo: nuodėmių sąrašas vis il- 
gėja. Seldas Harlas iš Rakaro į Ramą atskrido greičiau, negu 
skraido kurjeriai, galbūt apskritai greičiau už visus kitus skra- 
jūnus. Bet toks greitis galimas tik vienu atveju - reikia aplenkti 
lygumas 1r įsilieti į milžiniškus oro srautus virš dykumos. O tai 
labai rizikinga: staigūs aukščio pasikeitimai gali sukelti dangaus 
ligą arba netgi skrajūno mirtį. Skrydis virš dykumos - tai visų 
gvardijos taisyklių pažeidimas. Dykuma - tai mirtis. 

- Šešios valandos, - sumurmėjo karininkas. 

Kareiviai susižvalgė, prikando lūpas. 

- Nagi, tęskite! - sugriaudėjo Pontlis. - Kodėl jūs tiek lai- 
ko delsėte, gavęs karaliaus kvietimą? 


10 


- Tai dėl drabužių, sere, - gynėsi Seldas. Jis pamėgino 
greitai paaiškinti neturėjęs tinkamų priėmimui drabužių. Juk tik 
kilmingiesiems tokie drabužiai reikalingi. Batai, kojinės, bridžai, 
liemenė, apsiaustas, skrybėlė su plunksnomis... Kai ką jis iš 
kaimynų išmeldė, greitai apskraidęs kaimyninius dvarus bei pi- 
lis; likusius rūbus tėvas surado. Bet munduras su herbu... Teko 
pažadinti motiną bei seseris. Visą trečią dienos dalį jos siuvo, 
siuvinėjo, dygsniavo... 

- Kam gi jo didenybė pakvietė į Ceremoniją paprastą 
gvardijos leitenantą? - tyliai paklausė karininkas. 

Geras klausimas, ir pačiam Seldui ne mažiau norėjosi Žinoti 
atsakymą. Jis nesitikėjo jokių pagarbos ženklų, paaukštinimų ar 
apdovanojimų. Turbūt bus kalba apie naują paskyrimą. Kurje- 
ris papasakojo viską, ką jis žinojo. Visiems rūmų Žmonėms ta 
Ceremonija taip pat buvo netikėta. Bet Princo Šešėlis žuvo, jį 
nužudė laukinis erelis. Labiausiai tikėtina, kad jo pareigas pe- 
rims grafas Morajenas. Vadinasi, liks laisva karaliaus apsaugi- 
ninko vieta... ir taip toliau. Matyt, teks daug ką pakoreguoti, 
todėl ir nuspręsta surengti Didžiąją Ceremoniją. Turbūt paaiš- 
kės, jog vieną mažytį plyšelį padės užkišti 1r leitenantas Harlas. 
ar dar kažkuo... 

Pontlis vėl susižvalgė su karininku. 

- Aš manau, lorde, ekipažas jį nuveš greičiau, ir jis nepavė- 
luos. 

Lordo ūsai rūsčiai styrojo: laimikis išslydo iš rankų. Jis ne- 
noriai linktelėjo. Matyt, nepavyks apkaltinti kurjerių, o teisme 
pulkininko paklaus, kodėl jis užlaikė kaltinamąjį. 

- Nugabenkite jį į vietą! - suriaumojo Pontlis. 

Jie sustabdė pirmą pro šalį važiavusį ekipažą, be ilgų kalbų 
išprašė lauk protestuojančius keleivius, ir Seldas Harlas triukš- 
mingai nudardėjo alėja. Ratai bildėjo, kaukšėjo arklių kanopos, 
švilpė botagas, pėstieji traukėsi iš kelio. Visas prakaituotas, 
spausdamas prie savęs šokinėjantį ryšulėlį su drabužiais, Seldas 
atsilošė ir su dėkingumu pažvelgė į šalia įsitaisiusi karininką: 

- Ačiū, sere. 

Šitą karininką - jau nejaunas žmogus, turbūt netrukus išeis 
į atsargą - Seldas taip pat pažinojo. Tai buvęs jo dėstytojas, 
kadaise Skraidymo mokykloje skaitė paskaitas apie orientavi- 
mąsi. Keletą kartų Seldui teko skraidyti drauge su juo... Pagy- 
venęs karininkas pašaipiai tyrinėjo Harlą. 

- Kiek skrydžių? - paklausė jis. 

- Kažkur apie dvylika, sere, - sunkiai ištarė Seldas. 

- O kas rinkdavosi oro srautus - tu ar tavo erelis? 

- Aš, sere. | 

Karieta pakrypo posūkyje, ir karininkas sugriebė Seldą, 
kad neiškristų. Po to nepatikliai pažvelgė 1 jį: 

- Šešios valandos skrydžio iš Rakaro? 

Seldas tikėjosi, jog gėdos raudonis nelabai pastebimas ir 
taip raudoname jo veide. 

- Hm... Aš leidau jam, sere... 

Karininkas piktai papurtė galvą: 

- Kiek kartų tave įspėjau, Harlai! Šiandien pavyko, bet 
nesitikėk, jog ir ateityje visada išlipsi sausas iš vandens! - Jis 
susiraukė. Po to susižavėjęs ištarė: - Sakai, šešias valandas? 

- Panašiai, sere. 

Iš tiesų maždaug penkias. 


Iki Ceremonijos pradžios buvo likusios vos kelios minutės. 
Seldas su ryšuliu rankoje nukiūtino prie drabužinės. Širdis, at- 
rodė, iššoks iš krūtinės, galvoje ūžė. 

Patalpa prigrūsta visokių svarbių asmenų. Tarnų padeda- 
mi, jie čia gražinosi, sukinėdamiesi prieš veidrodžius. Tik šalia 
pagyvenusio storulio hercogo atsirado laisva vietelė. Kamerdi- 
neris jo apsiausto klostes glostinėjo taip, tarsi tai būtų ne dra- 
bužis, o vertingas meno kūrinys. Seldas ryžtingai nusirengė, ne- 
kreipdamas dėmesio į pašaipius, nepritariančius aplinkinių 
žvilgsnius. Karaliaus priėmimo ceremonijoms skirti rūbai ne iš 
tų, kuriais gali apsirengti be niekieno pagalbos. Kojinės niekaip 
nenorėjo apsitempti ant prakaituotų kojų... Seldas pasigavo pro 

šalį skubantį pažą, spuoguotą, visa galva už jį aukštesnį jau- 
nuolį, ir paprašė užsegioti munduro sagas nugaroje. Po to su- 
vyniojo į ryšulėlį skraidymo kostiumą, užkišo jį už veidrodžio ir 
apžiūrėjo save nuo galvos iki kojų. 

Rezultatas jį dar labiau nuvylė, negu pats to tikėjosi - seni 
batai, apsmukusios kojinės, pasišiaušę plaukai, niekam tikusi 
skrybėlė, kurią, laimei, reikėjo laikyti rankoje, nes, pamėginus 
ją užsidėti ant galvos, ji nusmukdavo ant ausų. Jau nekalbant 
apie mundurą ar herbą... Taip, ne tik nuo skubėjimo bei įtam- 
pos išraudo Seldas Harlas. Su tokiu herbu pasirodyti tokioje 
draugijoje tiesiog juokinga: tik du plotai užpildyti. Ant storulio 
hercogo liemenės ne mažiau trisdešimties simbolių, liudijančių 
aukštą jo kilmę bei toli siekiančias giminės šaknis. 

Du ploteliai! Jis tarsi kurmio urvas tarp kalnų. Iš motinos 
pusės reikalai kiek geresni - keturios skiltys užpildytos. Motina 
kadaise buvo pačios karalienės freilina - jos kilmė suteikė jai 
tokią teisę. Bet iš tėvo pusės - tik dvi skiltys. Seldas Harlas 
buvo įsitikinęs, jog čia kažkokia raštvedžio klaida, turbūt jis ant 
kvietimo užrašė ne tą vardą. Netgi ledi Harl pripažino, jog nie- 
ko panašaus nėra girdėjusi - Žmonių, turinčių tokį apgailėtiną 
herbą į rūmus nekviesdavo... drauge su kitomis garbiomis per- 
sonomis. 

Regis, Seldas čia buvo 1š visų jauniausias. Būtų kuo di- 
džiuotis, jei tik tai ne kokia nors apmaudi klaida. Ir dar malonu, 
kad jo ūgis nedidelis, jis mažiausias iš visų. Bet ir pats kukliau- 
sias, pats nereikšmingiausias. 

Paprastai Seldas mielai apžiūrinėdavo save veidrodyje: te- 
nai matydavo neaukšto, liekno, puikiai sudėto jaunuolio atvaiz- 
dą. Bet dabar jis matė tik neišvengiamą skandalą. Argi šitaip 
atvykstama į karaliaus rūmus? Jis netgi nesusišukavo, o ir šukas 
pamiršo pasiimti. Netoliese su savo rakandais įsitaisęs pagyve- 
nęs kirpėjas. Seldui pasirodė, kad jis savas žmogus, ir jaunuolis 
kreipėsi į jį. 

Tuo metu hercogas pagaliau nustojo grožėtis savimi ir atsi- 
suko į Seldo pusę. Jaunuolis nusilenkė. 

Pasipūtėlis žiūrėjo kiaurai pro jį, tarsi jokio Seldo Harlo 
apskritai nebūtų. Hercogas nuėjo toliau, ir Seldas pamatė 
veidrodyje savo dar labiau paraudusį veidą. 

Senas, daug matęs ir nuo visko pavargęs tarnas kirpėjas, 
stebėjo nemalonią sceną. Jo akyse šmėstelėjo pašaipi užuo- 
jauta. Jis tylėdamas išsitraukė drėgnos medžiagos skiautelę ir 
nušluostė purvo dėmes nuo jaunuolio veido, kurių pats Seldas 
net nepastebėjo. Po to papurškė skysčio ant rankos ir paglostė 
nepaklusnias jaunuolio garbanas. 

Durys atsidarė - balsų gausmas čia pat nutilo, stojo spen- 
gianti tyla. Akies krašteliu Seldas pastebėjo, kaip į kambarį įėjo 
Plunksnų Valdovas su svita. O Dieve! Reikia skubėti. Kirpėjas 
vikriai sukosi, darbavosi su šepečiu; matyt, šitas suplūkęs ka- 
reivėlis jam buvo sunkiai įveikiama užduotis bei rimtas jo meist- 
riškumo išbandymas. 

Bet kam šito reikia? Nuo pat to momento, kai kurjeris per 
pietus pasirodė Harlų namuose, Seldas mėgina pats sau atsa- 
kyti į šį klausimą. Turbūt dabar jį pristatys kokiam nors snar- 
glėtam geltonsnapiui aristokratui, hercogo anūkui, įsigeidusiam 
tapti skrajūnu, kuriam reikalingas asmeninis treneris. Taip, ma- 
no pone; ne, mano pone; leiskite pabučiuoti jums ranką, mano 
pone... Fu! Bet karaliaus paskyrimų atsisakyti nevalia. 

Keista, bet tokią smulkmeną buvo galima išspręsti ir be 
Didžiosios Ceremonijos. Pakaktų eilutės rūmų biuletenyje. Vi- 
siška nesąmonė! 

Plunksnų Valdovas visus rikiavo. Tuo tarpu tarnas, prikan- 
dęs lūpą, netardamas nė žodžio, tvarkė Seldo kostiumą. Štai jis 
žengė žingsnį atgal, apžiūrėjo leitenantą; senio veidas jokių 
jausmų nereiškė. Seldas išsižiojo, ketindamas kažką sakyti, bet 
ūmai kažkas pašaukė jį vardu: 

- Leitenante Harlai? 

Į jį kreipėsi pats Plunksnų Valdovas, aukščiausio rango 
Rantoros rūmų valdininkas. Susikūprinęs, pergamentiniu veidu 
bei baltais antakiais, jis atrodė didingas ir senas, kaip pati mir- 
tis. Palyginus su jo apdarais, kitų dvariškių kostiumai atrodė 
apgailėtinai vargingi. 

Seldas nusilenkė jam ir sulaukė vos pastebimo atsakomojo 
linktelėjimo. 

Plunksnų Valdovas žvilgsniu palietė apgailėtiną leitenanto 
mundurą. Tokios trumpos apžiūros pakako - dabar jis mintinai 
galėjo išvardinti visas šeimas, kurių simboliai atsispindėjo Har- 
lo herbe. 

- Penki žingsniai - nusilenkimas; keturi Žingsniai - nusilenki- 
mas; trys Žingsniai - nusilenkimas karaliui, po to karalienei, 
princui, vėl karaliui, po to sugrįžtate į savo vietą. Supratote? 

- Žinoma! - sušuko Seldas. Šituos etiketo pradmenis netgi 
jis Žinojo. 

Plunksnų Valdovas galvos mostu parodė jam į eilės galą ir 
jau ketino dingti minioje. 

- Dar vienas klausimas, mano pone, - ryžtingai sustabdė jį 
Seldas. Jis pajuto, jog visą susikaupusį kartėlį galima išlieti ant ši- 
to žmogaus, visai niekuo nerizikuojant. - Gal čia kokia klaida? 

Išblukusios senos akys blykstelėjo. 

- Jūs pasakėte klaida, leitenante? 

- Taip! - išpyškino jaunuolis. - Visada maniau, jog į pri- 
ėmimus rūmuose kviečiami labiau kilmingi Žmonės, nei jūsų 
nuolankus tarnas. 

- Ir aš taip maniau, - lediniu balsu atsakė Plunksnų Valdo- 
vas ir nuėjo toliau. 

Kirpėjas pradėjo dėlioti savo įrankius. Seldas susizgribo 
ieškoti pinigų... Velniava, žinoma, jis paliko piniginę skraidymo 
kostiumo kišenėje, o kostiumas užkištas už veidrodžio. 

- Jūs labai geras, - išlemeno jaunuolis. 

Senas tarnas plačiai nusišypsojo: 

- Man tai garbė, leitenante. 

Eilė pajudėjo. 

- Ne, nieko panašaus, jūs man padarėte paslaugą, - toliau 
kalbėjo jaunuolis. - Nieko sau garbė - šukuoti mane... po her- 
C0g0. 

Tarnas kažkaip paslaptingai nusišypsojo. 

- Man garbė tarnauti tiems, kas saugo mūsų monarchą bei 
j0 šeimą. 


15 


Seldas išsižiojo ir paskubėjo užimti vietą vis tolstančios ei- 
lės gale. Apie ką čia jis? Jaunuolis prisiminė motinos žodžius, 
jog tarnai visada geriausiai Žino visas rūmų naujienas. 

Seldas įžengė į saulės užlietą Ceremonijų Salę - netgi ne 
salę, o atitvertą aukšta siena erdvų kiemą, ir jį iškart apkurtino 
garsų kakofonija. Išsipusčiusios prabangiais drabužiais damos 
bei pasipūtę kavalieriai - Rantoros aukštuomenė, elitas, - šna- 
rėdami šilkais bei brokatu, pakilo, sveikindamiesi su nemažiau 
kilmingais įėjusiais kviėstiniais svečiais. Damos prisijungė prie 
kavalierių ir visi drauge per pagrindinį įėjimą nužingsniavo prie 
kol kas tuščios sosto pakylos. 

Daugiaaukščiuose balkonuose buvo įsitaisę netituluoti dva- 
rininkai bei prastuomenės atstovai. Jie rijo akimis "visuomenės 
grietinėlę", net ir tokių herbų savininkus, kaip Seldas Harlas. 

Vyrų daugiau nei moterų, todėl damų užteko tik tiems, ku- 
rie ėjo procesijos priešakyje. Leitenantas Harlas vilkosi uode- 
goje - pats jauniausias, pats mažiausias ir vienišas. 

Storasis hercogas išdidžiai atėjo iki laisvos erdvės prie 
sosto ir sustojo. Kitas atsistojo jam iš dešinės, šalia to - dar ki- 
tas... Seldui teko prasibrauti pro visą kilmingų subinių virtinę, jis 
sunkiai įsispraudė tarp paskutinio žmogaus eilėje ir sienos. Ta- 
da atsisuko veidu į sostus. Vėl tyliai sušnarėjo šilkai - žiūrovai 
susėdo į savo vietas. 

Sostų sėdynės buvo nukreiptos į saulėtąją pusę, o veidro- 
dis, įtvirtintas palubėje, atspindėjo saulės spindulius, todėl jie 
krito tiesiai ant pakylos, o ši spindėjo tamsioje Salėje. 

Keletą minučių truko nerami laukimo tyla. 

Iš savo nuošalaus kampo Seldas, kaip ir dera smalsiam 
netašytam kaimiečiui, nieko nepaisydamas dairėsi į šalis. Aukš- 
tai, šviesiai žydrame danguje, lėtai suko ratus ketvertas... ne, 
šešetas erelių apsaugininkų. O ką, jeigu kieno nors paukštis 
1ms ir prikakos tiesiai ant kilmingų, garbingųjų ponų bendruo- 
menės. Kas bus tada? Paukščio savininkui klius kaip reikalas. 
Tai jau tikrai. 

Toli už sienos matėsi uolėta Ramo viršukalnė. Supranta- 

ma, vaizdas visai ne tas, koks atsiveria iš dykumos. Nedaug 
kam teko matyti Rendžą* visame gražume, visoje didybėje. 

Netgi Rakaras, esantis Seldo gimtinėje, negalėjo jam pri- 
lygti. O Rakaras, kai žiūri į jį iš Rendo, atrodo neapsakomai 
gražiai. Gražus ir pats Rendas - stati kalnagūbrių virtinė, nusi- 
driekusi per keletą kilometrų virš slėnio. Jos viršūnės išsiskyrė 
mėlyno dangaus fone, tarp žvilgančių Tamsiosios pusės ledynų. 

Tačiau Rakaras visai neaukštas kalnas. Jo aukščio vos pa- 
kanka sulaikyti lietaus drėgmę, todėl kalno šlaitai netinkami 
žemdirbystei. Tuo tarpu Ramo viršukalnė tokia aukšta, jog už- 
ima kvapą. Viršuje - beveik vertikalios uolos, toliau leidžiantis 
žemyn - ganyklos, miežių bei kviečių laukai, gyvenvietės. Apa- 
čioje - neįžengiami brūzgynai, o nevaisingas prieškalnes gaubia 
"raudonas dykumų oras", - tai aukšto slėgio sritis... 

Susirinkusieji vėl pakilo. Karališka šeima pasirodė aidint 
fanfaroms. Iš pradžių į Salę įžengė palyda: apsaugininkai, dva- 
sininkai, dvariškiai. Po to karalius su karaliene. 

Seldas seniai nebuvo matęs karaliaus iš arti. Iš pirmo 
žvilgsnio valdovas beveik nepasikeitė. Galbūt tik kiek pražilo jo 
lininės garbanos. Bet vos tik valdovas žengė ant saulės nu- 
tvieksto kilimo, jo plaukai vėl sužvilgo beveik taip pat ryškiai, 
kaip ir ant galvos uždėta auksinė karūna. Tokia pati šviesi lygi 
oda, toks pat skvarbus žvilgsnis. Ant mėlynos mantijos, kaip ir 
dera karaliui, švytėjo briliantai. Jo apdarą puošė ne herbas, o 
erelio atvaizdas. Taip, metai nepakeitė Rantoros karaliaus 
Orolrono XX, nedidelio ūgio, bet didingo valdovo. 

Bet karalienė Mejala! Seldas liko apstulbęs. Kur dingo le- 
gendinis valdovės grožis, kadaise buvęs karalystės simbolis? Jo 
vaikystės prisiminimų Mejala žengdavo tarsi elfų karalienė, ne- 
apsakomo grožio lininiai jos plaukai krisdavo ant nugaros, o lū- 
pose spindėjo šypsena, už kurią kiekvienas vyras net nedvejo- 
damas būtų atidavęs gyvybę. Dabar karalienė net nežingsnia- 


* Rendžas - žemiečių terminologijoje - tai grupė vulkaninės kilmės salų. Bet, 


kadangi č čia aprašytoje planetoje nėra vandenynu aiuitos ne tiktai viršukalnės, 


bet ir patys kalnai. 

vo... susikūprinusi, nuleidusi galvą, apsigaubusi mėlyna manti- 
ja, ji vilkosi šalia savo sutuoktinio. Neaukšto ūgio, išblukusiais 
plaukais, sustingusiu vaškiniu veidu. Jeigu karalienė šitaip atro- 
do iškilmingos Ceremonijos metu, kur atėjo pasidabinusi, tai 
kaip ji atrodo kiekvieną dieną? Jokių gandų Seldas nebuvo 
girdėjęs. 

Karališkoji pora pasiekė sosto pakylą. Ir čia pat už valdo- 
vo nugaros atsistojo Karaliaus Šešėlis, niūrus, stotingas vaiki- 
nas, apsirengęs lygiai taip pat, kaip ir pats Orolronas, tiktai be 
papuošalų ir su juodu raiščiu per petį. 

Po to įėjo princas Vindaksas, sosto įpėdinis. 

Jis visai nepasikeitęs. Kaip smala juodi plaukai, kumpa no- 
sis, lengva atleto eisena. Regis, antakiai dar tankesni. Jo šviesiai 
žydro apdaro taip pat nepuošia herbas, o ant princo kaklo ka- 
bo erelio nagas - skiriamasis sosto paveldėtojo ženklas. Prin- 
co Šešėlis mirė, todėl paskui Vindaksą sekė jo brolis Džerka- 
donas. Turbūt kol oficialiai niekas nepaskirtas, tą vietą teks už- 
1mti Džerkadonui. 

Karalius su karaliene atsisėdo į sostus; Vindaksas atsisėdo 
karaliui iš dešinės, Džerkadonas - broliui už nugaros. Palyda 
tyliai išsiskirstė į savo vietas. 

Vindaksas apžvelgė nekantraujančius, kupinus vilčių veidus 
ir sustojo ties Seldu. Nė vienas raumuo nesuvirpėjo princo vei- 
de, bet jo akys viską pastebėjo - padėvėtus batus, apsmuku- 
sias kojines, apgailėtiną mundurą. Jam prireikė tik minutės, ir 
apžiūra buvo baigta. Princas nusuko žvilgsnį į šalį, tačiau dva- 
riškiai pastebėjo jo susidomėjimą ir, ištiesę kaklus, ieškojo to, 
kuriam buvo suteikta tokia garbė... 

"Gerai, tegul sau žiūri", - pamanė Seldas. 

Harlo motina kadaise buvo karalienės freilina, ir berniukas 
mokėsi rūmų mokykloje. Jiedu su Vindaksu buvo bendraam- 
žiai, kai kas iš gvardijos leitenantų drauge su Vindaksu gavo 
savo pirmąjį karinį laipsnį. Ir vėliau jiedu buvo susitikę - gvar- 
diečiai mokė princą skraidymo meno. Turbūt todėl, kai kažkas 
iš jaunų dvariškių išreiškė norą turėti mokytoją, patyrusį skra- 

jūną, Vindaksas ištarė Seldo vardą. Įdomus vaikinas, neprie- 
kaištingų manierų, tvarkingas... 

Nuskambėjo himnas, arkivyskupas perskaitė maldą - tyliai, 
vien tik lūpomis tardamas žodžius. 

Vindaksas daugiau nebežiūrėjo į Seldą. Užtat Seldas įdė- 
miai jį tyrinėjo. Princas stebėtinai nepanašus į savo imperatoriš- 
kos šeimos narius. Kokiu būdu iš lino bei medaus derinio išėjo 
varnos sparnas? Šį klausimą nuo pat princo gimimo dienos be- 
galę sykių sprendė tūkstančiai žmonių, bet balsu išsakyti savo 
abejones - prilygtų valstybės išdavystei. Tuo tarpu Džerkado- 
nas buvo kaip iš akies trauktas karalius. 

Lordas kancleris pradėjo Ceremoniją nuo karaliaus kreipi- 
mosi į pavaldinius. Visi sulaikė kvapą. Šauklys paėmė iš kanc- 
lerio rankų ritinėlį ir padavė jam kitą. 

- ... Su didžiausiu malonumu... 

Teks išlaukti maždaug keturiasdešimt paskyrimų. Kiekvie- 
nas užtruks tris ar keturias minutes - žengti pirmyn, išklausyti 
mandagių monarcho palinkėjimų bei pamokymų... dar negreit 
ateis Seldo eilė. 

"Tuo tarpu kancleris priartėjo prie pirmos pastraipos pabai- 
gos: 

- ... mūsų ištikimasis pavaldinys Seldas Harlas, dvarininkas, 
karališkosios gvardijos leitenantas... 

Triuškinantis smūgis. Seldas vos susitvardė ir išsilaikė ant 
kojų. Jis net nepastebėjo aplinkui kilusio dvariškių šnabždesio. 

Kaip, jis pats pirmas?! Bet jis ketino stebėti, kaip kiti elgsis. 

Tarsi švininėmis kojomis Seldas pajudėjo į Salės vidurį. 
Posūkis. Nusilenkimas. Penki žingsniai. Nusilenkimas. Keturi 
Žingsniai... kiek ilgesni. Vėl nusilenkimas. Dabar jis atsidūrė 
saulės apšviesto rato viduryje. 

Šešėlis? Nejaugi jis pasakė "Šešėlis"?! 

O Visagalis Dieve Tėve! 

Nusilenkimas karaliui, karalienei, princui, vėl karaliui. Dar 
žingsnis. Mirtinai išblyškęs, sujaudintas iki sielos gelmių, Seldas 
sustojo prie sosto pakylos. 

Orolronas XX pakilo 1š sosto, žengė pirmyn. Karaliaus 
Šešėlis sekė jam iš paskos. 

Apie skvarbų monarcho žvilgsnį sklandė legendos. Buvo 
kalbama, jog niekas Rantoroje negali jo atlaikyti. Bet Seldas 
Harlas, žmogus, kurio gyvenimas per vieną akimirką sugriuvo 
iki pat pamatų, apkurtintas, apstulbintas... tą žvilgsnį atlaikė. 
Mėlynos tarsi safyrai akys žybtelėjo priešais jaunuolį - ir jis ne- 
suvirpėjo. Nedidelis žygdarbis žmogui, kuris be jokio įspėjimo 
staiga neteko pasirinktos profesijos, šeimos, draugų, asmeninio 
gyvenimo. O jo svajonės apie skrydžius... Viskas vienu akies 
mirksniu virto pelenais. 

Atrodė, jog mėlynų ir juodų akių dvikova trunka amžiny- 
bę. Galiausiai karalius kiek kilstelėjo antakius, šyptelėjo. 

- Kaip laikosi Aštrusis Nagas? - tyliai pasiteiravo j15. 

- Gerai, jūsų šviesybe. 

Suprantama, apie jį sužinojo viską, kas tik įmanoma. 

Karalius susiraukė, nepatenkintas trumpu atsakymu. Vi- 
siems buvo Žinoma, jog valdovas domisi erelių veisimu ir daug 
išmano apie tai. 

- Juk jis Mirtino Smūgio ir Dangaus Kumelaitės sūnus? Į 
šitą porą buvo sudėta daug vilčių, tačiau išsirito tik vienas jau- 
niklis. O ir tas toks užsispyrėlis, jog 1š visų gvardiečių tik tu su- 
gebėjai jį sutramdyti. 

Jei Seldas Harlas būtų išgirdęs tokį karaliaus komplimentą 
prieš penketą minučių, iš laimės jaunuolis būtų pasijutęs devin- 
tame danguje. 

- Neturiu tokių gebėjimų, jūsų didenybe. Bet iš tiesų kiek 
galėdamas stengiuosi kai ko erelį išmokyti ir kiek aptašyti. 

Orolronas sumirksėjo, nusuko akis į šalį. Karaliaus veide 
pasirodė šypsena, jis dar labiau pritildė balsą ir, nelaukdamas 
atsakymo, pridūrė: 

- Ar nesuteiksi tokios pat paslaugos ir mūsų sūnui? 

Po to valdovas mostelėjo ranka. Prie jų priėjo pažas. Jo ran- 
kose buvo raudona pagalvėlė. Ant jos gulėjo juodas raištis. Vi- 
siškoje tyloje leitenantas Seldas Harlas atsiklaupė, ir karalius už- 

dėjo raištį jam ant galvos, o galus sukryžiavo ant krūtinės. Vie- 
nu monarcho rankos judesiu žmogus buvo paverstas Šešėliu. 

Harlas pakilo, pasitraukė į šalį ir norėjo nusilenkti... 

Ne! Atmintyje iškilo seniai pamiršta taisyklė, kurią išmoko 
vaikystėje, etiketo pamokose karaliaus rūmų mokykloje. Šešė- 
lis niekam nesilenkia. Seldas sustingo. 

Pažeisti taisyklę ir apsijuokti prieš visus rūmus, pasirodyti, 
jog esi visiškas neišmanėlis? Nieko sau naujos tarnybos pradžia. 
Ne, nieku gyvu! O kas, jei jis klysta? Tokiu atveju jo elgesys 
bus įvertintas kaip nepagarba karaliui. Sutikęs, apimtas nevilties, 
Seldas pažvelgė į Karaliaus Šešėlį. Tas papurtė galvą. 

Ir niekingas pavaldinys, naujasis Princo Šešėlis, tik galvos 
linktelėjimu pamalonino karalių, maždaug taip, kaip storulis 
hercogas galėtų pasisveikinti niekingą leitenantą. Po to Seldas 
pasitraukė į šalį. Paskyrimas iškart įsigaliojo. Seldas pažvelgė 
į Vindaksą ir šįkart pajuto padrąsinantį žvilgsnį. Tarsi sapne jis 
pakilo ant sosto pakylos, priėjo prie princų. Džerkadonas nu- 
sišypsojęs pasitraukė į šalį. Seldas Harlas atsistojo Vindaksui 
už nugaros: nuo šiolei ši vieta priklausė jam, tik mirtis galėjo 
atleisti Šešėlį nuo jo pareigos. 


Ceremonija tęsėsi - apdovanodavo, paaukštindavo, pa- 
skirdavo vis naujus ir naujus žmones. Ponai, išdidūs tarsi po- 
vai, prabangiais drabužiais išsipusčiusios damos... sukosi ratu. 
Tačiau Seldas beveik į nieką nekreipė dėmesio. Tik tada atsi- 
peikėjo, kai storasis jo kaimynas iš drabužinės siūbuodamas į 
šalis žengė pirmyn - jo didenybė hercogas Aginskis buvo ap- 
dovanojamas Auksinės Plunksnos ordinu. Tai bent nesąmonė! 
Juk šitas riebus tinginys nė karto gyvenime nesėdėjo raitas ant 
paukščio! 

Seldas mėgino įsivaizduoti, kokį įspūdį naujienos paliks jo 
namiškiams. Tėvas turbūt pasipūs, vaikščios išdidus kaip kala- 
kutas. Motiną apims siaubas, o seserys visas akis išverks. 

Tuo tarpu rūmų svečiai vis sukiojosi po Salę; jų prabangūs 
apdarai švytėjo visomis vaivorykštėmis spalvomis. Bet štai ar- 
tėjo Ceremonijos pabaiga, ir karališkoji šeima paliko Salę. Da- 

bar penktasis žmogus šitoje garbingoje kompanijoje buvo Sel- 
das Harlas. 

Ne, ne Seldas, o Šešėlis. Princo Šešėlis, kai reikia atskirti 
nuo Karaliaus Šešėlio, o šiaip - tiesiog Šešėlis. 

Teks priprasti gyventi be vardo. 

Jie ėjo ilgais koridoriais, ir staiga Vindaksas be jokio įspė- 
jimo dingo už vienų durų. Seldas kažko panašaus ir tikėjosi, 
todėl sugebėjo neatsilikti nuo princo. Uždaręs duris, jis apsidai- 
rė ir pastebėjo raižyto medžio spintą, kurioje sukrauti krištoli- 
niai bei sidabriniai indai, bei mažą langelį. Turbūt kažkoks san- 
dėliukas. Smulkus žmogeliukas susirietė kampe, laukdamas 
nurodymų. 

Vindaksas priėjo prie artimiausios sienos, jo akys linksmai 
blykstelėjo. 

- Sveikas, Šešėli! 

- Jūsų aukštybe... 

Princo veidas išdavė, jog Seldas suklydo. 

- Nežinau aš jūsų taisyklių! - piktai pasakė į jis. 

- Šešėlio niekam nereikia pristatinėti, Šešėlis nieko neži- 
no... Tiktai karinis laipsnis, kartais titulas. Jokių vardų, nebent 
tai būtų gyvybiškai būtina, jokių "didenybe" ar "aukštybe". 

- Dėkoju, prince. 

Vindaksas kilstelėjo antakius: 

- Jau geriau. 

Seldas suprato išsidavęs, nesugebėjęs nuslėpti susierzini- 
mo, tuo pačiu parodęs nedėkingumą. Todėl ir buvo išjuoktas. 
Jis pamėgino sugrįžti mintimis į vaikystę, kai jiedu su princu 
buvo pernelyg maži, kad suprastų, kokia praraja skiria barone- 
to sūnų nuo karaliaus sūnaus. Nenoriai prisiminė princo jaunys- 
tę, tuos laikus, kai mokė jį skraidyti... Tada pavaldiniui nelengva 
buvo nuslėpti, jog jis nepalyginamai gabesnis už sosto įpėdinį. 

- Kodėl būtent aš? - paklausė jaunuolis. 

Vindaksas papurtė galvą, patogiau prisišliejo prie sienos. 
Išskyrus saugius karaliaus rūmus, visur kitur už princo nugaros 
turėjo būti priedanga - siena arba Šešėlis. 

- Taip jau atsitiko, - atsakė jis. - Turėjome nedaug laiko. 

Baikštus žmogeliukas kampe rausėsi po kažkokius skudu- 
rus. Seldas kiek atlaisvino tą prakeiktą juodąjį raištį. 

- Mudu maždaug vienodo ūgio ir kūno sudėjimo, - tęsė 
Vindaksas. - Kol kas dėvėsi mano senus kostiumus, kol tau 
bus pasiūti nauji. 

Apsiaustas, liemenė... Šešėlis turi rengtis lygiai taip pat, 
kaip princas, tiktai be papuošalų; jis ragauja visus princui pa- 
tiekiamus patiekalus, turbūt ir miega tame pačiame kambaryje. 

- Ir vis dėlto, kodėl aš, prince? 

- Įvairios priežastys, skirtingi paaiškinimai įvairiems Žmo- 
nėms. Atspėk, ką pasakiau savo tėvui? 

Princas nė trupučio nepasikeitė - vis toks pat išdidus, pa- 
šaipus 1r žavus. Ir toks pat sąmojingas. 

Tarnas padavė Seldui bridžus, paruošė apatinius. Matyt, 
visi rimtai juo susirūpino. Bet reikia atsakyti, negalima nusileisti 
princui sąmojingumu. Seldą panašus rungtyniavimas visada 
vargino. 

- Turbūt jūs pasakėte karaliui, jog aš esu niekas, tuščia 
vieta. Esu jūsų kūrinys, todėl už viską turiu būti dėkingas jums. 
Vadinasi, būsiu patikimas ir atsidavęs Šešėlis. 

Regis, pataikė kaip pirštu į akį. 

- Šilta. 

- O karalienei pasakėte, jog aš - puikus skrajūnas. 

Princas nusišypsojo: 

- Atspėjai. Tik sukeitei vietomis karalių su karaliene. O ce- 
remonimeistrui? 

- Jam pasakėte, jog mano paskyrimas nesutrikdys kara- 
liaus rūmuose susiklosčiusios tvarkos. 

Turbūt vėl pataikė į dešimtuką. 

- Bet kokia tikroji priežastis? 

- Tu - pati geriausia kandidatūra. 

- Girdėjau, grafas Morajenas... - nepatikliai tęsė Seldas. 

- Morajenas klaikiai šnopuoja... visą dieną, o naktimis dar 
tikriausiai ir knarkia. 

Vėl tyčiojasi. 

Naujieji bridžai pasiūti iš minkšto šilko. Seldas niekada to- 
kios medžiagos net rankose neturėjo. 

- Bet juk yra ir daugiau nešnopuojančių žmonių, kodėl pa- 
sirinkote būtent mane? 

Tamsios princo akys atsargiai, įdėmiai jį tyrinėjo. 

- Tu jau mano antras Šešėlis. Girdėjai, kas pirmajam nutiko? 

- Ji nužudė laukinis erelis. 

- Ne. Bukagalvis Ferinas Donimas savo paukštį maitino 
šikšnosparnių mėsa. Paukštis buvo visiškai nevaldomas, puolė 
mano Šešėlį ir per vieną akimirką jį prarijo. 

Seldas sustingo, vos spėjęs įkišti ranką į liemenės rankovę, 
kuri turėjo jį paversti Rantoros princo paveldėtojo kopija. 

- Ar Donimą nubaudė? 

- Ne. Jo dėdė hercogas. 

Bet jei kažkas panašaus atsitiks su manimi, mane sukapos 
į gabalus... ir smulkins ne bet kaip, o bukomis žirklėmis. 

Regis, teks pagreitintais tempais mokyti Aštrųjį Nagą gerų 
manierų. Dabar kiekvieno skrydžio metu priešais jį šmėžuos 
pats princas - gardus ir lengvai prieinamas karališkos mėsytės 
kąsnelis. 

Nors turbūt su Nagu teks išsiskirti. Įdomu, kokia Vindakso 
skraidymo patirtis? Porą valstybinių vizitų, keletas išvykų į me- 
džioklę... Taip, turbūt tos nuostabios dienelės, kai Seldas lai- 
mingas mėgavosi žydru dangumi, baigėsi. 

Tarnas skrupulingai uždėjo jam juodą raištį. 

Tuo tarpu Vindaksas ir toliau pašaipiai, su didžiausiu malo- 
numų tyrinėjo savo naująjį Šešėlį. 

- Mano tėvo Šešėlis jau penktas. Vienas nuolat mindavo 
jam ant kulnų, kitas neapdairiai leido sau pastebėti, jog sriuba 
karstelėjusi, kiti du apsiriko su triušiena. 

- Mėginate mane išgąsdinti. 

- Taip, būtent to ir siekiu. 

Vindakso žvilgsniui stigo karališko įžvalgumo. Jei atvirai, 
princo akys nebuvo išraiškingos. 

Tarnas surinko senus Seldo rūbus. "Turbūt ketino juos su- 
deginti. Skraidymo kostiumas liko rūbinėje. Bet tai visai nesvar- 
bu. Kišenėse pinigai, raktai... Neturi reikšmės. Niekas dabar 
neturi reikšmės, taip pat ir niekingas jo herbas. Jam daugiau ne- 
prireiks nei titulo, nei vardo. 

Tarnas nusilenkė 1r išnyko, netaręs nė žodžio. Vindaksas 
išsitiesė. 

- Kokios mano pareigos? - paklausė Seldas. 

Princas įsistebeilijo į jį, apsimesdamas nieko nesuprantančiu: 

- Pareigos? Suprantama, tu atsakingas už mano gyvybę. Jei 
prireiks, savo gyvybės kaina. 

- Šitą aš žinau. 

Princas gūžtelėjo pečiais: 

- Stebėk ir tylėk - štai ir viskas. 

- Ar aš turiu kokią nors įtaką? 

Vindaksas šyptelėjo: 

- Įprastomis sąlygomis neturi. Bet jei mano gyvybei iškiltų 
pavojus, tada tu privalai vadovauti. Gali įsakinėti net ir pačiam 
karaliui. Nors nepatariu to daryti. 

Vadinasi, Aštrusis Nagas liks su juo. Bet laiko treniruotis 
vis tiek nebus. 

- O Karaliaus Šešėlis? 

- Tavo laipsnis aukštesnis. 

Jeigu tenka rinktis, princo gyvybė vertinama aukščiau už 
karaliaus. Suprantama, kodėl Vindaksas toks pasipūtęs. 

- Ir apie skrydžius, - pridūrė Seldas. - Anksčiau pagrindinė 
Šešėlio paskirtis - saugoti savo valdovą skrydžių metu. - Tai 
pavojingiau negu nuodai ar durklas. 

- Šiandien banketas, - susierzinęs burbtelėjo Vindaksas. Jis 
mielai nedalyvautų šitame renginyje. - Treniruotę teko atidėti ryt- 
dienai. Tu Šešėlis, todėl esi ir apsaugininkų vadas. Gali savo 
nuožiūra juos priimti ar atleisti. Bet kai kurie 1š jų tarnauja jau ke- 
letą tūkstančių dienų. Karaliaus Šešėlis tau duos nurodymus. 

- Juk ne tą norėjote pasakyti, prince, - ištarė Seldas. - Jūs 
man primenate Aštrųjį Nagą, kai jis pagauna šikšnosparnį ir 
galvoja, jog aš to nepastebėjau. 

Princas užsiplieskė. 

- Ir kaip tu tokiais atvejais elgiesi? - grėsmingai paklausė jis. 

- Stengiuosi jį įsiutinti. Tada jis išspjauna grobį. 

Juodos akys blykstelėjo, Vindaksas išraudo. 

- Nustok su manimi juokavęs, vaikine. Ir nebūk įžūlus, ant- 
raip tavo galva akies mirksniu nulėks nuo pečių! 

- Lygiai toks, kaip Aštrusis Nagas! 

Princas sušnypštė, pasipūtė... ir galiausiai pradėjo kvatoti. 
Nors pro juoką girdėjosi pavojingos gaidelės. 

- Gerai. Pamiršau! Mudviem yra tekę drauge skraidyti. 
Kaip tu vertini mano gebėjimus? 

Seldas, tiksliau, Šešėlis, kiek padvejojo ir nusprendė, jog; 
pataikavimas neįeina į jo pareigas. 

- Neblogai. Turite drąsos, jūsų reakcija greita. Tik trūksta 
kantrybės. Ir esate linkęs į beprotiškus poelgius. Tačiau negaliu 
jums dėl to priekaištauti, nes ir pats esu panašus. Tik jūs mažai 
treniravotės. 

- Per dvidešimt dienų, iki netikėto mano Šešėlio "išėjimo iš 
rikiuotės", - pasakė princas, - aš skraidžiau devyniolika kartų. 
Ateityje tikiuosi skraidyti kiekvieną dieną. Žinoma, bus tokių 
dienų, kai teks padaryti išimtis, kartais gal per dieną skraidymui 
tegalėsiu skirti vos porą valandų, todėl ketinu kompensuoti 
prarastą laiką 1r leistis į ilgalaikius skrydžius. 

Šį kartą Seldas aiktelėjo, o princas liko patenkintas, kad 
pavyko padaryti įspūdį. 

- Noriu ištyrinėti savo būsimas valdas, Šešėli, - pareiškė 
Vindaksas. - Skersai ir išilgai. Nuo Druskingojo slėnio iki ledi- 
nių dykumų, Rendžą bei Rendą. Tėvas taip ir neprisiruošė to 
padaryti, bet jis įsitikinęs, jog tai teisinga mintis. Jau pernelyg 11- 
gai mūsų rūmuose niekas nė velnio neveikia ir nieko nežino. 
Dvariškiai temoka plakti liežuviais. Aš tuojau pat pradėsiu in- 
tensyviai treniruotis, ir greitai mes galėsime išvykti į kelionę. 
Tave pasirinkau todėl, kad man reikalingas puikus skrajūnas, o 
geresnio už leitenantą Harlą nerasi. 

Seldas lengviau atsiduso: 

- Tokiu atveju, esu labai jums dėkingas. Tai man didžiulė 
garbė. Pažadu, jog su džiaugsmu jums tarnausiu ir būsiu 1štiki- 
mas jūsų Šešėlis. 

Kai Aštrusis Nagas išspjaudavo grobį, Seldas visada pale- 
pindavo jį skaniu kąsneliu. Už paklusnumą... Vindaksas nusi- 
šypsojo - jį pamalonino nuolankus Šešėlio dėkingumas. 

- Iš pradžių, - patenkintas savimi postringavo jis, - mūsų 
laukia ilga kelionė. Skrisime į Rendą. Visą kelią - į ten ir atgal. 

Seldas ne iškart suprato. Skrendant į kairę nuo Ramo, ne- 
toli siena su Piatora, o santykiai tarp dviejų karalysčių pasta- 
ruoju metu nekokie. Iš dešinės pusės buvo laukinis, mažai išty- 
rinėtas kraštas, kuriame gyveno nepatikimi, įtartini žmonės. 
Seldas beveik nieko apie tą šalį nežinojo: Rantoros gyventojų 
akiratis dažniausiai apsiribodavo Rendžu. Bet Rendas vis dėlto 
buvo apgyvendintas, jis driekėsi lygiagrečiai su terminatoriumi, 
todėl "visą kelią" reiškė šimtus kilometrų, kur kalnagūbris stai- 
giai sukasi ir išnyksta Tamsiosios pusės ledynų platybėse. 

- Iki Alebano? - atsiduso Seldas, negalėdamas patikėti sa- 
vo ausimis. 

Princas tiesiog degino jį žvilgsniu. 

- Skrisime į Najner Foną! 

Suprantama. Maištininkai iki šiolei laiko savo rankose Ale- 
baną. Seldas pamiršo ne tik etiketą, bet ir istoriją. Alebano ap- 
siaustis... Rendo valdovas... karalienė Mejala... 

Keista, kad karalius Orolronas nė karto nepamėgino susi- 
grąžinti Alebano. Galbūt būtent tokie ketinimai gimė Vindakso 
galvoje - susigrąžinti dabar arba atsisėdus į sostą? 

- Žvalgyba? - atsargiai pasidomėjo Seldas. 

- Iš dalies, - šyptelėjo princas. - Be to, hercogas Fonskis 
kilmingas ponas ir jis turi dukterį. 

Skristi velniai Žino kur į pasimatymą! 

- Ir neturi sūnaus, - pridūrė princas. - Todėl, jei merginos 
dantys kaip krokodilo ar viena krūtis didesnė už kitą, ištekinsi- 
me ją už mano brolio. Tada jis taps Najner Fono valdovu. Bet 
šiukštu! Tylėk kaip žuvis. Apskritai ją perša man. Pažiūrėsim, 

ko ji verta. O dabar metas į banketą. 

Seldui derėjo pasiklausinėti, kaip jis turi elgtis: kur stovėti, 
kada galima atsisėsti, kiek vyno nugerti, išbandant princo gėri- 
mą, bet mintis apie Rendą visiškai užvaldė jaunuolį. 

- Kiek truks kelionė? 

- Į ten ir atgal apie šimtą dienų. 

Šimtas dienų ore, nauja žemė, svaigus sklandymas dangu- 
je, oro srautų tyrinėjimas, ieškojimas vietos nusileidimui - Seldo 
širdis kupina džiaugsmo. Ir tai, ko reikia Aštriajam Nagui:! Tik- 
rai jo verta užduotis! Tikras nuotykis. Laisvės nebesusigrąžinsi, 
bet tokia kelionė padės susitaikyti su netektimi. 

Vindaksas neteisingai suprato Seldo susijaudinimą: 

- Nesibaimink. Tu dengsi mane, o visi kiti - tave. 

- Kam? - paklausė Seldas. 

Kvailas klausimas. 

- Antraip, tavo gyvybė ir surūdijusio skatiko neverta, - su- 
sierzino princas. 

Seldas iškart pasišiaušė. Kažkas abejoja jo narsa? O gal 
vikrumu? Ar jis blogesnis už kitus? Kraštutiniu atveju pats Ašt- 
rusis Nagas pastebės pavojų. 

- Aštrusis Nagas danguje tarsi karalius, jis išvengs bet ko- 
kio pavojaus, - pradėjo Seldas... ir nutilo. 

Šešėlis neturi teisės mėginti išvengti pavojaus. Ši tarnyba 
garbinga, bet vargu ar ji žada ilgą gyvenimą. 

Šį kartą Vindaksas viską teisingai suprato, jis linktelėjo ir, 
daugiau netaręs nė žodžio, pasuko link durų. 

Įpėdinis žingsniavo pas dvariškius. Nebylus Šešėlis, kaip ir 
dera, sekė jam iš paskos. 

Ž 


Žmogus planuoja, o vėjas viską savaip sudėlioja. 


Patarlė 


- Elosa! Elosa, kelkis! 

Elosa pasitrynė akis, prisimerkusi pažvelgė į motiną. Dže- 
saina, užsnūdusi kampe ant lovos, triukšmingai atsibudo. 

- Nusiramink, kvaila mergiote! - subarė ją hercogienė. - 
Palik mus vienas. 

Džesaina nušlubčiojo iki durų, išėjo ir uždarė jas. 

- Negirdėjau, kaip tu beldeisi, - pastebėjo Elosa. 

- Turbūt pamiršau pasibelsti, - sutiko motina. - Apsigaubk 
šaliu 1r eime su manim. Tai labai svarbu. 

O svarbus šiuo metu Najner Fone galėjo būti tik vienas da- 
lykas... 

- Ar yra naujienų iš princo?! 

- Taip! Paskubėk. 

Hercogienė akivaizdžiai neketino atskleisti smulkmenų. Elo- 
sa atsikėlė, jos veidas atrodė nepatenkintas. Blanki šviesa, pil- 
kos akmeninės sienos, nublukęs kilimas niekaip negalėjo pakelti 
niūrios merginos nuotaikos. Prieš dvi dienas Elosą iškraustė iš 
jos erdvaus, saulėto, jaukaus kambario. Tamsoje mergina blo- 
gai miegojo; tėvas griežtai laikėsi bažnyčios nurodymų ir sten- 
gėsi, kad, paskelbus miego laiką, visos užuolaidos pilyje būtų 
aklinai užtrauktos. Bet, vos tik tėvams išėjus, dar būdama ma- 
ža mergaitė, Elosa atitraukdavo užuolaidas, ir saulė vėl užlieda- 
vo kambarį. 

Mergina apsigaubė mėlynu vigoniniu šaliu, gulėjusiu ant kė- 
dės šalia lovos, atsisėdo prie veidrodžio ir pradėjo šukuoti 
plaukus. Paprastai tą darydavo Džesaina. Tačiau Elosa tyčia 
ėmėsi šio veiksmo, ji tikėjosi šitaip išvesti motiną iš kantrybės, 
manė, jog ta atskleis visas kortas, bet hercogienė tylėdama pa- 
sitraukė prie lango. Paniurusi, nerangį, apsivilkusi purviną rudos 
spalvos suknelę... Elosa visada stebėjosi, ką tėvas joje rado - 

aukšta, liesa, plokščia kaip lenta, plaukai išblukę, nuolat kuo 
nors nepatenkinta. O gal ji tik pastaruoju metu tokia pasidarė? 

Mergina paveldėjo juodus blizgančius tėvo plaukus, jo pui- 
kią figūrą (apsigimęs skrajūnas). Pati miniatiūrinė, kai apsivilk- 
davo odiniu skraidymo kostiumu, tapdavo panaši į berniuką. 
Elosa tuo didžiavosi. Tokia figūra madinga aristokratų tarpe, o 
mergina buvo aukštos kilmės. Tuo tarpu jos motina kilusi iš 
nusigyvenusių grafų giminės. 

- Šiandien saulėje mačiau erelį, - sumurmėjo hercogienė. - 
Ne prieš gera. 

- Tiesiog tavo kepenys nesveikos, antraip pamatytum lan- 
ką arba plaušinę šluotą, - pasakė Elosa, numesdama šalin še- 
petį. Triukas su plaukais nepadėjo. 

- Tai paaiškinsi pagaliau, kas čia vyksta? 

Hercogienė žengė durų link, pasibeldė 1r atidarė. Elosa su- 
siraukė. Negana to, kad ją išgrūdo iš kambario ir privertė mie- 
goti drauge su Džėsaina, prieangis, kuriame anksčiau gyveno 
tarnaitė, dabar buvo užimtas. Čia gyveno vyriškis. Norėdama 
įeiti į savo kambarį ar iš jo išeiti, Elosa buvo priversta praeiti 
pro jį. 

Gerai dar, kad jis spėjo atsibusti ir apsirengti. 

Seras Ukeras sunkiai pakilo, pasiremdamas lazdele. Senis 
nematė viena akimi, todėl raukšlių išvagotas jo veidas buvo 
perkreiptas ir atrodė juokingai. Senas kaip amžinybė senešalas 
Ukeras, jų tolimas giminaitis, apsiėmė paruošti įpėdinio princo 
sutiktuves. Hercogienę buvo nuspręsta išvaduoti nuo tokio at- 
sakingo ir varginančio darbo, turbūt dėl įnoringo jos charakte- 
rio bei silpnų nervų. 

- Elosa! - sušvokštė Ukeras. - Tu jau atleisk, mums irgi ne- 
malonu trukdyti tave taip anksti. 

- Tu ką, visą dieną jį laikysi ant kojų? - paklausė hercogienė. 

- Maniau, jog čia tu šeimininkė, - pyktelėjo Elosa. - Sės- 
kis, dėde, aš čia įsitaisysiu. - Mergina prisėdo ant lovos krašto. 

Senis lengviau atsiduso ir sudribo ant kėdės. Hercogienė 
vėl pasitraukė prie lango ir įsmeigė akis į niekur. 

Ukeras abiem rankomis pasirėmė į lazdą ir nuleido akis. At- 
rodė, jis nežino, nuo ko pradėti pokalbį. Elosa pastebėjo, jog 
ant prieangio grindų niekas netgi nepasirūpino patiesti kilimą. 

- Elosa, mieloji, - pagaliau prabilo senis, - tau netrukus su- 
kaks septyni tūkstančiai dienų. Ar galiu kalbėti su tavim, kaip 
su suaugusia? Todėl, kad ketinu kalbėti apie labai rimtus, reikš- 
mingus dalykus. Mes tikimės, jog būsi išmintinga. 

- Žinoma, aš pateisinsiu jūsų pasitikėjimą, dėde. 

Ukeras linktelėjo ir nusišypsojo sena bedante burna. 

- Puiku. Mes gavome žinią, jog princas atvyks anksčiau, 
negu buvo numatyta. Jis pranešė jau šiandien būsiantis Vaino- 
ke. Jei medžioklė bus sėkminga, jis tenai praleis vieną ar dvi 
dienas. Jei ne, jis atvyks čia jau rytoj su pirmuoju varpo dūžių. 

Merginos širdis linksmai suspurdėjo. 

- Puikios naujienos. 

Seras Ukeras minutę dvejojo. 

- Ir taip... ir ne. Visi sutrikę, mes dar nespėjome tinkamai 
pasiruošti. 

Jis užsikirto, 1 Elosa sunerimo: 

- Kas atsitiko? 

Senis pažvelgė į vis dar stovinčią prie lango hercogienę, po 
to - į Elosą: 

- Tu nieko nepastebėjai? Pameni, kaip karaliaus kurjeris 
atnešė mums žinią apie tai, jog ketina atvykti princas? 

Kaip neprisiminsi! Jie ramiai pietavo didžiulėje salėje, kai 
ant slenksčio staiga išdygo raudona figūra. Iki tol mergina nie- 
kada nebuvo sutikusi karaliaus kurjerių. Ne, tokios akimirkos 
neįmanoma pamiršti. 

- Žinoma, dėde. 

- Nemačiau, kad tavo tėvas nuo to laiko bent kartą būtų 
nusišypsojęs. 

Apie ką jis kalba? Bet iš tiesų pastaruoju metu mergina 
pastebėjo, jog tėvui neduoda ramybės kažkokie rūpesčiai. Ir 
motina tarsi nesava. 

Elosa pažvelgė į hercogienę. Bet iš jos nevertėjo laukti jo- 
kios pagalbos. 

- Norite pasakyti, kad tėvas nesidžiaugia būsimu princo vi- 
zitu, dėde? - paklausė mergina. 

- Tai didžiulė atsakomybė, - atsakė senis. - Be to, pasa- 
kiau tau ne visas naujienas. Drauge su Žinia apie princo atvyki- 
mą mes gavome ir įspėjimą apie jam gresiantį pavojų. Atmink, 
viskas turi likti tarp mūsų. - Senis dar labiau pritildė balsą, nors 
ir taip jau kalbėjo pašnibždomis. - Princui atvykus čia, rengia- 
mas pasikėsinimas prieš jį. 

- Maištininkai?! - aiktelėjo Elosa. - Jie neišdrįs. Be to, argi 
tai įmanoma? Juk pilis saugi, ji nepasiekiama. Jūs turbūt juo- 
kaujate, dėde. 

Ukeras papurtė galvą: 

- Mes gavome nedviprasmišką įspėjimą, Elosa. Išdavikas 
čia, pilyje, tarp mūsų. 

- Bet... - "Neįmanoma, juk to negali būti!" - Tai pasirūpin- 
kite tinkama princo apsauga! 

- Na, princo apsauga, be abejo, bus tinkamai pasirūpinta, 
- sutiko senis. - Nemanau, jog sąmokslininkams pavyks. Bet 
net ir nesėkmingas bandymas pakenks tavo tėvui, sumenkins 
jo garbę. Tik įsivaizduok, jo namuose... - Ukeras suvirpėjo. - 
Pagalvok apie karaliaus kerštą! 

- Kerštą? Dėde, jūs primiršote istoriją. Karalius skolingas 
mano tėvui... 

- Man tai nėra istorija, - liūdnai ištarė senis. - Tačiau sko- 
lininkai dažnai labai greitai pamiršta apie skolas. 

- Bet, - vėl pradėjo Elosa, - visi pilies tarnai vergiškai atsi- 
davę mano tėvui, jie net nesvarstydami paaukotų dėl jo savo 
gyvybes. Kas jis? 

- Mes to nežinome. Tavo tėvas taip pat nežino. 

- Elosa, - pagaliau hercogienė atsisuko į dukterį, - tėvas ne 
juokais sunerimęs. Negi nepastebėjai, kad jis atrodo kaip ligo- 
nis. Argi nematai... 

Ukeras pakėlė ranką, norėdamas ją nuraminti. 

- Tavo tėvai, taip pat ir aš, mes labai nerimaujame. Priva- 
lome rimtai sureaguoti į tuos įspėjimus. Hercogas nusprendė iš 

anksto pranešti Vindaksui ir patarti jam, kad nevyktų čia. 

Neatvyks? Tai neįmanoma! Visą gyvenimą Elosai buvo 
diegiama, jog pats likimas jai lėmė ištekėti už karaliaus sosto 
įpėdinio. Juk ji pirmojo karalystės didiko duktė, o Rantoroje, 
taip pat ir kaimyninėje Piatoroje ne taip jau daug paveldėtojui 
tinkamų nuotakų... netgi visai mažai. O ji atitinka visus reikala- 
vimus: kilmė, titulas, amžius, grožis. Pamačiusi karaliaus kurjerį, 
Elosa nė akimirką nesuabejojo, kad jis atvežė kvietimą į rūmus. 
Mergina seniai apie tai svajojo. Bet paaiškėjo, jog pats princas 
atvyks į Najner Foną. Dar niekada nei įpėdinis, nei karalius ne- 
buvo čia pasirodę, nebent tik savo kariuomenės priešakyje... Ir 
princo vizito tikslas akivaizdus. O dabar jį nori sustabdyti! 

- Suprantama, - prabilo Ukeras, - tai neturi būti paskleista, 
panašūs dalykai garsiai neviešinami. Ledi, čia paliesta jūsų na- 
mų garbė. Gėdos bet kuriuo atveju nepavyks išvengti, bet jei- 
gu jis atvyks... Tavo tėvas asmeniškai ketina įspėti princą. 

Trumpą akimirką Elosai kilo įtarimas. Vekas Vonimoras 
kartą sakė, jog šituo seniu Ukeru negalima pasitikėti. Bet juk 
motina nedalyvautų suokalbyje? O ir pačiam seniui... kam rei- 
kėtų sukurti tokią istoriją. 

- Kada? - paklausė Elosa. 

Merginos klausimas senį nustebino. 

- Po antrojo varpo dūžio, kai visi suguls miegoti... Beje, 
miegos ir beveik visa princo palyda, todėl daugiau galimybių su 
juo pasikalbėti be liudininkų. Pilyje niekas nieko nežino. Tegul 
ir toliau vyksta pasiruošimas, 0 rytoj netikėtai bus paskelbta, 
jog Ramo krizė privertė princą sugrįžti atgal į karaliaus rūmus. 

- Kodėl jūs man apie tai papasakojote? 

- Žinojau, kad nusiminsi ir nusivilsi, - paaiškino Ukeras. - 
Pamaniau, jog reikia tave paruošti. - Jis supratingai nusišypso- 
jo, raukšlės sename veide dar labiau pagilėjo. Kažkodėl būtent 
Iluošumas darė jo šypseną nepakartojamą. - Žinoma, mieloji, 
tau tai nemenkas smūgis. Nieko, esu įsitikinęs, jog po to prin- 
cas būtinai tave pakvies į rūmus. 

Elosa vos nepasakė vyksianti į Vainoką drauge su tėvu, bet 

laiku prikando liežuvį. Tėvas nė už ką jos neims. "Kam at- 
skleisti savo paslaptis?" Merginai atrodė, jog ji girdi jo panie- 
kinamą balsą. Ne... ji turi kitą planą, geresnį. 

- Dėkoju, dėde, - pasakė mergina, pakildama nuo lovos. 

Ukeras irgi pakilo. Sunkiai, nerangiai. 

- Apgailestauju, kad turėjau pranešti blogą žinią. Gerai, po 
kelių minučių varpai paskelbs, jog laikas keltis. Kiek save pri- 
simenu, tai bus pirmas kartas, kai nepavėluosiu pusryčių. 

- Dar turiu pasirūpinti gėlėmis, - pasakė hercogienė. 

- O man reikia apsirengti, - pareiškė Elosa. 

Mergina skubėjo išeiti. Ji bijojo išsiduoti. Kai durys paskui 
Elosą užsitrenkė, Ukeras su hercogiene reikšmingai susižvalgė 
ir patenkinti linktelėjo vienas kitam. 


Elosa be tarnaitės pagalbos apsivilko skraidymo kostiumą. 
Ne tėvas, 0 ji pati įspės princą! Tėvas išgelbėjo karalienės gy- 
vybę, oji, Elosa, įspės karalienės sūnų apie jam gresiančią ne- 
laimę. Kaip poetiška, kaip įdomu! Be to, mergina žinojo, kad 
jai labai tinka skraidymo kostiumas... o pirmasis įspūdis daug 
ką lemia. 

Ji sklandys virš kalnų, tokia drąsi, tokia vieniša. Po to nu- 
silenks jam, nusiims šalmą, ir juodi jos plaukai pabirs ant pe- 
čių. Nė vienas vyriškis neatsilaikys. Taip pat ir princas. 

Tik kaip sustabdyti tėvą? Palikti Ukerui raštelį? Bet viskas 
labai gretai gali paaiškėti. Ją pradės vytis. Ne, verčiau nukreipti 
Jį ne ta linkme. 

Elosa nuėjo prie erelio lizdo. Varpai dar nedavė signalo 
keltis, todėl mergina nieko nesutiko: visi miegojo. Ji pakilo 
laiptais beveik iki pat viršaus... ir staiga išgirdo triukšmą. 

Dažniausiai erelio lizdas būdavo tyli, taiki vieta. Keturios 
tvirtos grotuotos sienos, viršuje aukštas piramidės formos sto- 
gas. Pro tarpus tarp strypų galėjo pralįsti žmogus, bet ne ere- 
lis. Pagrindinėje laiptų aikštelėje, taip pat apsuptoje grotomis, 
mėtėsi visokios šiukšlės, seni pakinktai ir kitoks šlamštas. Pri- 
reikus, čia visada buvo galima surasti ir ką nors tinkamo. 

Iš visų keturių pusių narvą supo terasa, neaukšta jos tvo- 
relė buvo tinkama lakta paukščiams. Ant jos paprastai, pasisu- 
kę į narvą nugaromis, tupėdavo ne mažiau penkių dešimčių mil- 
žinų, primenančių gotikines pabaisas. Nuolat iš Tamsiosios pu- 
sės pučiantis vėjas lengvai šiaušė jų plunksnas, žaidė su grindis 
dengiančiu sausu paukščių mėšlu. Dėl šitų dulkių lizde visada 
jautėsi savitas slogus kvapas. 

Ereliai valėsi savo sparnus arba kedeno kaimyno galvą, o 
kartais šiaip sau stovėdavo ar tupėdavo. Retsykiais žvangėda- 
mas grandinėmis koks nors paukštis pajudėdavo žingsnelį į šalį, 
pasilenkdavo, norėdamas pasiekti akmenuką ar išsivalyti į tu- 
rėklus snapą. Ypač dažnai ereliai žvalgėsi, žiūrėdavo į pasaulį, 
tarsi paskendę savo mintyse, tokie rimti, susikaupę. Akys ne- 
judėdavo. Norėdami pakeisti apžvalgos lauką, jie pasukdavo 
galvas. Nors dažniausiai paukščiai apskritai nejudėdavo, vir- 
pėdavo tik jų raudonos skiauterės. Vaikystėje Elosa vis galvo- 
davo, apie ką paukščiai mąsto, ką jie stebi. Po jais driekėsi 
miestas, stovėjo pilis, ir paukščiai galėjo Žinoti viską apie pa- 
saulį bei jo žmones, jei tik jiems tai buvo įdomu. Ir bet koks ju- 
dėjimas lizdo viduje atkreipdavo jų dėmesį. Nepastebimai pri- 
eiti prie erelio buvo neįmanoma. Būdavo, kad tuo pačiu metu 
visi paukščiai staiga pakeldavo galvas; vadinasi, kažkur toli 
kalnuose prabėgo... gal ožka ar avis. Kalbama, jog erelis iš to- 
lo pastebi net šypseną Žmogaus veide. 

Kartais nuo sijų po stogu žemyn nusileisdavo šikšnospar- 
nis, griebdavo išmatų gabalą ir, mosuodamas sparnais, vėl 
slėpdavosi. Kartais koks nors neatsargus žvėrelis pralėkdavo 
pavojingai arti nuo erelių - op! - milžiniškas godus snapas aki- 
mirksniu jį prarydavo. 

Erelių buvo rudų, bronzinių, sidabrinių. Ruda spalva labiau- 
siai artima natūraliai jų laukinių brolių spalvai; iš šitos vietinės 
veislės išsivystė visi kiti. Bronziniai pasitaikydavo ypač retai. 
Elosa girdėjo, jog kartais jų plunksnos spindi aukso spalva. Si- 
dabriniai - dar retesni; pastaruoju metu Najner Fone kaip tik 
susidomėta jų veisimu. Elosos asmenimis erelis - Ledinė Blykstė 

- tėvo žodžiais, buvo laikomas pačiu geriausiu sidabrinės veis- 
lės atstovu visoje Rantoroje. Tik keletas tamsių plunksnų gadi- 
no melsvai balto paukščio didybę, raudona skiauterė šitame fo- 
ne žibėjo it rabinas. Ledinę Blykstę Elosai padovanojo, kai jai 
sukako šeši tūkstančiai dienų. Paukščių veisimas reikalauja 
daug laiko, dažniausiai ereliai pergyvena ne tik savo šeiminin- 
kus, bet ir jų anūkus. 

Su erelių lizdu buvo susieti patys laimingiausi Elosos vai- 
kystės prisiminimai. Ji valandų valandas žaisdavo tarp visokio 
šlamšto, stebėdama paukščius. Kartą mergaitė matė, kaip vie- 
nas erelis pakilo i1r sumosavo tokiais didžiuliais sparnais, jog at- 
rodė, kad jie uždengė visą dangų. Nepamirštami įspūdžiai! Bet 
dar labiau ją sukrėtė kitas reginys - erelis su drąsiu raiteliu ant 
nugaros žengė į tuštumą ir tą pačią akimirką dingo iš akiračio. 
Pagrindinė mergaitės išmokta taisyklė skelbė: nė Žingsnio už 
strypų. Vos tik įžengsi į narvą, ereliai kaipmat tave praris. Ji lai- 
kėsi tos taisyklės, nors nelabai tikėjo, jog tai gali būti tiesa (da- 
bar jau tiki), bet laiptų aikštelėje žaisdavo nuolatos... Iki tol, 
kol tėvas pasiėmė ją drauge į skrydį. Tada Elosai tebuvo du 
tūkstančiai dienų, bet mergina iki šiol prisimena kiekvieną svai- 
gią pirmojo skrydžio akimirką. Tą dieną ereliai galutinai paver- 
gė jos Širdį... 

Dabar, išgirdusi triukšmą, Elosa apstulbusi sustingo laiptų 
viršuje. Lizde dėjosi velniai žino kas. Vyrai 1r berniūkščiai, kaž- 
ką laikydami rankose, šmirinėjo tai pirmyn, tai atgal, painioda- 
miesi vieni kitiems po kojomis. Keletas berniukų, keldami dul- 
kių debesis, šlavė grindis. 

Visas šlamštas beveik dingęs, o vyrai dabar rinko likučius 
ir mėtė žemyn. Jėgeris Vekas Vonimoras kažką garsiai kalbėjo 
padėjėjams, matyt dar sykį kartojo nurodymus, kaip geriau iš- 
valyti lizdą nuo šikšnosparnių. Neilgai trukus darbas užvirė dar 
sparčiau. Vieni dėjo į krūvą pakinktus, balnus, šalmus, kiti tuo- 
jau pat imdavo viską į glėbius ir išnešdavo. Sutrikdyti paukščiai 
nepatenkinti kraipė galvas. | 

Princo atvykimo garbei surengė rimtą narvo valymą. Seniai 

šito nebuvo daroma. Na štai. Vyrai visada taip - viską daro 
paskutinę minutę. 

Kurį laiką mergina tylėdama stebėjo sąmyšį, po to griebė 
jautį už ragų... tiksliau erelį už snapo. 

Elosa priėjo prie paties Veko Vonimoro: 

- Meisteri Vonimorai! 

Vyriškis atsisuko, 1išsprogino akis ir sumurmėjo kažką sau 
po nosimi. Mergina negirdėjo, ką jis pasakė. 

- Ledi? 

- Būk malonus, tuojau pat pabalnok Ledinę Blykstę, - ryž- 
tingai įsakė Elosa. 

- Ledi... 

Vekas Vonimoras niekada nebuvo lengvai sukalbamas. Vi- 
si kalbėjo, kad jis bijo tik šeimininko ir jo dukters. Bet šiandien 
jam įsakinėti galėjo tiktai pats hercogas. 

- Jo šviesybė mums liepė perkelti paukščius į kitą vietą. Ir 
viską čia paruošti princo priėmimui. Jis mus įtikino, jog jokių 
skrydžių šiandien nebus. 

Tačiau jo apvali, dulkėta, prakaituota fizionomija atrodė 
sutrikusi. Regis, jis dvejojo... 

- Aš nusprendžiau... tėvas leido man skraidyti, - atsakė 
mergina. 

- Ledinė Blykstė nepasirengusi medžioklei, - mėgino prie- 
šintis Vonimoras. | 

- Ir neketinu medžioti, tik noriu ją paimti iš šitos... makalynės. 

Jėgeris ir vėl nustebęs pažvelgė į jaunąją šeimininkę. 

- Gerai, gerai, ledi. Ką čia pasiuntus, kad jus pridengtų? - 
Jis apsidairė. - Tju! Pabalnok Ledinę Blykstę ir paimk... 
Griausmo Nagą. 

Jaunuolis, į kurį jis kreipėsi, plačiai nusišypsojo ir bėgte 
pasileido vykdyti nurodymo, nepalikdamas laiko Vonimorui 
pakeisti sprendimą. Elosa susiraukė, bet jėgeris nekreipė dė- 
mesio į nepatenkintą merginos išraišką. Jis puikiai žinojo, ko- 
kios nuomonės jo jaunoji šeimininkė apie Tju Roriną. Jiedu be- 
veik bendraamžiai (na, Tju kiek vyrėlesnis) ir abu tikri nutrūk- 

tgalviai. Turbūt Tju dar labiau pasiutęs už Elosą. Nuolat tampy- 
davo mergiotes už kasų arba gąsdindavo, staiga iššokdamas iš 
kokio nors tamsaus kampo. Užaugęs... priešingai. Dabar vai- 
kinas mėgsta pasičiupęs kokią mergiotę nusiteimpti ją į tamsų 
kampą. Nė vienos indų plovėjos, nė vienos tarnaitės nepralei- 
džia... Jo motina buvo virėja, o oficialus tėvas - vartininkas. 
Bet dar mažas būdamas, Tju savo tankiais juodais antakiais bei 
kumpa nosimi įtartinai priminė hercogą Fonskį, o dabar jiedu 
panašūs kaip du vandens lašai. Jaunystėje Elosos tėvas buvo 
smarkus vyriškis, nemažai palikuonių pasėjo pilyje ir jos apy- 
linkėse. Mergaitei nemalonu buvo apie tai galvoti. Laimei, ne 
Visi jie taip panašūs į jos tėvą, kaip Tju. Virėjos sūnus... jos tik- 
ras brolis? Tfu! 

Bet Griausmo Nagas šiandien jai kaip tik tinka: jis visai se- 
nas, su Ledine Blykste jo net lyginti negalima. 

- Kur skrisite, ledi? - paklausė Vonimoras. 

Hercogas griežtai reikalavo, kad šiuose laukiniuose kal- 
nuose kiekvienas skrajūnas praneštų apie savo skrydį, nurody- 
tų vietą bei tikslą. 

- Skrenda pasitikti savo princo, - ištarė kažkieno balsas. 

Darbininkai pradėjo šaipytis. 

Elosa įniršusi atsisuko, bet nepamatė, kas ištarė šiuos Žo- 
džius. Ji tik šyptelėjo. 

- Į Kol Bliką, - atsakė mergina ir (pačiu laiku) užsikosėjo 
nuo dulkių. Po to pasitraukė į kitą pusę, kur vėją užstoja šiuo 
metu tuščia lakta. | 

Elosa atsišliejo į sieną ir stovėjo, žiūrėdama į Rožinius Kal- 
nus - juodo dangaus fone jų viršūnės skendėjo tokiuose pat 
rausvuose debesyse. Debesys, ledas, o oro trūksta, bent jau 
žmonėms. Sakoma, jog paukščiai tenai gali skraidyti, tik kam 
jiems šito reikia? Juk Viršutiniame Rende tikrai nėra jokio 
maisto. 

Kol Blikas bus dešiniau nuo Fono pilies. Ji pasuks į tą pu- 
sę, atsikratys Rorino... ir atgal sugrįš viena. Jam teks pranešti, 
jog šeimininkė dingo. Tėvas užsiims paieškomis... tai atitrauks 

jo dėmesį nuo princo vizito. Be abejonės, planas pavojingas ir 
negailestingas; bet nuostabios žygūnės pasirodymas nepadarys 
tokio pritrenkiančio įspūdžio, jei po kelių valandų su ta pačia 
žinia pasirodys ir jos tėvas. 

O gal vis dėlto su kita žinia? Įdomi mintis! 

Tju Rorinas sugrįžo, vilkėdamas skraidymo kostiumu. Na ir 
nuvalkiotas! Ant jo daugiau lopų, negu Ledinė Blykstė turi 
plunksnų. Jis pradėjo ruošti gobtuvus. Elosa atsitraukė nuo sie- 
nos, norėjo stebėti jo veiksmus. "Negalima pasitikėti skraidan- 
čiu tarnu, - šimtus kartų sakydavo tėvas. - Netinkamai suveržti 
pakinktai - ir tu žuvusi". 

Nors, reikia pripažinti, Rorinas išmanė savo darbą. Ledinė 
Blykstė ir Griausmo Nagas stovėjo šalia vienas kito, todėl už- 
dėti gobtuvus reikėjo tik jiems ir dviem arčiausiai jų esantiems 
paukščiams. Reikėjo iš saugaus atstumo užmesti didžiulius mai- 
Šus ant erelių galvų. Pamatę gobtuvus, paukščiai pasuko galvas 
ir piktai pašnairavo į juos, bet vos tik maišai atsirado ant jų 
galvų, ereliai tarsi suakmenėję sustingo vietoje. Dabar prie jų 
buvo galima prieiti, nerizikuojant gyvybe. Tju pririšo prie grotų 
atsarginį diržą, vikriai užsiropštė ant sienos ir, prakišęš ranką 
po gobtuvais, sutvirtino šalmus. Tėvas sakė Elosai, jog po gob- 
tuvu galima netgi paliesti milžinišką paukščio snapą - paukštis 
vis tiek nepajudės. Bet merginai nesinorėjo šito išmėginti. 

Tju iš pradžių negalėjo surasti asmeninio Elosos balno, to- 
dėl pasiūlė jai kitą. Mergina atsisakė. Skrydis į Vainoką ir at- 
gal ir taip jau pakankamai varginantis. 

Pabalnojęs erelius ir nuėmęs gobtuvus, Rorinas atnešė lan- 
kus su strėlinėmis ir pašaipiai padavė juos jaunajai šeimininkei. 
Visi žinojo, jog Elosą domina šaudymas iš lanko. 

- Viskas paruošta, ledi. 

- Dėkoju, - maloniai atsakė Elosa. 

Ant paukščių akių buvo akidangčiai, todėl mergina drąsiai 
priėjo prie jų. Tju padavė jai ranką, padėjo užlipti ant sienos, 
atsisėsti į balną. Po to pataisė balnakilpes. Stipriai ir nelabai 
mandagiai paspaudė merginai ranką. Įžūlus nenaudėlis! Elosa 

išgirdo, kaip jis atrišo Griausmo Nagą ir užsėdo ant jo raitas. 
Paukštis kiek pritūpė, pajutęs svorį; pats Tju laikėsi tvirtai ir 
nekreipė dėmesio į pavydžius savo pasiliekančių draugužių juo- 
kelius. Ištiesusi ranką, Elosa beveik pasiekė Ledinės Blykstės 
skiauterę, pašiaušė ją ir pajuto, kaip paukštis suvirpėjo iš ma- 
lonumo. Mergina staiga išsigando tokios avantiūros, bet Tju 
laukiamai pažvelgė į ją. 

- Pirmyn! 

Ji įtempė vadžias, ir akidangčiai nukrito nuo erelio akių. 
Kaip įprasta, Ledinė Blykstė tuojau pat pasuko galvą kairėn - 
pažįstamas triukas. Turbūt erelei tiesiog buvo įdomu, ką čia 
teks nešti ant nugaros, o gal paukščio ketinimai nebuvo tokie 
jau taikūs, gal jis rengėsi praryti raitelį? Kad ir kaip ten būtų, 
tokiems ketinimams nebuvo lemta išsipildyti - Elosa atlaisvino 
kairiąją vadžią, ir didžiulė gelsva akis vėl užsidengė. 

Ledinė Blykstė įsitempė, išsitiesė ir, neišskleidusi sparnų, 
puolė į tuštumą. Šalto oro srautas sugriebė merginą, ji vėl pa- 
juto tą nenusakomai saldų siaubą, kuris ir suteikė skrydžiui Ža- 
vesio. Tai pats Žžaviausias, pats patraukliausias užsiėmimas pa- 
saulyje. Mergina netikėjo, kad net meilė galėtų su juo lygintis. 
Laisva ranka ji paglostė paukštį, duodama jam komandą iš- 
skleisti sparnus; po to kiek atlaisvino dešinę vadžią - ir erelis 
pasuko į kairę. Rorinas to nesitikėjo, jis jau buvo besukąs de- 
šinėn. Piktai surikęs, vaikinas pakeitė kryptį. Nieko, jis dar ne 
taip pašokinės! Nenaudėlis! 

Tamsa ir šaltas vėjas Elosai buvo pažįstami, ji jautėsi tarsi 
savo gimtosios pilies koridoriuose. Mergina privertė Ledinę 
Blykstę kryptelėti į šoną, įsliuogė į šilto oro srautą, apsuko pu- 
sę rato. Kurgi Rorinas? Mergina apsidairė ir pastebėjo, kad 
vaikinas jau virš jos. Net pro apsauginius akinius ji puikiai ma- 
tė išsišiepusią Tju fizionomiją. Žinoma, čia ir dera būti jos ap- 
saugininkui, bet Elosa susierzino, pastebėjusi, kaip lengvai ir 
paprastai Tju įsijautė į savo vaidmenį. 

Ereliai ramiai ir didingai sklandė virš miesto bei pilies. Sau- 
lė dabar buvo tiesiai virš jų - ryškiai raudonas kamuolys su 

drumzlina dėme. Jei mergina neklysta, tokia dėmė pranašauja 
nelaimę... 

Elosa neįspėjusi savo palydovo staiga smuktelėjo žemyn, 
norėdama patekti į galingesnį šilto oro srautą, sklindantį nuo 
Žolėtojo kalnagūbrio. Rorinas vos spėjo paskui šeimininkę. 
Bet, sulaukęs solidaus amžiaus, Griausmo Nagas buvo patyręs 
erelis, o Tju gebėjimo skraidyti talentą paveldėjo iš savo tikro- 
jo tėvo, hercogo Fonskio. Net ir labai senas paukštis, prirei- 
kus, gali visą dieną skristi be poilsio. Erelio sparnai nežino nuo- 
vargio, negalima tik per juos daužyti. Suprantama, niekas to ir 
nedaro, tokią klaidą gali padaryti tik niekam tikę raiteliai. 

Jie kilo vis aukščiau ir aukščiau. Najner Fonas jau beveik 
visai išnyko už kalnų viršūnių. Beveik iki baltumo įkaitusi saulė 
spigino jiems tiesiai į akis. 

- Pakaks kilti, ledi! - šūktelėjo Tju. 

Vaikinas jau nervinos!, nes oras pastebimai retėjo, kvė- 
puoti darėsi vis sunkiau. Regis, nepavyks Elosai atsikratyti Ro- 
rino. Būsimai Rantoros karalienei teks sutikti savąjį princą vi- 
rėjos sūnaus draugijoje... Pražūtinga mintis! 

Jie beveik pasiekė debesis, kraujas mušė į smilkinius. Elo- 
sa pasidavė - ji sudavė pentinais Ledinei Blykstei ir pradėjo 
leistis žemyn. Iškart palengvėjo, akis gaubęs rūkas išsisklaidė, 
mergina apsižvalgė. Griausmo Nagas buvo savo vietoje. "Pui- 
kiai skraido!" - nenoriai pripažino Elosa. 

Šitame aukštyje saulė žydrame danguje kepino negailestin- 
gai. Apačioje, už Didžiosios Druskingos lygumos, kiek aprėpė 
akys, viskas švytėjo ryškiai balta šviesa. Priekyje matėsi di- 
džiulė kalnų grandinė - Rendas, rudos bei raudonos dantytos 
viršukalnės su žaliomis dėmėmis prie šaltinių bei ledynų nuolau- 
žų. Didžiuliai, iš ledo luitų susidarę laiptai, leidosi iš Viršutiniojo 
Rendo į Didžiąją Druskingąją lygumą. 

Kairėje pusėje, už terminatoriaus, švytėjo Rožiniai Kalnai - 
viršukalnės kalnų, palaidotų sustingusiame vandenyne, dengu- 
siame Tamsiąją pusę. Tamsa bei tuštuma iš vienos pusės; nepa- 
keliamas karštis ir tirštas "raudonas oras" - iš kitos; 0 tarp jų - 

siauras Rendo ruoželis. Ir tik todėl, kad vidurinės jo aukštumos 
atsitiktinai atsidūrė viename lygyje su terminatoriumi, apskritai 
įmanoma gyvybė Rantoroje. 

Ar ji būtų galėjusi nuskristi iki Suskilusių Uolų? Vargu. Jei 
ji nepajėgs to padaryti, teks apsukti didžiulį lanką, aplenkiant 
Gaimerelą. Akimirką merginai kilo mintis pasitarti su Tju, bet 
po to ji persigalvojo. Neverta. Išsitiesusi ant Ledinės Blykstės 
nugaros, Elosa vis skrido ir skrido toliau, mėgaudamasi švelniai 
glostančiu kūną gaiviu vėjeliu, grožėdamasi smailiomis kalnų 
viršūnėmis. Beje, kalnai juda link jos, skuba pasitikti ją. 

Elosa jautė, koks nuostabus jos gyvenimas. 


Net didžiausi pasaulyje malonumai po kurio laiko įgrista. 
Pamačiusi Vainoką, mergina lengviau atsiduso. Čia ji puikiai 
praleido laiką, tik vieną kartą suklydo, nesugebėjo patekti į pa- 
sirinktą oro srautą - teko rinktis kitą ir sugrįžti atgal. Bet dabar 
ji sušalo, suledėjo, beprotiškai norėjosi gerti, o gertuvėje seniai 
baigėsi vanduo. Rorinas nesitikėjo, kad skrydis bus toks ilgas, 
todėl vaikinas nerimavo. Iš pradžių mėgino prisigretinti prie 
Elosos 1r pasikalbėti, bet mergina vengė bendrauti su juo. 

Ir visą laiką prieš akis puikavosi Rendas, vis aukščiau ir 
aukščiau kilo jo viršukalnės, išsiskirdamos juodame Tamsiosios 
pusės fone. Dešinėje pusėje tarsi juodas aksomas, kur ne kur 
papuoštas sidabro spalvos uolienų klodais, leidosi žemyn kalnų 
šlaitai. Kartais kelyje pasitaikydavo žalios salelės, akį džiugi- 
nančios oazės tarp uolėtos dykumos. Salelėse matėsi piemenų 
nameliai. Šie žmonės saugojo gyvulių kaimenes nuo laukinių 
erelių. Norint išmaitinti hercogo Fonskio erelius, teko laikyti 
nemažai galvijų. 

O štai 1r Vainokas. Pagaliau! Kvadratinis sargybinio bokš- 
telis su smailiu stogu, pastatytas ant uolos krašto: čia ėjo pato- 
gus oro srautas. Už bokštelio ilgas akmeninis nuolydis, vedantis 
prie kitos uolos. Princo palydos mergina nepastebėjo, bokštas 
atrodė negyvenamas. Bet tai buvo vienintelis žmogaus rankų 
darbo kūrinys daugelio kilometrų atstumu. Siaura, žole apau- 

gusi daubelė liudijo, jog netoliese turi būti šaltinis. 

Elosa nukreipė Ledinę Blykstę žemyn. Merginai pasirodė, 
jog paukštis apsidžiaugė ne mažiau, nei ji pati. Sakalės uodega 
bei sparnai išsitiesė virš krūmų, nagai pradėjo skrebenti akme- 
nimis, ji suglaudė sparnus. Po ilgai ausyse ūžusio vėjo Elosą 
maloniai apgaubė palaiminga Vainoko tyla. 

- Nagi, sukis, kvailele! - riktelėjo mergina. Gerai, kad nie- 
ko nėra šalia. Paukščiai kurti ir nebylūs, o kalbasi su jais tik vi- 
sai žali raiteliai, nepatyrę naujokai. 

Ledinė Blykstė lėtai pasuko galvą, apsidairė naujoje vieto- 
Je, po to pakėlė leteną ir apsisuko aplink. 

Elosa atlaisvino vadžias, atsegė pakinktus ir nusliuogė iš 
balno į terasą. Kojos sunkios, neklusnios, bet visgi mergina 

Vainokas buvo sumažinta pilies erelių lizdo kopija, vienas iš 
daugelio lizdų, kuriuos po visą Rendą prieš daugelį metų pasta- 
tė Vindaksas IV. Teoriškai jie buvo skirti karaliaus kurjeriams 
bei gvardiečiams, bet tokie svečiai retai čia beužklysdavo. 
Įrengti užkampiuose lizdai po truputį apgriuvo arba juos oku- 
puodavo laukiniai ereliai; kai kurie vietiniai žemdirbiai įkurdino 
juose savo gyvulius. Vainoką valdė hercogas Fonskis. Regis, 
šitas lizdas visai neseniai buvo sutvarkytas, matyt, princo atvy- 
kimo garbei. 

Už bokšto šmėstelėjo kažin koks šešėlis, praskrido pro šalį 
ir vėl nėrė į oro srautą, ruošdamasis antram bandymui. Elosą 
pralinksmino, jog Tju iš pirmo karto nepavyko nutupdyti Griaus- 
mo Nago ant žemės. Bet antrasis bandymas buvo sėkmingas. 
Erelis nusileido šalia Ledinės Blykstės ir iškart apsisuko. 

- Ar viskas gerai, ledi? - šūktelėjo Rorinas, lipdamas iš 
balno. 

- Regis, taip. - Elosa nesuprato, kodėl jis neskuba išlipti iš 
balno. 

- Na, tada... - Tju kilstelėjo apsauginius akinius, prašančiu 
žvilgsniu pažvelgė į savo šeimininkę. Šviesūs ratilai po jaunuolio 
akimis suteikė jo veidui nepažįstamą, kiek juokingą išraišką. - 

Kalnuose veisiasi ožkos, ledi. Griausmo Nagas tikisi, jog užsi- 
tarnavo vieną iš jų. Užsidirbo. 

Elosa norėjo atsakyti jam, bet persigalvojo. Nedažnai Tju 
gali pasilepinti tokiu malonumu - medžioti laukinius gyvūnus. 
Dažniausiai jaunuolis paukščius maitina naminiais gyvuliais. To- 
dėl mergina nusprendė suteikti jam tokią progą. Ir dar - tik vi- 
siškai neraštingas skrajūnas iškart po medžioklės pargins erelį 
į namus. Vadinasi, atsiras priežastis kiek ilgėliau užtrukti Vaino- 
ke. Galbūt netgi iki rytdienos. Elosa žinojo, jog princo palydoje 
yra ir damų. Todėl jos buvimas čia niekam nekliudys. 

- Gerai, skrisk! - leido ji. Ir Griausmo Nagas dingo 1š aki- 
račio. 

UŪmai mergina susizgribo. Ji net pradėjo trypti kojomis iš 
pykčio, staiga suvokusi, jog pamiršo liepti Tju, kad nubalnotų 
jos erelį. O jeigu pasirodys princas ir pamatys pabalnotą Ledi- 
nę Blykstę tupinčią ant laktos. Taip, dabar teks viską pačiai 
padaryti. Elosa nervingai apsilaižė lūpas. Bus naudinga patirtis, 
nusprendė mergina. Tuo labiau, jog šalia nieko nėra, niekas 
nepasijuoks, jei kas nors jai nepavyks. Bet, jei erelė griebs už 
rankos... taip pat niekas nepadės. 

- Nebūk bailė, Elosa, - tarsi išgirdo ji motinos balsą. 

Kartis pasitaikė po ranka ir uždėti ant paukščio galvos 
gobtuvą nebuvo sunku. Po to ji surado apsauginius diržus ir 
pritvirtino vieną prie grotų. Siena jos ūgiui per aukšta. Čia 
mergina tikrai pasigailėjo esanti nedidelio ūgio. Rorinui ir ki- 
tiems vyrams - tai tik vieni juokai. 

Beliko pats baisiausias dalykas. Elosos širdis sustingo krū- 
tinėje: reikia įlysti po juodu gobtuvu ir nuimti šalmą. Vėl teko 
ropštis į balną, antraip mergina niekaip negalėjo pasiekti prie- 
kinio dirželio po snapu. Ji tiksliai nežinojo, nuo kurio dirželio 
reikia pradėti. O gal tai visai nesvarbu? Merginos pirštai palietė 
plieninį snapą, ji visa suvirpėjo ir greitosiomis atsegė sagtį. Yra! 
Su antkaklių bus lengviau. Ji lengvai truktelėjo, šalmas slyste- 
lėjo per skiauterę ir nukrito tiesiai jai į rankas. Bet juk viskas 
taip paprasta! 

Rorinas dar negreit sugrįš, balną irgi teks nuimti pačiai. Elo- 
sa įveikė priekinę pakinktų pavaržą, po to nušoko žemyn 1r at- 
segė šonines. Balnas nukrito ant žemės. Mergina jį pakėlė, ir 
pralindo pro grotų strypus. Greičiau 1š to narvo! Tačiau apsau- 
ginis diržas tvirtai ją laikė. Ačiū Dievui, nėra žiūrovų, bet vis 
tiek Elosa nuraudo tarsi aguonos žiedas, įsivaizdavusi, kaip ji 
apsijuokė. 

Ar dar kas nors? Regis, viskas. Galima nuimti gobtuvą. 

- Viskas gerai, Ledinuke, - išdidžiai pareiškė ji. - Manei, 
nesusidorosiu? Aš juk gimusi skraidyti! 

Ledinė Blykstė turbūt stebisi, ko mergina šitiek galuojasi? 
Visai ne. Ji stebėjo aukštai viršuje pakibusią uolą. Iš terasos 
Griausmo Nagas vos pastebimas, bet jo šešėlis blaškėsi tarp 
uolų. Erelis persekiojo grobį. Ožkų irgi neįmanoma įžiūrėti - tik 
maži taškeliai, apimti siaubo blaškėsi, mėgindami išvengti mir- 
ties. O štai dar kažkas. Kabarojasi į beveik stačią uolą. Rori- 
nas to nesugebėtų, nusprendė mergina. Ji pati net bandyti ne- 
drįstų... net ir jos tėvas... Pernelyg jau stati uola, mažiausias vė- 
jo gūsis - ir paukštis drauge su raiteliu akimirksniu virstų varnų 
lesalu. 

Griausmo Nagas patyrė nesėkmę. Jis nusileido per žemai ir 
nesučiupo nė vienos aukos iš ožkų pulkelio. Dabar Tju vėl suka 
link bokšto. Jis turi pakilti į reikiamą aukštį ir patekti į oro srautą. 

Gerai, Rorinai, tau čia bus pamoka! Ar pasiryši antram 
bandymui? 

Ožkų pulkelis pribėgo prie vertikalios uolos ir susispietė į 
krūvą siauroje iškyšoje. Galima pamėginti šaudyti iš lanko, po 
to pasiimti grobį. Bet erelį nelengva priversti, kad jis pultų ne- 
gyvą grobį. To Rorinas nesugebės. 

Pro uolą praskriejo dar vienas šešėlis. Tokiu greičiu skristi 
galėjo tiktai laukinis erelis. Regis, Rorinas iš medžiotojo tampa 
auka. Bet po to Elosa įžiūrėjo, jog antrasis paukštis taip pat 
pabalnotas, ant jos sėdi raitelis... 1r elgiasi virtuoziškai bei ryž- 
tingai. Puiki ataka! Štai šešėlis pakibo virš bandos, o po aki- 
mirkos viskas susimaišė - erelis, raitelis, ožkos. Dar minutė - vėl 

visi išsiskirstė; erelis išskleidė sparnus ir leidosi vis žemiau. 
Snape jis laikė ožką. Vargšelė, turbūt net nespėjo suvokti, kas 
čia atsitiko. 

Neįtikėtina! Tėvas nė už ką nesiryžtų atakuoti tokiu grei- 
čiu. Tuo labiau, jog grobis buvo ant beveik stačios uolos. Net 
ir laukiniam ereliui, be raitelio, tai būtų sunkiai įveikiamas ma- 
nevras. Najner Fono vyrai juokdavosi iš karališkos gvardijos 
skrajūnų, bet šitas reginys įrodo, kad yra ko iš jų pasimokyti. 

Karaliaus gvardija? Elosa išbėgo į terasą. Žvalgėsi. Žiūrėjo 
aukštyn, į tolį. Štai jie - aštuoniolika ar dvidešimt danguje nar- 
dančių juodų taškelių. Ji nieko negalėjo daugiau įžiūrėti, aiškiai 
matėsi tik vienišas raitelis, artėjantis prie bokšto. Po nuosta- 
baus pikiravimo, narsuolio erelis lengvai gracingai skrodė orą. 
Nuostabus didingas reginys! Uodega išsiskleidė virš krūmų, 
nagai stuktelėjo į akmenis - milžiniškas bronzinis paukštis nutū- 
pė ant turėklų. Snape judėjo ožka, nuožmios akys įtariai tyrinė- 
jo lizdą. Didžiulis! Stambesnis net už Ledinį Plaktuką, Ledinės 
Blykstės tėvą. 

- Apsisuk, kvaila galva! - suurzgė raitelis. 

Elosa net pašoko iš nuostabos. Po to nusišypsojo. Jei jau 
tokios aukštos klasės meistras kalbasi su paukščiu, tai jai tuo 
labiau galima. Be reikalo jaudinosi. Taip ir toliau elgsis. Bron- 
zinis erelis ne iškart pakluso raiteliui; jis šonu prisislinko prie 
Ledinės Blykstės, laukinė ožka be gyvybės ženklų tabalavo jo 
snape. 

- Na, na, nesikabinėk prie mergiotės! - ištarė balsas. Rai- 
telis juokėsi. 

Akidangčiai nusileido ant akių, ir erelis apsisuko! Puiku! 
Raitelis tik kojos judesiu privertė apakintą paukštį apsisukti. 
Tai irgi nustebino Elosą. Vyriškis atsegė diržus, nulipo, priraki- 
no paukštį. Po to pririšo prie balno vadeles, atidengė erelio 
akis. Turbūt jis sąmoningai rizikavo, žinodamas, jog paukščio 
snapas užimtas. Tėvas nieku gyvu nepritartų tokiam neatsar- 
giam elgesiui. O ir pats atvykėlis paskubėjo išlysti iš pavojingo 
narvo. 


46 


Bet juk tai princas! 

Pats princas! 

Elosos keliai suvirpėjo. Jis buvo nedidelio ūgio, gražaus su- 
dėjimo, judėjo stebėtinai lengvai, nors ore buvo praleidęs ko- 
kias aštuonias valandas. Jaunuolis kilstelėjo apsauginius aki- 
nius, nusišypsojo jai ir nuskubėjo prie laiptų. Ak! Kokia Žavin- 
ga šypsena! Ir koks skrajūnas! Elosa buvo girdėjusi, jog prin- 
cas neprastai skraido, antraip jis nebūtų pasiryžęs tokiai kelio- 
nei, bet jo meistriškumas nustebino merginą. "Reikia padaryti 
reveransą. Ne, asilo galva, tu juk vilki skraidymo kostiumą. 
Reikia tik nusilenkti". Bet princas akivaizdžiai skubėjo. 

"Gal gamtiniai reikalai žmogų prispyrė", - pagalvojo mergi- 
na ir vos neprunkštelėjo. 

- Kas tu tokia? - šūktelėjo princas. 

- Aš... Aš žygūnė... jūsų... 

Bet princas tik parodė kulnus, kaukšėdamas laiptais. 

Elosos širdis veržėsi 1š krūtinės. Galvoti apie kažkokį abst- 
raktų sosto įpėdinį visai ne tas, kas pamatyti jį gyvą. Pamatyti 
savo akimis... žavingą, tikrą vyrą. Mergina pirmą kartą iki galo 
suvokė, kaip ji bijojo to momento, kai idealus jos svajonių 
princas pagaliau pavirs realiu žmogumi iš kaulų bei mėsos. Sos- 
to paveldėtojas čia kol kas vienas, ir Elosa pasirengė sutikti li- 
kimo jai siųstą dovaną. Ji net nesitikėjo, kad princas bus dar ir 
žavus. Tai buvo tik malonus priedas prie viso kito... 

Iš judviejų išeis nuostabi pora! 

Ji nusiėmė šalmą, krestelėjo plaukus ir ryžtingai pati sau 
įsakė nusiraminti. Juokinga bijoti žmogaus, kuris taip kerinčiai 
šypsosi. Jos rango ledi išteka dėl politinių ar dinastinių motyvų. 
Seksas čia visai niekuo dėtas. 

Kodėl jis atvyko pirmas, palikęs viršuje palydą? Nors... 
sosto įpėdinis visada turi groti pirmuoju smuiku. 

Princas vėl laiptais pakilo į terasą, pažvelgė aukštyn, pa- 
mojavo ranka tarsi duodamas signalą. Jis vilkėjo mėlynu skrai- 
dymo kostiumu be jokių skiriamųjų ženklų, išskyrus, žinoma, 
erelio nagą bei juodą raištį. Įdomu, kam jis? Elosa nusprendė, 

kad jai nepakenktų įdėmiau susipažinti su heraldika. Galbūt tai 
gedulas, mirus kokiam nors artimam giminaičiui? 

Princas pralindo pro grotų strypus, nustebęs kilstelėjo an- 
takius ir priėjo prie merginos. Šalmą jis laikė rankoje. Plaukai 
tamsūs, garbanoti. 

- Ei, panele! - nusišypsojęs pasakė jis. Ak, ta jo šypsena! 
- Atleiskite, mis... 

Jis nenusilenkė. Turbūt karališkos šeimos nariai neturi lenk- 
tis damoms. 

- Mis nori kažką pasakyti? 

Elosa priklaupė ant vieno kelio, nuleido galvą, plaukai nu- 
krito ant pečių. 

- Aš... aš - Elosa hercogo Fonskio duktė. Jūsų... 

- Velniai rautų! 

Elosa nustebusi pakėlė galvą. Princas įtartinai prisimerkęs 
spoksojo į ją. 

- Kokią Žinią atnešė tokia kilminga ir žavi žygūnė? 

„Ne, ji nepasakos apie Ukero kliedesius. Princas turi dau- 
gybę asmens sargybinių; Najner Fone jam pavojinga tiek pat, 
kiek ir karaliaus rūmuose. Jis skirtas būtent Elosai! Tai likimas. 
Ne, ji nemeluos. Tėvas neatskris. Hercogas Fonskis dabar už- 
siėmęs dukters paieškomis Kol Bliko rajone. O princas jos 
vienos neišsiųs į namus, paliks ligi aušros. O rytoj įsitikins, jog 
hercogo Fonskio dukra nuostabi skrajūnė. Jei tėvas vis dėlto 
pasirodys ir nuspręs įspėti princą, Vindaksas turės galimybę 
geriau ją pažinti, pasigrožėti ja. 

- Tik norėjau pati pirma pasveikinti jus Najner Fone, jūsų 
aukštybe. 

Pasėsi pasitikėjimą, nupjausi ištikimybę. 


Patarlė 


Į Vainoką sosto įpėdinis atvyko dešimčia dienų anksčiau 
oficialiai numatyto laiko. Į Gorą jis atkeliavo aštuoniomis die- 
nomis anksčiau, nei buvo planuota, o į Sestinoną - penkiomis 
dienomis vėliau. Žodžiu, jo kelionė buvo neprognozuojama. 
Tai vis Šešėlio išmonė. 

Skrydis - savaime sudėtingas 1r pavojingas dalykas. Tuo 
labiau skrydis per Rendą. Pirma, jis labai ilgai trunka; antra, 
keliauti tenka virš mažai apgyvendintos teritorijos, virš kurios 
suka ratus laukinių erelių pulkai. Princui toks skrydis - tikra 
beprotybė: laukinių žemių gyventojai dažniausiai būna kerštingi. 
Jie nelinkę atleisti neteisybės - tikros ar menamos. Be to, maiš- 
tininkai galando dantis ant Vindakso, siekdami politinių tikslų; 
plėšikai svajojo apie išpirką. 

Princas Vindaksas seniai suprato, ko jam stinga ir be ko jis 
gali apsieti. Pirmą kartą su tuo jis susidūrė dar būdamas vaikas, 
karaliaus rūmų mokykloje. Dar tada jis pastebėjo, jog nekil- 
mingų jo bendramokslių smegenys kažkaip kitaip surėdytos. 
Besimokydamas karališkoje gvardijoje, princas antrą kartą at- 
kreipė dėmesį į šį paslaptingą reiškinį. Jam nepavyko nieko su- 
klaidinti, niekas nepatikėjo, kad jis tik paprastas naujokas, be- 
simokantis skraidyti. Bet vieno tikslo princas vis dėlto pasiekė 
- jis artimiau susipažino su kai kuriais vaikinais iš paprastų ne- 
kilmingų šeimų. 

Galiausiai, išanalizavęs šitą jam svetimą pasaulėjautą, jis 
pastebėjo du pagrindinius bruožus. Kilę iš liaudies jaunuoliai 
matė daiktus tokius, kokie jie buvo iš tikrųjų. Ir siekė iš jų pa- 
daryti tai, ką realiai galima iš jų išspausti, o ne tai, ko reikia. 
Laikui bėgant, Vindaksas surado tam apibūdinimą - sveikas 
protas. Ir suprato, jog sveikas protas toli gražu nėra vyraujantis 

karaliaus rūmuose... tarp kvailų ritualų bei biurokratinių taisyklių. 

Tačiau pripažinti - dar nereiškia priimti. Princas juk aris- 
tokratas, vadinasi, ir jo smegenys veikė atitinkamai. Suplana- 
vęs skrydį į Najner Foną, jau iš pat pradžių žinojo, kad čia ne- 
apseis be nors mažos dalelytės sveiko proto. Todėl ir atakavo 
šeimą, tarybą, visus rūmus, kol galiausiai pasiekė, jog naujuoju 
jo Šešėliu būtų paskirtas žmogus iš prastuomenės. 

Aukštuomenė kraipė galvas, plakė liežuviais. O princas vis 
tiek laikėsi savo. Bankete po Ceremonijos... šita tema nustūmė 
į antrą planą netgi diskusijas apie karalienės sveikatą. 

O vos po keleto dienų dėl to paties prasčioko vėl stovėjo 
ant ausų visi karaliaus rūmai. 


Trečdalį paros, ištisas aštuonias valandas, naujai iškeptas 
Princo Šešėlis skyrė susipažinimui su kasdieninėmis savo pa- 
reigomis. Jį prižiūrėjo pats sosto įpėdinis. Išgirdęs pirmąjį varpo 
dūžį, Seldas apsidžiaugė - tikėjosi, jog blogiausia jau liko pra- 
eityje ir dabar bent bus galima atsikvėpti. Bet kur tau. Dabar 
jis tapo visuomenine figūra, jo gyvenimo negalima skirstyti į dar- 
bą, pramogas bei miegą, kaip įprasta kitų, paprastų mirtingųjų 
kasdienybėje. Buvęs leitenantas Harlas (o, siaube!) išsiaiškino, 
jog kitas dienotvarkės punktas - vakarienė karališkos poros 
draugijoje. Monarchų gyvenimas visiems matomas, o tokie už- 
dari šeimyniniai susieėjimai pasitaiko retai. Abiejų Šešėlių už- 
1mama vieta priklauso nuo karaliaus nuotaikos. Juos gali išva- 
ryti, gali su jais elgtis, kaip su baldais, o gali ir kaip su šeimos 
nariais. Bet šita vakarienė surengta specialiai - reikėjo įvertinti 
Vindakso pasirinkimą. Todėl stalas buvo padengtas šešiems 
asmenims ir aplinka buvo intymi. Aptarnavo juos šeši liokajai 
bei du vyresnieji liokajai. Užtat aukso visur tiek, jog galima vi- 
są dvarą nusipirkti. Vakarienė vyko nuošalioje terasoje, saugiai 
paslėptoje nuo pašalinių akių gėlėmis, krūmais, medžiais. Iš te- 
rasos atsivėrė vaizdas į palmių sodą. Ramo žmonės mėgdavo 
leisti laiką gryname ore, mėgaudamiesi saulės spinduliais. 

Karalius vilkėjo savo mėgstamiausiais baltais apdarais. Jis 

stengėsi būti malonus. Karalienė su auksaspalve mantija, nela- 
bai tinkančia prie gelsvos jos veido spalvos, irgi stebėtinai ma- 
loni. Rinkdama žodžius, pasiteiravo apie gerbiamos Šešėlio 
motušės sveikatą... Beje, supainiojo ją su kažkokia kita dama. 
Regis, Mejala apskritai garsėjo išsiblaškymu: ji nuolat numes- 
davo ant grindų kokį nors daiktą, nutildavo sakinio viduryje, 
pamiršus, ką prieš akimirką ketino pasakyti. 

Džerkadonas - tikra karaliaus kopija, tik jaunesnis... Nuo 
jo pokštų darėsi nejauku. Princas nejuokavo, o tarsi peiliu rai- 
žė. Neseniai jam sukako septyni tūkstančiai dienų, ir pokalbis 
prasidėjo būsimos gimtadienio puotos aptarimų. Bet netrukus 
Orolronas perėjo prie paukščių. 

- Kokiu ereliu tu skrisi į Rendą, Vindaksai? - paklausė ka- 
ralius. 

Įpėdinis pažvelgė į Seldą: 

- Šešėli, ką tu patarsi? 

Seldas tuo metu kaip tik ragavo princo sriubą ir iš netikėtu- 
mo vos nepaspringo. 

- Manau, neverta rinktis paties greičiausio paukščio, prince, 
bent jau dėl to, kad tuomet man bus sunkiau jus pridengti. Rei- 
kia ramaus, patikimo erelio, geriausia, kad jis būtų suaugęs, 
patyręs. Aštraus Nago vis tiek niekas nepavys. 

- Aštrusis Nagas? - Karalius susiraukė, ir tarsi į visus pa- 
dvelkė šalčiu. - Ar tik tu neketini lydėti mūsų sūnaus, jodamas 
ant šito nutrūktgalvio? 

Veriantis šaltų mėlynų akių žvilgsnis stūmė Šešėlį į neviltį. 

- Taip, jūsų did... karaliau, - silpnu balsu atsakė vaikinas, 
nesitikėdamas, jog jam pavyks. - Mudu puikiai sutariame. Sė- 
dėdamas ant nepažįstamo paukščio, visada jautiesi ne toks 
saugus, 0 aš juk negaliu nepaisyti kitų savo pareigų ir visą lai- 
ką skirti treniruotėms. 

Vindaksas suplojo delnais. 

- Paklausyk, Šešėli, turbūt Aštrusis Nagas tau svarbesnis 
už pačius skaniausius patiekalus. Aš pasiliksiu čia. Palmių so- 
das tiesiai po mumis. Pamėgink įrodyti, kas teisus. 

Seldas tylėdamas pakilo ir išėjo. Pakeliui į princo aparta- 
mentus ir kol vilkosi skraidymo kostiumą, jis jautė vis labiau 
kylantį pykųų. Na palaukite, išgamos! Įniršęs jaunuolis įsiveržė 
į erelio lizdą. Aštrusis Nagas jį pamatęs apsidžiaugė, o erelio 
žvilgsnis buvo kur kas labiau įniršęs nei paprastai. Raudona 
skiauterė virpėjo, blizgančios bronzinės spalvos plunksnos pa- 
sišiaušė, tačiau sparnuočiui akivaizdžiai nepatiko, kai šeiminin- 
kas stipriau nei visada suveržė pakinktus. 

Paukštis su raiteliu ant nugaros puolė žemyn. Rūmai buvo 
patogiai įsikūrę ant uolėtos plynaaukštės, kurioje susikirto maž- 
daug trys oro srautai, todėl Šešėliui nebuvo sunku pasirinkti 
reikiamą aukštį. Iš ten jis įdėmiai apžvelgė apačioje likusį pal- 
mių sodą, apskaičiavo trajektorijas. Paprastas postūmis keliais 
- Aštrusis Nagas suglaudė sparnus ir nupikiravo į sodą... čia 
išskleidė sparnus, norėdamas išlaikyti pusiausvyrą... šmurkšte- 
lėjo tarp medžių... vėl išniro iš sodo į tolimą oro srautą. Keletas 
tokių viražų - erelis užėmė patogią poziciją, ir dabar galima pa- 
demonstruoti savo meistriškumą, nardyti tarp medžių (Seldas 
juos galėdavo liesti ranka). Tikra beprotybė! Keista, bet jokios 
baimės jaunuolis nejautė. Vis tiek gyvenimas pražudytas, ko 
dar bijoti? Ką dar galima prarasti? Dvariškiai akimirksniu suži- 
nojo apie surengtą pasirodymą ir skubėjo pasigrožėti efektin- 
ga savižudybe. 

Palaukite, niekšai! Staigus viražas... kilpa... 

Po to Seldui kilo mintis valdyti erelį, neliečiant jo rankomis. 

Apakintas akidangčių, Aštrusis Nagas nardė aukštumoje, 
raginamas tik raitelių kojų... Čia jau Seldo fantazija išseko. Ką 
čia dar sugalvojus? Nebent žaibo greičiu nusileisti, nukniaukti 
vakarienę nuo karaliaus stalo ir vėl pakilti? 

Gal jau pakaks? Jis jau pademonstravo dešimt ar dvylika 
triukų ir vėl kilo aukštyn... Ir tuomet Seldą pašaukė sargybinis. 
Aha, pažįstamas herbas. Tai kilmingas jaunuolis Džėjus Lajo- 
fenas, įžūlus pienburnis... iš lanko net į statinę nepataikytų. Bu- 
kagalvis, netašytas stuobrys, matyt, vienintelis iš rūmų apsaugi- 
ninkų neatpažino Seldo ir nusprendė įsiterpti į spektaklį. 

Jo padėtis buvo palanki - jis pakilęs aukščiau, įsitaisęs Sel- 
dui už nugaros ir rankose laiko paruoštą lanką. Bet gvardiečiai 
mokėjo rasti išeitį iš pačių sudėtingiausių situacijų, o Aštrusis 
Nagas intuityviai pajuto grėsmę. Posūkis, keletas mostų galingais 
bronziniais sparnais - ir priešininkai pasikeitė pozicijomis. Seldas 
neturėjo ginklo, bet jo erelis ne be reikalo turėjo tokį vardą. Vos 
tik paliestas pentinais, Aštrusis Nagas išskėtė didžiulius nagus ir 
puolė į ataką. Lajofenas iš siaubo sustaugė: Aštrusis Nagas buvo 
jau čia pat. Ereliai beveik kaktomuša susidūrė virš karaliaus rū- 
mų, juos teskyrė vos keli metrai. Atrodė, jog Džėjui beliko gy- 
venti keletas sekundžių. Jis iššovė ir, žinoma, nepataikė. Apsisu- 
ko, prarado aukštį... baisingi nagai šmėstelėjo pro šalį. Aštrusis 
Nagas praskrido virš rūmų rožyno, virš sodo, vos nesitrenkė į 
medį. Bet kas kitas, išdrįsęs taip pasielgti, turbūt iškart būtų iš- 
mestas iš karališkosios gvardijos. O jeigu bent akimirkai praras- 
tų budrumą, būtų pasmerktas mirčiai. 

Džėjus spruko šalin, numetęs nebereikalingą lanką... jis net- 
gi rėkti neturėjo jėgų. Aštriojo Nago skiauterė iš pykčio pa- 
raudonavo it kraujas, pasidarė beveik alyvinė. Dabar jau Še- 
šėliui teko ne raginti, o tramdyti įsiutusį erelį. Paukštis drebėjo 
iš susijaudinimo, prieštaringos komandos jį trikdė. Toli už kal- 
nų Seldas aplenkė savo auką, privertė Džėjų apsisukti ir pargi- 
nė atgal prie rūmų. Aštrusis Nagas puolė pirmyn. Seldas pama- 
nė, jog reikėtų uždėti jam akidangčius, bet staiga atstumas tarp 
persekiotojų ir aukos padidėjo: erelis suprato savo šeimininko 
ketinimus. Jauni laukiniai paukščiai neretai šitaip šėldavo. Erelio 
skiauterė po truputį atgavo įprastinę spalvą. Ir Seldas kiek nu- 
siramino. Dabar belieka tik pratęsti žaidimą, tempti laiką, kol 
jie pasieks rūmus. Jis privertė Džėjų apsukti kelis ratus aplink 
palmių sodą, po to paliko jį ramybėje. Pailsęs vaikinas nusilei- 
do čia pat į krūmus. 

Šitaip Seldas įrodė galįs suvaldyti Aštrųjį Nagą. Sugrįžęs į 
lizdą, Šešėlis ilgai glostė erelio skiauterę. Paukštis virpėjo iš 
jaudulio. Po to Seldas, pažeisdamas visus draudimus, palepino 
savo ištikimą bičiulį šikšnosparniu. Kai jaunuolis vėl sugrįžo į 

terasą, jis buvo neregėtai pamalonintas - pats karalius paspau- 
dė jam ranką. 

- Nuostabu, Šešėli, - pripažino valdovas. - Tokį reginį 
mums teko laimė stebėti pirmą kartą per daugelį tūkstančių die- 
nų. - Jis norėjo įteikti Seldui žiedą (įprastas karališkas apdova- 
nojimas), bet apsigalvojo: - Ne, mes pasielgsime savo nenau- 
dai. Tūkstančiui dienų atleisime Hiando Kipą, tavo tėvų dvarą, 
nuo mokesčių. 

Seldas išstenėjo padėkos žodžius. Žinoma, tėvas bus pa- 
tenkintas, didžiuosis savo sūnumi. Keista, kad karalius įsiminė 
j0 tėvų dvaro pavadinimą. 

Vindaksas susiraukė. 

- Kiek netikėta pabaiga, - iškošė pro dantis Džerkadonas 
- Juk jis varžėsi su pakankamai eiliniu raiteliu. 


Vindaksas nė žodeliu neužsiminė apie savo Šešėlio žygdar- 
bius, netgi tada, kai jie likdavo vienu du. Princas nepaliko sau 
laiko pailsėti ar atsipalaiduoti; jis iškart nusiuntė pakviesti lor- 
do Nainomero, gvardijos vice-vice-vicemaršalo, trečiojo pagal 
laipsnį karalystės karininko. Nainomeras taip pat vadovavo 
sosto įpėdinio karinėms pajėgoms. Nepriekaištingos kilmės lor- 
das buvo raudonskruostis, pasitikintis savimi, tvirtas vyriškis. 
Vešlūs rudi ūsai, tuo tarpu plaukai - skysti, nenusakomo rudo 
atspalvio. Jam buvo maždaug penkiolika tūkstančių dienų. 
Sprendžiant iš ūsuose įstrigusių trupinių, Vindaksas jį pakėlė 
nuo stalo, bet lordo uniforma buvo tvarkinga, ant krūtinės švy- 
tėjo ordinai. 

Įdomu, ar jis tikrai toks patyręs skrajūnas, pagalvojo Seldas. 
Nors... čia kilmingumas vertinamas aukščiau nei meistriškumas. 

Nainomerui buvo paskirta audiencija. Princas, jo Šešėlis ir 
vicemaršalas įsitaisė kitos terasos kampe. Apsaugai bei tar- 
nams buvo įsakyta išlaikyti pagarbų atstumą, kad jie negalėtų 
išgirsti, apie ką kalbama. 

- Ar spėjote parengti mano kelionės į Najner Foną planą? 
- paklausė princas. 

- Suprantama, jūsų didenybe. 

Nainomeras patenkintas savimi ištraukė pluoštą popierių ir 
ėmėsi juos skaityti. Skaitė taip, tarsi tekstą matytų pirmą kartą. 

Vindaksas klausėsi abejingai, o Seldas vis labiau nerimavo. 
Iš tokios kelionės beveik nėra vilčių sugrįžti, jau verčiau iškart 
persirėžti peiliu gerklę. 

Lordas baigė skaityti, princas linktelėjo: 

- Įspūdinga. Jūs viską numatėte. - Jis kiek pasuko galvą; - 
Šešėli, ar tu gali ką nors pridurti? 

Seldas dvejojo. Jis nebuvo įsitikinęs, ar princo klausimas 
nėra paprastas formalumas. Bet vis tiek verta pamėginti. 

- Keletas pastabų, prince. Dvylika porinių paukščių* ... 
netgi gvardiečiai neima daugiau trijų. 

Maršalas paraudo kaip vėžys. 

- Nėra tokios taisyklės! - išsišiepė jis. 

- Bet iš tiesų taip yra. Trys - ir tai jau daug. Poriniams nuo- 
lat kas nors nutinka. Aš jų apskritai neimčiau. Dabar dėl ke- 
liautojų būrio... Gvardiečiai tikrai kartais skrenda 1r po pen- 
kiasdešimt žmonių, bet, kilus pavojui, vadovauti tokiam būriui 
kur kas sunkiau. - Princas vis dar tylėjo, ir Seldas ryžtingai 
dėstė toliau: - Reikėtų įjungti į būrį patyrusius raitelius, o jūsų 
palyda, prince, tai juk daugiausia civiliai asmenys. Toliau... At- 
stumas tarp skrajūnų. Jūsų plane sakoma, kad jis turi būti toks 
pat, kaip ir skraidymo treniruotėse... 

- Sakykime toks, kaip medžioklės metu, - nusileido Nai- 
nomeras. 

- Vis tiek per mažas. Atstumas - svarbiausias mūsų koziris. 
Maršale, aš atsakingas už princo gyvybę. 

Dabar lordo fizionomija degė kaip ugnis, bet Vindaksas ne- 
sikišo. Princo Šešėlis į miltus sumalė vice-vice-vicemaršalo 
planą. 

- Visai nepaminėta aprūpinimo problema, neaišku, kur rasti 
vietą nusileidimui, kaip išmaitinti šitiek žmonių bei paukščių... 
neturtingoje šalyje. Ne, negalima imti daugiau kaip šešis karius. 
Ir jokių aristokratų, jokių kilmingų šeimų palikuonių. Juos de- 


* Porinis paukštis - erelė, kuri skrenda paskui erelį be raitelio; tokias pateles 
naudoja gabenti kroviniams. 

rėtų pakeisti jaunais taikliais lankininkais, mokančiais elgtis su 
paukščiais... Poras išskirti, lai būna keletas vienišių*... 

„Grafikas turi būti lankstus, bet jo skelbti jokiu būdu nega- 
lima, reikia tik trumpai visus supažindinti... 

Seldas nieko nepraleido, nepaliko nepataisyto nė vieno 
punkto. Maršalas iš pykčio prarado amą. Juk jis žinojo, kad 
šitas išsišokėlis snarglius dar vakar buvo... niekas. 

- Dėkoju, Šešėli, - pasakė princas. - Tik palydos man vis 
dėlto norėtųsi didesnės. 

- Tada padalinkite juos į tris dalis, prince. Tegul tarp jų bū- 
na aštuonių valandų skirtumas. 

- Ne, - pasipriešino Vindaksas. - Turbūt kuo mažiau žmo- 
nių, tuo didesnis efektas. Šitaip pademonstruosime savo drąsą, 
pasitikėjimą savimi... Tavo pastaba dėl aprūpinimo taip pat tei- 
singa. Bet kaip bus su bagažu, jei neimsime porinių paukščių? 

Šešėlis pajuto, jog ne viskas prarasta, ir pralinksmėjo. 

- Aš kol kas mąstau tik apie jūsų saugumą. Suprantama, 
mes pasiųsime į priekį keletą nedidelių būrių - po du ar tris 
žmones kiekviename. - Seldui nešovė mintis priminti apie to- 
kiųs akivaizdžius dalykus. Velniai rautų, jis neturėjo laiko pasi- 
ruošti! - Jie ir rūpinsis bagažu bei kitais patogumais. 

Vindaksas linktelėjo. | 

- Lorde Nainomere, aš priimu jūsų pasiūlymus. 

Maršalas lengviau atsiduso. 

-... su Šešėlio pateiktomis pastabomis. Galbūt mes ir atei- 
tyje pasinaudosime jo patarimais. 

Maršalas buvo galutinai sutryptas, net jo ordinai nublanko. 
O Vindaksas, pamiršęs etiketo taisykles, atsisuko ir tiesiai pa- 
žvelgė į Šešėlį. 

- Na, juk šitaip geriau? 

Princas nemelavo: Šešėliui suteikta visa laisvė rūpintis jo 
saugumu. | 

Taip, Princo Šešėlis dabar jautėsi nepalyginamai geriau. 
Jam šitas pokalbis suteikė ne mažiau malonumo, kaip Aštriajam 
Nagui šikšnosparnis. 


*Vienišė - erelė, atskirta nuo patino ir besiveržianti pas jį sugrįžti. 

Nedėk visų kiaušinių į vieną lizdą. 


Skrajūnų pajuokavimas 


Po keturiasdešimt šešių dienų Princo Šešėlis atgabeno 
princą Vindaksą į Vainoką gyvą ir sveiką. Najner Fonas iš čia 
buvo ranka pasiekiamas... 


- Koks tai titulas - Šešėlis? - paklausė mergina. 

Jos skruostai degė: ji labai pyko ant savęs. Kaip galėjo šitą 
jaunuolį palaikyti princu? Tuo tarpu Seldas negalėjo suprasti, 
kaip tokioje trapioje būtybėje gali tilpti šitiek pykčio. 

- Tai ne titulas, mis, - atsakė jaunuolis. - Aš pridengiu 
princą skrydžio metu. Bet mano ereliui kartais reikalingas mais- 
tas, todėl šiandien skridau priešakyje. Tai buvo žvalgyba. - 
Mergina liūdnai Ž žiūrėjo L Ji. Seldo šypsena taip pat dingo, - 
Mes pamatėme du nežinomus raitelius... 

- Kaip tai ne titulas?! - sušnypštė Elosa. S 

Kai ji rami, galima pasakyti, jog mergina graži. Viskas savo 
vietoje: dantys nestyro, jokių fizinių trūkumų nesimato. Be rei- 
kalo princas nerimavo. Mergina tinka jam ne tik politiškai, bet 
ir fiziškai. | 

- Aš tik Šešėlis. Princo priedanga, laukinių erelių maistas. - 
Ji norėjo įsiterpti, bet Seldas aiškumo dėlei pridūrė: - Aš kilęs 
iš prastuomenės. 

Ir jinai nusilenkė šitam vaikinui! Bet ko čia pykti? Ne ji pir- 
moji šitaip suklydo: karaliaus rūmų skiriamųjų ženklų detalės 
tolimame jų užkampyje daug kam buvo nesuprantamos. Bet 
niekas šitaip nesisielotų dėl kažkokio kvailo nesusipratimo. Tur- 
būt esmė ta, jog tokiu švytinčiu veidu ji sutiko visai ne Šešėlį... 

Galingi nusileidusio ant laktos erelio sparnai sekundei už- 
dengė saulę. 

Atskrido antras nepažįstamasis - tas pats nesėkmingas me- 
džiotojas. Jam pavyko rasti lengvesnį grobį: milžiniškame 
paukščio snape tabalavo negyva lama. 


mą ž 

- Kas čia toks, mis? - paklausė Seldas. 

- Mano grumas. Beje, tu turi į mane kreiptis "ledi Elosa" ar- 
ba tiesiog "ledi", o ne "mis". 

- Man tai negalioja. Šešėlis paklūsta ypatingoms taisyk- 
lėms. Beje, kol dar neatskrido princas, privalau patikrinti, ar ta- 
vo grumas neturi ginklo. 

Įsiutusi mergina nė per žingsnį neatsiliko nuo Seldo. 

Grumas pralindo pro grotas ir dabar naršė aplinkui narvą, 
ieškodamas gobtuvo. Jam reikėjo nuimti akidangčius, kad 
paukštis galėtų pasisotinti lama. Rorinas plačiai nusišypsojo 
Elosai ir šūktelėjo: 

- Vieną sugavome! 

Iš išvaizdos atrodo jaunas ir nepavojingas. Pamatęs Šešėlį, 
sutriko, nusiėmė šalmą, akinius, žemai nusilenkė. 

- Velniava, kas tu toks?! - sušuko Seldas. 

Nosis, antakiai, veidas, kūno sudėjimas - ir kokių tik ste- 
buklų pasaulyje nebūna!!! 

Purvinas, vėjo nugairintas jaunuolio veidas išblyško. 

- Tju Rorinas, jūsų aukštybe, jos šviesybės grumas... 

- Aš ne princas, - atkirto Seldas ir vos neleptelėjo: "Tai tu 
panašus į princą". 

Žinoma, Rantoroje buvo nemažai karaliaus palikuonių. 
Turbūt vienas jų atklydo į šį užkampį, o šitas vaikinas jo nusi- 
gyvenęs sūnus. | 

- O, atleiskite, lorde, - nuolankiai atsiprašė Tju, metė 
žvilgsnį į Elosą ir nuleido akis, norėdamas nuslėpti šypseną. 

- Pasirūpink savo ereliu, grume, - pasakė jam Seldas, atsi- 
suko į narvą ir suvaitojo: - Aštrusis Nage! Padūkėli tu! 

Elosa sucypė. 

Aštrusis Nagas nusprendė, jog dabar pats laikas kiek pasi- 
linksminti. Nuostabioji sidabro spalvos Elosos erelė tam pritarė. 

Abu ereliai tupėjo šalia vienas kito, ant Aštraus Nago 
kulkšnies laisvai maskatavo grandinė. Jo skiauterė degė rau- 
doniu ir virpėjo iš jaudulio. Plunksnos taip pasišiaušė, jog erelis 
atrodė dvigubai didesnis, negu buvo iš tikrųjų. Primynęs letena 

nugalabytą kalnų ožką, jis atplėšė jos koją tr galantiškai pasiūlė 
Ledinei Blykstei. Dovana buvo maloniai priimta. Kaip tik tuo 
metu Seldas ir pastebėjo, kas vyksta. Aštriojo Nago plunks- 
nos šelmiškai šiaušėsi, erelis vis labiau pūtėsi. Dabar jis nuplėšė 
ožkos galvą ir vėl pasiūlė patelei. 

Ir ji vėl maloniai priėmė dovaną. 

- Nagi, sustabdyk juodu! - rypavo Elosa. 

- Cha! Pati pabandykite, mis! - išsišiepė Seldas. - Jau vėlu. 

- Ledinė Blykstė neįkainojama! Tik pagalvokite, su bron- 
ziniu patinu! Tėvas mane pribaigs! 

Ereliai labai pastovūs, jų sąjunga trunka visą gyvenimą, o 
šitie du dabar akivaizdžiai mėgino sudaryti "vedybų sutartį". 

- Daryk gi ką nors! - nekantriai trypė kojomis Elosa. 

- Nieko jau čia nepadarysi. Galime tik nuspręsti, kokį var- 
dą duosime naujagimiui. Siūlau Ledinis Nagas... arba Greita- 
kojis. 

Grumas nusikvatojo, o Elosa vėl iš nevilties pradėjo niršti. 

Seldas priėjo prie įsimylėjėlių porelės. Jie buvo pernelyg 
susidomėję vienas kitu ir niekam pavojaus nekėlė. Jaunuolis 
patikrino, ar erelis nesusižeidė letenos ir pakėlė kabaruojantį 
saitą: paaiškėjo, jog senas kablys iškrito iš sienos Tuo tarpu 
Aštrusis Nagas pasiūlė erelei gardų kąsnelį - vidurius. Ledinė 
Blykstė tuojau pat juos prarijo ir žaismingai žnybtelėjo savo 
kavalieriui į skiauterę. 

Seldas vėl pririšo savo erelį. Asistavimo metu, kalbant 
žmonių kalba, paukščiams nereikia daug judėti, o iki tikros su- 
eities dar toli. 

Princo Šešėlis išlindo iš narvo. Virš lizdo danguje pasirodė 
nauji raiteliai. 

Tuo tarpu ledi Elosa vis niekaip negalėjo nurimti: 

- Avigalvis! Žioplys! Kodėl nepatikrinai kablio, pririšda- 
mas savo pasiutėlį? 

- Kodėl tu pati to nepadarei? - Šešėliui įgriso teisintis. 

- Koks įžūlumas! - aiktelėjo Elosa. - Tėvas įsakys tave iš- 
plakti! 

Princo Šešėlis hercogo nebijojo, štai karalius - jau visai 
kas kita. 

- Nejaugi? Bet už šitą lizdą atsakingas tavo tėvas. Aštrusis 
Nagas - jo didenybės karaliaus nuosavybė, o karalius kiekvie- 
nam paukščiui pats asmeniškai parenka porą. Jis ir išspręs mū- 
sų ginčą. Dar žiūrėk, kad pačiam hercogui nekliūtų. 

To jau buvo perdaug. Elosa taip įniršo, jog neteko žado ir 
net negalėjo nieko atsakyti akiplėšai. 

Nusileido dar keletas raitelių: du kareiviai, grafienė, lordas 
Nainomeras, vikri guvi mergaičiukė - nuolatinė jo kelionių pa- 
lydovė. Jų ereliai taip pat pasigavo ožkas. Lizdas prisiteršė v1l- 
na, girdėjosi grandinių žvangėjimas. 

Grumas nusišypsojo (jau atvirai, nesislapstydamas), šypse- 
na buvo lygiai tokia, kaip princo Vindakso. 

- Žinote, lorde, - neryžtingai pagyrė jis, - drįstu pasakyti, 
jog tai buvo stulbinama medžioklė. 

- Aš ne lordas, - atsakė Princo Šešėlis. - O dėl medžiok- 
lės tau pačiam spręsti: aš užsimerkiau ir nieko nemačiau. 

Jaunuolis nustebęs pažvelgė į Seldą, norėdamas įsitikinti, ar 
atvykėlis nesityčioja iš jo. 

- Kaip jums tai pavyksta, sere? Kaip sugebate tokiu grei- 
čiu skrendant valdyti paukštį? 

- Aš to net nemėginu daryti. Mano erelio reakcija daug 
greitesnė bei tikslesnė už manąją. Kvaila būtų jį valdyti. Tas 
pats, kas mūšio metu kapoti priešą bukąja kirvio puse, o ne 
ašmenimis. Bent jau tokia mano nuomonė. Mes matėme tavo 
nevykusį bandymą. Princas paklausė, ar aš su tuo susidoročiau. 
Iš tokio aukščio, tiesą pasakius, negalėjau visko įžiūrėti, bet 
Aštrusis Nagas nusprendė, kad jam pavyks. Tada daviau ko- 
mandą ir leidau jam pamėginti. 

Panašiose situacijose Aštriajam Nagui nebuvo lygių. 

Elosa susiraukė. 

- Tėvas sako, jog paukštis su raiteliu ant nugaros visai kas 
kita, nei laukinis erelis. Jei raitelis vaikydamasis grobį praranda 
gebėjimą valdyti, jis rizikuoja ir savo, 1r paukščio gyvybe. 

Nainomeras ir kiti ką tik atvykusieji skrajūnai išsproginę 
akis spoksojo į Roriną, apžiūrinėdami jį tarsi stebuklą. 

Princo Šešėlis gūžtelėjo pečiais: 

- Net neabejoju, mis, kad jūsų tėvas išmanantis žmogus. 
Daugelis profesionalų pritartų jo nuomonei. Bet ne visi. Aštrusis 
Nagas niekada neskraidė be krovinio. Todėl esu įsitikinęs, jog 
mano užduotis - parinkti grobį bei vietą, 0 jau pagauti grobį jis 
sugeba pats. Maniškis iki šiol nė vieno karto neapsiriko. - Bet 
kiek nerimo jo staigūs įnirtingi šuoliai ore suteikia šeimininkui! 
- Galbūt jūs arba jūsų grumas taip pat atsakysite į vieną mano 
klausimą? 

- Į kokį? - sukluso Elosa. 

Seldas parodė į burkuojančią porelę: 

- Kaip ereliai atpažįsta laisvas pateles? Iš kur, pavyzdžiui, 
Aštrusis Nagas sužinojo apie jūsų sidabrinę gražuolę? Galbūt jis 
tyčia taip nėrėsi iš kailio medžioklėje, norėdamas ją nustebin- 
ti ir sužavėti? 

Atrodė, net erelis iš tokio aukščio negalėtų įžiūrėti, kas da- 
rosi lizde. Vis dėlto įdomu, kiek rizikingas buvo šiandieninis 
Aštraus Nago viražas. 

Mergina nespėjo atsakyti, prie jų priėjo Nainomeras su 
grafiene. Tuo tarpu ant laktos pagaliau nusileido Vėtrų Nuga- 
lėtoja su princu ant nugaros ir dar trys ereliai. Kareiviai nusiėmė 
šalmus ir nubalnojo paukščius. 

- Puiki medžioklė, Šešėli! - pagyrė Nainomeras. 

- Dėkoju, maršale. Grafiene, noriu jums pristatyti... - Sel- 
das nelabai išmanė, kaip turėtų atrodyti panašios ceremonijos, 
bet jam norėjosi kuo greičiau atsikratyti šitos įžūlios mergiotės. 

Grafienė pasiliko su Elosa. Rorinas sutriko, pajutęs, jog jį 
tyrinėja įkyrūs aplinkinių žvilgsniai. 

O štai ir Vindaksas. 

- Puikiai padirbėta, Šešėli! 

- Dėkoju, prince. 

Seldas pasitraukė į šalį, ir grafienė atvedė Elosą prie princo: 

- Jūsų aukštybe, noriu jums pristatyti... 

- Mergvaikis! - sušuko Elosa ir krito be sąmonės. 


- Tai neįmanoma! - jau ketvirtą kartą kartojo princas. 
Aikštelė, esanti žemiau lizdo, buvo suskirstyta į nedidelius kam- 
barėlius, skirtus princo palydai. Šitose akmeninėse dėžutėse vi- 
so labo tebuvo čiužiniai, prikimšti sausų lapų. Bet kažkieno rū- 
pestingos rankos vieną kambarėlį pasistengė sutvarkyti kiek 
padoriau, kad tiktų prisiglausti karališko kraujo turinčiam žmo- 
gui. Čia stovėjo lova, buvo patiestas kilimėlis, ant lango bei 
durų kabėjo užuolaidos. Net tokie paprasčiausi patogumai 
Princo Šešėliui kėlė nuostabą: juk visus šituos daiktus į tokį 
užkampį turėjo atgabenti ereliai ant nugarų... skrisdami per lau- 
kinę beveik negyvenamą šalį. Vindaksas susiraukęs gulėjo ant 
lovos, žaibuodamas akimis, o Šešėlis, prisiglaudęs prie sienos, 
kantriai klausėsi jo postringavimų. 

Siautėjančią, isterijos kamuojamą Elosą globojo moterys. 
Mirtinai išsigandusį grumą apklausė ir išsiuntė lauk. Jį lydėjo 
sargybiniai. Dabar jiedu mėgino kažkaip išnarplioti šitą neįtikė- 
tinai painią situaciją. 

Tikriausiai Tju Rorinas nesantuokinis hercogo sūnus ir labai 
panašus į savo tėvą. Jis pastebėjo, jog princo panašumas su 
Najner Fono valdovu dar labiau akivaizdus. Tada Elosos re- 
akcija visai suprantama. Bet kaip paaiškinti akivaizdžiai su- 
prantamus dalykus? 

Nuo laiptų pasigirdo juokas. Vos prasidėjus kelionei, išle- 
pinta rūmų palyda paniekinamai žiūrėjo į kelyje pasitaikančius 
mažus miestelius ar pilis. Jie skundėsi, niurzgėjo. Jų sustojimo 
vietos darėsi vis labiau kuklesnės, sąlygos prastėjo, kartu augo 
ir dvariškių nepasitenkinimas. Pirmasis sustojimas pusiau ap- 
leistame erelių lizde pribloškė ir papiktino juos, tačiau po tru- 
putį nuotaika keitėsi. Dvariškiai pasijuto didvyriais, pirmeiviais, 
užgrūdintais kovose, patyrusiais daug nesėkmių, vėtytais ir 
mėtytais kelionių vilkais. Kelionė kada nors baigsis, jie sugrįš į 
rūmus, jie taps bet kokio banketo geidžiamais svečiais, visų 
laukiamais, graibstomais... Ir susižavėjusius, naujovių ištrošku- 

sius klausytojus jie maitins negirdėtomis istorijomis. Todėl da- 
bar keliauninkai pasigardžiuodami prarydavo kiekvieną sunku- 
mą; niūriais juokeliais sutikdavo bet kokią kliūtį, su džiaugsmu 
laukdavo bet kokio išbandymo, tykančio jų kelyje. Kuo blo- 
giau, tuo geriau! 

- Tai neįmanoma! 

Jau penktas kartas. 

Vindaksas pakėlė akis į Seldą: 

- Mano tėvai susituokė tą dieną, kai buvo švenčiama tūkstan- 
toji tėvo valdymo diena. Esu įsitikinęs. Aš gimiau 1374-tą dieną. 
Alebano apsiaustis buvo maždaug tarp 750-jų ir 760-jų... 

- 745-tą dieną Fonas užėmė rūmus, - pasakė Seldas. - 
Girdėjau, kaip Nainomeras pasakojo apie tai. 

- Vadinasi, į Najner Foną jie sugrįžo maždaug 765 dieną... 

Vindaksas išblyško, ant jo kaktos žvilgėjo prakaito lašeliai. 
Juk čia ne kokios nors nereikšmingos smulkmenos, pakibo ant 
plauko teisė paveldėti karaliaus sostą. 

- Tiksliai prisimenu motiną pasakojant, jog tenai jie pralei- 
do apie šimtą dienų. Vadinasi, į Ramą iškeliavo 865-ją dieną. 
Fonas tik truputį ją palydėjo... Iki mano gimimo buvo likusios 
daugiau nei penki šimtai dienų! - suriko princas. 

Seldas priglaudė prie lūpų pirštą: 

- O rūmuose jis niekada nesilankė? 

Vindaksas kalbėjo jau tyliau: 

- Niekada! Aš netgi klausiau kodėl. Visada atsakymas bū- 
davo vienas ir tas pats: hercogo vieta čia, jis privalo rūpintis 
sienų gynyba. Keista, ar ne? - Princas paniuro. - Pasienyje vis- 
kas buvo tylu, ramu; Karemenas net nemėgino pulti Najner Fo- 
no. Pirmasis karalystės didikas galėjo bent vieną kartą per visą 
savo gyvenimą apsilankyti karaliaus rūmuose. 

Buvo graudu į princą Žiūrėti. Seldui norėjosi jį paguosti. 

- O gal Fonas jūsų tolimas giminaitis? 

Princas gūžtelėjo pečiais: 

- Beveik kiekvienas lordas turi bent lašelį karališko kraujo. 
- Jis suraukė kaktą. - Fonas - Džerkadono IX, mano propro- 

senelio, provaikaitis... Vadinasi, kažkiek giminė, kaip sakoma 
devintas vanduo nuo kisieliaus... 

Vindaksas perėjo per kambarį, jo piktas žvilgsnis buvo 
įsmeigtas į grindis. Princo Šešėlis negalėjo suprasti, kodėl sos- 
to įpėdinis būtent jį pasirinko patikėtiniu tokioje subtilioje situ- 
acijoje. Jautėsi ir pamalonintas ir tuo pačiu sunerimęs. Tokia 
netikėta garbė. Ir atsakomybė. 

- O jeigu prisiminti karaliaus portretų galeriją... - nedrąsiai 
pasiūlė jis. 

Ir pataikė tiesiai į dešimtuką. Vindaksas nušvito. 

- Prisiekiu Dievu! Savo kumpą nosį aš tikrai mačiau viena- 
me 1š portretų... Kažkoks protėvis turėjo lygiai tokią pačią. Tik 
kas jis? Bet kuriuo atveju, tas karalius valdė šalį dar prieš 
Džerkadoną IX. Galbūt kai kurie bruožai paveldimi iš kelintos 
kartos protėvių? - Po to princas vėl paniuro, nugrimzdo į gilius 
apmąstymus. - Ar esi kada nors girdėjęs, jog šviesiaplaukiams 
tėvams gimtų tamsiaplaukiai vaikai? 

- Girdėjau. Nors panašūs atvejai visada apgaubti įvairiais 
gandais. 

- Gandai! - Princas pradėjo kalbėti pašnibždomis: - Mane 
baugina ne gandai, Šešėli. Man nebaisu, jei paaiškės, jog esu 
nesantuokinis sūnus. Kalba ne apie Džerkadoną IX, o apie 
mano jaunėlį broliuką Džerkadoną X. 

Seldas nustebo, kilstelėjo antakius: jis nieko nežinojo apie 
Džerkadoną X. 

- Jis kalės vaikas. Ir garbėtroška, - toliau kalbėjo Vindak- 
sas, - jam nebūdingas bereikalingas skrupulingumas. Jis abiem 
rankomis nusigriebs šitos galimybės 1r jau nepaleis jos. Prirei- 
kus, gali net pradėti pilietinį karą. 

Bet kas tada teisėtas sosto paveldėtojas? Galų gale... 

Seldas ryžosi: paliesti nepatogią temą: 

- Prince, man regis jūs sutrikęs, todėl esate neteisus dėl sa- 
vo motinos, karalienės... Ir dėl tėvo taip pat. Juk jie nebūtų 
slėpę nuo jūsų... turiu galvoje... jūsų motina... 

Seldas užsikirto, ir Vindaksas pašaipiai pažvelgė į jį: 

- Nesumoji, kaip neskausmingiau išsireikšti, Šešėli? Kodėl 
tuomet karalius niekada nepakvietė hercogo Fonskio į rūmus? 
Kodėl motina taip atkakliai priešinosi šitai mano kelionei? Ko- 
kių tik argumentų ji nepasitelkė... net kalbėjo apie blogus sap- 
nus. O kai pagaliau vis tiek nusprendžiau skristi, ji susirgo. Aš 
net pagalvojau, kad ji rimtai serga, ir ketinau anksčiau sugrįž- 
ti. Tikiuosi, tu suvoki, jog lig šiolei niekas karalystėje nematė 
mudviejų su hercogu šalia vienas kito? 

- O ką galvoja jūsų tėvas? 

- Jis niekada nebuvo jo sutikęs, - liūdnai atsakė princas ir 
staiga pradėjo juoktis. - Tik pamanyk, man įsakyta pakviesti jį 
į rūmus! Tai bent būtų sensacija! 

Pasigirdo žingsniai. Seldas kilstelėjo užuolaidą. Ant slenks- 
čio stovėjo maršalas Nainomeras. Jis visada atrodė kareiviškai 
pasitempęs ir kvailas kaip butelio kamštis. 

- Taip? - abejingai paklausė princas. 

- Žmonės negali rasti jokio kuro, jūsų didenybe, - pranešė 
maršalas. - Iš maisto turime tiktai žalios ožkų mėsos. Nejaugi 
ketinate nakvoti čia? Gal vis dėlto paskubėkime ir keliaukime 
į Najner Foną? | 

Jis nepasakė, jog aplinkui negyvenamos, nederlingos že- 
mės, pagalvojo Seldas. Neužsiminė apie tai, kad jis apskritai 
nenorėjo sustoti Vainoke, kad patarė pasiimti keletą porinių 
paukščių, kurie galėtų gabenti, jeigu ne malkas, tai bent jau 
maisto produktus. Nepasakė, kad jeigu Šešėlis nebūtų įkišęs 
savo trigrašio ir nepakeitęs kelionės grafiko, lizdas būtų kur 
kas geriau paruoštas princo sutikimui. 

Vindaksas pažvelgė į jį 1r atsiduso, nesuvokdamas, kaip 
gali Žmones j audinti panašios smulkmenos. Po to pakėlė akis į 
savo ištikimąjį Sešėlį - pastaruoju metu princas vis dažniau 
kreipėsi į jį pagalbos. 

- Čia daug laisvų čiužinių, - pasakė Seldas. - Sausas mėš- 
las puikiai dega, o stogas tikriausiai iš rąstų. 

Daugiau nepridūręs nė žodžio, jis nuleido užuolaidą ir liko 
patenkintas, pamatęs šypseną Vindakso veide. 

- Kaip tau tai pavyksta? - paklausė princas. - Pažiūrėk. 
Karys nerado kuro ir pranešė apie tai kitam kariui, kuris įpa- 
reigotas pagaminti vakarienę. Tas turbūt pranešė leitenantui, lei- 
tenantas - pulkininkui... per kelis asmenis problema galiausiai 
pasiekia sosto įpėdinio ausis. Ir čia - opa! Tu tik spragteli pirš- 
tais - ir problemos nebelieka. Kodėl? 

Seldui ne itin patiko šita tema, bet vis geriau, negu aptarinė- 
ti įtartiną Vindakso genealoginį medį. 

- Tai gavau iš tėvo, - paaiškino jis. - Gvardijoje Žmogaus 
nemoko galvoti, ką daryti, o tik - kaip daryti. Kareiviai žino, 
kaip sukurti laužą, kai yra malkų, o jei malkų nėra, nėra ir laužo. 

- Na? - susidomėjo princas. 

Seldas šyptelėjo. 

- Skėriai naikina tėvo pasėlius; vienas Hiando Kipo kam- 
pas netrukus sugrius; laukiniai ereliai bei kariai vagia galvijus; 
kaimynai kasa vis naujus šulinius, o mūsiškis baigia išdžiūti; kad 
valstiečiai nedykaduoniautų, jiems reikalinga priežiūra; karaliaus 
mokesčių rinkėjai reikalauja vis didesnės pinigų sumos... Ir jei- 
gu tėvas nesusidoros su šitais visais rūpesčiais, jo valstiečiai, už 
kuriuos jis atsakingas, išmirs badu. Jam tenka ieškoti ir rasti vis 
naujus būdus, ir nėra patarėjo, kuris galėtų nurodyti išeitį. 

Vindaksas pritariamai linktelėjo: 

- Taip, tai tikras praktikas, veiksmo žmogus. Štai tokių 
žmonių man ir stinga. Noriu susipažinti su tavo tėvu, Šešėli. Kai 
sugrįšime. 

Maža rankutė ryžtingai atitraukė užuolaidą, į kambarėlį 
įžengė grafienė. 

Grafienė Damarska nebuvo privatus asmuo, priešingai, ji UŽ- 
ėmė visai oficialų postą. Tiesa, apie jos paskyrimą nebuvo pa- 
skelbta Ceremonijos metu ir apie tai nebuvo parašyta vyriausy- 
bės biuletenyje, bet žinia žaibo greičiu apskriejo visus rūmus... 
Grafienė Damarska, princo įpėdinio meilužė, rūmų intrigose vai- 
dino svarbų vaidmenį. Pastaruoju metu šį vaidmenį atliko gražutė 
švelni blondinė. Jos širdis buvo plieninė, o savo pareigas ji atliko 
ypač atsakingai. Seldas pritarė jai. Jokio grafo Damarsko iš tiesų 

niekada nebuvo, bet kelionėje ceremonimeistras nusprendė pa- 
sinaudoti šituo vardu. Tegul kaimo prasčiokai, netituluoti dvari- 
ninkai, galvoja, jog grafienė turi teisėtą vyrą. 

Grafienė praėjo pro Seldą, atsisėdo šalia princo, paglostė 
jį žvilgsniu ir pamėgino apkabinti. Bet Vindaksas neatsakė į jos 
švelnumą. 

- Viskas kur kas labiau supainiota, negu mes manėme, - 
prabilo ji. 

- Taip ir Žinojau, - atsiduso Vindaksas. 

- Sugadinta savimyla, paika mergiotė, galva prikimšta ro- 
Elosa nusprendė atskristi čia po pokalbio su savo motina bei 
kažkokiu dėdule. - Grafienė pamerkė Seldui akį, kviesdama 
prisijungti prie pokalbio. Po to vėl atsisuko į princą: - Merginą 
įtikino, jog hercogas Fonskis pats išskris į Vainoką - įspėti 
apie rengiamą pasikėsinimą į sosto įpėdinio gyvybę. 

Princo Šešėlis suakmenėjo: 

- O hercogas žino apie dukters planus. 

- Manau, jog nežino, - atsakė grafienė. - Suprantama, jis 
tą neigs. Elosa bijojo praleisti progą susitikti su savo pasakų 
princu, todėl pati nusprendė atskristi čia. 

Vindaksas susiraukė ir vėl pažvelgė į Šešėlį. 

- Ar reikia manyti, jog netrukus ir hercogas čia pasirodys? 
- paklausė Seldas. 

Grafienė gūžtelėjo pečiais. 

- Elosa visus apgavo, pasakiusi, jog skrenda visai kita 
kryptimi, ir dabar hercogas turbūt visur jos ieško. 

- Įžvalgi kalė! - sumurmėjo princas. 

Grafienė prigludo prie jo peties. 

- O kodėl su ja pasiuntė šitą vaikiną, Roriną? - pasidomėjo 
Seldas. 

Suprantama, išmintingoji grafienė nepraleido progos, ji jau 
apie viską išklausinėjo Elosą. 

- Atsitiktinai. 

- Kuo čia dėtas Rorinas? - susierzino princas. 

- Tuo, kad būtent tas faktas viską ir sujaukė. Užuot gavę 
neplaktą kiaušinienę, mes turime tenkintis plakta, - paaiškino 
princui Seldas. - Jei nebūtų čia Rorino, istoriją pavyktų už- 
glaistyti, nepaisant to, jog, pamačiusi jus, mažoji ledi ir neteko 
sąmonės. 

Bet kelio atgal nėra. Visa svita - liudininkai. Vindaksas gali 
pabrukęs uodegą bėgti atgal į Ramą. Vis tiek rūmuose pasklis 
žinia, jog sosto įpėdinis kaip du vandens lašai panašus į herco- 
go Fonskio grumą. 

- Gal man reikėtų susitikti su Elosa? - paklausė Vindaksas. 

Grafienė papurtė galvą: 

- Ne dabar, ji dar neatsigavo ir neatskirs tavęs nuo Tju 
Rorino. 

- Dėkoju už komplimentą. 

Grafienė švelniai pabučiavo jo ausį: 

- Kvailuti! Ji juk nuo vaikystės svajojo ištekėti už sosto 
įpėdinio - ir staiga paaiškėjo, jog jis Kaip du vandens lašai pa- 
našus į jos... netikrą brolį. 

Vindaksas iš įniršio sugriežė dantimis ir vėl pažvelgė į Šešėlį. 

- Dabar jau niekur nedingsi, teks tau ją vesti, - linksmai pa- 
stebėjo grafienė. - Tai vienintelis būdas užčiaupti gandų sklei- 
dėjus. 

- Įsivaizduok mudviejų vestuves, - išsišiepė Vindaksas, - ir 
kandžias aplinkinių replikas laimingos porelės tėvo adresu. Ma- 
nau, dabar uždrausi man skristi į Najner Foną? - kreipėsi jis į 
Šešėlį. 

- Kas organizavo šį sąmokslą? - paklausė Seldas. Jam rei- 
kėjo laiko pagalvoti. Maištininkai? Karemenas? 

- Nei Elosa, nei jos motina nežino smulkmenų. 

- Velniava! - princas dar labiau išblyško. - Pamenu, kaip 
vieną kartą hercogienė Fonska buvo atvykusi į Ramą, į kara- 
liaus rūmus. Tuo metu man buvo maždaug keturi tūkstančiai 
dienų. - Jis pilnomis siaubo akimis pažvelgė į grafienę, po to - 
į Šešėlį. - Gal apskritai jokio nusikalstamo sąmokslo neegzis- 
tuoja? Gal jie tiesiog mėgino sutrukdyti man atvykti į Najner 

Foną? Galbūt hercogienė Fonska žaidžia tą patį žaidimą, kaip 
ir mano motina, karalienė? 

Pavojinga prielaida, kelianti dar labiau pavojingus klausimus. 

- O gal pasikviesti hercogą? - atsargiai pasiteiravo grafienė. 

- Prakeikimas! Šešėli, patark, ką man daryti! 

Seldas gūžtelėjo pečiais. Net šėtonas nesuprastų šitų pasi- 
pūtėlių aristokratų... tas keistas jų garbės suvokimas... Jo pa- 
reiga - rūpintis princo saugumu. Jeigu piktadariai ir pasiryš juos 
atvirai užpulti, tai atokiai esantis erelių lizdas - pati patikimiausia 
priedanga. 

- Mes išsiųsime Roriną atgal į Najner Foną su žinia, jog 
merginai viskas gerai. O su ja skris vienas iš mūsų žmonių. 

- Tiktai ne karys. Lankininkus geriau palikti čia. 

- Galbūt ceremonimeistras. Tegul jis dėl viso pikto pasikal- 
ba su hercogu. O jūs tuo tarpu pasiliksite Vainoke. Skandalo 
išvengti jau nepavyks. 

Vindakso ranka tarsi nevalingai apsivijo aplink grafienės 
taliją. Ji lūpomis lengvai palietė princo skruostą. Jis leido su- 
prasti Šešėliui, jog šis gali eiti: 

- Stebėk juos. 

Seldas išeidamas užtraukė durų užuolaidą. Jis nedvejojo 
paliekantis princą patikimose rankose. 

... pavojingi netgi ką tik išsiritę paukščiukai. 
Iš knygos "Erelių dresiravimo gairės", 
skirtos karaliaus gvardiečiams. 


Šiandien jo gimtadienis. Jam sukanka šešiolika tūkstančių 
dienų. Bet nė vienas žmogus pasaulyje apie tai nežino. Tikriausiai 
ir jo vardas niekam nežinomas. Net ir pats karalius vargu ar pri- 
simena, kuo vardu Karaliaus Šešėlis. Nuo jo paskyrimo Cere- 
monijos praėjo penki tūkstančiai dienų, ir per visą tą laiką jo nie- 
kas nepavadino vardu. Turbūt jis sumušė rekordą - iki tol karalių 
Šešėliai tiek ilgai negyveno, bent jau pastaruoju metu. 

Jis stovėjo valdovo kabinete prie lango ir liūdnos mintys 
sukosi galvoje: šešiolika tūkstančių dienų - tai jau senatvė. 

Tolimame kabineto kampe, sėdėdamas prie rašomojo sta- 
lo, Orolronas kalbėjosi su karaliaus paukštininku bei jo padė- 
jėju. Ereliai, visur ereliai! Karaliaus Šešėlis iš visos širdies ne- 
kentė paukščių ir pats niekada neskraidė. Kabinetas - tai erd- 
vi, kiaušinio formos patalpa aukštomis lubomis. Kambarys 
puošnus, jame vyrauja trys spalvos - balta, auksinė bei mėlyna. 
Apskritai monarchas labiausiai mėgo dirbti gryname ore, bet 
visada pasirūpindavo, kad jo buvimo vieta liktų nenuspėjama. 
Pasirinkdavo vietą aklai, niekada nepranešdamas iš anksto, iš- 
skyrus tuos atvejus, kai buvo planuojamas koks nors renginys. 
Šiandien jis pasirinko savo kabinetą. Dažniausiai karalius jį 
rinkdavosi, kai reikėdavo sutvarkyti kokius nors tamsius dar- 
belius. Karaliaus Šešėliui ši vieta priminė voratinklio centrą, nes 
miniatiūrinis Orolronas, vilkintis baltais apdarais, toks panašus 
į šlykštų bespalvį vorą... Tokie veisiasi tarp uolų. Karaliaus 
Šešėlis žinojo beveik visas savo valdovo paslaptis, bet to, kas 
vyksta kabinete, jis neturėjo girdėti. Bent jau karalius tikrai bu- 
vo įsitikinęs, jog kabineto paslapčių nežino netgi jo Šešėlis. 

Šiandien valdovas suspėjo su kancleriu aptarti mokesčius, 

bei apdovanojimus - su Plunksnų Valdovu. Dabar kalbėjosi su 
paukštininkais 1r, regis, buvo patenkintas tuo pokalbiu. Jokių 
skandalingų dalykų kol kas nenusimatė. 

Paradinės durys buvo platesniame kiaušinio formos gale. 
Įėjus, iškart krisdavo į akis įspūdingas medinis krėslas, beveik 
sostas, papuoštas išmoningais raižiniais. Aukšta atkaltė bei 
ranktūriai. Tai buvo Šešėlio vieta. Ir ne atsitiktinai. Tarkim, 
klastingam žudikui pavyksta prasmukti pro rūmų sargybą... tik- 
riausiai jis skubės, nervinsis ir suklys: paleis šūvį į sėdintį soste, 
apsirengusį taip pat, kaip ir karalius, žmogų... Tuo tarpu tikrasis 
valdovas suspės pasislėpti. 

Reikėjo apeiti Šešėlio krėslą, tik tada galėjai pamatyti patį 
karalių. Jo rašomasis stalas bei kelios kėdės stovėjo siaurajame 
gale, toli nuo durų. 

Iš kabineto buvo dar du išėjimai: slaptos durys sienoje už 
stalo. Vienas išėjimas vedė į laikiną erelių lizdą ant stogo. 
Orolronas XX niekada juo nesinaudojo ir įsakė aptraukti lizdą 
tinklelių, bet jo pirmtakai tenai laikydavo paukščius. Kitos du- 
rys vedė į siaurų koridorių labirintą. Koridoriai tarsi termitų lan- 
dos buvo išsibėgioję po visus rūmus. 

Išbuvęs Karaliaus Šešėliu penkis tūkstančius dienų, jis už- 
sitarnavo Orolrono padėką, teisę garbingai išeiti į atsargą, pero 
laipsnį bei dvarą. Bet koks turintis padorumo monarchas seniai 
būtų jį paleidęs. Bet tik ne Orolronas. Karaliaus Šešėlis nedrį- 
so to prašyti. Šimtus kartų pasirengdavo tokiam pokalbiui, bet 
paskutinę minutę vis atsitraukdavo... Būgštavo, jog užuot pa- 
dovanojęs žadėtą dvarą, karalius padovanos jam amžiną atilsį 
aklinai užkaltoje medinėje dėžėje. 

Jis pernelyg daug žinojo. 

Net pats karalius neįtarė, kiek daug jis žinojo. 

Karaliaus Šešėlis nepasižymėjo drąsa ir dažnai galvodavo, 
kaip pasielgtų, pastebėjęs į monarchą atsuktus žvilgančio dur- 
klo ašmenis. Sprendimą turbūt tektų priimti per sekundę... Ar 
pakaktų tvirtybės uždengti monarchą savo kūnu? Gerai pagal- 

vojus... turbūt pakaktų. Nes, jeigu Rantoros monarchas žūtų 
nuo užpuoliko rankos, Šešėlis būtų apkaltintas išdavęs valstybę 
ir sulauktų ypač žiaurios bausmės. 

Turbūt valdovas pajuokavo, nes jo pašnekovai pradėjo 
linksmai kvatoti. 

Kambaryje buvo aštuoni langai, po keturis kiekvienoje šo- 
ninėje sienoje. Kiekvienas langas gilioje kiaurymėje, todėl saulė 
nespigino tiesiai į akis, o apšvietė patalpą švelnia atspindėta 
šviesa. Karalius, sėdėdamas prie rašomojo stalo, galėjo maty- 
ti, kas darosi išorėje, o į kambarį įėję lankytojai apskritai langų 
nepastebėdavo, matydavo tik spindesiu apgaubtą valdovą. 
Kūgio formos kambarys dar labiau sustiprindavo efektą. Pro- 
jektavę rūmus architektai sugalvojo daugybę panašių fokusų. 

Karaliaus Šešėlis stovėjo tamsioje kabineto pusėje ir žiūrė- 
jo į kalnus. Iš čia atsivėrė vaizdas į valdovo erelių lizdą: vieni 
paukščiai kilo į orą, kiti - leidosi ant laktos. Šlykštūs laukiniai 
siaubūnai nardė ten ir atgal... 

Likimo ironija. Būtent dėl to, kad negalėjo pakęsti erelių, 
jis ir buvo paskirtas Karaliaus Šešėliu. Pavojingos pareigos, 
nieko nepasakysi. Štai beveik prieš penkis tūkstančius dienų 
erelis užkapojo jo pirmtaką. Ir ne koks nors laukinis erelis, o 
karaliaus gvardijos augintinis. Jis atitrūko nuo grandinės ir už- 
puolė iš medžioklės grįžtančią kavalkadą. Velniai žino, kodėl 
paukštis pasirinko savo taikiniu būtent karalių. Ir tuometinis val- 
dovo Šešėlis pasielgė taip, kaip reikalavo jo pareigos. Jo ran- 
ka nesuvirpėjo, jis uždėjo akidangčius ant savo erelio akių ir 
pastojo kelią užpuolikui. Jo erelis krito su sulaužytu sparnu, o 
patį Šešėlį surado gulintį su nusuktu sprandu. 

Visi rūmai pasibaisėjo tokiu įvykiu ir šlovino stebuklingą 
valdovo išgelbėjimą. Baronas Hondoras - aha! Pagaliau: jis re- 
tai net ir pats vadindavo save vardu, baronas Hondoras džiau- 
gėsi drauge su visais. Jis kaip tik aptarinėjo įvykį su grupe 
draugų, kai jam buvo įsakyta atvykti pas karalių. Neįtardamas 
nieko blogo, baronas pakluso įsakymui. 

Orolronas buvo baisiai sutrikęs. Nei iki tol, nei vėliau, 

Hondorui neteko matyti, kad karalius ko nors bijotų, bet tą 
dieną jis visas drebėjo iš baimės. 

Baronas jau buvo bepradedąs sveikinti valdovą, išvengus 
mirties, bet Orolronas, neleidęs jam prasižioti, išpyškino: 

- Nuo šiolei tu būsi mano Šešėliu... 

Karaliaus Šešėlis staiga prisiminė kupiną jėgų raudonsk- 
ruostį vaikiną, maždaug prieš septyniasdešimt dienų tapusį Prin- 
co Šešėliu. Šitas vargšas leitenantas taip jaudinosi. Turbūt ir jis 
tada ne ką geriau atrodė. 

- Kodėl būtent aš? - vos išstenėjo tąkart baronas. 

- Todėl, kad tu moki laikyti liežuvį už dantų, - atsakė jam 
karalius. 

Baronas leido sau paprieštarauti: 

- Bet, jūsų didenybe, aš niekada gyvenime nesu skraidęs! 

- Ir mes daugiau nebeskraidysime, - pareiškė karalius. - 
Šita pramoga pernelyg pavojinga valdančiam monarchui. O jei- 
gu Šešėlis nemoka skraidyti, vadinasi, ir mums negalima. Šitaip 
tu išgelbėsi mane nuo pagundų. 

Pasakyta - padaryta. Nuo to laiko kadaise buvęs aršus 
skrajūnas Orolronas niekada nepakilo į dangų. Jis tik domėjosi 
erelių veisimu. 

Ir niekas daugiau negirdėjo apie baroną Hondorą. Iš jo 
beliko tik Karaliaus Šešėlis. 

Paukščių augintojai rinko nuo stalo dokumentus - skrydžių 
grafikus, sąrašus, genealogines lenteles. Regis, audiencija artėjo 
į pabaigą. "Įdomu, kas bus kitas?" - pagalvojo buvęs baronas. 
Galbūt jis dabar supras, kokio tikslo vedinas Orolronas šian- 
dien įsitaisė kabinete. 

Karaliaus Šešėlis pasitraukė nuo lango ir ramiai įsitaisė sa- 
vo krėsle. 

- Kaip einasi Uolų Rijikui ir Oro Druskai? - domėjosi: ka- 
ralius. - Ar suporavote juos? 

Karalius net neįtarė, kad visas jo paslaptis žinojo Šešėlis. 
Sėdėdamas krėsle, tolimame kabineto kampe, jis puikiai gir- 
dėjo kiekvieną prie valdovo stalo ištartą žodį. Tai dar viena rū- 

mų statytojų gudrybė: jie sumaniai panaudojo ypatingą patalpų 
akustiką, kurios priežastis buvo - sienas dengęs ornamentas. 
Turbūt senų senovėje kažkas 1š karaliaus Šešėlių atkreipė į tai 
dėmesį ir pasiūlė panašų į sostą krėslą pastatyti būtent toje vie- 
toje. Bet yra tikimybė, jog šitaip pasielgta specialiai, 1r anksčiau 
karaliai apie tai žinojo. Tačiau Orolronui XX 1r į galvą neatėjo, 
J0g štai jau penki tūkstančiai dienų, kai slaptų jo pokalbių klau- 
somasi. Antraip jis akies mirksniu būtų pakeitęs Šešėlį. 

Nuobodus pokalbis apie paukščių poravimą, atrodė, nie- 
kada nesibaigs... 

Koks gi žmogus anksčiau buvo baronas Hondoras, prieš 
tapdamas Karaliaus Šešėliu? Žinoma, visai nepanašus į tą pa- 
dūkusį jaunuolį, kurį neseniai pasirinko princas Vindaksas. Ne 
gražuolis, nors tada dar nebuvo praplikęs. Sumanus politikas, 
nusigyvenusios, ne itin kilmingos giminės atstovas, jis svajojo 
apie sėkmingas vedybas. Vedybų iš meilės nesitikėjo: kad pa- 
tiktum moterims, turi būti jei ne gražus, tai bent jau žavus. At- 
virai sakant, jis rengėsi šantažui ir slapta rinko duomenis. Lie- 
žuvautojas bei intrigantas, baronas Hondoras, nesveikoje rūmų 
pasaulėlio atmosferoje maudėsi it žuvis vandenyje. Nedaug trū- 
ko, ir jis būtų savo pasiekęs - suradęs tinkamą paveldėtoją, iš- 
šniukštinėjęs jos paslaptis ir pasiūlęs merginai ranką ir širdį. Ir 
ta nebūtų išdrįsusi jam atsakyti. 

Penki tūkstančiai dienų! Padorus garbingas karalius tiesiog 
privalo jį paleisti, apdovanojęs titulu bei dvaru. Ir dar apves- 
dinti su viena iš savo globotinių, liekna mergina su žaviomis 
mažomis krūtimis, kuriai maždaug šeši tūkstančiai dienų. : 

Atsipeikėjęs po pirmo sukrėtimo, Karaliaus Šešėlis įsivaiz- 
davo esąs vos ne slaptosios policijos šefas. Juk, jeigu karalius 
daugiau nebeskraido, vadinasi, Šešėlio pareiga - saugiai lydėti 
savo valdovą per rūmų džiungles... todėl jis ir turi Žinoti visus 
įėjimus bei išėjimus, visas landas bei požemines sroves... 

Vėl nesėkmė! Jis netrukus suprato, jog slaptosios policijos 
šefo vieta užimta. Ją užėmė pats Orolronas. Šešėlis žavėjosi jo 
visą šalį aprėpusiu šnipų tinklu bei gaunamos informacijos tikslu- 

mu. Vos pradėjus valdyti Orolronui, du kartus buvo pasikėsinta 
1 jo gyvybę, tačiau tuo viskas ir baigėsi. Sąmokslai buvo atskleis- 
ti, o nevykėliai sąmokslininkai žūdavo vienas po kito... juos su- 
degindavo ant laužų. Apie tų žmonių egzistavimą primindavo tik 
jų aimanos bei degėsių kvapas. Karaliaus Šešėlis - skydas, pas- 
kutinė gynybinė linija, už savo ilgaamžiškumą turėjo būti dėkin- 
gas Orolronui, kuris neprisileido pavojaus per arti. 

Mažytis baltas voriukas. 

Paukščių augintojai pagaliau nusilenkė, atsisveikino ir, net 
nepažvelgę į Šešėlį, išėjo iš kabineto. 

Karaliaus Šešėlis žvilgtelėjo į priėmimo kambarį ir iškart 
suprato, kas bus kitas. Į kabinetą įėjo štalmeisteris. Apėjo ap- 
link krėslą ir, pagarbiai nusilenkęs, pranešė: 

- Jūsų didenybe, jo karališkoji aukštybė princas Džerkado- 
nas laukia, kada jūs teiksitės jį priimti. 

Per ant ranktūrių įtaisytas prizmes Šešėlis pamatė, jog kita- 
me kabineto gale sėdintis karalius linktelėjo tarnui. Apie tas 
prizmes karalius žinojo: būtent jis ir parodė jas Šešėliui. Naivūs 
lankytojai galvojo, jog Šešėlis iš savo pozicijų nemato, kas de- 
dasi prie karaliaus stalo. O 1š tikrųjų jie visą laiką buvo stebimi, 
ir bet koks mėginimas pakenkti monarchui buvo pasmerktas 
žlugti. 

Į kabinetą įžengė Džerkadonas. Prabangus žaliai melsvas 
kostiumas, mėlynos akys, lininės garbanos. Visai kaip Orolro- 
nas jaunystėje. Stabtelėjo tarpduryje, abejingu žvilgsniu vos 
palietė Šešėlį... Taip žiūrima į sarginį šunį arba į pakeliamą til- 
tą. Bet Karaliaus Šešėlis pastebėjo, jog princas susijaudinęs ir 
vos tvardosi. Po to jaunuolis apėjo krėslą ir nusilenkė tėvui. 

Džerkadonas įžūlus niekšas. Jau vaikystėje pasireiškė jo 
blogi polinkiai, o kuo toliau, tuo jie ryškėjo vis labiau. Orolro- 
nui kažkaip pavykdavo tramdyti jaunėlį, bet, kai į sostą atsisės 
Vindaksas, nemalonumų vargu ar pavyks išvengti. Karaliaus 
Šešėlis jaunesniuoju princu pasitikėjo dar mažiau negu karaliu- 
mi... tiksliau, jis netikėjo nė vienu jaunuolio žodžiu, nė vienu 
gestu. 

Visai kas kita - karalienė Mejala. Ji buvo visiškai paklusni, 
atsidavusi savo vyrui, bet vis dėlto joje išliko ir kai kas žmogiš- 
ka. Ji vienintelė rūmuose, nepamiršdavo nusišypsoti Karaliaus 
Šešėliui. Taip, jei ta moteris nebūtų karalienė, baronas Hondo- 
ras galėtų ją pamilti. O dabar jam belieka tik stebėti, kaip ka- 
ralienė nyksta akyse. 

Vindaksas buvo neprognozuojamas ir dažnai įsiveldavo į 
beprasmiškus ginčus su karaliumi. Reikia pripažinti, jog Dievas 
jam nepašykštėjo proto. O panorėjęs, sosto įpėdinis galėdavo 
tapti neapsakomai žavus. Žinoma, ir juo negalima visiškai pa- 
sitikėti, tačiau karaliaus vaidmeniui Vindaksas atrodė kur kas 
labiau tinkamas... nes Džerkadonas apskritai nemalonus tipas. 

Karaliaus Šešėlis patogiau įsitaisė krėsle ir pasirengė mė- 
gautis valdovo rūstybės priepuoliu: rūmuose brendo nauja 
skandalinga istorija, kurios kaltininkas buvo Džerkadonas. 

Bet ne... Štai jaunėlis princas atliko visą privalomą ritualą su 
nusilenkimais ir kitomis nesąmonėmis... Tarp tėvo ir sūnaus tai 
atrodė tarsi pasityčiojimas, beveik įžūlu. Šitaip išsidirbinėti tu- 
rėdavo tik prašytojai, vadinasi, princas atvyko savo iniciatyva. 
Įdomu! Orolronas rimtai žiūrėjo į etiketo taisykles, jis neper- 
traukė sūnaus, tik grėsmingai suraukė antakius. Pagaliau jauna- 
sis princas priėjo prie stalo. 

- Kas tau darosi? - paklausė karalius, sąmoningai nesiūly- 
damas sūnui atsisėsti. 

- Atėjau prašyti jūsų malonės, sere, - atsakė Džerkadonas. 
- Tikiuosi, aš viską padariau teisingai? 

- Turi tris minutes. 

Princas klausiamai pažvelgė į Šešėlio pusę. 

- Jis negirdi, - nekantriai pasakė karalius. - Ko tau reikia? 

- Pirmagimystės teisės. 

Karaliaus Šešėlis krūptelėjo. Ar tik jam nepasigirdo? Tur- 
būt panašiai pasijuto ir Orolronas, nes po princo žodžių sekė 
ilga pauzė. 

- Sėskis. 

- Dėkoju, tėve. 

Šitas šunytis visada elgėsi įžūliai, bet šiandien jo įžūlumas 
peržengė visas ribas. Karalius persmeigė jį skvarbiu žvilgsniu, 
tačiau princas nesutriko. 

- Kalbėk. 

- Na... - Džerkadonas atsilošė. - Pradėsime nuo motinos, 
tiksliau, nuo jos desperatiškų pastangų sukliudyti mylimam sū- 
neliui skristi į Najner Foną. Ji manė veikianti nepastebimai, bet 
iš tikrųjų tik aklas galėjo nepastebėti jos išgąsčio. Kartą aš pa- 
melavau, pasakiau, kad jūs pakeitėte savo sprendimą, ir ma- 
mytė iškart paseno kokiais dviem tūkstančiais dienų. O kai pri- 
sipažinau melavęs, čia pat pajaunėjo... trimis tūkstančiais dienų. 

- Mažasis išgama, - iškošė pro dantis karalius. 

Princas sukikeno: 

- Aš ne išgama, tėve, o štai... Gerai, tęskime. Jūs pasiuntė- 
te į Najner Foną kurjerį su Žinia apie rengiamą vizitą. Jam su- 
grįžus, nusprendžiau pasikalbėti su juo. Atrodė, praėjo pakan- 
kamai daug laiko. Tada apžiūrėjau erelių lizdą ir aptikau nepa- 
žįstamą paukštį - ant jo kojos buvo žiedas su Fono herbu. Ži- 
noma, grįžtant atgal kurjeriui teko pakeisti paukščius. 

- Suprantama, - sutiko karalius. 

- Negalėjau surasti raitelio. Jei neklystu, tai Džionas Peslas. 
Jei jau Vindaksas bendrauja su prasčiokais, man tuo labiau 
nieko gėdingo čia nėra. Tačiau Džionas dingo be pėdsakų. 
Man pasakė, kad vargšelį išsiuntė į Holinfarą, labai nuobodžią 
vietovę, tinkamą nebent veisti avis... 

- Ir vis dėlto tu suradai jį. 

- Taip, suradau. Ketvirta kamera į dešinę nuo kankinimo 
kambario. 

Niekas niekada, per visus penkis tūkstančius dienų nedrįso 
šitaip kalbėti su karaliumi. 
penktoje kamerose, - grėsmingai ištarė Orolronas. 

Džerkadonas pasimuistė: 

- Profesionali kyšininkų rizika. Taip, aš pasikalbėjau su ne- 
laimėliu Džionu, suprantama, prieš tai pažadėjęs, jog paleisiu jį 
į laisvę. Ir sužinojau, jog panašumas stulbinamas... 

Net sėdėdamas tolimame kambario kampe, Karaliaus Še- 
šėlis pajuto, kaip įniršo valdovas. 

- Jei būtum domėjęsis paukštininkyste, dabar žinotum, jog 
toks panašumas - tai tinka ir paukščiams, ir žmonėms - gali 
pasitaikyti net ir tarp labai tolimų giminaičių. O čia būtent tas at- 
vejis - tolima giminystė... 

- O, man regis, net labai artima. 

Karalius trenkė kumščiu į stalą. Ir staiga jie abu sužiuro į 
Šešėlio kėdę. Orolronas mėgino pakilti, bet po to vėl sunkiai 
sudribo. Negalima išsiųsti iš patalpos Šešėlio. Tai neturintis 
precedento poelgis, po to kils visokiausių kalbų. 

- Ar bent suvoki, - sušvokštė karalius, - jog bet kuris kitas 
žmogus už tokius žodžius būtų apkaltintas valstybės išdavimu. 
Bet tau šį kartą esu pasirengęs padaryti išimtį. Aptarkime viską 
ir pagaliau ties šia tema padėkime tašką. Visam laikui. Aišku? 

- Aišku. Tikiuosi po tavo paaiškinimo man bus leista pasa- 
kyti dar keletą pastabų? Pradėk, tėti. 

Orolronas pažaliavo iš pykčio. Jei Džerkadonas nebūtų 
toks įžūlus, jis būtų atsiklaupęs ir prašęs atleidimo... Tuo tarpu 
Karaliaus Šešėlis apsipylė prakaitu, jis visas virpėjo. 

- Aš taip pat kalbėjausi su kurjeriu. Tavo motina apie tai 
žinojo, todėl ir susijaudino. Akivaizdu, jog gandų nepavyks iš- 
vengti. Aš niekada neabejojau tavo motina, karaliene. Ir tau to 
neleisiu. Pripažinau Vindaksą savo sūnumi ir taip bus visada. 
Ar jie panašūs, ar ne, bet patikėk manimi, hercogas Fonskis 
negali būti biologinis jo tėvas. Jūsų motina stebėtinai nepunktu- 
ali 1r visada linkusi vėluoti, bet ne tiek, kad nešiotų po širdimi 
kūdikį penkis šimtus dienų. Be to, kai ją vedžiau, ji buvo nekal- 
ta. Hercogas Fonskis nė karto nebuvo atvykęs į rūmus. Sutin- 
ku, jog, Vindaksui sugrįžus, rūmus užtvindys gandai. Bet aš ne- 
noriu jų girdėti. 

Karalius atsilošė krėsle ir piktai pažvelgė į princą. 

- Kodėl tu leidai jam tenai skristi? - paklausė Džerkado- 
nas. Regis, jis neketino pasiduoti. 

- Anksčiau ar vėliau teisybė vis tiek būtų paaiškėjusi. Ste- 

buklas, kad iki šiolei taip neatsitiko. - Karalius trumpam nuti- 
lo, po to nenoriai tęsė toliau: - Vindaksas gimė šviesiaplaukis. 
Tik po to plaukai patamsėjo. Ir veido bruožai tik vėliau supa- 
našėjo. Kai jis buvo mažas, hercogienė buvo atvykusi į rūmus 
ir, manau, kai ką pastebėjo. Ji nenuleido nuo berniuko akių. 
Tik po to ir man kilo įtarimų... 

Džerkadonas patenkintas linktelėjo: 

- Vadinasi, tu buvai susidūręs su hercogu? 

- Niekada, - atrėžė karalius. 

Princas šyptelėjo. 

- Tu neįspėjai Vindakso? 

- Ne. - Karalius vėl užsikirto. - Turbūt blogai pasielgiau. 
Bet tai jo bėda, ir jis pats turi su ja susidoroti. Tai jam bus 1š- 
bandymas. Esu įsitikinęs, kad jis nieko blogo apie savo motiną 
nepagalvos. Mano sūnus garbingas žmogus. 

Džerkadono skruostai kiek paraudonavo. 

- Aš pats įvykdysiu teisingumą, - tęsė karalius. - Su pavel- 
dėjimo teise susijusios bylos visos praeina pro mano rankas. 
Įstatymas aiškus. Nėra jokių išimčių: santuokoje gimęs vaikas 
laikomas teisėtu, kol vyras nepateikia teismui įrodymų, kad ne- 
gali būti jo tėvas. Šiuo atveju aš galiu pateikti įrodymus - jei 
kokiam nors bepročiui šaus į galvą jų iš manęs pareikalauti, - 
jog hercogas Fonskis negali būti Vindakso tėvas. Čia nėra dėl 
ko ginčytis. 

Karaliaus Šešėlis apmirė iš siaubo, nedrįsdamas net paju- 
dėti ar įkvėpti oro. 

- Aš nedrįsčiau to tvirtinti, - prieštaravo princas, - bet kal- 
bama apie tiesioginę vyrišką mūsų giminės liniją, skaičiuojančią 
jau keturias dešimtis kartų. Tokiame nepriekaištingame herbe 
net maža dėmelė pastebima. Ypač, jei tai svetimos rankos ant- 
spaudas. 

- Atsargiau! - įspėjo karalius. Jis griežė dantimis iš apmaudo. 

Džerkadonas visiškai atsipalaidavo, patikliai pasilenkė prie 
tėvo, apkabinęs rankomis kelį: 

- Pameni 1108-ąją savo karaliavimo dieną? Lemtingos 

dienos, ar ne taip? Iki 1374-tos dienos beliko 266 dienos. 
Matai, aš atlikau savo tyrimą. O gal kiek vėliau - kūdikis juk 
gimė nestambus. 

Orolronas tylėjo. 

- Ščagernas, - ištarė princas. - Ir Kolinoras. 

Abu ilgam nutilo. Karalius neatitraukdamas akių Žiūrėjo į 
sūnų, o Šešėlis spėliojo, ką reiškia paminėti žodžiai. Tuo tarpu 
Orolronui šitie žodžiai turėjo magišką galią: tyla užsitęsė. Po to 
karalius prabilo visai kitu, pasikeitusiu tonu: 

- Iš kur tu Žinai? 

Džerkadonas iš liemenės kišenės ištraukė popieriaus lapą: 

- Tėti, tu visada užrašai savo stebėjimus... pastabas apie 
savo numylėtinius sparnuočius - nuo kiaušinio iki pagalvės, pri- 
kimštos jų plunksnų. Aš niekaip negalėjau suvokti, kam šito 
reikia. Iki tam tikro laiko. Suprantama, tai kopija, bet tu gali iš- 
sireikalauti ir originalą. Nedidelis išrašas iš erelio Mirtinas Smū- 
gis tų dienų kelionių žurnalo. Tai turbūt vienas iš tavo asmeni- 
nių erelių. Juo tu atskridai į Ščagerną. Tada nusiuntei paukštį į 
Najner Foną. Po to erelis sugrįžo, turbūt atnešė iš tenai kokią 
nors žinią. O gal Mirtinas Smūgis susirgo? Juo skridusio raitelio 
vardas ištrintas. Tik matosi, kad jo būta visai trumpo. Tarsi pa- 
našu į "Foną", ar ne taip? 

Princas padėjo popierių ant stalo, ir Orolronas tarsi užbur- 
tas įsmeigė į jį akis. 

- Tavo motina niekada nesilankė Ščagerne, - suriaumojo 
jis. - O hercogas Fonas - Kolinore. Savo galva prisiekiu! 

- Visko gali būti, - sutiko Džerkadonas ir ištraukęs antrą 
popieriaus lapą padėjo jį šalia pirmojo. - Taip pat kopija. Vėt- 
rų Tramdytoja. Pameni tokį paukštį? Pameni 1165-tą dieną? 

Paprastai karaliaus tylėjimas visus veikė labiau negu jo 
riksmas, tačiau šį kartą jis, regis, be galo užsitęsė... Orolronas 
pritrūko žodžių. 

- Tai tu vis dėlto buvai susitikęs su hercogu, tėve? 

Ir vėl mirtina tyla. Karalius krūptelėjo: 

- Taip. Tik niekam nė žodžio. Niekam! Aišku? Daug žmo- 
nių žuvo, kad būtų išsaugota ši paslaptis. 

Princas nė kiek nesutriko. 

- Ar tu teisingai elgiesi mano atžvilgiu, tėve? Pažvelk į ma- 
ne, po to - į veidrodį. Ir tu nori, kad po tavo mirties - mes vi- 
si viliamės, jog tai nutiks dar labai negreit - aš prisiekčiau... 
kažkokiam pavainikiui? Aš, tavo sūnus! Nejaugi leisi, kad ši- 
taip įvyktų? 

- O kas man belieka? - tyliai ištarė karalius. - Kur išeitis? 

- Atsisakyti Vindakso, - dalykiškai pasakė Džerkadonas, 
- vadinasi, pasmerkti karalienę mirčiai. Suprantama, kils di- 
džiulis skandalas. Ir Fono plikomis rankomis nepaimsi. Tikiuo- 
si, tu jau suradai paprastesnį sprendimą. 

Karaliaus Šešėlis vėl krūptelėjo. 

- Ką tu turi galvoje? 

- Viskas, kas paprasta, genialu, tėte. Reikėjo tik tavo suti- 
kimo. Tu visada taip susirūpinęs mūsų saugumu, ir štai leidai 
skristi Vindaksui į tolimą kelionę... per visą Rendą, o apsaugą 
patikėjai Nainomerui. Maršalo dėka, jau iš anksto buvo žino- 
mas kiekvienas Vindakso žingsnis: to žmogaus kilmė solidi, bet 
makaulė tuščia. Kažkaip nelabai panašu į tave, tėti. Mamai, ži- 
noma, nesinori skandalo, bet dėl to ji nebūtų šitaip susijaudinu- 
si. Ji įtaria... o galbūt žino tiesą! 

Karalius sėdėjo, įsmeigęs akis į sūnaus atneštus popieriaus 
lapus. 

- Suprantama, ji jaudinasi dėl sūnaus. 

- Suprantama? Bet kitokio sprendimo nėra. - Atrodė, jog 
princas savimi patenkintas. - Tačiau praėjo nemažai laiko, 1r iki 
šiol jie nieko apie save nepranešė. Vadinasi, ten viskas gerai. 
Turbūt jūs kažkur suklydote, tėve? 

- Kas? - paklausė karalius, nepakeldamas akių nuo stalo. 

- Harlas. 

- Harlas?! - Netgi Džerkadoną nustebino karaliaus reakcija. 

- Jo meistriškumas stebėtinas, - paaiškino princas. - Ma- 
čiau keletą jo treniruočių ir, prisipažinsiu, likau apstulbintas. Ir 

šitam smarkuoliui Vindaksas patikėjo vadovavimą. Harlas vis- 
ką tvarko. Net Nainomeras jam paklūsta. 

- Šešėlis? - sumurmėjo karalius. 

- Šešėlis, - patvirtino princas. - Turbūt tik jo dėka Vindak- 
sas iki šiolei gyvas. Harlas perdaug geras mūsų tikslams. 

Orolrono akys piktai blykstelėjo, bet buvo akivaizdu, jog 
pergalė jau sūnaus pusėje. Karaliaus Šešėliui to dar niekada 
neteko matyti. 

Orolronas dar mėgino gintis, neprarasti orumo. Jis suplėšė 
abu popiergalius ir paniekinamai ištarė: 

- Tu įžūlus vaikėzas ir mėgsti kaišioti nosį į svetimus reika- 
lus. Visai kaip aš jaunystėje. Bent jau tavo kilmė tikrai nekelia 
jokių abejonių. Ką gi, turbūt smalsumas nėra yda. Kam dar 
spėjai išplepėti apie tai? Tikiuosi, ta skundikų gauja, kuriai tu 
rodai akivaizdų palankumą, dar nežino? 

Princas užsiplieskė: 

- Niekas nežino, tėve. 

- Puiku, - linktelėjo karalius. - Sveikinu tave. Pripažįstu sa- 
vo klaidą. Pamiršk šitą pokalbį. Imsiuosi priemonių ir apginsiu 
savo garbę. Tikiuosi, dabar tu daugiau galvosi apie savo repu- 
taciją. Keliauk sau. 

Džerkadonas atsistojo, žemai nusilenkė, bet, vos tik atsuko 
tėvui nugarą, jo fizionomija plačiai išsiviepė. Visas sukaitęs Ka- 
raliaus Šešėlis užsimerkė, nuleido galvą ir apsimetė miegančiu. 
Jis bijojo susitikti su princo akimis. 

Storas kilimas sugėrė štalmeisterio žingsnius ir, pasigirdus jo 
balsui, Šešėlis visai natūraliai pašoko. Jis pastebėjo pašaipias 
laukiančiųjų priimamajame žmonių šypsenėles. Karaliaus Šešė- 
lis užsnūdo tarnyboje! Kaip jis anksčiau nepagalvojo apie tai? 
Juk tai geras būdas pasiekti, kad Orolronas jį išleistų į atsargą. 

Daugiau nebuvo paskirta jokių audiencijų, tik keletas pra- 
šytojų laukė savo eilės. Karalius atsisakė juos priimti. 

Štalmeisteris išėjo, uždarė duris. Kurį laiką - atrodė, tai tę- 
siasi labai ilgai - karalius nejudėdamas sėdėjo prie stalo, įsmei- 
gęs žvilgsnį į Šešėlio krėslą ir priversdamas jį drebėti iš baimės. 

O ką, jeigu jis viską žino? Galbūt tik apsimeta nieko nepaste- 
bintis. Jei paaiškės, kiek paslapčių nugirdo baronas Hondoras, 
j0 dienelės suskaičiuotos. 

Ir kur vis dėlto teisybė? Karaliaus protas vingrus, nepasto- 
vus, tarsi drugelis. Ar jis iš tikrųjų išdavė vyresnįjį sūnų? Ar pa- 
melavo jaunėliui? O galbūt abiems meluoja? 

Orolronas atsitokėjo, išsivadavo iš jį apnikusių minčių, pa- 
skambino ir iškvietė vieną iš savo sekretorių. Tą, kuriam visada 
suteikdavo teisę atlikti pačius subtiliausius įpareigojimus, žmo- 
gų, išgirdus kurio vardą, Šešėlio nugara imdavo bėgioti šiurpu- 
liukai. Apskritai šitas žmogus buvo ginklininkas, tačiau šituo jo 
meistriškumas nesibaigė. Su geležimi jis bendraudavo ne tik čia 
- jis dar buvo ir karaliaus budelis. 

Sekretorius pasirodė tuojau pat. Karalius palaukė, kol jis 
pasiruošė, ir pradėjo diktuoti: 

- Princui, sosto paveldėtojui. Įprastiniai sveikinimai... 


"Mūsų karališkoji valia: tavo kelionė turi pasibaigti Go- 
re, į Najner Foną tu neskrisi. Kaip galima greičiau sugrįžk 
atgal su savo svita. Gali pasakyti, jog taip elgiesi dėl motinos 
sveikatos, bet iš tiesų jai viskas gerai. Gore su tavimi norės 
susitikti toks Ovla. Susitik su juo akis į akį, dalyvaujant tik 
Šešėliui. Galbūt tau teks porą dienų jo palaukti"... 


- Taip pat paruošk arešto orderį. Teks areštuoti Hiando 
Kipo savininką, baronetą Harlą bei jo žmoną. Laikyk juos 1z0- 
liuotus, kol gausi mano nurodymus. Po pietų mes priimsime 
paukštininkystės archyvo valdytoją. 

Sekretorius pakilo. 

- Palauk! - sustabdė jį karalius. Jis vėl palaukė, kol sekre- 
torius pasirengs rašyti toliau. - Dar pridurk prie laiško: 


"Žinau, kaip nusiminsi, jog tenka nutraukti kelionę, 
bet tam yra svarbių priežasčių. Pasikalbėjęs su Ovla, su- 

prasi, jog tai darau tavo labui. Mudviem reikia pasikalbė- 
ti. Apgailestauju, anksčiau to nepadaręs"... 


- Viskas. Atnešk asmeninį karaliaus antspaudą. O aš turiu 
parašyti antrą laišką. 

Karaliaus Šešėlis žvilgsniu išlydėjo sukumpusią sekreto- 
riaus nugarą. Jis nesuprato, ką visa tai galėtų reikšti. Per penkis 
tūkstančius dienų Šešėlis taip ir neišmoko narplioti karaliaus 
voratinklių, nesugebėjo iki galo įžvelgti jo dviveidiškumo. Mo- 
narchas didžiavosi, jog niekada neatšaukia savo įsakymų. Bet 
kuo tikėti? Apsimestinis reikalavimas sugrįžti, dar labiau apsi- 
mestinis nuoširdus prierašas prie oficialaus įsakymo, užuomina 
į kažin kokias paslaptis, kurias žino paslaptingasis Ovla... 

Dabar valdovas rašė pats. Retai taip nutinka. Tik pačius 
slapčiausius raštus monarchas rašydavo savo ranka. Matyt, 
buvo sumanyta ypač gudri, pavojinga suktybė. Minutės atrodė 
be galo ilgos... Susigūžęs savo krėsle, Karaliaus Šešėlis klau- 
sėsi popieriumi bėgiojančios plunksnos girgždėjimo... tarsi 
skrebentum nagu per karsto dangtį... Karalius pabaigė, per- 
skaitė parašytą tekstą, sulankstė lapą ir dar kartą paskambino. 
Į kabinetą įėjo ginklininkas. Praeidamas pro Šešėlį, šyptelėjo. 
Šitas žmogus savo darbą tikrai mylėjo. 

- Kalėjime laikomas kažkoks Džionas Peslas, - tyliai ištarė 
karalius. 

- Taip, jūsų didenybe. 

Karalius atsiduso: 

- Jis sunkiai serga. Beviltiškas ligonis. 

- Reikia išgauti atsakymus į kažkokius klausimus? 

- Ne... reikia greitai ir neskausmingai. Tikiuosi, po valan- 
padovanojo budeliui žiedo. 

Tas nusilenkė: 

- Net apsidairyti nespėsite, sere... 

Prie durų jis vėl sustojo, draugiškai (kaip visada) nusišyp- 
sojo Šešėliui, tarsi taikydamasis į jo vietą. 

Sugrįžo sekretorius. Abu laiškai jau buvo užklijuoti. 

- Nusiųsk juos su hercogo Fono paukščiu, - įsakė kara- 
lius. - Pats nunešk į lizdą 1r įsakyk vyriausiajam jėgeriui, kad 
viskas tiksliai būtų atlikta. 

Orolronas pakilo, pradėjo vaikščioti po kabinetą. Jis pa- 
tenkintas trynė rankas. 

- Na, Šešėli, - linksmai pasakė monarchas. - Mes užsitar- 
navome puikius pietus. Ei, ar tau viskas gerai? 

- Turbūt būsiu persišaldęs, jūsų didenybe. 

Karalius susiraukė: 

- Tada keliauk ir atsigulk. Mes neleisime, kad mūsų Šešė- 
lis rimtai susirgtų. 

Karaliaus Šešėlis suvirpėjo: kai laiškai pasieks adresatus, 
kai kam iš tiesų bus prastai. Jie rimtai nukentės. 

Duokite žmogui visą dangų - 
Ir jis nusisuks sau sprandą. 
Skrajūnų patarlė 


Kodėl atsibudus iš miego visada darosi šalta? Princo Šešė- 
lis drebėdamas nuo šalčio, lėtai pakilo aukštyn, prie erelių lizdo. 
Saulė ir vėjas tokie pat, kaip ir vakar, vos atvykus į Vainoką, 
tačiau vakar jis nejuto šalčio. Pasirodžius Šešėliui, du sargybi- 
niai sujudėjo, o devyniolika erelių visai nekreipė į jį dėmesio. 

Primityvios išvietės buvo toli apačioje, dvariškiai bei kiti 
kareiviai dar miegojo, todėl Seldas nusisuko nuo vėjo ir nusišla- 
pino ant lizdo sienos. 

* "Niūri vieta! Čia Rendas darė staigų posūkį, beveik kirsda- 
mas terminatorių. Neaukštos kalvos skendėjo amžinoje tamso- 
je, smailių viršūnės spindėjo neryškioje, primenančioje kruviną 
dėmę saulėje. Oras išretėjęs, kvėpuoti darėsi sunku. 

Seldas miegojo blogai. Pasidėjo čiužinį prie princo durų 
slenksčio. Gal ir persistengė, bet niekas nekaltas. Visi žinojo, 
jog Princo Šešėlis pats priima sprendimus. Tačiau suvokimas, 
jog jis atliko savo pareigą, neišgelbėjo Šešėlio nuo skersvėjų 
bei nuo kikenimo ir šnaresio už durų: grafienė visą naktį mėgino 
pralinksminti princą. "Pralinksmink kūną - 1r siela apsidžiaugs", 
- kalbėjo ji. 

Šiandien penkiasdešimt penkta diena, kai jie išvyko iš Ra- 
mo, o Vindaksas iki šiolei gyvas. Pakeliui sutikti keli laukinių 
erelių pulkai vengė susidūrimo su didžiule grupe žmonių. O jei 
kokie nors plėšikai ir rengėsi užpulti, Šešėlis pasirūpino su- 
griauti bet kokius jų planus. 

Seldas priėjo prie sargybinio: 

- Giedro tau dangaus, kareivėli. 

- Ir tau, Šešėli. 

Kareiviai juo stebėjosi, niekaip negalėdami suvokti, kaip 
žmogus iš prastuomenės, kuriam net pagarbą atiduoti nedera, 
gali vadovauti maršalui. 

Aštrusis Nagas ir Ledinė Blykstė staiga nustojo uostinėtis. 
Seldas pažvelgė į tolį - į kalnų virtinę Vainoko dešinėje - ir 
nieko ypatingo nepastebėjo, tik niūrios, krūmokšniais apaugu- 
sios uolos. 

- Regis, pas mus atvyksta svečiai, - ištarė jis. 

Kareivis pažvelgė į tą pusę, pasitrynė akis: 

- Aš nieko nematau, Šešėli. 

- Ir aš nematau, bet reikia įspėti kitus. Atlaisvink vietą... jei 
kartais jie turėtų porinių paukščių. 

Slėpdamas šypseną, Seldas nuskubėjo prie laiptų. Visi ere- 
liai įsmeigė akis į dešinę pusę, jų skiauterės virpėjo. 

Jie kažką mato. Ir tikrai - jau metas atkeliauti atsakymui iš 
Najner Fono. 

Sargybinis vis dar sutrikęs žiūrėjo į tolį. 


Netrukus prie erelių lizdo susirinko princo svita. Visi sušalę, 
išvargę, apsimiegojusiomis akimis, nesiskutę. Tarp jų - keturios 
damos. Kvepėjo medžio dūmais bei kepta mėsa. Seldui įgriso 
ožkų mėsa, jis net pagalvoti apie ją nenorėjo. Šlykštu. Todėl 
patenkintas pastebėjo, jog tarp naujai atskridusių erelių yra du 
poriniai paukščiai. Hercogas nebuvo gobšus ir atsiuntė kažko- 
kio maisto. 

Patelė įprastai paklusniai seka paskui patiną, nekelia raite- 
liui papildomų rūpesčių, bet patupdyti porą ant laktos nėra 
lengva. Ir šį kartą pavyko tik po kelių nesėkmingų bandymų. 
Seldas pats save pagyrė už įžvalgumą: neveltui įsakė kareiviui 
palikti laisvos vietos. Porą saugu tupdyti tik tarp dviejų kitų 
paukščių, ir tie būtinai turi būti su gobtuvais. Patelės kiek pa- 
skraidė ore, nepatenkintos, jog negalima atsitūpti šalia patinų, 
tačiau galiausiai įsitaisė joms skirtose vietose. 

Penki ereliai, trys žmonės. Vadovavo raitelis, atjojęs ant 
kilmingo sidabrinio erelio. Turbūt pats hercogas, nusprendė 
Seldas. Jo spėjimas pasitvirtino: Elosa tuojau pat puolė atvykė- 
liui ant kaklo. 

Hercogui derėjo tik priglausti prie savęs dukrą ir skubėti 
pasisveikinti su princu. O dar ta išdykėlė šitaip pasielgė! Įžeis- 

tas tėvas galėjo tokią pirtį užkurti Elosai, kad ta neatsigręždama 
skristų iki pat Alebano... Užuot pasielgęs griežtai, bet teisingai, 
hercogas priglaudė dukrą prie krūtinės ir nepaleido keletą mi- 
nučių, glostydamas bei guosdamas tarsi mažą vaiką. O gal jie 
derino savo versijas? Princui teko palaukti, ir Seldas pastebėjo 
iš pykčio išraudusį jo kaklą. 

Galiausiai hercogas paleido dukterį, nusiėmė šalmą, akinius 
ir pasuko prie princo. Žiūrovai sustingo, apmirė, nedrįsdami 
net pajudėti, jie stūksojo tarsi senosios Rendo uolos. Priešais 
juos, išvargintas kelionės, apsitempęs dulkėmis aplipusiu kom- 
binezonu, stovėjo hercogas Fonskis, Rendo valdovas, mūšio 
prie Alebano herojus, pirmasis valstybės ponas - ir galbūt išda- 
vikas, suviliojęs paties karaliaus žmoną. 

Likimas žiauriai iš jųdviejų pasityčiojo, pagalvojo Princo 
Šešėlis. Šitoks panašumas - tėvas su sūnumi kaip du vandens 
lašai - nedažnas reiškinys. Dažniausiai panašūs būna tik kai 
kurie bruožai, judesiai, manieros. Hercogas puikus bei drąsus 
skrajūnas. Nors jau nebejaunas, tačiau puikios formos, atletiš- 
kos figūros. Priešais juos stovėjo Žmogus ir veidu ir kūnu - iš 
akies trauktas princas Vindaksas. Tik ant hercogo kaktos ma- 
tėsi raukšlės, maišai paakiuose, o visa kita - baisu net pagalvo- 
ti. Neįtikėtina! Kumpa nosis, tankūs antakiai, tamsios akys. 
Stulbinamas panašumas. 

Seldui niekada neteko matyti, kad sūnus būtų taip panašus 
į tėvą. O Džerkadonas - tikra karaliaus kopija. Regis, karalie- 
nė Mejala turi keistą ypatybę - nieko iš savo išorės neatiduo- 
ti sūnums. Seldas suvokė dabar jau neabejojąs, kas iš tiesų 
Vindakso tėvas. 

- Jūsų didenybe, - nuleidusi galvą ištarė Elosa, - turiu gar- 
bės pristatyti jums savo tėvą, jo šviesybę hercogą Fonskį. 

Vyrai nusilenkė vienas kitam. Apskritai jiems derėjo apsi- 
kabinti (šiaip ar taip - giminės!), bet ir vienas, ir antras tars1 
prilipo prie grindų. Ant pabalusių hercogo skruostų pasirodė 
raudonos dėmės, jo veidas suakmenėjo. Vindaksas stovėjo 
šonu į Šešėlį, bet nesunku atspėti, kad ir jis atrodė panašiai. 

- Džiaugiuosi su jumis susitikęs, giminaiti, - išstenėjo princas. 

Hercogas atsikvėpė ir išpyškino įprastus tokiais atvejais 
pasisveikinimo žodžius. Vindaksas taip pat abejingai kažką jam 
atsakė. Abu nedrįso pakelti akių ir pažvelgti vienas į kitą. 

Po pauzės Vindaksas kiek atsipeikėjo, susikaupė ir prista- 
tė hercogui savo dvariškius. 


Hercogas, princas bei jo Šešėlis susirinko mažame miega- 
majame. Vindakso nuostaba virto įniršiu, princas visas virpėjo 
iš pykčio. Jo pašnekovas - vyresnis, patyręs Žmogus - elgėsi 
priešingai: jis po truputį atsigavo, tapo šaltakraujiškas, ramus, 
jautėsi laisvai. 

- Apgailestauju dėl šito nesusipratimo, jūsų didenybe, - 
kalbėjo hercogas. - Mano žmona ir seras Ukeras tikrai kalbė- 
josi su Elosa, bet jie tik įspėjo mergaitę, kad būtų atsargi. Mū- 
sų apylinkėse neramu, tačiau net kalbos negali būti apie jokį 
sąmokslą ar išdavystę. Jaunų mergaičių galvose kartais gimsta 
pačios keisčiausios romantiškos fantazijos. 

Vindakso kaklas vėl paraudonavo. Iš hercogo lūpų sklin- 
dantis melas jam nepatiko. Princas neištarė nė žodžio. 

Hercogas maloniai nusišypsojo: 

- Tikiuosi, jūsų tėvai... jų karališkosios didenybės, sveiki? 
O karalienė Mejala? Daug metų praėjo nuo to laiko, kai atsi- 
sveikinome su ja Gore. 

Neigti, reikia viską neigti! 

- Pastaruoju metu ji prastai jautėsi, - pasakė Vindaksas. - 
Manau, kad jos negalavimus sukėlė mano sprendimas keliau- 
ti į šiuos kraštus. Turbūt motušė pagalvojo, jog ne viskas Naj- 
ner Fone man bus aišku ir suprantama. 

Hercogas nuleido negirdomis kandžią princo pašaipą. Be- 
je, Alvas kalbėjo grubiu, kaip ir dera kaimiečiui, balsu; tuo tar- 
pu Vindakso balsas buvo švelnesnis: jis juk gyveno Rame, ka- 
raliaus rūmuose... Bet tai tebuvo to paties balso skirtingi va- 
riantai. 

- O kaip laikosi jo didenybė? 

- Dėkoju. Man išvykstant, jis jautėsi puikiai. Ar judu su tė- 
vu niekada nebuvote susitikę? 

- Ne, neturėjau tokios garbės. 

Turbūt šioje vietoje Vindaksui derėjo perduoti hercogui ka- 
raliaus kvietimą apsilankyti rūmuose, tačiau jis staiga pratrūko: 

- Mudu stebėtinai panašūs, sere! 

Jo balsas drebėjo, trūkinėjo 1š jaudulio. 

Hercogas nusijuokė: 

- Žinau, giminaiti. Man jau sakė karaliaus kurjeris. Jis buvo 
apstulbęs. 

- Jis neįspėjo jūsų dukters. Mergina buvo sukrėsta. 

Smūgis taiklus. Hercogas, žinoma, ištraukė 1š Tju Rorino 
visas smulkmenas. Jis plykstelėjo: 

- Kartoju, jūsų didenybe, mergaitės galva pilna romantiškų 
fantazijų. Jūs esate laukiamas svečias mano namuose. Gausite 
patikimą apsaugą, dvigubai sustiprintą - kaip princui ir kaip gi- 
minaičiui. Mes nuoširdžiai džiaugiamės jūsų viešnage, nors są- 
lygos, žinoma, neprilygsta toms, kuriose gyvenate jūs. 

Jie patylėjo. Vindaksas nusprendė, jog nervintis beprasmiš- 
ka, reikia bent apsimesti ir elgtis su šituo žmogumi, kaip su gi- 
minaičiu. 

- Nejaugi sąlygos tokios prastos, jog mums teks naudotis 
vienu tualeto kambariu, sere? 

Fonas nustebo, pradėjo mirksėti: 

- Žinoma, ne, jūsų šviesybe. Kodėl? 

- Tada mes galėtume apsieti be skutimosi veidrodžio. 


Ir po to sosto įpėdinis princas Vindaksas išskrido į šaltą 
bei nejaukią Najner Fono pilį. Ji beveik niekuo neišsiskyrė iš 
pilkų neišvaizdžių miesto namų. Šalti Rendo vėjai negailestingai 
atakavo grubias akmenines sienas, kartais jas pamalonindavo 
blankūs raudonos saulės spinduliai. 

Buvo griežtai laikomasi gero tono - šeimos nariai ir princo 
svita pristatyti vieni kitiems, salėje serviruotas prabangus pietų 
stalas. Tačiau ir atvykėliai, ir pilies gyventojai judėjo tarsi ma- 

rionetės. Ne, kokia neteisybė! Jei tai būtų tik šiaip sau panašu- 
mas, dar galima į tai užmerkti akis, bet princas su hercogu - 
tarsi dvyniai! Karališkoje palydoje aštuoniolika žmonių. Nega- 
lima visų priversti tylėti... ar nužudyti visus. O kiti... Princo Še- 
šėlis prisiminė, kaip juos sutiko dvarininkai, pas kuriuos jie pa- 
keliui užsukdavo. Nuostaba, nepatiklūs žvilgsniai. O jie visi ar- 
timi hercogo kaimynai, Rendo valdovo pažįstami. Gandas tarsi 
infekcija išplito po Rendą ir netruks pasiekti Ramą. 

Katastrofa neišvengiama. Anksčiau ar vėliau tai baigsis spro- 
gimu. Galbūt princas Džerkadonas jau turi savo sąjungininkų bū- 
rį arba telkia jį. Vindakso mirtis - logiškas ir daugeliui pageidau- 
tinas problemos sprendimo būdas. Kam tai paranku? Hercogui, 
karalienei, karaliui, Džerkadonui, hercogienei, Elosai... netrum- 
pas sąrašas. Niekas iš jų negalėtų tapti žmogžudžiu, bet jie apie 
tai galvoja. O fanatiškų sąjungininkų visada atsiras. 

Tris dienas tęsėsi šventė, ir Seldas nė akimirką neprarado 
budrumo. Kažkuria prasme Šešėliui buvo lengviau nei visiems 
kitiems. Jis susitelkė tik į princo saugumo rūpesčius, visai ne- 
galvodamas apie politines pasekmes, nesverdamas kiekvieno 
žodžio. Tokioje aplinkoje bendrauti - tas pats, kaip balansuoti 
ant bedugnės krašto. 

Po to buvo surengtas priėmimas vietiniams dvarininkams. 
Tie išsižioję spoksojo į jauną savo hercogo kopiją ir stengėsi 
kalbėti neutraliomis temomis - apie derlių, mokesčius, teisingu- 
mą, tvarkos sergėtojus... 

Taip pat princas apsilankė erelių lizde ir apžiūrėjo pagarsė- 
jusius sidabrinius Najner Fono paukščius. Ledinės Blykstės su- 
sižavėjimui hercogas liko abejingas, ne tas jam dabar rūpėjo 

- Erelės pasirinkimas suprantamas, - pasakė jis. - Jūsų 
bronzinis Aštrusis Nagas - retas ir nuostabus egzempliorius. O 
sidabriniams ereliams irgi būtinas šviežias kraujas: jie nepakan- 
kamai gyvybingi. Elosa kaip nors susitaikys, nusiramins, 0 aš 
džiaugsiuosi, galėdamas jums, prince, padovanoti Ledinę 
Blykstę... prisiminimui apie vizitą pas mus. 

- Jūs labai dosnus, giminaiti, - atsakė Vindaksas. - Erelių 

veisimu mūsų šeimoje daugiau domisi tėvas. Jo vardu priimuų 
jūsų dovaną. Karalius labai apsidžiaugs. Net neabejoju, jog at- 
siųs jums pirmą išsiritusį jauniklį... kaip įprasta tokiais atvejais. 

- Jūsų tėvas tikras erelių Žinovas, - pritarė hercogas. - 
Dvasininkai senuose rankraščiuose surado daug naudingų min- 
čių apie sparnuotus galiūnus, karaliui bus naudinga tai išgirsti. 
Juk žinote, apie erelius jis gali kalbėti ištisas valandas. Visi šios 
poros palikuonys bus bronziniai. Bet jei bent vieną 1š jų vėl su- 
kryžminus su sidabriniu... 

Ir vėl slidi tema. 

- Ir prarastos savybės vėl bus atkurtos, - niūriai linktelėjo 
Vindaksas. - Tėvas kartą man apie tai visą paskaitą paskaitė. 
Mane tai visada domino. 

Jie tarsi špagas sukryžiavo įsiutusius žvilgsnius. 

O Princo Šešėlis negalėjo suprasti, kada ir kur hercogas 
klausėsi valandų valandas trukusių karaliaus paskaitų apie 
paukščių veisimą. 


Trečiosios dienos vakare Alvas ir jo aukštas svečias sėdė- 
jo prie Židinio hercogo kabinete ir gėrė pašildytą vyną su prie- 
skoniais. Kabinete nebuvo rengiami oficialūs priėmimai, čia su- 
sirinnkdavo draugiškai pasikalbėti. Karo trofėjai, skirtingi, nela- 
bai derantys tarpusavyje baldai, išblukusios freskos ant sienų 
bylojo, jog ne viena Fonskių giminės karta paliko čia savo pėd- 
sakus... Kiekviena įnešė kažką savito, bet nieko nesunaikino. 

Turbūt Vindaksui norėjosi nugirdyti šeimininką ir priversti 
išplepėti taip 1lgai ir kruopščiai slepiamą paslaptį, tačiau mokė- 
jimą gerti ir neapsvaigti princas turbūt buvo paveldėjęs iš savo 
tikrojo tėvo... kaip ir jo bruožus. Ukeras sėdėjo tarp jųdviejų 
ir vis negalėjo nustigti vietoje, be paliovos krutėjo ant kėdės. 
Princo Šešėlis įsitaisė už Vindakso nugaros, gurkšnojo vyną ir 
jautė tikrą palaimą: kaip malonu atsipalaiduoti - nuo pastovios 
įtampos visus kaulus gelia. 

Kalbėjosi apie erelius. Princas sumanė pamedžioti, o Vėtrų 
Tramdytoja tam netiko, ji buvo per sena. Hercogas pažadėjo 

viskuo pasirūpinti, žadėjo puikią pramogą, sakėsi numatęs po- 
rą kalnų... 

- Ar tai ne Erelių Bokštas? - paklausė Vindaksas. 

Dieną prieš tai jie apžiūrinėjo tolumoje kylantį didžiulį ma- 
syvą, aukščiausią iš visų Rendo kalnų. Būtent čia buvo siena 
tarp Rantoros ir priešų užgrobto Alebano. Vindaksą kerėjo 
paslaptingai žvilgantis saulės spinduliuose Erelių Bokštas, labiau 
primenantis debesį, negu uolą. 

Hercogas nusijuokė: 

- Vargu. Šešėlis tam nepritars. 

- Negyvenama vieta, - įsiterpė Ukeras. 

Senis pasakojo, jog tokį pavadinimą ši vietovė gavo prieš 
daugelį metų. Kalnas patiko laukiniams ereliams. Dabar jie vėl 
tenai sugrįžo. Šlaitai labai statūs ir netinkami vystyti žemdirbys- 
tei, tačiau daug vandens, todėl ir laukinių paukščių bei gyvūnų 
nestinga. Bandymą praskristi pro tą kalną turbūt galima prily- 
ginti savižudybei. Ereliai iš Erelių Bokšto sutaikė susipriešinu- 
sias šalis. 

- Ir kieno gi jie pusėje, ką jie gina? - nustebo princas. 

- Ir mus, ir juos, - atsakė hercogas. - Beveik prieš tūks- 
tantį dienų žvalgiau šitą kelią. Mane persekiojo geras tuzinas 
erelių. Niekada gyvenime neteko skraidyti tokiu greičiu. Ale- 
banas niekada nebuvo Rantoros dalis. Nors teoriškai jis nuo 
mūsų priklausomas vasalas, tačiau praktiškai ta šalis nepriklau- 
soma, turinti savo karališką dinastiją. Jis nebūtų atitekęs maiš- 
tininkams, jeigu jūsų brangioji... jūsų didžiai gerbiama motušė 
iki šiolei būtų tenai valdžiusi... 

Viešpatie, pasitraukite jūs pagaliau nuo bedugnės krašto! 

- Erelių Bokštas - kažkas panašaus į barjerą, - galiausiai 1š- 
lemeno hercogas. 

- Tas maištininkas... Karemenas, - paklausė princas, - ar 
jūs buvote su juo susitikę? 

- Aš ne, o štai Ukeras buvo. 

Senis išsišiepė, parodydamas išretėjusius dantis: 

- Įdomus tipelis, jūsų didenybe, jei, žinoma, dar gyvas. 

Religinis fanatikas, bet gana malonus. Jo fanatizmas... kaip čia 
pasakius, nekrenta į akis. O šiaip ramus žmogus, niekuo neiš- 
siskiriantis. Tik reikia jį tinkamai įvertinti. Be to, jis meistriškai 
dresuoja erelius, tikrus stebuklus su jais daro. 

- Erelių Bokšto paukščiai tarsi saugo sieną, - susimąstęs 
ištarė princas. - Norint susigrąžinti Alebaną, mums iš pradžių 
teks susikauti su jais, o tik po to su maištininkais. 

Hercogas susiraukė: 

- Jūs tikitės susigrąžinti Alebaną, jūsų aukštybe? 

- Kol kas rimtai apie tai negalvojame. Bent jau ne dabar, - 
atsakė Vindaksas. - Gal kada nors. Juk Alebanas mano pavel- 
dimos žemės dalis... 

Ir vėl ant bedugnės krašto. 


Galiausiai princas pareiškė, jog metas miegoti. Jam taip ir 
nepavyko išgerti daugiau už hercogą. Abu sutiko su lygiosio- 
mis. Jiedu atrodė tik lengvai apgirtę, nors, jeigu Seldas šitiek 
būtų išlakęs, dabar voliotųsi ant kilimo. 

Eidamas į jam skirtą kambarį, princas net nešlitinėjo. O at- 
ėjęs, sudribo ant kėdės, susidėjo ant krūtinės rankas ir drum- 
zlinomis akimis įsistebeilijo į Šešėlį. 

- Pasipiršiu jo pašėlusiai dukrelei. Įdomu, ką jis į tai pasakys? 

- Turbūt sutiks, - atsiliepė Seldas. - Jam baisiai norėjosi, 
kad princas pagaliau atsigultų ir paliktų jį ramybėje. - O jūs to 
norite? 

- Nieku gyvu! - suriko Vindaksas. - Kiaurai tą vėjavaikę 
permatau: akies mirksniu susuks man protą... greičiau nei erelių 
patelė patinui, o po to atsisakys tekėti... pasiteisins giminystės 
ryšiais. 

Seldas mintyse su juo sutiko. Visko gali būti. 

- Verčiau tegul ji atitenka Džerkadonui. 

Prakeikimas! 

Vindaksas nepastebėjo jo netakto. 

- O kodėl gi ne? Šiandien jai pakako įžūlumo paklausti, 
kokios spalvos jo plaukai. 

Seldas nusprendė keisti pokalbio temą: 

- Leiskite jums pasakyti, prince: kai jūs meluojate, juda jū- 
sų dešinioji ausis. 

- Velniai rautų! - pasišiaušė Vindaksas. - Nėra reikalo ma- 
ne apžiūrinėti! Dėkoju! Turėsiu galvoje. Bet šiandien ji nelabai 
dažnai judėjo? 

- Tik tada, kai jūs pasakėte Elosai, kad ji puikiai atrodo su 
ta kvaila suknele. Ir dar... Jūs paklausėte hercogo, ar jis buvo 
susitikęs su Karemenu. Gavote neigiamą atsakymą, bet jo au- 
sis pajudėjo. 

- Taip, - visai blaiviu balsu atsakė Vindaksas. - Manau, 
pastaruoju metu jo šviesybei teko nemažai pasinervinti. 


Į medžioklę nusprendė skristi nedidelė grupė žmonių: prin- 
cas, jo Šešėlis, grafienė, hercogas bei keturi kareiviai. Bet, kai 
po pusryčių jie susirinko prie lizdo, tenai stovėjo ledi Elosa, o 
jos grumas jau balnojo Ledinę Blykstę. Hercogas nepatenkin- 
tas suraukė antakius, bet nieko nepasakė. Seldui kilo noras pa- 
sinaudoti savo neribota valdžia ir uždrausti mergiotei skristi, bet 
jis suvokė, jog neverta apsunkinti ir taip jau įtemptų santykių. 
Neverta pyktis su šita išlepinta maža nenaudėle. 

Seldas pats pabalnojo Vėtrų Tramdytoją, porą kartų pa- 
tikrino kiekvieną pavaržą. Tiesa, gandai apie sąmokslą buvo 
tik išgalvoti, bet atsargumas niekada nepakenks... Juk kas gali 
būti paprasčiau už nelaimingą atsitikimą medžioklėje... Aštrusis 
Nagas piktai pasipūtė: jį atplėšė nuo Ledinės Blykstės pačiame 
"medaus mėnesio" įkarštyje - jaunavedžiai valandų valandas 
valė vienas kitam plunksnas ir lietėsi skiauterėmis. 

Medžiotojai stovėjo viršutinėje aikštelėje, šalia narvo, 
žvelgdami į Najner Foną supusius rudus bei rožinius kalnus. 
Hercogas papasakojo svečiams apie čionykščius oro srautus 
bei posūkius, įspėjo apie pavojingus šoninius vėjus ir pasiūlė 
pakilti aukščiau, kur ant saulės šildomų uolų veisiasi ožkos... 
Ožkų medžioklė buvo laikoma pačia įdomiausia. 

O gal princui labiau norisi pašaudyti iš lanko į paukščius, o 
ožkas palikti vėlesniam laikui? 

- Ne! - atsiliepė negalintis pakęsti prieštaravimų Princo 
Šešėlio balsas. Žinoma, kareiviai ginkluoti, bet jis neleisiąs be 
būtino reikalo šaudyti aplink savo globotinį. 

Hercogas nustebo, susiraukė - jis nesitikėjo tokio įžūlumo. 
Tuo tarpu Vindaksas šyptelėjo ir sutiko su Šešėliu. 

Raiteliai užšoko ant paukščių nugarų. Kareiviai užėmė vir- 
šutines pozicijas, medžiotojai už jų: hercogas, grafienė, Šešėlis, 
princas ir galiausiai Elosa. 

Seldas sklandė virš miesto. Pagalvojo, kokia tai niūri, vi- 
soms vėtroms atvira, šalta vieta... po to nėrė į viršutinį oro 
srautą, apsuko kelis ratus, stebėdamas apačioje skrendantį 
princą. Ir staiga išgirdo riksmą. Nustebęs atsisuko ir pamatė, 
jog Vindaksas išsiveržė iš oro srauto ir tarsi suka atgal. 
minutė - ir erelė pakilo aukščiau Šešėlio. Kurių galų! Ką išdir- 
binėja trenkta jo didenybė! 

Seldas nenoriai pasuko Aštrųjį Nagą aukštyn, paskui Vėt- 
rų Tramdytoją, nors puikiai žinojo, jog tokios rungtynės greitai 
nuvargina erelius. Jam niekaip nesisekė pavyti princo, atotrūkis 
vis didėjo. Nejaugi sena griuvena Vėtrų Tramdytoja pralenkė 
Aštrųjį Nagą? 

Po to jis viską suprato. 

Vėtrų Tramdytoja blaškėsi virš jo, vis keisdama kryptį. 
Staiga Šešėlis pastebėjo, jog ant paukščio akių nuleisti aki- 
dangčiai, o princo veidas po apsauginiais akiniais baltas kaip 
drobė. Vindaksas vėl suriko. Seldas išgirdo baisiausią ko tik 
galėjo tikėtis. 

- Šikšnosparnis. 

Erelis, prarijęs šikšnosparnį, kokią valandą ar dvi būdavo 
nenuspėjamas, elgdavosi panašiai, kaip Žmogus, paveiktas nar- 
kotikų. Pasipūtęs tupi ant laktos, akys užmerktos, kūnas dre- 
ba, skiauterė mėlynuoja, sukietėja. Bet simptomai pasireiškia 
ne 1š karto. Tai gali atsitikti, jau pakilus į orą. Ir raitelis tik po 

kelių minučių pasijunta sėdintis ant paukščio maniako nugaros. 
Nuodai sukelia regimąsias haliucinacijas, todėl akidangčiai ne- 
padeda, erelis dumia kur tik nori ir kaip nori. Jį gali nublokšti 
šoninis vėjas, gali įtraukti oro srautas. Tada paukštis susilaužys 
sparnus ir nukris ant žemės. Arba jis gali kilti vis aukščiau ir 
aukščiau, kol galiausiai atsidurs tokiame aukštyje, kur Žmogaus 
plaučiai neišlaiko. Najner Fonas ir taip jau pakankamai aukštai. 

Pilies lizde šikšnosparnių nebuvo. Vos tik atvykęs, Princo 
Šešėlis pats viską patikrino. Tai išdaviko darbas. Princui pa- 
gelbėti jau neįmanoma. Vėtrų Tramdytoja sena, o Aštrusis 
Nagas jaunas, neįtikėtinai stiprus erelis, tačiau net jis nepajėgus 
pasivyti netekusį proto, užnuodytą šikšnosparnio mėsa erelį. 

Net ir prisivijęs paukštį, Seldas nieko negalėtų padaryti. 
Dviejų raitelių neišlaikys nė vienas erelis; negalima nei perkelti 
Vindakso ant Aštraus Nago, nei apsikeisti paukščiais. Lieka 
vienintelė išeitis - neišleisti princo iš akių ir tapti jo mirties liudi- 
ninku. 

Vėtrų Tramdytoja kilo vis aukščiau. Seldui plėšė plaučius, 
užgulė ausis, iš nosies pasipylė kraujas. Jis vijosi pamišėlį erelį. 
Aštraus Nago sparnų mostai platūs... tačiau priešais Šešėlio 
akis jau mirgėjo tik raudoni ratilai. Tokiais beviltiškais atvejais 
gvardijoje sakydavo: "Įtempk pavadžius, užsimerk ir melskis". 

Oro srautas nutrūko; žemutiniai, apgyvendinti Rendo šlaitai 
pasiliko toli apačioje, kalnai bei tarpekliai iš čia atrodė mažais 
taškeliais. Buvo mirtinai šalta - čia saulė nešvietė. 

Vėtrų Tramdytoja išnyko debesyje, o drauge su ja ir prin- 
cas Vindaksas. Jausdamas, jog netenka sąmonės, dusdamas, 
Princo Šešėlis pasuko Aštrųjį Nagą žemyn. 

Vindaksas dingo. 

Kur šešėlis, ten ir šviesa. 


Patarlė 


Pilies valgykla - erdvi, tamsi salė patamsėjusiomis nuo dū- 
mų lubomis, sutrūkinėjusiomis grindimis, akmeniniais stalais 
(Najner Fono apylinkėse miškų buvo mažai) - apšildoma di- 
džiulėmis krosnimis bei židiniais. Jei ne gardūs viliojantys kva- 
pai, patalpa atrodytų labai niūri. Vos vilkdamas kojas, Seldas 
įėjo į valgyklą, nepakeldamas akių pasiėmė padėklą su puode- 
lia kavos, juoda duona bei mėsos sriuba ir atsisėdo ant tabure- 
tės. Vienu mauku ištuštino didžiulį puodelį... Nesiskutęs, veidas 
nugairintas vėjo, iš nuovargio beveik nieko nemato, galvoje 
ūžia. Ne ką geriau atrodė bei jautėsi 1r visi kiti: vieni susirietę 
sėdėjo prie stalų; kitus žmonos bei dukros mėgino paguosti; 
dar kiti snaudė, padėję galvas ant indais apkrautų stalų. 

Seldas pastatė puodelį, šlykštėdamasis pažvelgė į sriubą. 

"Valgyk", - įsakė pats sau, bet skrandis nenorėjo paklusti 
protui. 

Niekada gyvenime jis nebuvo šitaip pavargęs. 

Vėsūs pirštai paglostė sutaršytus vaikino plaukus, palietė 
skruostą, kaklą. Seldas pakėlė akis. 

- Ar aš galiu kuo nors padėti? - paklausė Feisa, mergina iš 
princo palydos. 

Princo Šešėlis papurtė galvą: 

- Aš dar negreit atsigausiu. Bet ačiū už gerą žodį. 

- Apskritai tau reikėtų kiek pamiegoti. 

- Dar kartą viską apskrisiu. 

Nepatenkinta grimasa pasirodė gražiame merginos veide. 

- Bent kiek pamiegok, Šešėli, antraip danguje užsnūsi. 

- Ne, - tvirtai atkirto Šešėlis. 

Jaunuolis prisivertė praryti šaukštą sriubos... po to antrą - 
1r staiga pasijuto mirtinai alkanas. 

Feisa taip pat tyliai pasitraukė, kaip ir prisėlino. 

- Kas čia tokia, Šešėli? - paklausė priešais Seldą sėdėjęs 
berniūkštis. 

Akys tarsi marška aptrauktos, bet jaunuolis įsižiūrėjo ir at- 
pažino... Juk tai Elosa. Mergina balta kaip drobė, akys įkritu- 
sios, iki šiol net nenusivilkusi skraidymo kostiumo. 

- Tai Feisa, - atsakė Seldas. - O tu kodėl nemiegi? 

- Tu gali miegoti? 

Seldas pradėjo valgyti lėčiau: negi prie merginos rysi kaip 
kiaulė. 

- Puikiai skraidote, vyriškai, mis Elosa. 

- Ar tai komplimentas? 

Seldas net neįtarė, jog dar gali šypsotis: 

- O argi ne taip? Pasakysiu kitaip - jūs nuostabi skrajūnė, 
mis. Mus visus pralenksite. 

Elosa droviai šyptelėjo: 

- Dėkoju. Tai kas ta Feisa? 

Kava jaunuolį paveikė. Jis įsisiurbė dantimis į juodos duo- 
nos riekę. 

- Tarnaitė. 

- Nelabai panaši, - suabejojo Elosa. 

Seldas atsikando duonos gabalą - norėjo laimėti laiko - 1r 
pažvelgė į merginą. Žinoma, ji pavargusi ne mažiau už kitus. Bet 
kokia drąsa, kokia ištvermė. Dievaži, jai galima atleisti tą per- 
nelyg didelį polinkį į romantiškumą... Kalnų uoliena: ji tik atro- 
do trapi, o iš tikrųjų už granitą tvirtesnė. Turbūt reikia suteikti 
jai truputį informacijos. | 

- Ji kilmingesnė už grafienę 1r už ledi Nainomer. 

Elosa rimtai pažvelgė į jaunuolį: 

- Paaiškink. 

Seldas gūžtelėjo pečiais: 

- Grafienė princo meilužė. Juk taip? 

Elosa turbūt net šito nežinojo, nes jos skruostai akies 
mirksniu nuraudo. 

- O ledi Nainomer? 

- Na, juk grafienė negali keliauti viena vyriškoje kompani- 
joje, todėl pasiėmė drauge ir ledi Nainomer. Ir, savaime su- 
prantama, ji nėra tikroji vicemaršalo žmona. 

Elosa prikando lūpą ir nieko nepasakė. 

- O dvi damos negali apsieti be tarnaitės. Štai jos ir pasi- 
kvietė Feisą. Viskas puikiai apgalvota. 

- Ar jos šnipės? 

- Suprantama, - atsakė Princo Šešėlis. - Praneša, ką prin- 
cas kalba, ką myli, stebi viena kitą... 

- Aišku. 

Elosa dabar kažkodėl atrodė visai jauna, tikras vaikas. 

- O kieno meilužė Feisa? 

- Mano. 

Mergina vėl nuraudo. 

- Sveikinu. Jums pasisekė. 

- Ir taip, 1r ne, - pasakė Seldas. Jis tikrai buvo mirtinai pa- 
vargęs, todėl kartėlis, kuris seniai kaupėsi jame, dabar išsiveržė 
į paviršių. - Niekas net neklausė mano nuomonės. Ledi atėjo - 
reikia ją aptarnauti. Labai protingas sprendimas: su ja miegu 
tiktai aš, ir todėl apsaugininkai nesiginčija - kuris pirmas. Aš juk 
nepriklausau pats sau, esu prikaustytas prie princo. Tuo tarpu 
kiti gali pasilinksminti bet kur. Vindaksas nepasižymi subtiliais 
jausmais, šitaip jis rūpinasi mano sveikata: baiminasi, kad pa- 
grindinis jo sargybinis netaptų seksualiniu maniaku. Jam juk rei- 
kia, kad mano galva būtų šviesi... 

- Tai šlykštu! - sušuko Elosa. 

- Sutinku. Bet taip rūmuose priimta, toks jų stilius. Grafienė 
- kad ir kas būtų jos vaidmenyje - naktį ateina į princo miega- 
mąjį. Ją visada lydi tarnaitė, kuri, suprantama, pasilieka su ma- 
nim. Mėginau prieštarauti, bet man buvo įsakyta nutilti ir neieš- 
koti problemų ten, kur jų nėra. Beje, tarnaitės kartais pasitai- 
ko labai mielos. Aš turbūt geresnis už savo pirmtaką, todėl jos 
dabar dėl manęs varžosi. Glosto savimeilę, ar ne taip? 

Elosa plykstelėjo, bet nutylėjo. 

- Aš tik Šešėlis, neturiu asmeninio gyvenimo, mis. Mano 
kūnas - rūmų politikos dalis. Man tai nepatinka, nes esu pa- 
prastas kaimo vaikinas. Damoms malonu, jos žavisi, bet man 
vis vien nepatinka. 

- Kodėl pasakoji man apie tai? - piktai paklausė mergina. 

Seldas atsigėrė, įdėmiai nužvelgė ją nuo galvos iki kojų: 

- Manau, tau naudinga sužinoti bent dalį tiesos apie kara- 
liaus rūmų gyvenimą. Ir, jei turi pasirinkimą, laikykis kuo toliau 
nuo to pasaulio. 

Elosa krestelėjo plaukus, bet nieko nespėjo pasakyti. 

- Palik mus, Elosa, - pasigirdo balsas už nugaros. 

Vindaksas! Šešėlio širdis linksmai suspurdėjo krūtinėje... ir 
vėl nurimo. Žinoma, tai hercogas Fonskis. Nesiskutęs, įkritu- 
sios akys, nešvarūs drabužiai, susivėlę plaukai. Atrodo, kaip ir 
visi kiti. Jis sunkiai sudribo ant Elosos kėdės, išgėrė puodelį 
kavos. Prie jų priėjo vicemaršalas Nainomeras, stuksendamas 
ramentais atšlubčiojo Ukeras. Šiandien senis vos judėjo, anks- 
čiau jis vaikščiodavo kur kas lengviau. Bet vis tiek atrodė Žva- 
lesnis už kitus. 

Po minutės priėjo 17 Vekas Vonimoras, raudonskruostis 
hercogo jėgeris. 

- Rorinas sugrįžo, jūsų šviesybe, - pasakė jis. - Turbūt to- 
kia buvo princo lemtis. 

Seldas išvalgė dubenį sriubos, išvalė indą duonos pluta 1r 
pagalvojo, ar nepaprašius dar pakartoti. Ne. Nuo maisto jis vi- 
sai aptings. 

- Svarbiausia, reikia nuspręsti, ką toliau daryti, - pareiškė 
jis, - ar išplėsti paieškos zoną, ar dar kartą nuodugniai apieš- 
koti apylinkes. 

Visi laukė, ką pasakys hercogas. 

- Ne, - atsiliepė jis. - Reikia padaryti pertrauką. Žmonės 
išvargę. Stebėtina, jog iki šiolei nė vieno nelaimingo atsitikimo. 
Net paukščiai ir tie visai nusikamavę. Niekada nemačiau jų to- 

kių. Tegul pamiega žmonės ir ereliai tegul pailsi. Ryte vėl pra- 
tęsime paieškas. 

- Tikrai taip, - kariškai išpyškino Nainomeras. Jo trumpų 
ūselių nesimatė, per pastarąsias dienas žandai apaugo šeriais. 

- Pamėginkime dar kartą apskristi visas apylinkes, - neat- 
lyžo Princo Šešėlis. - Dvi dienos praėjo. Jeigu Vindaksas su- 
žeistas, svarbi kiekviena minutė. Kol mes miegosime, jis gali 
numirti. Ne, pratęsime paieškas tuojau pat. 

- Šešėli? - sušnabždėjo kažkieno balsas... tarsi šnarėtų 
sausi lapai. 

- Senešalis?? 

-"Tu kada nors matei žmogų, išgyvenusį po pasiskraidymo 
ant apnuodyto paukščio? 

- Ne. Bet visko pasitaiko. Tuo labiau princas - nėra pa- 
prastas, eilinis žmogus. 

- Pažvelk į mane, - sušnabždėjo Ukeras. - Aš tą patyriau. 
Ir išgyvenau. Čia ne aš, o tik tai, kas liko iš manęs. Mažiau... 
nei pusė. Dangaus liga... Visi sako, jog man pasisekė. Abejoju. 
Mano kūne neliko nė vieno sveiko organo, mano gyvenimas - 
kančia. 

- Bet... - Seldas nutilo. 

- Aš pats kaltas. Neapdairiai pasielgiau. Mano erelis, 
Skrodžiantis Debesis, blaškėsi tai aukštyn, tai žemyn, tarsi kaž- 
kas jį mėtytų. Po to ramiausiai parskrido namo, nutūpė ant lak- 
tos... tarsi nieko nebūtų atsitikę. Mane surado. Rėkiau tris die- 
nas nenutildamas. Patikėk, atsisakęs paieškų, tu padarysi prin- 
cui paslaugą. 

"Neatsipalaiduok, vyk šalin šitas mintis", - įsakė pats sau 
Seldas. 

- Šansų beveik nėra, Šešėli, - tyliai ištarė hercogas. - Vis- 
ką nulėmė jau pirmosios minutės. Tikriausiai princas žuvo tame 
debesyje. Mes nežinome, kuria kryptimi nuskrido po to Vėtrų 
Tramdytoja. Sakykime, princas iš debesies išniro gyvas. Vis 
tiek jis nė valandos nebūtų išgyvenęs. Juk paukštis blaškosi tai 

aukštyn, tai žemyn. Girdėjai, ką pasakė Ukeras? Kai šikšnos- 
parnio nuodai nustojo veikti, erelis buvo nusilpęs, pavargęs, jis 
nukrito ant žemės. Juk Vėtrų Tramdytoja toli gražu ne jauna, o 
jai šitiek teko iškęsti. Vadinasi, princas arba iškart užsimušė 
krisdamas, arba per tas dvi dienas mirė nuo sužalojimų. Net 
jeigu įvyko stebuklas, ir jis liko gyvas, mūsų apylinkėse nedaug 
gyventi tinkamų vietų. 

Princo Šešėlis trenkė kumščiu į stalą. Ir be reikalo - akme- 
ninis jo paviršius neskleidė jokių garsų. 

- Mūsų pareiga surasti princą! Gyvą ar mirusį. 

Fonas linktelėjo: 

- Tarkim, rasime jo kūną. Bet suprask, mes negalime rizi- 
kuoti gyvais žmonėmis dėl negyvo kūno. Bent aštuonioms va- 
landos turime nutraukti paieškas. 

- Galbūt kas nors matė jį krentant, - nepasidavė Seldas. 
Nesąmonė. Juk čia beveik dykuma. Netoli Ramo tikriausiai 
kas nors būtų pastebėjęs iš dangaus krentantį žmogų, tik ne 
čia, Rende. Bent jau Najner Fono apylinkėse valstiečių visai 
nedaug. 

- Mes klausinėjome kiekviename name. - Hercogas buvo 
ramus. 

Pasigirdo knarkimas: daugelis žmonių miegojo kambaryje, 
padėję galvas ant stalų arba išsitiesę ant suolų. 

Seldas nežinojo, ką pasakyti. 

- Jūs pats išsiųsite antrą pranešimą? - paklausė Nainomeras. 

Hercogas linktelėjo: 

- Pranešiau apie nelaimingą atsitikimą ir įspėjau, kad vilčių 
nedaug. Manau, dabar reikia pranešti karaliaus rūmams. Rei- 
kia parašyti, jog, nors ir toliau tęsiamos paieškos, vilčių beveik 
neliko, ir princą galima laikyti žuvusiu. Ar nenonite išsiųsti savo 
ataskaitą apie įvykio aplinkybes? 

- Tikiuosi, pranešėte, jog tai žmogžudystė? - piktai paklau- 
sė Princo Šešėlis. 

- Ne, - atkirto hercogas. - Ar tu turi įrodymų? 

- Jokių šikšnosparnių lizde nebuvo. Aš pats patikrinau. - 
Seldas atsisuko į Vonimorą: - Jūs vadovavote valymo dar- 
bams. Kur dingo paukščių kūnai? 

Jėgeris minutę dvejojo, po to atsakė: 

- Mes juos išmetėme į sąvartyną... prie tamsiosios bokšto 
pusės. Nueikite ir patikrinkite. 

- Patikrinsime. Ar kas nors galėjo patekti į sąvartyną? 

- Taip. 

- Vadinasi, kažkas rado negyvą šikšnosparnį, atnešė į lizdą, 
pritaikė momentą ir numetė Vėtrų Tramdytojai. Patys žinote, 
jog nė vienas erelis neatsilaikys prieš tokį gardų kąsnelį. 

Mirtina tyla. Galiausiai hercogas prabyla: 

- Tai įvyko, likus kelioms minutėms iki medžioklės. Tenai 
buvo tik keli žmonės. Ką tu kaltini? 

Princo Šešėlis nuleido akis: 

- Nežinau. Bet vienas iš mūsų - žudikas. 

- Mes galėjome nepastebėti... palikti kokį vieną šikšnos- 
parnį... negaliu laiduoti... - vebleno Vonimoras. 

- Tai žmogžudystė, - pakartojo Seldas. 

Šį kartą tylą nutraukė Nainomeras: 

- Jei princas žuvo nuo piktadario rankos arba jis sužeistas, 
tu, Šešėli, būsi apkaltintas ir paskelbtas valstybės išdaviku. Juk 
taip? O jei įvyko nelaimingas atsitikimas, karalius dar gali tavęs 


pasigailėti. 
Vėl tyla. 
- Tai žmogžudystė. - Seldas atkakliai laikėsi savo. 
Nainomeras susižvalgė su hercogu. - 


- Jūs esate pilietinės valdžios atstovas, jūsų šviesybe, - pa- 
sakė vicemaršalas. - Ar manote, jog princas žuvo? 

- Manau, kad taip. 

Nainomeras linktelėjo: 

- Tokiu atveju, jaunuoli, tu daugiau nebesi Princo Šešėlis. 
Tu leitenantas... Harlas, jeigu neklystu. Ir nuo šiolei privalai pa- 
klusti mano įsakymams. Mes pailsėsime, 0 po to tęsime paieš- 

kas. Joms vadovaus jo šviesybė ir aš. Paliksime tau Aštrųjį 
Nagą, vis tiek niekas daugiau jo nesuvaldys. Po to bus atliktas 
tyrimas. 

- Aš Šešėlis! - sušuko Seldas ir pašoko iš vietos. - Mane 
paskyrė karalius! 

- Karalius įsakys tave nužudyti, - pasakė Ukeras. 

- AŠ ŠEŠĖLIS! 

Nainomeras mostelėjo ranka, keletas snaudusių kareivių 
pašoko ir pribėgo prie jo. 

- Nuveskite šitą žmogų į jo kambarį, - įsakė maršalas. 

- Aš Šešėlis! Čia aš įsakinėju! 

Seldą ištempė 1š salės. Jis priešinosi, verkė, šaukė: 

- Aš Šešėlis! 

Iš prastų kiaušinių kartais išsirita keisti viščiukai. 
Skrajūnų patarlė 


- Žaidžiu, - pareiškė Orolronas XX. - O ką pasakysite jūs? 

Gražaus vaikiško veido kareivėlis nervingai apsilaižė. 

- Turbūt pasiduodu, - pasakė jis. 

Karaliaus antakiai pakilo aukštyn. 

- Juk rankose turi dvi karalienės? - suriaumojo Orolronas. 
- Tai kurgi mūsų gvardiečių drąsa? 

Leitenantas Rolsokas dar labiau išblyško ir numetė ant sta- 
lo penkias auksines monetas. Atlyginimas už šimtą dienų. Lei- 
tenantas tų pinigų pragyvenimui nenaudojo, jam pakankamai 
atsiųsdavo iš namų, tačiau dabar ant jo viršutinės lūpos tarsi 
deimantai žvilgėjo prakaito lašeliai. 

Karaliaus Šešėlis seniai taip šauniai nepramogavo. Jis sė- 
dėjo valdovui už nugaros, bet jo kortų nematė, nes Orolronas 
jas spaudė prie krūtinės. Beje, tai visai nesvarbu, kaladė juk 
sužymėta, ir Karaliaus Šešėlis galėjo numatyti priešininko ėjimą 
ne prasčiau už patį Orolroną. Jie pradėjo iškart po vakarienės, 
ir visą tą laiką karalius vis švarino ir švarino priešininko kiše- 
nes. Puikus spektaklis - klastingas voras savo stichijoje. 

Aukšti medžiai uždengė balkoną nuo pašalinių akių. Varpai 
seniai išmušė miego laiką, bet monarchas, regis, net neketino 
baigti žaidimą. Nuostabi kompanija tebesėdėjo prie stalo: ka- 
ralius Orolronas, princas Džerkadonas ir keturi jauni karinin- 
kai. Neskaitant lošėjų, čia dar sėdėjo Karaliaus Šešėlis ir sek- 
retorius, kuris užrašinėjo pralaimimas sumas. Liokajai bei as- 
mens sargybiniai laikėsi atokiau. Aukso spindesys, monetų 
žvangėjimas, geras vynas, malonus pokalbis, šiek tiek įtampos 
- azartiška atmosfera. Čia nebuvo vietos gailesčiui. Viskas 
kažkuo priminė keistą teismą. 

Rūmų Žmonės mėgo paliežuvauti, aptarti bei pasmerkti kitų 
poelgius, bet išvesti juos iš pusiausvyros buvo nelengva. Ką 

ten jie išdarinėjo su tarnaitėmis ar kitokiu mailiumi, nieko nedo- 
mino. Bet ir rūmų kantrybė nėra begalinė. Didžiulį skandalą su- 
kėlė baroneto dukters išniekinimas. 

Areštavo, kankino, pripažino kaltu ir nubaudė mirtimi sil- 
pnaprotį sodininką. Bet nepavyko dvariškių apsukti aplink pirš- 
tą. ĮŽeistos merginos šeima staiga praturtėjo: tylėjimas buvo 
brangiai atlygintas, o šitaip niekas nesielgia dėl mirusių sodinin- 
kų. Apkalbos netilo; žmonės šnabždėjosi apie jaunų sadistų 
grupę, kalbėjo, jog jie iš kilmingų karališkos aplinkos šeimų, o 
jų gauja pasivadino "liūtukais". Sklandė gandai, jog "liūtukai" 
mėgsta neįprastas pramogas ir dabar ieškos aukų aukštesniuo- 
se visuomenės sluoksniuose... Žodžiu, ko tik neprikalbėjo... 

Karaliaus šnipai apie visus gandus bei faktus informuodavo 
valdovą, vadinasi, viską žinojo ir Karaliaus Šešėlis. Jis puikiai 
žinojo, kas tie "liūtukai", kas jų vadas ir kas nupirko nuskriaus- 
tų žmonių tylėjimą. 

Kuriam laikui niekšeliai pritilo, o galbūt sugrįžo prie anks- 
tesnių "žaisliukų" - virėjų bei indų plovėjų. Po to - vėl naujas 1š- 
puolis. Šį sykį nukentėjo dvi merginos iš dvarininkų aplinkos. 
Vieną taip sužalojo, jog vargšelei beveik nebeliko vilčių pa- 
sveikti. Pats karalius ėmėsi bylos; buvo apkaltinti du liokajai 1r, 
žinoma, nubausti pagal nuopelnus. Ir vėl nukentėjusių šeimos 
sulaukė dėmesio ženklų, paaukštinimų, apdovanojimų. 

Bet karalius nusprendė imtis priemonių. Keturis jaunus ka- 
rininkus pasikvietė sulošti kortomis su jo didenybe. Panašių 
pasiūlymų niekas neatsisako, nors karininkai liko labai nustebę: 
jie draugavo su princu Džerkadonu, bet su karaliumi, žinoma, 
ne. Kai kiekvienas jų pamatė kitus pakviestuosius, nuostabą 
pakeitė siaubas. Išsigandę jaunuoliai laukė susidorojimo. Ta- 
čiau karalius net neužsiminė apie "liūtukų" žygdarbius. Turbūt 
jam tiesiog kilo nekaltas noras smagiai sulošti su kuo nors kor- 
tomis. Ką gi - štai kortų kaladės, o štai ir pinigai... Žaidimas 
prasideda. 

Svečiai, suprantama, buvo prastos formos. Karalius - prie- 
šingai. Žavus, malonus, nepermaldaujamas, tarsi mirtis... jis ga- 
lėjo apsieiti ir be sužymėtos kortų kaladės. 

- Penki auksiniai? - išsigando antrasis karaliaus priešinin- 
kas, vardu Krašeras. 

Nerangiais grubiais pirštais jis atskaičiavo penkias mone- 
tas. Jo lūpos neramiai krutėjo. Korta Krašerui iškrito visai 
prasta. Jis taip pat buvo iš turtingos šeimos, tačiau visiems ke- 
turiems jaunuoliams teko išgyventi ne pačias maloniausias aki- 
mirkas - pranešti tėvams apie tokias didžiules netikėtas skolas. 

Į prekeivių sąskaitas galima nusispjauti, bet negrąžinti sko- 
los karaliui - neįtikėtinas dalykas. 

Karaliaus Šešėlis pagalvojo, jog Orolronas turbūt išlošė 
pakankamai, kad kokias tris dešimtis dienų galėtų išlaikyti vi- 
sus karaliaus rūmus. O prasilošusiųjų šeimos bus priverstos 
kaip reta ištuštinti pinigines, galbūt netgi dvarus parduoti. 

Valdovas jiems aiškiai leido suprasti žinąs, kas tie "liūtu- 
kai", ojo nenoras atvirai kalbėtis šia tema tik dar labiau sunki- 
no padėtį. 

- Sūnau? 

Džerkadonas įdėmiai žiūrėjo į savo kortas. Iš pradžių jau- 
nuolis išsigando nė kiek nemenkiau už kitus lošėjus, bet labai 
greitai susitvardė: princas suprato tėvo kėslus. Turbūt Orolro- 
nas nori prispausti sūnui uodegą, bet juk negali jis pats savęs 
nuskurdinti. Juk karalius pats vengė viešai aiškintis sadistinius 
įvykius. Ir "liūtukų" vadas pasijuto saugiau. Bet vis dėlto... 
Dviese sukčiauti kur kas parankiau, negu po vieną. Kieno pusę 
palaikyti? Ir princas pasirinko išmintingai. 

- Aš žaidžiu, tėti, - nusišypsojo jaunuolis. - Statau dar pen- 
kis auksinius. 

Keturios poros akių beviltiškai sužiuro į princą. Išdavikas! 
Statomos sumos vis didėjo, o lošimo pabaigos nesimatė. 

Trečiasis karininkas drebančiu balsu paprašė sekretoriaus 
Išrašyti jam šimtą monetų. 

Nepakartojamas reginys! 

Ir tada tarpduryje pasirodė kurjeris; liokajus pasitiko jį. 
Karaliaus Šešėlis pastebėjo perduodamą voką, pagavo į kara- 
liaus pusę mestą žvilgsnį. Liokajus pasuko prie lošėjų, Kara- 

liaus Šešėlis pastojo jam kelią (malonu po ilgo sėdėjimo pra- 
mankštinti senas kojas), paėmė iš jo rankų laišką. Jis iškart at- 
pažino antspaudą. 

Orolronas mandagiai atsiprašė svečių. Jis taip pat atpažino 
antspaudą, todėl paskubėjo uždengti laišką delnu... kaip anks- 
čiau uždengdavo kortas. Karalius niekuo neišsidavė, bet tas, 
kas šalia jo praleido penkis tūkstančius dienų, puikiai jį pažino- 
jo. Tai svarbi, labai svarbi žinia, pagalvojo Karaliaus Šešėlis ir 
pašnairavo į princą Džerkadoną. Prakeikimas! Tas velnio vai- 
kas taip pat Žiūrėjo į jį. Ne į tėvą... 

Karalius greitosiomis perbėgo akimis laišką, sulankstė jį, 
atsirėmė rankomis į krėslo ranktūrius, norėdamas pakilti... Visi 
akies mirksniu pašoko iš savo vietų, stengdamiesi atsistoti 
anksčiau už karalių. Jaunųjų karininkų veidai prašviesėjo, jie 
apsidžiaugė 1t paleisti į laisvę žvėreliai. 

- Labai atsiprašau, ponai. Pratęsime kada nors kitą kartą. 
- Karalius akivaizdžiai stengėsi kalbėti ramiu balsu... pernelyg 
ramiu, ir tame slypėjo kažkas grėsmingo. 

Karininkai pasišalino taip greitai, kaip tik leido etiketo tai- 
syklės. Džerkadonas stovėjo tylėdamas. Jis laukė, tačiau jo 
akys nerimastingai žibėjo. Karalius pakvietė liokajų: 

- Suraskite jos didenybę. Ji turbūt koncertų salėje. Mes 
lauksime jos kabinete. Taip, turbūt kabinete... ten bus pato- 
giau. - Po to jis pažvelgė į Džerkadoną ir linktelėjo. 

Princas nesėkmingai mėgino nuslėpti savo susijaudinimą. 
Karalius pasuko link durų. Koridoriuje jį tuojau pat apsupo as- 
mens sargybiniai. 

Karaliaus Šešėlis visu kūnu jautė - aistros kunkuliuoja vis 
labiau, rūmus apraizgę voratinkliai pajudėjo: Orolronas gavo 
žinią iš Najner Fono ir pakvietė karalienę į kabinetą, o ne į as- 
meninius apartamentus. 

Lydimi sargybinių, jie skubėjo vingiuotais rūmų koridoriais... 

Milžiniškame kiaušinio formos kambaryje buvo karšta ir 
tvanku... ne taip kaip balkone. Durys užsitrenkė priešais smal- 
sumu netveriančią svitą; Šešėlis sustojo prie savo krėslo; Džer- 
kadonas nusekė paskui tėvą į tolimesnį kambario kampą. 

- Ar blogos naujienos, tėve? 

Orolronas atsisėdo ant kėdės ir tik po to atsakė: 

- Sprendžiant iš to, kaip šlykščiai tu išsiviepęs, labai blo- 
gos. Nedrįsk vaipytis. 

Džerkadonas plykstelėjo, bet nutylėjo, tačiau nedrįso atsi- 
sėsti, nesulaukęs tėvo leidimo. Karalius paliko jį stovėti, dar 
kartą perskaitė laišką ir padėjo lapą ant stalo tekstu žemyn. 
Kankinantis tylus laukimas truko gana ilgai. 

Pagaliau durys atsivėrė ir įžengė karalienė Mejala. Kara- 
liaus Šešėlis atsistojo, karalienė pažvelgė jam į veidą ir pirmą 
kartą per visą jųdviejų pažinties laiką nenusišypsojo. 

Valdovė vilkėjo tamsiai žalią suknelę su aukšta apykakle. 
Šita spalva pabrėžė jos veido blyškumą. Blankius, sušukuotus 
į viršų plaukus puošė smaragdo karūna. Karalienės rankos slė- 
pėsi baltoje movoje. Movos netikėtai tapo madingomis. Šitą 
madą paskleidė pati Mejala, turbūt norėdamas paslėpti dre- 
bančias savo rankas. 

Karaliaus Šešėlis iškart suprato, jog šiandien karalienė jau- 
čiasi ypač prastai. 

Įėjus valdovei, durys užsidarė, bet Šešėlis spėjo pastebėti, 
Jog už durų susirinko daug žmonių - damos iš Mejalos svitos, 
dvariškiai, pajutę degėsių kvapą. 

Orolronas atsistojo, paslinko karalienei krėslą. Jis atsistojo 
iš vienos Mejalos pusės, Džerkadonas - iš kitos. 

- Vindaksas? - iškvėpė ji. 

- Blogos naujienos, brangioji. 

- Jis nenuskrido į Najner Foną? 

- Jis nuvyko tenai trisdešimt trečiąją dieną, dar anksčiau, ne- 
gu buvome paskaičiavę. Bet po to įvyko nelaimingas atsitikimas. 

Iš karalienės krūtinės išsiveržė rauda, bet akys liko sausos. 
Ji neištarė nė žodžio. Karaliaus Šešėlis pamėgino įžvelgti Džer- 
kadono veido išraišką, bet jaunuolis stovėjo pernelyg toli. 

- Vindaksas išskrido į medžioklę. Akivaizdu, jog jo erelis 
prarijo šikšnosparnį. 

- O Dieve! 

- Jo rasti nepavyko. Laiškas išsiųstas tą pačią dieną, kai tik 
buvo pradėtos paieškos. Vilčių dar yra. 

- Vilčių? - pakartojo Mejala. - Tuose kraštuose? Kur toks 
aukštis, tokie kalnai? - Ji susirietė, įsikniaubė veidu į movą. 

Visi kiek patylėjo. Orolronas uždėjo ranką žmonai ant peties: 

- Būk tvirta ir tikėk, brangioji. Naujienos baisios, bet 
mums dar lieka viltis. 

Karalienė išsitiesė, numetė vyro ranką ir pažvelgė į Džer- 
kadoną. 

- Ko tu vaipaisi? - tyliai paklausė ji. 

- Bet, motuše, aš nesijuokių, žinoma ne... kaip galėčiau... 

Karalienė staiga pakilo ir, pažvelgusi Orolronui į akis išrėkė: 

- Tu, tu tai padarei! 

Karaliaus Šešėlis taip pat pakilo - karalienės dejonės gir- 
dėjosi be jokių akustinių gudrybių, o triukšmas šalia karaliaus jį 
tiesiogiai lietė, todėl Šešėlis nuskubėjo prie stalo. 

- Mejala! Tvardykis! - suriaumojo valdovas. 

- Tai tavo darbas. Paukštis prarijo šikšnosparnį! Argi tai 
dažnas atvejis? Manai patikėsiu, jog tai nelaimingas atsitiki- 
mas? 

- Motuše... - įsiterpė Džerkadonas. 

Mejala net nekreipė į jį dėmesio, jos akys buvo įsmeigtos į 
karalių. Orolronas apkabino jos pečius. Ji atšoko. 

Karaliaus Šešėlis nepastebimai užėmė savo vietą - atsisto- 
jo valdovui už nugaros. Niekas į jį net nepažvelgė. 

Mejala išraudo, akys žybčiojo, atrodė, iššoks ant kaktos. 

- Tu tai padarei! Tik tu! Tavo niekingi žudikai prasmuko į 
Vindakso svitą. Tu nužudei mano sūnų! 

- Mūsų sūnų! - piktai ištarė karalius. - Atsipeikėk, ką čia 
kalbi. | 

- Tu nužudei Vindaksą! - nerimo karalienė. - Tu ką, nori 
pasodinti į sostą šitą iškrypėlį? 

Dabar jau išraudo Džerkadonas. 

Sutrikęs, priblokštas Orolronas vis dėlto ryžosi pažvelgti į 
sūnų. 

- Tai niekaip nesusieta, - pastebėjo jis. 

Džerkadono raudonį pakeitė mirtinas blyškumas, tarsi pe- 
lenų sluoksniu padengdamas jaunuolio skruostus. 

- Pabaisa! - sušnypštė karalienė, ištraukė iš movos durklą 
ir smeigė karaliui. 

Valdovas suriko, atšoko į šalį, parvertė kėdę ir griebėsi už 
Šešėlio. 

Džerkadonas laikė karalienę. Mejala kaukė tarsi žvėris... 
be žodžių. 

Valdovo keliai sulinko. Karaliaus Šešėlis paguldė jį ant ki- 
limo. Ant baltos liemenės vis labiau plėtėsi raudona kraujo dė- 
mė. Šešėlis perplėšė valdovo drabužius ir pamatė žaizdą. 

Išdavystė! Valstybės išdavystė! 

- Kvieskite gydytoją! - suriko princas. 

- Ne! Nereikia! - atsiliepė nuo grindų Orolronas. - Tai tik 
negilus įbrėžimas. 

Karaliaus Šešėlis apžiūrėjo žaizdą. Ašmenys įsmigo po 
šonkauliais, iš žaizdos liejosi kraujas, nors ji tikrai neatrodė gili. 
Jis atplėšė gabalą medžiagos, užspaudė žaizdą. 

- Žaizda negili, - sumurmėjo vyriškis. - Bet vis tiek reikia 
susiūti. 

Šešėlis neapsaugojo savo valdovo. Kas dabar jo laukia? 

Karalienė sudribo ant kėdės ir bejėgiškai raudojo, užsi- 
dengusi rankomis veidą. Džerkadonas net nemanė prieiti prie 
jos, jis atsiklaupė šalia tėvo: 

- Tėve, reikia gydytojo. 

- Palauk! - Orolronas iš skausmo atrodė išblyškęs. - Pa- 
mėginsime išvengti viešumo. 

Bet buvo akivaizdu, jog to nuslėpti nepavyks. 

- Įdomu, kiek laiko motina jį nešiojosi, - staiga ištarė Džer- 
kadonas 1r pakėlė nuo grindų durklą. Nedidelis, siaurais ašme- 
nimis, bet toli gražu ne koks nors žaislinis. 

Karaliaus Šešėlį krėtė drebulys. Jis mėgino sutelkti mintis. 
Kabinete Šešėliui negalima būti šalia karaliaus; greičiau prieiti 
prie valdovo jis niekaip negalėjo, o apieškoti karalienę, patik- 
rinti, ar ji neginkluota... niekam net į galvą nešovė. 

- Karalienės Mejalos vardas neturi būti paminėtas, - tyliai 
sušnabždėjo Orolronas. 

Karalius sužeistas nuosavos žmonos? Jis taps pajuokos 
objektu. Ne skausmas, ne gresiantis pavojus, visų labiausiai 
valdovą baugino gėda. 

- Tą galima sutvarkyti, - pasakė Džerkadonas ir pašnaira- 
vo į Šešėlį. 

Orolronas taip pat žiūrėjo į tą pusę. 

Mirtina baimė sukaustė nelaimėlį. Trys nepriekaištingi liudi- 
ninkai: karalius, karalienė ir naujasis sosto įpėdinis. Jam galas. 

- O dabar reikia iškviesti gydytoją, - silpnu balsu ištarė 
Orolronas. 

- Neverta skubėti, - pasakė Džerkadonas. - Pasižiūrėkime. 
Taip, žaizda negili. Laimei, motušė nemoka naudotis durklu. 

Baisi nuojauta sukaustė Šešėlį. Bet kažkas jam neleido net 
pajudėti, kažkas trukdė... nors reikėjo užbėgti nusikaltimui už 
akių. 

- Laimei, ji neišmano anatomijos. Štai, kaip reikia daryti... 

Karalius nustebo, akys suapvalėjo, ir jau po minutės jo 
kūnas sudribo... Iš krūtinės kyšojo sidabrinė durklo rankena, 
tarsi kraupus heraldikos simbolis. 

Praėjo dar minutė... Atrodė, ji trunka šimtmečius. Visi ty- 
lėjo: Karaliaus Šešėlis nedrįso net patikėti; karalienė, regis, nie- 
ko nesuvokė; tuo tarpu Džerkadono lūpose žaidė šypsena. Jis 
buvo patenkintas. . 

Pagaliau princas pašoko. 

- Išdavystė! - suriaumojo jis. - Žmogžudystė! Sargyba! Į 
pagalbą! 

Priimamajame, už uždarų durų, jo šauksmo nesigirdėjo. 
Skubėdamas Džerkadonas ne iškart atidarė duris, bet galiau- 
siai išsiveržė į koridorių ir vėl suriaumojo. Asmens sargybiniai 
puolė į kabinetą, smalsuoliai - jiems iš paskos. Prasidėjo spūs- 
tis, kareiviai vargais negalais prasispraudė pro žioplių minią. 

Gelbėtojai pavėlavo. Apstulbę iš siaubo, jis sustingo prie 
negyvo karaliaus kūno. 

Daugiau nieko nebuvo šalia. 

Saulė nekalta, kad diena juda. 


Patarlė 


Dzin... dzin... dzin... 

Seldas pramerkė vieną akį. 

Dzin! 

Jaunuolis galutinai atsibudo, plačiai atsimerkė ir pamatė 
šalia lovos nedidelį staliuką. Ant staliuko stovėjo padėklas. 
Kažkas prie pat jo ausies negailestingai barškino šaukšteliu į 
puodelį. 

Seldas atidžiau įsižiūrėjo. Ant kėdės susirietęs sėdėjo Ukeras. 

- Giedro tau dangaus, Princo Šešėli, - nusišypsojo senis 
bedante burna. 

Seldas pašoko it įgeltas: 

- Kelinta valanda? 

Ukeras numetė šaukštelį, atsilošė ant kėdės ir susiraukė iš 
skausmo. 

- Išmiegojai dvylika valandų. 

Seldas apsidairė. Prabangus kambarys. Ryškūs apmušalai 
slepia akmenines sienas; ant grindų storas kilimas; dekoruoti 
nublizginti baldai; pro šviesius didžiulius langus į kambarį skver- 
biasi saulės spinduliai. Jis atpažino priėmimo kambarį. Už tų 
durų dabar yra princo kambarys, o paprastomis dienomis ten 
turbūt hercogo miegamasis. Žinoma, šiuo metu tenai tuščia. 

Princo Šešėlis ryžtingai nusimetė antklodę: 

- Ar gelbėjimo būriai pasirengę? 

- Jie jau seniai išskrido, - atsiliepė Ukeras savo pridususiu 
balsu. 

Seldas išlipo iš lovos. Galva sukosi, bet jau nebeskaudėjo. 

- Neskubėk! - sustabdė jį senis. - Tavo Vindaksui bus kur 
kas naudingiau, jei tu ramiai pasėdėsi ir išklausysi, ką tau pasa- 
kysiu. 


Princo Šešėlis nepatikliai pažvelgė į senį. 

- Taip, patikėk manimi. Žinau tai, apie ką tu net neįtari. 
Valgyk, kol neatšalo, nes turbūt dar negreitai teks ragauti tokių 
skanėstų. 

Seldas pauostė orą ir pajuto kerintį kavos kvapą. Praėjo 
nemažai laiko, jis vėl jautėsi išalkęs. Šitas maistas akivaizdžiai 
ne iš bendros virtuvės, jis paruoštas ponų virtuvėje. Balta ka- 
va, kiaušinienė iš žąsų kiaušinių, lėkštė su storais sultingais jau- 
tienos gabaliukais. Seldui nutįso seilė. 

Jis siekė puodelio ir tik dabar pastebėjo esantis visiškai 
nuogas ir purvinas. Tiek to, nusispjaut. 

- Kalbėkite. 

- Tu pasitiki manimi? 

Seldas papurtė galvą. 

- Ir teisingai elgiesi, - pritarė Ukeras. - Aš apgavikas. Sten- 
giuosi nesakyti tiesos, jei tai nėra gyvybiškai būtina. Melas - 
beveik vienintelis man prieinamas malonumas. Turiu pripažinti, 
jog ir anksčiau nevengdavau pameluoti. Tačiau šį sykį turiu pa- 
sakyti teisybę. 

- Jūs pamelavote mis Elosai, - prikimšta burna ištarė Princo 
Šešėlis. 

- Suprantama. Žinojau, jog pamačiusi sosto įpėdinį, ji bus 
priblokšta, nesugebės to nuslėpti... o tada princas atsisakys ją 
vesti. Bet nesitikėjau, jog drauge su Elosa skris Rorinas. Jis su- 
griovė visus planus. Turėjau slaptą. viltį, kad išgelbės jo sveikas 
protas... nors, neverta dabar apie tai kalbėti. - Ukeras atsidu- 
so. - O tau nėra kur skubėti. Tu juk nedalyvauji paieškose. 

- Aštrusis Nagas!? - Seldas užspringo. 

- Ne, jis savo vietoje. Bet lordas Nainomeras paliko raš- 
tišką nurodymą. Privalai skristi į Džorą. Tai turbūt vieta, kur tu 
anksčiau tarnavai. 

- Jau greičiau saulė iš dangaus išsikraustys į kitą vietą. 

Ukeras susirietė ant kėdės ir nustebęs įsmeigė akis į jau- 
nuolį. 

- Juk jis nori tave išgelbėti. 

- Cha! 

- Būtent. Taip ir yra. Jis tikina, jog suvaldyti Aštrųjį Nagą 
gali tiktai tu. Bet tai tuščios kalbos. Hercogas tavo pusėje. 

Kurį laiką jaunuolis tylomis kramsnojo ir dėliojo mintis. Ką 
visa tai galėtų reikšti? Kuo jis rizikuoja? 

- Suprantu, hercogui norisi manimi nusikratyti. Bet vice- 
maršalas... jis juk negali manęs pakęsti. 

Ukeras papurtė galvą. Jo vienintelė matanti akis linksmai 
blykčiojo. Senis šypsojosi, ir raukšlės atrodė dar gilesnės. 

- Jis žavisi tavimi. 

- Niekai! 

- Klausinėjau maršalo apie tave dar iki nelaimingo atsitiki- 
mo su princu. Jis sakė, jog tu drąsus, gudrus kaimo vaikinas, 
puikus skrajūnas ir fanatiškai atsidavęs princui. Nors maršalas 
pakankamai bukas, tačiau jis supranta ir moka įvertinti atsida- 
vimą. Jis niekina tave, tai tiesa, bet slapčia viliasi, jog tau pa- 
vyks išsigelbėti. O karalius tikrai įsakys gyvą tave iškepti... 
kaip kavos grūdus ant keptuvės, kad būtų pamoka kitiems Še- 
šėliams. Vicemaršalas, žinodamas, kad gaus už tai pylos, vis 
tiek palieka tau landą... Keliauk į visas keturias puses. 

Seldas pajuto, jog apetitas staiga dingo. 

- Bėgti? Juk būsiu paskelbtas esančiu už įstatymo ribų. 
Tapsiu klajokliu - be stogo virš galvos, be vardo, be garbės. 

- Piatoros karalius su džiaugsmu priims pirmos klasės 
skrajūną. Ir dar su tokiu puikiu ereliu. 

- Ne. Pasilieku ir dalyvausiu paieškose. 

Ukeras atsiduso: 

- Atsidavimas! Retas bruožas mūsų laikais. Noriu tau pa- 
sakyti, Princo Šešėli, jog aš taip pat visada buvau ištikimas sa- 
vo hercogui, nors ir mėgstu kartais paklaidžioti aplinkkeliais. 
Jis pasitiki manimi, tik jis vienintelis visame pasaulyje, kiti nesi- 
ryžta to daryti. Visą gyvenimą ginu jo interesus, saugau jo pa- 
slaptis. Ne vieną kartą ryžausi atlikti jam naudingus darbus, Ži- 
nodamas, kad jam to reikia, kai tuo tarpu jis negalėjo atvirai 
manęs šito paprašyti... 

Ukeras patylėjo, turbūt galvojo, kaip čia įtikinti Seldą. 

- Vekas Vonimoras - štai kas mano pikčiausias priešas. 
Aš vadovauju namams, jis - lizdui. Taip, aš atvykau ten pa- 
sveikinti princą Vindaksą, bet atvykau pirmą kartą per... Žo- 
džiu, praėjo nemažai metų, daugiau, negu tu gyveni šiame pa- 
saulyje. Vekas taip pat aklai atsidavęs hercogui, tačiau mudu 
negalime pakęsti vienas kito. 

- Na ir? 

Žinoma, Ukeras - slidus senas velnias, bet Seldą kažkodėl 
traukė prie senio. 

- Šiandien mes su juo esame sąjungininkai, - iškilmingai 
pareiškė Ukeras. 

- Nesuprantu. - Seldas vėl ėmėsi jautienos. 

- Tu buvai teisus. Įvyko žmogžudystė. Juk tai akivaizdu. 

Princo Šešėlis sustingo su šakute rankoje. Kur lenkia se- 
nis? Jo apsiblausus, žydra akis kažkokia negyva, joje nieko ne- 
perskaitysi... 

Seldas mintimis sugrįžo į tą dieną, kai jie rengėsi į medžioklę. 
Ledinė Blykstė tupėjo kampe šalia Aštraus Nago. Besiporuo- 
jančius paukščius visada patalpindavo šalia, atskirai nuo kitų. 
Toliau tupėjo Vėtrų Tramdytoja, hercogo Ledinė Ugnis ir dar 
keletas erelių, kurių niekas neketino balnoti... Jis padėjo pakink- 
tus ant grindų, šalia savęs. Princas stovėjo prie pat strypų... veidu 
į paukščius. Šešėliui taip ir priklauso - stovėti princui už nugaros. 
Neįmanoma buvo nepastebėti šikšnosparnio... Kai jis atsisuko į 
savo erelį, ant Vėtrų Tramdytojos akių nusileido akidangčiai, 1r ji 
niekaip nereagavo. Kaip jis anksčiau nesuprato? 

- Tik vienas žmogus galėjo tą padaryti! - staiga sušuko 
Seldas. - Jūs kaltinate patį hercogą? 

Ukeras vengė jaunuolio žvilgsnio. 

- Dalis kaltės tenka ir jo šviesybei. Taip pat 17 man. Ir tau, 
Princo Šešėli. 

- Man? - O Dieve, bet juk tai nesąžininga! - Ką dar aš ga- 
lėjau padaryti? 

- Taip, tu padarei daug... daugiau, negu buvo galima tikė- 
tis. O dabar aš turiu atskleisti tiesą. Paklausyk. Likus ketu- 

rioms valandoms iki nusikaltimo, hercogas mane pažadino. Jis 
gavo karaliaus laišką. 

- Ką? Kaip tai?! - suriko Seldas. 

- Labai paprastai. Karaliaus kurjeris, tas kuris pranešė 
mums, kad atvyksta princas, seras Džionas... ar kaip jis ten... 
paliko čia savo erelį ir pasiėmė vieną iš mūsiškių. Paukštis su- 
grįžo atgal su šituo laišku. - Ukeras pasirausė senos rudos lie- 
menės kišenėse ir ištraukė voką, ant kurio vis dar kabėjo ant- 
spaudas. - Įdomus dokumentas! 

Princo Šešėlis ištiesė ranką. Senis sutriko. 

- Žinai, berniuk, hercogas aistringas žmogus. Visame ka- 
me... Aistringai pyksta, aistringai džiaugiasi. Bet seniai nebuvau 
matęs ašarų jo akyse. Mačiau tik tada, kai jis buvo dar vaikas. 
Bet šitas laiškas jį pravirkdė. Karalius nukirs man galvą... o ir 
hercogui bus riesta, jei jis sužinos, kad aš perskaičiau laišką. 
Gerai jau, imk... 

Apstulbęs, jaunuolis išskleidė popieriaus lapą. Antspaudas, 
be abejo, tikras, bet raidės iškeverzotos... nepanašu į profesio- 
nalaus sekretoriaus braižą. Nėra įprastinių pasisveikinimo fra- 
zių. Paties karaliaus ranka! Netgi, kai būdamas Hiando Kipe, 
gavo kvietimą į karaliaus rūmus, Seldas nebuvo taip nustebęs. 


Karalius savo giminaičiui, hercogui Fonskiui. 

Mes ėmėmės priemonių, norime sulaikyti įpėdinį Gore. 
Specialiame laiške įsakėme princui nutraukti kelionę ir už- 
draudėme jam skristi į Najner Foną. Aš, kaip ir jūs, pui- 
kiai žinome, kokį skandalą sukels viešas judviejų susitiki- 
mas. Ryžausi tam, manydamas, jog gandas nepadarys di- 
delės žalos ir greitai užsimirš. Dabar supratau klydęs. Tam 
tikruose sluoksniuose gandas jau sukėlė nepageidautinas 
kalbas. Tai gali atskleisti ir kitas paslaptis. To negalima 
leisti. Jūs suprantate, ką aš turiu galvoje. Todėl mūsų na- 
mams ir toliau būtina laikytis per atstumą. 

Suprantama, princas Rende sutiko nemažai žmonių, 
pažįstančių jus, bet tikrą pavojų kelia dvariškiai. 

Jeigu niekas iš Vindakso svitos nepamatys jūsų drau- 
ge, didelės bėdos pavyks išvengti. 

Tačiau judviem reikia susitikti. Parašiau princui, jog 
žmogus vardu Ovla susitiks su juo Gore. Būkite atsargus, 
venkite pašalinių akių. Judviejų susitikime dalyvaus tiktai 
Princo Sešėlis. Beje, pasidomėkite jo kilme. Tai svarbu. 


Seldas skėstelėjo rankomis: 

- Dieve šventas! Kuo čia dėta mano kilmė? 

- Jei ir žinočiau, - gūžtelėjo pečiais Ukeras, - vis tiek teisy- 
bės tau nepasakyčiau. 

Jis žinojo - Seldas tuo net neabejojo. Jaunuolis piktai pa- 
šnairavo į senį ir skaitė toliau. 


Senosios giminės atstovui neturėti sunaus - baisi bėda. 
Siūlau jums vieną iš saviškių. Kai tik Vindaksas sugrįš na- 
mo, aš atsiųsiu jums Džerkadoną. Tikiuosi, pritarsite jo 
vedyboms su jaunąją hercogiene Elosa. O vėliau jis galės 
paveldėti Rendą ir tapti jo valdovu. Aš savo ruoštu pa- 
vengsiu įsakymą dėl perdavimo jums titulų pagal moteriš- 
kąją liniją. 

Džerkadonas - padorus jaunuolis, nors rūmų gyvenimo 
pagundos jį kiek sugadino. Vindaksas, mano vyresnysis sū- 
nus, išauklėtas geriau. Mano pastangos nenuėjo veltui. Vi- 
liuosi, jog sveikas Rendo klimatas teigiamai paveiks ir 
jaunėlį princą. Neabejoju, kad jūs pasistengsite ir padėsite 
jam išvengti klaidų. 

Juk esate man skolingas, hercoge. 

Rašyta mūsų ranka 9234-tąją mūsų valdymo dieną, 
sostinėje Rame. 


Orolronas, Rantoros karalius. 
- Prisiekiu visais šventaisiais! - Seldas dar kartą perskaitė 


laišką ir įsistebeilijo į Ukerą. - Galima sakyti, jog jis pripažįsta 
hercogą esant sosto įpėdinio tėvu. 

- Nieko panašaus! - prunkštelėjo senešalas. - Juk tą gali 
žinoti tik pats hercogas, o ne karalius. 

- Bet vis dėlto? Ar jis turėjo tokią galimybę? 

Ir vėl klastingas senis išvengė atsakymo: 

- Sakiau, kad laiškas labai keistas. Jau ko verta vien tik 
nuomonė apie Džerkadoną. Nors... juk ir karaliai klysta. O 
mudviem, berniuk, geriau laikyti liežuvius už dantų. 

Išsiųsti Džerkadoną? Bet juk jį tektų prirakinti prie erelio 
nugaros, antraip jis nieku gyvu neskris į Rendą. 

Jeigu Vindaksas 1š tikrųjų hercogo sūnus, tada karaliaus 
laiškas apskritai neįtikėtinas... nesuprantamas. Nieko stebėtino, 
kad raidės kreivos, šleivos, turbūt karalius buvo visai sutrikęs. 

- Bet kaipgi... ar princui buvo perduotas karaliaus laiškas? 

Ukeras papurtė galvą: 

- Tai hercogo klaida. Vindaksui norisi pamedžioti, pasakė 
jis. Aš jam perduosiu laišką po medžioklės. Vis tiek karaliaus 
įspėjimas pavėlavo, blogis j jau įvyko. 

Žinoma! Įvyko! Princo Šešėlis garsiai sudejavo. Tai jis su- 
trikdė išvykos grafiką - norėjo užtikrinti princo saugumą. Tai 
štai ką turėjo galvoje Ukeras. Jis iš tiesų kažkiek kaltas dėl 
princo mirties... netyčia sujaukė karaliaus planus. 

Keletą minučių Seldo mintys blaškėsi tarsi erelis, užnuodytas 
šikšnosparnio mėsa. Jaunuolis niekaip nepajėgė jų surikiuoti. 

- Bet juk dalis kaltės gula ant jūsų sąžinės, - pagaliau ištarė 
jis. 

Ukeras liūdnai linktelėjo: 

- Hercogas išėjo, o šitas kraupus laiškas liko mano ranko- 
se. Be viso kito, aš dar atsakingas už pilies archyvus. Man de- 
rėjo nedelsiant nunešti laišką į rūsį. Bet, jaunuoli, aš esu tik se- 
nas luošys, tada jaučiausi pavargęs, neišsimiegojęs ir nuspren- 
džiau, jog tai nėra skubu. Niekas nuo to nepasikeis... 

- Ar dar kas nors matė laišką? 

Ukero veidas susiraukė. 

- Mes rūpinamės saugumu, namuose dabar tiek daug sveti- 
mų žmonių. Bet kol aš miegojau, kažkas... kas gyvena gretima- 

me kambaryje (jis arba ji!) galėjo įeiti į mano kambarį. Esu įsiti- 
kinęs, jog laišką kažkas lietė... jis gulėjo ant kėdės šalia lovos. 

Seldas pasibaisėjęs atšoko. 

- Bet kam? - sunkiai tardamas žodžius pasakė jis. - Kad 
išgelbėtų tėvą nuo kaltinimo valstybės išdavimu? 

Ukeras įsmeigė į jaunuolį vienintelę akį: 

- Jai negalėjo tokie dalykai šauti į galvą. 

- Tada dėl ko? - neatlyžo Princo Šešėlis, o jį apėmęs siau- 
bas vis didėjo. - Kam? Kaip ji galėjo tam pasiryžti? 

- Hm... Motyvai... - Senis nuleido galvą. - Ne ji pirmoji 
pasiryžta nusikaltimui, kad gautų sostą. O gal ne... gal čia kit- 
kas... - Jis patylėjo, tarsi anksčiau nebūtų mąstęs apie Elosos 
poelgio priežastis. - Ji žino penkis savo brolius - mieste ir pa- 
čioje pilyje. Visi jie nesantuokiniai. Turėk galvoje, jog Elosa ne- 
turi teisės nei į titulą, nei į tėvo žemes, todėl, kad ji moteris. 
Kaip, tavo nuomone, ji turėtų žiūrėti į pavainikius? Paniekina- 
mai? Su baime? O ypač į tą, kuriam atiteks karaliaus sostas? 

- O ką, ar jai likimas lėmė būtinai tapti karaliene? - Princo 
Šešėlis blaškėsi, apimtas nevilties. - Šikšnosparnį numetė tada, 
kai buvo nuimtas akidangtis. Manau, iš pradžių princas mėgino 
sugrįžti atgal į lizdą. Turbūt jis kažką pastebėjo, bet jau per vėlai. 

Jeigu Vindaksas gyvas, jis tikriausiai galės įvardinti nusikal- 
tėlį. 

Senis neramiai subruzdo. Turbūt pavargo nugara, besėdint 
ant kėdės, o gal ramybės neduoda prieštaringi jausmai. 

- Štai kodėl mudu su Veku sudarėme paliaubas, - vos gir- 
dimai sušnabždėjo jis. - Mes abu atsidavę mūsų hercogui, bet 
net ir didieji žmones turi silpnybių. Kiek Žinau, hercogas turi 
septynis nesantuokinius sūnus ir vienintelę, santuokoje gimusią 
dukrą. Veikiausiai Fonskis įtaria, jog čia Elosos darbas, bet jis 
dukters neišduos. Jis niekada nieko jai neatsakydavo. 

Seldas pakilo, pamiršęs net pusryčius: 

- Privalau kuo greičiau prisijungti prie paieškos būrio. Rei- 
kia išvengti kito smūgio. Jei hercogas pirmas suras princą... 

Ukeras piktai trenkė lazdele į kilimą: 

- Nieku gyvu! Princas jo svečias. Hercogas niekada nepa- 
sielgs taip niekingai. O ir nė vienas tarnas jo nepalaikytų. Esu 
įsitikinęs, kad jie stebės Elosą. Tik noriu pasakyti, kad, jeigu 
princas mirė, hercogas neatiduos dukters į teisingumo rankas. 
Keista, bet pirmą kartą gyvenime susvyravo mano ištikimybė 
jam. Sėskis! Aš dar ne viską pasakiau. 

Kur jau dar? Seldas atsisėdo. 

- Klausyk, - sušvokštė senis. - Mes visi žinome, jog šansai 
nedideli. Tokiais atvejais išgyvena vienas iš dvidešimties. Bet 
paukštis dažniausiai nežūsta, jei tik raitelis nepamiršta įtempti 
vadeles. Kartais pasitaiko, jog erelis atsitrenkia į uolas, bet... 
retai, danguje vietos daug. Tai galvok, kurgi paukštis atskren- 
da po to? 

O Dieve! 

Akimirką Seldas įsivaizdavo kraupų vaizdą: Vėtrų Tram- 
dytoja sugrįžta į karaliaus rūmus su subjaurotu princo kūnu ant 
nugaros... Ne. Šita erelė našlė. Jis specialiai tą patikrino. Erelė, 
ilgam išskirta su patinu, tampa 1rzli, kaprizinga, todėl Seldas į 
kelionę pasiėmė daugiausia porinių paukščių. Vienišų yra tiktai 
keletas. Vėtrų Tramdytoja neturi pas ką sugrįžti. 

- Manau, kad erelė blaškysis po kalnus. 

- Kas ją parinko? 

Seldas gūžtelėjo pečiais: 

- Princas. Aš tik patariau jam pasiimti suaugusį, patyrusį 
paukštį. Ji iš karaliaus šeimos asmeninio pulko. Oficialiai - tai 
karalienės paukštis, nors jau daugelį tūkstančių dienų valdovė 
neskraido. 

- Tikrai, - linktelėjo Ukeras. - Aš prisiminiau ją. O Voni- 
moras atpažino, vos tik žvilgtelėjęs. Mes abu dalyvavome Ale- 
bano žygyje. Tada princesė Mejala skrido Vėtrų Tramdytoja. 
Erelė jau anksčiau yra buvusi Najner Fone. 

Skamba įtikinamai. Turbūt paukštis priklausė dar karalie- 
nės senelei. 

- Ar Alebane ji turėjo patiną? 

- Mes nesame įsitikinę, bet Vekas mano, jog turėjo. - Uke- 
ras karčiai šyptelėjo. - Jei princas gyvas, jis dabar Alebane. 

- Bet Erelių Bokštas? Juk tai tikra pražūtis. 

- Nebūtina skristi pro tą vietą. Yra kitas, tiesus kelias į 
Alebaną. 

Princo Šešėlis pajuto spąstus: 

- Koks? 

- Tai Mirtininko Kelias. Reikia aplenkti Erelių Bokštą iš 
tamsiosios pusės. Aukštis tenai neįtikėtinas! Laukiniai ereliai 
tuo keliu skraido, bet tenai negyvena, jie saugo tik šviesiąją pu- 
sę. Žmogui Mirtininko Kelias labai pavojingas, bet istorija žino 
keletą atvejų, kai narsuoliai raiteliai Alebaną mėgino pasiekti 
tuo keliu. Beje, visos kelionės buvo nesėkmingos... dėl įvairių 
priežasčių. Reikalingas nepaprastas erelis ir sumanus bei drą- 
sus raitelis. Bet kelias yra. 

- Ar Vėtrų Tramdytoja žinojo tą kelią? 

- Dievai žino. Ne man tave mokyti, Šešėli. Ereliams būdin- 
ga ypatinga nuojauta, jie moka surasti kelią. Ir būtinai patį tin- 
kamiausią. 

“Tai spąstai ar ne? Vos tik įtaręs žmogžudystę, Seldas sukė- 
lė triukšmą, todėl dabar ir hercogui, ir Nainomenui, ir Ukerui 
niežti nagus kuo greičiau atsikratyti nesukalbamo Šešėlio, už- 
čiaupti jam burną. 

Apgaudinėja nuodėmingasis senis ar ne? 

- Vonimoras patvirtins mano žodžius, - pridūrė Ukeras. - 
Žinoma, mudu abu tarnaujame hercogui, ir tu teisingai galvoji, 
jog jis galėjo mus įpareigoti tavimi nusikratyti. Žodžiu, tu turi 
tris kelius. Ir pasirinkimo teisę. Gali pasilikti čia ir dalyvauti pa- 
1eškose. Bet turėk galvoje, paieškose dalyvauja septyniasde- 
šimt porų akių, todėl dar viena pora nieko nepakeis. 

Rame daugiau mūsų paukščių nėra, kurjeris maždaug po 
dvylikos dienų pasieks Najner Foną. Jis, suprantama, atveš 
įsakymą tave areštuoti. Pats Žinai, kas tavęs laukia. Todėl gali 
pasinaudoti landa, kurią tau paliko vicemaršalas - pasibalnoti 
Aštrųjį Nagą ir dingti iš čia. 

Ir trečia galimybė - rizikuoti gyvybe, sveikata ir skristi į 
Alebaną. 

- Pas maištininkus? 

- Bent jau galima laiduoti, kad jie tavęs neišduos Orolro- 
nui. Atimti Aštrųjį Nagą, Žinoma, gali. Paleisk jį anksčiau, ir jis 
būtinai sugrįš čia, pas Ledinę Blykstę. Jei princas gyvas, jis tur- 
būt laikomas įkaitu... ir tavęs laukia geras priėmimas. Visų va- 
riantų neišvardinsi ir nenumatysi... 

Jaunuolis karštligiškai ieškojo išeities, svarstė visas galimy- 
bes. Septyniasdešimt žmonių... Dar vienas, suprantama, nieko 
nelemia... Bėgti, tapti tremtiniu - šitas kelias jam atrodė nepri- 
imtinas, neįmanomas. Jis paglostė šeriais apaugusius skruostus. 
Princo kambaryje yra vonia, vos ne vienintelė visame Rende. 
Vonia su karštu vandeniu visur buvo laikoma didžiausia žmogui 
prieinama prabanga. 

- Pasikalbėsime dar, kol aš skusiuosi, - pasakė Seldas. 

- Nereikia, - pasipriešino Ukeras. - Su barzda šilčiau. 


Aštrusis Nagas visai vienas tupėjo ant laktos. Ištuštėjusia- 
me lizde viešpatavo keista, grėsminga tyla. Išskyrus Veką Vo- 
nimorą, čia nesimatė nė gyvos dvasios. Ukeras davė Seldui 
nuostabų skraidymo kostiumą iš veršio odos, pamuštą avikai- 
liu. Už tokį kostiumą paprastam kareiviui tektų dirbti ne ma- 
žiau tūkstančio dienų. Seldas net nepasidomėjo, kas to apdaro 
savininkas. Vonimoras liūdnai pažvelgė į jaunuolį ir paklausė: 

- Tu jau nusprendei, kad skrisi į dešinę? 

Princo Šešėlis linktelėjo. 

Senasis jėgeris palingavo galvą: 

- Vindaksas turi nedaug galimybių, bet ir tu ne ką daugiau. 
Paimk, tau šito prireiks. 

Ir išdėliojo priešais jaunuolį krūvą visokios amunicijos. 

- Šitaip apsitaisę mes žnektelėsime tiesiai ant žemės, - ne- 
patenkintas pasakė Šešėlis. 

- Be šito neapseisi, - liūdnai pasakė Vekas. - Ar matei ka- 
da nors tokį daiktą? Ne? 

Jis iš krūvos ištraukė metalinį cilindrą su kažkokiu tamsiu 
trikampiu gale. 

Senovinis daiktas, paaiškino Vonimoras, liko nuo Ankstes- 
nių Laikų. Šitame inde - oras, jis ten pripumpuotas irgi senovi- 
niu siurbliu. Jėgeris parodė, kaip prispaudus trikampį prie veido 
galima jį pasukti ir įtraukti į plaučius oro. Senovinis įrenginys 
tikriausiai labai vertingas... Princo Šešėlis pradėjo tikėti, jog 
senukai iš tikrųjų pasirengę jam padėti ir nepaklusti savo her- 
cogui. 

Taip pat jam įdėjo maisto, kamuoliuką plonos virvės su 
kabliu. Virvė ne šilkinė, ji iš kažkokios nežinomos jaunuoliui 
medžiagos, turbūt irgi saugoma nuo senų laikų. 

- Nejaugi be "oro gyvatės" negalima apseiti, - aimanavo 
Seldas. 

- Imk viską, - spyrėsi Vonimoras. - Ir melskis, kad šitų 
daiktų tau neprireiktų. Klausyk, vaikine, aš už jokius pasaulio 
turtus nesiryžčiau skristi tuo keliu. Girdėjau, jog kai kas mėgi- 
no, bet dažniausiai nesėkmingai. 

Seldas pabalnojo Aštrųjį Nagą, sudėjo jam ant nugaros 
daiktus. Erelis pasipūtė: jis žinojo, kad šalia daiktų ant jo nuga- 
ros dar atsisės ir šeimininkas. 

Jėgeris neryžtingai mindžikavo: 

- Ar Ukeras nieko tau nesakė apie Alebano laukinius erelius? 

Seldas suraukė kaktą: 

- Tarsi nieko. 

Vonimoras atrodė nustebęs ir nežinojo, ar verta jam tęsti. 

- Na... jis kai ką sužinojo iš Karemeno. Man su tuo nete- 
ko susidurti, aš ten praleidau mažiau laiko. 

- Jūs čia apie ką? 

Vekas gūžtelėjo pečiais: 

- Tiesiog būk akylas, vaikine. Ukeras pasakojo įdomias is- 
torijas. Taip, paukščiai Alebane kartais labai jau keistai pokš- 
tauja. Tokie keisti darosi, supranti? Net ir tavo nuosavas Ašt- 
rusis Nagas... - Vonimoras pritilo ir pakeitė temą. - Sėkmės 
jums, lorde, - pasakė jis ir ištiesė jaunuoliui ranką. 

- Aš ne lordas. Ar jūs neturėsite nemalonumų, kai sugrįš 
hercogas? 

Rausvas Vonimoro veidas patamsėjo. Jis nusigręžė. 

- Aš viską mačiau, - tepasakė senis. 

- Ką?! Kodėl tuomet nieko nesakėte? 

- Nebuvo laiko, - atsakė Vonimoras. - Princo erelė kaip 
tik jau kilo į orą. Nepatikėjau savo akimis. - Jis mostelėjo ran- 
ka ir nužingsniavo toliau. 

Seldas užšoko ant erelio nugaros, davė ženklą, pakilo į orą. 
Jaunuolio mintys klaidžiojo toli: jis mąstė apie baisų nusikaltimą, 
apie senius, visą gyvenimą ištikimai tarnavusius kilmingai gimi- 
net. Ir štai jų tikėjimas pakirstas. Jie smerkia savo šeimininką 
hercogą... ir turbūt ne be reikalo. 

Aštrusis Nagas nustojo pūstis, jis dideliu greičiu skrido virš 
žinomų vietovių - per paieškų dienas Seldas viską čia išmaišė 
skersai 1r išilgai. Porą kartų tolumoje jis pastebėjo vienišus ere- 
lius - tai kareiviai ieškojo dingusio princo pėdsakų. Tačiau at- 
stumas buvo pernelyg didelis, todėl Seldas neatpažino raitelių, 
o raiteliai neatpažino jo. 

Princo Šešėlis jautė, kaip jame stiprėja įsitikinimas - jei 
Vėtrų Tramdytoja, paveikta nuodų, nenusisuko sprando, atsi- 
peikėjusi, ji tikrai pasuko į Alebaną. Bet ką nešė erelė ant nu- 
garos - sužalotą, netekusį sąmonės princą ar tik jo lavoną? 

Turbūt pastaroji mintis labiau reali. 

"Tu netekai proto, - tvirtino vidinis jaunuolio balsas. - Tau 
reikia skristi visai į kitą pusę ir ieškoti prieglobsčio Piatoroje". 
Bet Seldas nutildė vidinį balsą ir toliau tęsė kelionę. Antraip jis vi- 
są gyvenimą bus priverstas tampyti nepakeliamą naštą. Sąžinė 
slėgs jo pečius, ir tai bus nepalyginamai sunkiau, nei indas, pri- 
pumpuotas oro, ar virvė su kabliu, kurią jam įdavė Vonimoras... 

Dabar jau Seldas skrido virš nežinomų vietovių. Po bepro- 
tiško skrydžio nuo Rakaro iki Ramo jam neteko skraidyti vie- 
nam. Tą dieną jaunuolis tapo Šešėliu. Dabar problema ta pati: 
reikia surasti šiltus oro srautus. Teoriškai buvo tikinama, jog 
nuo kiekvieno saulės įšildyto paviršiaus kyla šiltas oro srautas. 

O iš tiesų šaltas vėjas dažnai daugelį srautų išsklaidydavo, pa- 
versdavo juos netinkamais skrydžiui. Kelio paieška - štai kur 
tikrasis išbandymas skrajūnams. Seldas vėl leido Aštriajam Na- 
gui pačiam rinktis srautus. 

Atrodė, jog ereliai mato šiltą orą. Čia, aukštai virš Rendo, 
ne taip jau baisu pasitikėti paukščiu. Kitas reikalas dykumoje: 
vos tik erelis nusileisdavo žemiau, į "raudono oro" zoną ir ne- 
rasdavo šilto srauto - raitelis žuvęs. Toje kelionėje į Ramą Ašt- 
rusis Nagas tikrai galėjo pražudyti savo šeimininką. 


Erelių Bokštas pranoko visus Seldo lūkesčius. Jaunuolis 
net įsivaizduoti negalėjo, kad jis toks didžiulis. Iš Najner Fono 
Bokštas atrodė lygus, simetriškai apvalus, o artėdamas prie jo, 
Seldas pamatė ledu padengtą viršūnę ir gūbriuotus, skirtingo 
aukščio vertikalius šlaitus. Iš to galima buvo spręsti, jog čia 
esama šaltinių. Iš saulėtosios pusės kilo turbūt pats galingiausias 
oro srautas: po uola nuolat kabėjo milžiniškas debesis. Jaunuo- 
lis atsidūrė iš abiejų pusių uždarame tarpeklyje. Tai buvo tarsi 
Rendo vartai ir tuo pačiu išbandymas kiekvienam panorėju- 
siam jį pavergti. 

Seldas pastebėjo tinkamą didžiulį akmenį ant saulės pašil- 
dytos uolos ir davė Aštriajam Nagui ženklą leistis žemyn. Jis 
neturėjo grandinės, todėl negalėjo nuimti akidangčio; raudona 
erelio skiauterė piktai sujudėjo. Princo Šešėlis nulipo, patenkin- 
tas pasirąžė. Gėlė visus sąnarius. Jis paskaičiavo skridęs maž- 
daug trečdalį paros. Šaltas vėjas, regis, pūtė kiaurai, smelkėsi 
į kaulus. Seldas įsitaisė užuovėjoje, kiek užkando. Po to įdė- 
miai apžiūrėjo įklonį. Ir be Ukero įspėjimo buvo aišku, jog per 
jį praeina šalto oro srautas, o patekus į jį, mirties neišvengsi: 
būsi nublokštas į tamsą, į lygumas. 

Bet jeigu susilpnės šaltas vėjas, vadinasi, susilpnės ir šiltos 
srovės. Reikia suprasti, jog tuomet riba tarp jų darosi vis ma- 
žau pastebima. Kartais, tiesa gana retai, tarpinę zoną galima 
pastebėti paprasta akimi. Ir Seldas staiga suvokė, jog blyškūs 
rūko kamuoliukai, kurie nuolat juda, sukasi, tai atsirasdami, tai 

vėl išnykdami, ir yra ta zona. Ir jo užduotis - pakilti kiek galima 
aukščiau ir tada nukreipti erelį žemyn, į įklonį, taikant į šiltą oro 
srautą, juosiantį Erelių Bokštą iš tamsiosios pusės. 

Lengva pasakyti... 

Aštrusis Nagas kilo nesunkiai, jo plaučiai aukščio nebijo. 
Erelį erzino, kad raitelis jį tramdo... Erelių Bokšto viršūnė vis 
dar atrodė nepasiekiama, o iš jaunuolio nosies pasipylė krau- 
jas. Teko pasinaudoti senoviniu indu ir įkvėpti gurkšnį oro. Jis 
šlykščiai dvokė, ir Seldui nepasidarė lengviau. Bet raitelis suri- 
zikavo ir ryžosi kilti vis aukščiau, dar keletą kartų gurkštelėjo 
oro... po to davė ereliui ženklą nerti žemyn. Turbūt jaunuolis 
neteko sąmonės, bet jį apgaubusi šilto oro banga buvo įrody- 
mas, jog pavyko prasmukti pro nematomą tarpinę zoną. 

Tuo tarpu Aštrusis Nagas elgėsi taip, tarsi būtų prarijęs 
šikšnosparnį. Jis blaškėsi iš vienos pusės į kitą, nardė tarsi pa- 
mišęs. Porą kartų srautas juos pasuko į dešinę, nunešė tiesiai 
link lygumos, tačiau erelis apsuko gelbėjimosi kilpą ir sugebėjo 
sugrįžti atgal. Šešėlio smilkiniuose tvinksėjo kraujas, viduje vis- 
kas buvo apšalę, sustingę, panašaus jausmo iki tol jaunuoliui 
neteko patirti. Seldas įtarė, jog Aštrusis Nagas jaučia malonu- 
mą, nors jam tenka panaudoti visą savo jėgą bei sparnų galy- 
bę. Po truputį jie judėjo pirmyn, nors sunku net pasakyti, kas 
jiems padėjo: paukščio instinktas, skrajūno meistriškumas, o 
gal tiesiog sėkmė. Jiems liko vienintelė išeitis - stengtis patekti 
į oro srautus, kylančius aukštyn ir vengti žemyn besileidžiančių 
srautų. Nieko nebuvo galima planuoti, numatyti į priekį. O ir 
kelionės galo nei krašto nesimatė... Žodžiu, lunatikų klajonės. 
Smagu! 

Tik vieną kartą trumpam juos pagavo dangaus banga - 
lengvas ribuliavimas tarp viršutinio (šilto) 17 žemutinio (šalto) 
vėjo. Keletą minučių srautas juos nešė reikiama kryptimi, po to 
staiga nutrūko, o gal skrajūnai pametė jį... 17 vėl prasidėjo be- 
protiškos lenktynės. 

Colis po colio jie skynėsi kelią per siaurą "tarpeklį". Dabar 

saulė buvo arčiau, o lyguma vis labiau tolo. Žemė - juodulys su 
žybčiojančiomis ledo juostelėmis - buvo vos matoma. 

Tuo tarpu įklonio dugnas kilo, o drauge su juo kilo ir ne- 
matomas dangiškas "tarpeklis". Ukeras buvo teisus: dabar, kai 
jie aplenkė kalną, ir juodas milžiniškas Erelių Bokštas uždengė 
saulę, tarpinė zona Seldui tapo pernelyg aukšta. Indas su oru 
liko tuščias. Princo Šešėlis davė komandą ir jie nusileido ant 
tamsoje kyšančios uolos krašto. 

Niekada gyvenime Seldas nejuto tokio šalčio. Pro skraidy- 
mo kostiumą šaltis skverbėsi tarsi ledinis vanduo. Tuo tarpu 
jaunuolio viduje šėlo dar baisesnis - baimės šaltis. Erelio nagai 
kaukštelėjo į akmenis, paukštis pasipurtė, iškedeno plunksnas. 
Tarpeklis buvo blankiai apšviestas, kai tuo tarpu Viršutiniojo 
Rendo smailės maudėsi saulės spinduliuose... aukštyn kilo sta- 
tūs uolų kyšuliai. Bet juk čia dar blogiau už Erelių Bokštą! Iš 
vienos pusės - tamsus tarpeklis, iš kitos - juoda neįveikiama 
uola... 

Žvaigždės! Princo Šešėlis niekada nematė žvaigždžių. 
Akys įprato prie tamsos, o dangus virš jo spindėjo trilijonais 
šviečiančių taškelių. Kaip ir visi, Seldas buvo girdėjęs apie 
žvaigždes. Bet dabar suvokė, jog nei poetams, nei senoviniams 
šviesulių tyrinėtojams nepavyko atskleist tikros jų grožybės. 
Žvaigždės pakerėjo jaunuolį, įveikė jį apėmusią baimę, nuovar- 
gį, nerimą... 

Bet nėra ko čia sėdėti ir spoksoti į žvaigždes. Šitaip galima 
mirtinai suledėti. Reikia skristi toliau. Ukeras kalbėjo apie taš- 
ką, kuriame šaltas vėjas, pučiantis iš tamsiosios Viršutinio Ren- 
do pusės, tarsi sudūžta į Bokšto šlaitus. Įveikus šitą tašką, iki 
pat Alebano - tik nusileidimas. Bet iki tol teks skristi prieš vėją. 
Vadinasi, yra du variantai: pasikliauti Aštraus Nago sparnų ga- 
lia arba išbandyti "oro gyvatę". 

- Pirmyn, drauguži, - įsakė Seldas, kalendamas dantimis iš 
šalčio, ir įtempė vadeles. 

Bet Aštriajam Nagui visai nesinorėjo niekur judėti. Jis tie- 
siog neturėjo stimulo visiškoje tamsoje vėl ir vėl galynėtis su 

nirštančiu vėju. Maistas, šiltas jaukus lizdas, patelė pasiliko ki- 
toje pusėje, todėl erelis spyrės1, priešinosi kiek tik galėdamas. 
Anksčiau jis niekada taip nesielgdavo. Apačioje vėjas buvo sil- 
pnesnis, pirmieji judesiai lengvai pavyko - veržlus, beveik ver- 
tikalus šuolis link ledyno paviršiaus, siekiant kuo greičiau įveikti 
šaltą oro srautą ir maksimaliai įsibėgėti... Bet po to kiekviena 
skrydžio sekundė reikalavo neįtikėtinų pastangų. Aštrusis Na- 
gas grūmėsi su vėju, o Princo Šešėlis mėgino paveikti Aštrųjį 
Nagą. 

Ledynas atrodė kaip netvarkingai suverstų akmenų krūva, 
tik kur ne kur kyšojo panašūs į aštrius dantis ledo gabalai. Kai 
kurie akmenys buvo nemažesni už patį Hiando Kipą, tiesiog iš- 
tisi kalnai... Šitie milžinai užstojo nuo vėjo ir kiek palengvino 
skrydį. Trumpam. Užtat po to įsiutęs ledinis viesulas atsiėmė 
dvigubai. 

Seldas prarado laiko nuojautą. Jis neturėjo jokio suprati- 
mo, kiek trunka grumtynės su įniršusiu vėju, bet čia prieš akis 
sušmėžavo žemė. Aštrusis Nagas užsikabino už akmens ir su- 
stingo. Erelis išsikvėpė, jo raumenų jėgos nepakako, jis nega- 
lėjo toliau nešti savo šeimininko. Seldas prigludo prie paukščio 
nugaros, klausėsi, kaip daužosi jo širdis. 

Taip jiedu ilsėjosi - žmogus ir erelis. Tuo tarpu uraganas 
pergalingai kaukė, o šaltis vis giliau ir giliau skverbėsi į Seldo 
kūną. Jaunuolis leido paukščiui kiek atsigauti, po to ištraukė iš 
maišo avino koją ir įmetė jam į snapą. 

Op! 

Po dviejų minučių jie vėl galėjo pakilti į orą. Maistas buvo 
pagardintas šikšnosparnio mėsa. Nedidelis jos kiekis stimu- 
liuodavo. Seldas prisiminė, jog būtent taip žuvo jo pirmtakas, 
jaunas aristokratas iš princo svitos... Nelengva buvo tiksliai ap- 
skaičiuoti dozę, numatyti, kada vaistai gali virsti nuodais. Jau- 
nuolis suvokė vaikščiojąs skustuvo ašmenimis, žinojo, jog ne- 
trukus jam gali nutikti tas pats, kas neseniai nutiko princui Vin- 
daksui. 

Tuo labiau erelio negalima ilgai maitinti šikšnosparnių mė- 

sa... net ir mikroskopinėmis dozėmis. Seldas jau keturis kartus 
tokiu būdu stimuliavo Aštrųjį Nagą... ir erelis su nauja jėga vėl 
kildavo aukštyn. Princo Šešėlis pritarė Veko nuomonei: keturi 
kartai - tai riba, iš padvėsusio šikšnosparnio nedaug naudos. 
Paskutinė dozė nedavė laukiamo rezultato. Aštrusis Nagas 
sunkiai po to atsigavo, prigludo prie uolos, o jo kūnas drebė- 
j0. Toliau skristi paukštis nepajėgė. 

Aplinkui ledinė dykuma, priešais juos - nepasiekiama uola. 
Jie neįveikė nė pusės kelio. Beliko tik vienas žūtbūtinis spendi- 
mas. 

- Gerai, drauguži, tu padarei viską, ką galėjai. Mes paban- 
dysime štai tokį dalyką. 

Aštraus Nago to niekas nemokė. Ir pačiam Seldui niekada 
neteko matyt, kaip veikia "oro gyvatė". Jaunuolis atrišo nuo 
balno susuktą virvę su kabliu, nulipo ir nužingsniavo pirmyn, vis 
kliūdamas tamsoje už akmenų. Jo iškankintiems plaučiams 
kiekvienas žingsnis buvo kančia; dažnai, norint atgauti kvapą, 
tekdavo sustoti. 

Seldas, jo manymu, pakankamai nutolo, įsmeigė kablį tarp 
dviejų didžiulių akmenų ir šnopuodamas tarsi garvežys leidosi at- 
gal. Jis slydo, krito, vėl kėlėsi ir ėjo pirmyn, tempdamas paskui 
save virvę... Bukaprotis! Juk reikėjo iš pradžių pririšti kitą virvės 
galą. Kas bus, jei jis dabar nesuras erelio? Turbūt oro stygius ši- 
taip veikia jo smegeninę. Vargšelė, ji visiškai neveiksni. 

Bet Seldas sėkmingai surado Aštrųjį Nagą, stingstančiais 
pirštais (negelbėjo net storos pirštinės) pririšo kitą virvės galą 
prie balno ir atsisėdo ant erelio nugaros. 

- Puiku, Naguti. Netrukus mudu nusisuksime sprandus. 

Seldas davė komandą "išskleisti sparnus" ir paukštis su rai- 
teliu ant nugaros pradėjo kilti. Virvės jaunuolis tvirtai nelaikė, 
leido laisvai tarp delnų ir su nerimu laukė stumtelėjimo, prane- 
šančio, jog virvės ilgis baigėsi. Aštrusis Nagas pajuto esąs pri- 
rištas ir sutriko. Atrodė, stinga dar bent poros rankų, jog vie- 
nas Seldas niekaip nesusidoros, tačiau turbūt padėjo stebuklas 
- jam pavyko suvaldyti erelį. Ir štai postūmis. Kokią minutę 

vaikinas net neabejojo, kad jie atsitrenks į uolas ir užsimuš, ta- 
čiau ir vėl viskas baigėsi gerai: virvė neapsivijo aplink paukščio 
kaklą, kablys neapvylė. Tai štai kokia "oro gyvatė" - vėjas kėlė 
erelį aukštyn, o virvė jį prilaikė. Jie kilo vis aukščiau, kol virvė 
įsitempė beveik vertikaliai. Tada Princo Šešėlis sukomandavo 
šuolį. Tai pati sudėtingiausia manevro dalis, tuo metu negalima 
tempti virvės, antraip 1š jų liks tik šlapia vieta. 

Nusileido labai nepatogiai, ir Aštrusis Nagas, regis, buvo 
suirzęs. Seldas glostė jo skiauterę, šnabždėjo švelnius žodžius, 
kurių erelis, suprantama, negalėjo girdėti. Po to jaunuolis truk- 
telėjo virvę, tačiau šitaip išlaisvinti jos, žinoma, nepavyko. Te- 
ko 1šsiropšti iš balno ir pačiam nueiti. Krypavimas per akmenis 
Šešėlį dar labiau nuvargino. Galiausiai vaikinas ištraukė kablį ir 
nukulniavo atgal. Dabar jis dar turėjo suvynioti ir virvę. Seldas 
svirduliavo, krenkštė, duso, tačiau judėdamas bent kiek sušilo. 

Jis vėl nuėjo pirmyn ir įsmeigė kablį tarp dviejų didžiulių 
akmenų. 

Du Žingsniai pirmyn... Žingsnis atgal - lėtai, bet atkakliai jis 
vedė erelį vis aukščiau ir aukščiau. Aštrusis Nagas, būdamas su- 
pratingas, suvokė, kas čia vyksta, bet jam akivaizdžiai nepatiko 
tokie manevrai. Tuo tarpu Princo Šešėlis iš nuovargio jau nieko 
nesuvokė; rankos bei kojos suledėjo; o erelis visas virpėjo ir 
nuolat priešinosi. Keletą kartų kablys buvo iššokęs iš grunto, su- 
drebindamas erelį su raiteliu ir grasindamas sudraskyti pakinktus. 
Ir dar labai svarbu buvo stebėti, kad Aštrusis Nagas neįsipainio- 
užsikabins už sparno - jų nuotykiams galas. 

Pirštinės suplyšo, aštrus skausmas pervėrė Seldo ranką, ir 
jis nevalingai paleido virvę. Ji švilpdama išslydo, ir erelis su rai- 
teliu vos nesitėškė į akmenis. 

Pakaks. Reikia užkąsti ir bent kiek atsikvėpti. Gal po to 
jis vėl pasiryš pavojingam manevrui? O ir Aštrusis Nagas po 
pertraukos gal kiek atgaus jėgas. Ir vėl galės skristi. Bet dabar 
- nė Žingsnio pirmyn. Turbūt jie jau visai arti lemtingo taško, ta- 
čiau be poilsio nieko nebus. 

Jiems pasisekė nusileisti užuovėjoje prie milžiniško ak- 
mens, O ir dirva po kojomis buvo pakankamai tvirta. Erelio ne- 
reikėjo raginti, jis paklusniai prigludo prie žemės, tarsi būtų pa- 
prasta perekšlė. Vargšelis, turbūt visai nusigalavo, sušalo, o ir 
išsigando ne menkiau už savo šeimininką. Bent jau jis ne taip 
kentėjo nuo oro stygiaus. 

Neišlipdamas iš balno, Seldas ištraukė iš maišo paukščiui 
dovanėlę - paskutinę avino koją. Ji nebuvo pagardinta šikšnos- 
parnio mėsa. Žinoma, ereliui to maisto nepakako, tai tik alkiui 
numalšinti. Seldas atidengė akidangtį ir įmetė mėsą. Op! Ašt- 
rusis Nagas prarijo ir su viltimi laukė, kada šeimininkas pakar- 
tos. Deja, nesulaukė. 

Galiausiai Princo Šešėlis išsiropštė iš balno; kai erelis guli, 
tą nesunku padaryti. Jaunuolį taip purtė šaltis, jog atsegti balną 
buvo nelengva, bet reikėjo leisti paukščiui pailsėti. Seldas nu- 
sprendė neatsegti, o tik nutraukti jį po grėsmingu geltonu sna- 
pu, kuris vis dėlto buvo aukščiau už jo galvą. Numetė balną ant 
žemės, atsisėdo ant jo, šalia šiltos, plunksnuotos erelio krūtinės 
ir susiruošė užkąsti. Velniava! Visas maistas įšalo, gėrimas taip 
pat. To 1r reikėjo tikėtis. 

Nieko, jis kiek nusnūs, o tuo metu maistas atšils. Blogiau- 
sių atveju pasinaudos ereliu kaip palapine. Šito jį išmokė gvar- 
diečiai, ir Seldas jau nebe pirmą kartą žaidė su Aštriuoju Na- 
gu perekšlę ir kiaušinį. 

Jis surado gobtuvą, pasistiebė ir uždėjo jį paukščiui ant gal- 
vos. Atsegė ir numetė šalmą. 

- Na, Naguti, - sumurmėjo jaunuolis, - pasnausime, 0 po to 
mudu dar pakovosime. 

Seldas ištiesė ranką, paglostė raudoną skiauterę - ir atsitik- 
tinai paslinko gobtuvą; vėjas čia pat pačiupo jį ir nunešė. 

Nieko sau! Jis pamiršo gobtuvą pritvirtinti! Vis dėl to rūko 
galvoje, dėl oro stygiaus. 

Seldas neatitraukdamas akių spoksojo į didžiulę geltoną 
akį už kokio pusmetrio nuo jo veido. Žiūrėjo pirmą kartą gy- 
venime. Niekam niekada neteko to patirti ir likti gyvam, kad 

po to galėtų kam nors papasakoti apie savo nuotykius. Jau- 
nuolis sustingo - laikas sustojo, niekas pasaulyje jau nebeturėjo 
prasmės. 

Laikydamasis įsikibęs šiaudo, Seldas ir toliau glostė paukš- 
čio skiauterę, bet erelis jam neatsakė pasitenkinimo virpuliu, 
kaip būdavo anksčiau. Aštriajam Nagui turbūt tai irgi buvo nau- 
jas potyris. 

Ką gi, pagalvojo vaikinas, dabar erelis laisvas. Suvirškins 
maistą ir sugrįš pas savo Ledinę Blykstę. Vis tiek beveik nėra 
šansų pasiekti Alebaną. Matyt, tokia jo lemtis - gauti galą šitoje 
ledinėje, tamsioje Dievo užmirštoje skylėje. Gerai, erelis bent 
pasisotins jo kūnu, jam neteks kęsti alkio. Bent vienas iš judvie- 
jų išsigelbės. 

Bet kodėl gi jis nepuola? 

Seldas nuleido ranką. Labai lėtai pasilenkė ir pradėjo grai- 
byti aplinkui, ieškodamas šalmo. Nejaugi erelis leisis, kad jam 
vėl būtų uždėtas šalmas? Nejaugi jo milžiniškas snapas nepraris 
šalia esančio gardaus kąsnelio? Paukštis juk alkanas. 

Aštrusis Nagas pakreipė galvą ir lengvai stumtelėjo šeimi- 
ninką. Tas išsitiesė ant žemės. 

Abu kurį laiką nejudėjo. 

- Na, pribaik gi pagaliau, idiote! - suriaumojo Seldas. - 
Paskubėk, antraip tavo vakarienė pašvinks! Nėra čia ko su 
manim žaisti! 

Aštrusis Nagas pasislinko arčiau akmens. Judėjo jis labai 
nerangiai. O po to pakėlė sparną - ir Princo Šešėlis atsidūrė 
šiltoje tvankioje tamsoje, prigludo prie paukščio krūtinės... 
plunksnos švelniai kuteno jo nosį. Balnas vis dar gulėjo po juo, 
o virš jo karaliavo Aštrusis Nagas. Vėjo staugimas nutilo. Sel- 
das girdėjo tik ritmingai plakant erelio širdį. 

Ir buvo taip palaimingai jauku ir šilta. 

Galbūt erelis irgi nusprendė iš pradžių atšildyti savo maistą? 

Ne. Seldas Harlas buvo išmaitintas motinos pienu. Jis žino- 
jo, kas yra šiluma bei rūpestis. Aštrusis Nagas nusprendė pa- 
sielgti taip, kaip niekada ereliai nesielgia - susibičiuliauti su 

žmogumi. Jo šeimininkas sušalo, jam reikėjo poilsio - ir erelis 
globojo, saugojo jį, kaip ką tik išsiritusį, dar neapsiplunksnavusį 
jauniklį. Iš tiesų velniškai patogu - gyvenamoji palapinė ir tuo 
pačiu miegmaišis! Bet juk erelis be gobtuvo... Neįtikėtina! 

Seldas prisiminė grėsmingą Vonimoro pastabą apie tai, jog 
paukščiai Alebane kartais krečia pačius keisčiausius pokštus. 
Ar dar keistesnių gali būti? Bet juk tai dar ne Alebanas? 

Rankos ir kojos sušilo. Seldas pajuto skausmą visame kū- 
ne, jaunuolis vos tvardėsi nesudejavęs, bet netrukus jį įveikė 
miegas. 

Nekilk į orą, 
Nesužinojęs, iš kur vėjas pučia. 
Skrajūnų patarlė 


Sienos buvo marmurinės, papuoštos bareljefais. Vienas 
vaizdavo erelį, snape laikantį ožką. Ant šitos plokštės ir užgriu- 
vo Karaliaus Šešėlis visu kūnu. Ne veltui rūmų architektai gar- 
sėjo visoje šalyje, net po tiekos metų plokštė buvo lygi, patvari. 
Ir vis tik po truputį, iš lėto ji pasidavė. Slidi, tarsi ledo lytis, ap- 
sisuko aplink savo ašį, ir atsivėrė tamsus plyšys. Kai praėjimas 
pakankamai išplatėjo, Karaliaus Šešėlis prasispraudė pro jį ir 
čia pat suklupo, stipriai susimušęs kelį: jis visai pamiršo, jog 
koridorius toks siauras. Nuo sienų pabiro smulkūs purvo ka- 
muoliukai. 

Įveikęs skausmą, Šešėlis atsistojo. Pirmiausia reikia pasta- 
tyti į vietą paslinktą plokštę. Jis paskutinį kartą atsisveikinda- 
mas pažvelgė į stingstantį, saulės apšviestą Orolrono kūną, pa- 
suko svirtį, ir plokštė, negarsiai stuktelėjusi, vėl sugrįžo į vietą. 
Kažkur ten, koridoriuose, būriavosi ir raudojo dvariškiai. Ka- 
raliaus Šešėlis pagraibė tamsoje: reikėjo surasti ir užstumti ma- 
syvias sklendės... vieną, antrą... 

Pavargęs, vyriškis prisišliejo prie sienos. Širdis pašėlusiai 
daužėsi, virš galvos piktai čirškavo paukščiai. Išsigelbėjo! Na, 
bent jau kuriam laikui. 

- Kaip čia tamsu, - pasigirdo karalienės balsas. 

Karaliaus Šešėlis vos susitvardė nesurikęs. 

Ne taip jau ir tamsu. Jis net galėjo įžiūrėti karalienės veidą, 
jos plaukus. Turbūt Šešėlis prasmuko iš vienos plokštės pusės, 
oji - iš kitos. 

- Jūsų didenybe! - suklykė jis. - Ką jūs čia veikiate? 

Akmeninės sienos nepraleidžia garso, kad ir kas darytųsi 
kabinete, niekas jų neišgirs. 

- Slapstausi nuo šito bepročio, - paaiškino karalienė ramiu 

dalykišku tonu ir patikliai pridūrė: - Žinai, jis visai pakvaišo. 
Visus mus išžudys. Jis vorams kojas trauko. 

O, šventas Dieve! Šešėlis pateko į keblią padėtį. Vieninte- 
lis šansas - sprukti iš čia kuo greičiau. Jam net mintis nekilo 
temptis su savimi ir karalienę. 

Apsaugininkai niekam neleis jos skriausti; už jo nugaros 
aklina siena, 0 praėjimas čia toks siauras, vos gali praslysti vie- 
nas žmogus. Mejala stovėjo tarp jo 1r laisvės, tarp jo ir praėji- 
mo į slaptus rūmų tunelius. Daugiametė gyvenimo rūmuose pa- 
tirtis padėjo Šešėliui susitvardyti, o taip norėjosi tiesiog nustumti 
moteriškę šalin nuo kelio. Ir ką ji gali padaryti? Surikti? Vėl 
nustumti plokštę ir išduoti Šešėlį? Turbūt būtų pristigusi jėgų... 

Apskritai... derėtų ją nužudyti. 

- Ką jūs čia veikiate? - dar kartą paklausė Karaliaus Šešėlis. 

- Laukiu Vindakso, - ramiai, tarsi kalbėtų apie sienų apmu- 
šalus ar sriubą, pasakė karalienė. 

- Jis žuvo! Įvyko nelaimingas atsitikimas. Apie tai rašoma 
laiške... 

- Melas! - atrėžė ramiu balsu moteris. - Alvas to negalėtų 
padaryti. Tai apgaulė. 

Šešėlis akimirką sustingo. Ar tai įmanoma? Su tokiu intrigų 
mėgėju, kaip Orolronas... turbūt ne. 

- Bet laiškas? 

- Laiškas? - pakartojo moteris. Karaliaus Šešėlio akys 
apsiprato su tamsa ir jis jau geriau matė karalienę. - Taip, laiš- 
kas. Štai jis, perskaityk. - Ir ji ištiesė Šešėliui sulamdytą lapą 
popieriaus. 

Vyriškis paėmė, pasukiojo rankose. Šito atradimo pasek- 
mės jį apstulbino. Apsaugininkai suras karaliaus kūną tuščiame 
kambaryje. Džerkadonas pasiskelbs karaliumi... nes juk miręs 
ir tėvas, 1r brolis. Bet laiško nėra, niekas jo nematė, išskyrus 
Orolroną. Ar kas nors patikės Džerkadono žodžiais? Nors jis 
1r princas, bet aplinkybės labai jau įtartinos. 

Taigi, rūmuose prasidės didžiulė sumaištis. Vadinasi, mažy- 
tė viltis išsigelbėti vis dėlto dar yra. Ir ta viltis didėja. Slaptas 

Įėjimas - tai siauras plyšys dviguboje sienoje. Jis juosė visą kiau- 
šinio formos Orolrono kabinetą. Aukštis didžiulis, todėl pro ply- 
šius patekdavo pakankamai šviesos bei oro. Pro tuos pačius ply- 
šius įskrisdavo kregždutės, lizdais aplipdydavo sienas, o paukš- 
čių išmatos storu sluoksniu dengė grindis. Paukšteliai sutiko įsi- 
brovėlius pasipiktinusiu čiauškėjimu ir dabar neramiai blaškėsi. 

- Labai tamsu, nematau raidžių, jūsų didenybe, - pasakė 
Šešėlis. - Gal kiek vėliau... 

- Ką gi, laiko mes turime pakankamai, - sutiko karalienė. 

Ir, prilaikydama prabangią suknelę, ji pamėgino atsisėsti 
čia pat ant grindų, nustumdama į šalį paukščių išmatas. Įsitaisė, 
ramiai padėjo ant kelių rankas. 

Regis, karalienė visai pamišo. 

Orolronas ir jo Šešėlis visada vienodai nekentė tamsos ir 
niekada neužtraukdavo užuolaidų. Bet Šešėlis žinojo, jog po 
kurio laiko žmogaus akys apsipranta su tamsa. Buvo manoma, 
j0g tam reikia maždaug dvidešimties minučių, bet jau dabar vy- 
riškis matė kur kas geriau. Taip, jo rankose tikrai dokumentas, 
laiškas iš Najner Fono, bet skaityti jis dar negalėjo. 

- Pasielgiau kvailai, - atsiduso karalienė. - Turėjau įspėti Vin- 
daksą, viską jam paaiškinti. - Ji tarsi kalbėjosi pati su savimi. 

- Dėl ko įspėti? - paklausė Karaliaus Šešėlis. 

Žinoma, reikia kuo greičiau sprukti iš čia, bet neduok Die- 
ve praleisti kokią nors svarbią smulkmeną. Galbūt kaip tik ka- 
ralienė jam padės? Ar pasinaudoti ja kaip įkaite? Tikriausiai rū- 
muose visi jau ieško valdovės, suka galvas, kur ji galėjo dingti. 

- Turbūt Alvas nustebo, - tęsė moteris. - O kaip jis būtų 
didžiavęsis Vindaksu! 

Viešpatie! Nejaugi karalienė pripažįsta, kad... 

- Žinai, jiedu tarsi dvyniai. Žiūriu į Vindaksą ir matau Alvą. 
Taip, jiedu tikrai panašūs kaip du vandens lašai. Suprantama, 
metai daro savo, bet aš prisimenu, koks jis buvo jaunystėje. 
Lygiai toks, kaip dabar Vindaksas. 

Koridorius veda prie laiptų, o laiptai leidžiasi į rūsį. Tokio- 
mis landomis, per rūsius, sandėliukus teoriškai galima patekti į 

bet kurią rūmų teritorijos vietą. Kad tik nepasiklydus tamsiuose 
labirintuose. Kai ką jis neseniai čia parodė naujajam Princo 
Šešėliui. Orolronas mėgo, kad atsitraukimo keliai visada būtų 
parengti, todėl kartais tikrindavo savo slaptas duris. Vindaksas 
irgi apie jas žinojo. Bet tik šitie trys žmonės ir, žinoma, jis, Še- 
šėlis. Du iš jų nebegyvi. Trečiasis turbūt irgi... Bet kuriuo atve- 
ju, jis toli nuo čia, kitame karalystės krašte. Laiko yra, bet ne 
tiek jau daug. 

- Žmogus pats nenusižudys, - kalbėjo karalienė. - Orolro- 
nas šito tikėjosi, bet jis suklydo. 

Kai kuriais atvejais Žmogus privalo nusižudyti... Jau geriau 
savižudybė, nei gėdinga išdaviko mirtis. Bet jei jis būtų pasili- 
kęs, atlikęs iki galo savo pareigą ir apkaltinęs Džerkadoną nu- 
žudžius karalių, nieko gero iš to nebūtų. Karaliaus mirtis - tai 
tuo pačiu ir jo Šešėlio mirtis. Net jei karalienė nuspręstų jį pa- 
laikyti, vis tiek neišgelbėtų. 

- Kas? - sutrikęs paklausė Šešėlis. 

Dabar jau jis aiškiai matė karalienės veidą, ji stebėtinai 
kantriai paaiškino: 

- Karalius tikėjosi, jog Alvas nužudys Vindaksą. Juk tai 
gėda, prieštarauja padorumo taisyklėms... Negalima leisti savo 
nesantuokiniam sūnui užimti svetimą sostą. 

Kažkokia abrakadabra. Nesąmoningi išprotėjusios moters 
bės taisykles, nors žinojo, jog kai kuriems žmonėms jos labai 
daug reiškia. Bet juk ne tiek! 

- Savo sūnui? Madam, ar hercogas Fonskis princo Vin- 
dakso tėvas? 

- Tu manęs niekada šito neklausinėjai, brangusis, - prie- 
kaištingai kalbėjo karalienė. Ją suklaidino apranga... Dabar ji 
palaikė Karaliaus Šešėlį savo vyru Orolronu. 

- Bet kodėl jiedu taip panašūs? - neatlyžo Šešėlis. Jam 
staiga pasirodė, jog, įminęs šitą prakeiktą mįslę, jis galės ramiau 
numirti ir nesijaus toks nelaimingas. 

- Ak! - Karalienė palaimingai nusišypsojo. - Matai, aš la- 

bai mylėjau Alvą... kol dar nebuvau išmokusi mylėti tavęs. Bet 
tu juk pats sakei, mielasis, jog karališkas titulas įpareigoja. Tu 
visada buvai toks kantrus. Ir galiausiai aš tau atsidėkojau, ar- 
gi ne taip? Pagimdžiau tau du sūnus. "Įpėdinis ir atsarginis", - 
taip tu juos vadinai - Mejala sukikeno, po to vėl atsiduso: - Aš 
norėjau dukters, bet tau, karaliui, valdovui, labiau patiko turėti 
du sūnus. 

Prireiks kitų drabužių. Labiausiai tiktų tarnų drabužiai. Net 
jei jis mokėtų elgtis su šitais prakeiktais ereliais, iš čia taip leng- 
vai neišskrisi. Belieka tik bėgti, pėsčiomis keliauti į miestą. O 
kur iš ten? Į Piatorą? Kadaise Orolronas nusiuntė dvi skulptū- 
ras dovanų Piatoros karaliui. Jas nugabenti galėjo tiktai veži- 
mais, vadinasi, tai netoli, galima 1r pėsčiomis nukeliauti, nebū- 
tina ropštis ant tų prakeiktų paukščių. 

Karaliaus Šešėlis išskleidė laišką. Dabar aiškiai matėsi žo- 
džiai. Keista. Iš pradžių jam atrodė, jog šitame akmeniniame 
maiše tamsu kaip nusikaltėlio sieloje... Ir kregždutės nutilo... Be 
pinigų neišsiversi. 

- Aš visai neseniai atradau tam paaiškinimą, - vėl prabilo 
karalienė. - Kankinausi tūkstančius dienų, o supratau visai ne- 
seniai. Per vėlai supratau! - Ji graudžiai pravirko. 

- Ką supratai? 

Jis neturėjo savų pinigų. Būdamas baronu Hondoru turėjo 
dvarą Rendže, labai toli nuo čia. Tapęs Karaliaus Šešėliu, nė 
karto nebuvo tenai nuvažiavęs. Baronas pasitikėjo dvaro val- 
dytoju, nes nuomos mokestį gaudavo laiku ir tvarkingai. 

- Kodėl Vindaksas taip panašus į Alvą. 

O tu, šventas Dieve! 

- Jūsų didenybe, kodėl jūsų sūnus toks panašus į hercogą 
Fonskį? | 

- Todėl, kad aš buvau jį įsimylėjusi, - raudojo karalienė. - 
Nešiojau po širdimi karaliaus sūnų, o dieną naktį galvojau apie 
savo mylimąjį, apie Alvą. Štai vaikas ir gimė kaip du vandens 
lašai panašus į jį. 

Saldūs kliedesiai! Kad užtaisyti vaiką ne mintys, ne svajo- 
nės reikalingos, o vyriški kiaušai! 

- Hm... o karalius žino? 

- Žino! - Ašaros upeliais sruvo iš karalienės akių. - Sakau 
tau, tik neseniai jam apie tai pasakiau, nes ir pati anksčiau nie- 
ko nesupratau. Per vėlu! Orolronas jau išsiuntė Vindaksą į mir- 
ties nagus. Žinoma, jis mane įtikino, jog viskas gerai, nėra prie- 
žasties nerimauti. 

Tokiuose intymiuose pokalbiuose net Karaliaus Šešėliui 
dalyvauti neteko. 

- Todėl karalius ir išsiuntė laišką... norėjo sugrąžinti Vin- 
daksą, - paaiškino karalienė, šluostydamasi akis nežinia iš kur 
ištraukta nėriniuota nosinaite. 

Ne todėl. Jis taip pasielgė dėl Džerkadono. 

Buvęs baronas Hondoras paliko ramybėje pabėgimo pla- 
nus. Ar galėjo Orolronas išsiųsti Vindaksą mirti? Jis turėjo kuo 
užčiaupti Džerkadonui burną. O gal jis tyčia provokavo jaunėlį, 
norėdamas pamatyti, kaip toli tas nenaudėlis gali nueiti? Bet argi 
dabar tai svarbu? Ypač jam, bėgliui... išdavikui. Jis prisikišo laiš- 
ką prie pat akių. Kai kuriuos žodžius perskaitė, kitus atspėjo. 

- Ne, kol kas dar nelabai matau. - Vyriškis nuleido ranką 
ir pažvelgė žemyn, į ant žemės sėdinčią karalienę. 

- Melas! - sucypė ji ir, išlupusi laišką jam iš rankų, perplė- 
šė pusiau, po to - į keturias dalis. - Vėtrų Tramdytoja! Tai jos 
kaltė. Ji siekė keršto. Taip ir neatleido man už pabėgimą iš Ale- 
bano. Ereliai man nieko niekada neatleisdavo. 

Karaliaus Šešėlis prisišliejo prie sienos. Jis jautėsi pavargęs. 
Iš šitos beprotės nėra jokios naudos, ji tik suriš jam rankas. 

Pinigai? Karalienė apsikarsčiusi brangenybėmis, pasiekęs 
miestą, parduos jas už padorią sumą. Bet kaip pati Mejala? 
Hondoras suvirpėjo. Teks ją nužudyti. Vienintelį žmogų rū- 
muose, kuris visada jam nusišypsodavo. 

Ji susikaupusi vis plėšė laišką į skutelius. 

Pirmiausia drabužiai. Kaip juos gauti? Galbūt rūsiuose atsi- 
ras kokių padėvėtų skudurų... ar prisėlinus kaukštelėti lazda 
per galvą kam nors iš tarnų... Nors beveik visi tarnai tokie 
dručkiai bukagalviai, nespėsi net mirktelėti, kai atsigaus Ir pri- 

plos kaip blakę. Taip, reikia kažkaip ir čia ištrūkti ir tada - į 
miestą. 

O kas toliau? 

Nieko. Net žinodamas, kur yra buvęs barono Hondoro 
dvaras, Šešėlis jo nepasiektų. O ir vietovės čia pavojingos. Kai 
buvęs baronas tapo Karaliaus Šešėliu, Orolronas ėmėsi globoti 
j0 buvusį dvarą, tiksliau, pasisavino jį... Praėjo šitiek laiko. Te- 
nykščiai gyventojai tikriausiai nieko net negirdėjo apie jokį ba- 
roną Hondorą, o jei ir girdėjo, jiems tai nelabai rūpi. 

- Protingi, protingi ereliai! - murmėjo karalienė. 

Kas dabar valdo šalį? Jei karalienės protas kiek prašviesės 
ir jiedu drauge stos prieš Džerkadoną, kas užims karaliaus sos- 
tą? Sunku pasakyti. Turbūt kažkuris iš nusenusių hercogų, kurių 
gyslomis teka karališkas kraujas... Tai ką, gal pasielgti dorai ir 
išmintingai - grąžinti karalienę, liudyti prieš Džerkadoną ir tikė- 
tis naujojo valdovo malonės bei dėkingumo? Kažkodėl tokia 
mintis nelabai imponavo baronui Hondorui. 

Ne, pasislėpti - ir kiek galima greičiau. Ir čia Šešėlis prisi- 
minė slėptuvę, esančią po karaliaus apartamentais. Ji kaip tik 
tam ir pritaikyta, nors nė karto nebuvo panaudota, net Vindak- 
so Šešėliui Baronas nespėjo parodyti slėptuvės... O ir pats ne- 
matė jos jau penkis tūkstančius dienų, nuo tada, kai tapo Ka- 
raliaus Šešėliu. Gal ir pats Orolronas buvo pamiršęs apie tą 
kambarėlį? O juk ten yra šiokie tokie baldai: dvi kušetės, kė- 
dė, praustuvas sų vandens atsargomis... netgi knygų tenai yra. 
Išėjimai buvo trys. Vienas vedė į karaliaus virtuvę, vadinasi, vi- 
siems sumigus, belaisvis galėjo įsėlinti tenai ir nukniaukti ką nors 
valgomo. Buvo ir slapta "akutė" - galėjai stebėti, kas darosi 1š- 
orėje. Geriau ir nesugalvosi! Kalėjimas, bet koks patogus! Čia 
jis gali slapstytis ilgus metus, kol galiausiai visi pamirš nelaimėlį 
Orolrono XX Šešėlį. O tada jis ramiai išvyks į Piatorą. 

- Eime, madam, - valdingai ištarė vyriškis. - Mums reikia 
išeiti iš čia. - Apsaugininkai tikriausiai bels į sienas, ieškodami 
slaptų landų. 

- Kur, brangusis? - paklausė Mejala, patikliai tiesdama 
Šešėliui ranką. Dabar jis vėl jai buvo karalius. 


142 


- Eime paieškosime Vindakso. - Vyriškis padėjo jai atsi- 
stoti. 

- Puikiai sugalvota! - sušuko karalienė ir paklusniai nuėjo 
pirmyn. 

Ant laiptų Hondoras ją prilaikė, kad karalienė nesusipai- 
niotų ilgoje suknelėje. Apačioje koridorius baigėsi masyviomis 
metalinėmis durimis. Karaliaus Šešėlis įėjo ir užtrenkė jas, po to 
užstūmė sklendę. Persekiotojams teks kaip reikiant paprakai- 
tuoti - senovės architektai išmanė savo darbą. 

Jis surado titnagą, senovinį skiltuvą ir žvakes. 

Šitas praėjimas ilgas, vingiuotas, reikia būti akylam, antraip 
galima nuklysti į šalį. Bet karalienė... Jam nepakanka drąsos 
tiesiog ją pribaigti. 

Sprendimas gimė netikėtai ir stebėtinai lengvai. Jiedu lėtai ju- 
dėjo dulkėtu koridoriumi, ir staiga baronas pastebėjo, jog vienos 
šoninės durys atidarytos. Turbūt žvakės liepsna apšvietė nedide- 
lę tuščią kamerą, išskaptuotą uoloje. Požeminis kalėjimas? 

- Čia, madam, - pakvietė vyriškis. 

Mejala dėkingai nusišypsojo, tikėdamasi, kad Šešėlis pa- 
seks iš paskos, - 1r sustingo. Hondoras užtrenkė duris. Požemį 
sudrebino kraupus aidas. Taip... dabar sklendės. Jis nevalingai 
krūptelėjo. Juk moteris mirs iš bado. Ir iš troškulio. Jis sugrįš 
jos briliantų, bet tai bus dar negreitai; po kelių šimtų dienų... 
Vargšelė! Bet juk ji pati kalta: pati viską pradėjo ir jį įtraukė į 
šitą maišalynę. Jis nukulniavo toliau. Turbūt ji šauks ir bels į du- 
ris. Ne, tylu... 

Koridoriai, liukai, judančios plokštės... Jis blaškėsi po rū- 
sių labirintus, kartą buvo išlindęs į krūmais apaugusią alėją ir 
teko bėgti kaip žiurkei iš skęstančio laivo. Bet niekas jo negir- 
dėjo ir niekas nematė. Ir jis pats tik vieną kartą pro "akutę" 
pamatė kažkur skubančius vyrus. Daugiau jokių persekiojimo 
požymių. Bet rūmuose tikriausia kilo baisus sąmyšis, todėl net 
virtuvėse nieko nebuvo. O tie, ko dar nepasiekė Žinia, kad ka- 
ralius nužudytas, ramiai sau miega, nes dar nebuvo signalo kel- 
tis. Tai palengvino Šešėlio užduotį. 

Pagaliau Hondoras pasiekė karaliaus apartamentus ir suvo- 
kė, jog reikia elgtis dar atsargiau. Vienas įėjimas į slėptuvę bu- 
vo iš karaliaus miegamojo. Apie jį net galvoti neverta. Antras - 
iš sandėliuko. Trečias - iš bendro koridoriaus... per drabužinę. 
Turbūt saugiausia sandėliukas. 

Pirmiausia jis įėjo į visokiu šlamštu užgriozdintą kamarėlę, 
per ją pateko į vyno rūsį. Ant pirštų galiukų perėjo tarp didžiu- 
lių, skleidžiančių viliojantį aromatą statinių (gaila, kad ant dul- 
kėtų grindų liks pėdsakai), žvilgtelėjo į virtuvę. Tuščia. Šešėlis 
nusileido žemyn. 

Sandėliuke buvo ne šiaip sau tamsu - ten buvo tamsu be 
jokių prošvaisčių - nors į akį durk. Sunkiai pūškuodamas, jis 
nuėjo pasiimti antros žvakės, uždegė ją, po to vėl nusileido ir, 
vingiuodamas tarp lentynų bei dėžių, nužingsniavo tolyn. Pra- 
keikimas! Jam kelią užtvėrė visa krūva dėžių. Hondoras sustatė 
jas taip, kad galėtų praeiti ir kad jo niekas nepastebėtų. Iš bai- 
mės ir jam neįprastos įtampos baroną išpylė prakaitas. Užtat 
dėžės puikiai maskuoja duris, ir jis dar ne kartą pasinaudos sa- 
vo triūso vaisiais. 

Šešėlis surado reikiamą plokštę. Ji sucypė, ir garsas Hon- 
dorui pasirodė kurtinantis. Jis pralindo, vėl paslinko plokštę. 
Nebuvo jokių sklendžių nei užraktų; iš šitos pusės durys primi- 
nė paprastą ištraukiamą lentą... turbūt iš pradžių taip ir buvo. 

Žvakės šviesa dar apšvietė laiptelius, bet šitas naujas kori- 
dorius buvo kur kas platesnis, erdvesnis. Storu sluoksniu vis- 
ką dengė dulkės. Hondoras ėmė kilti laiptais aukštyn, apgailes- 
taudamas, kad nepasiėmė iš sandėliuko kokio nors maisto. Štai 
ir durys į kamarėlę, bet koridorius dar vingiavo toliau, jis vedė 
prie išėjimo į drabužinę. Reikia patikrinti, ar užrakintos tos du- 
rys ir įėjimas į karaliaus miegamąjį... Po to jis kaip negyvas kris 
į lovą ir išmiegos keletą dienų. 

Išėjimas į drabužinę taip pat užrakintas. Ir užrakintas iš vi- 
daus. Nuostabu! Jei baronas Hondoras nebūtų toks pavargęs 
ir galėtų normaliai mąstyti, jis kaip reikiant apgalvotų tokį keis- 
tą faktą. Bet jis tik pasidžiaugė, pasirinkęs kitą kelią. 

Su žvake rankoje baronas nukulniavo iki dūrų į kamarėlę ir 
atidarė jas. 

Pirmiausia jį apstulbino šviesa - kambaryje degė daugybė 
lempų... Ir karštis - nuo lempų, nuo įkaitusių kūnų čia buvo tik- 
rai nepakenčiamai karšta. Sienos nukabinėtos veidrodžiais bei 
drapiruotos raudonu audiniu. Paprasti baldai dingę, juos pakei- 
tė pūkuoti kilimai, kalnai pagalvių. 

Čia buvo penki žmonės: niurzganti nuoga mergina, du pus- 
nuogiai jaunuoliai, jau... pradėję savo darbą. Šitą ketvertą Ka- 
raliaus Šešėlis vos prieš keletą valandų matė prie kortų stalo. 
Paties Džerkadono nebuvo, bet už jį pergalę šventė draugai. 
Hondoras tiesiu taikymu pateko į "liūtukų" irštvą. 


**k 

- Nagi, viską iš pradžių, - paprašė arkivyskupas. 

Kažkokia makalynė. Negalima jo amžiaus Žmogaus išversti 
iš lovos ir reikalauti, kad jis tuojau pat išnarpliotų valstybinės 
svarbos įvykius. Rūmų pasiuntinys - jis jau net pamiršo to žmo- 
gaus titulą - kažkoks plepys nelaimingas, pliauškia nežinia ką. 

- Karalius nudurtas durklu, jūsų šventenybe, - pakartojo 
vyresnysis dvasininkas. 

- Girdžiu! - sumurmėjo arkivyskupas. - Nieko nuostabaus. 
Tikėjausi to ir laukiau jau daug tūkstančių dienų. 

Pirmoji jo reakcija - apmaudas. Dabar laukia prašmatnios 
laidotuvės ir nem4žiau prašmatnus karūnavimas. Kiek jėgų pri- 
reiks šitoms ceremonijoms. Nejaugi negalima palikti senio ra- 
mybėje?! 

- Sosto įpėdinio nėra mieste, - tęsė dvasininkas. - Galbūt 
jis taip pat žuvo. 

Arkivyskupas pakėlė ranką su išsiplėtusiomis mėlynomis 
venomis, kviesdamas nutilti ir leisti jam pamąstyti. Apskritai 
vyresnysis dvasininkas - sumanus žmogus. Be to, jo sūnėnas. 
Puikiai susidoroja su nuobodžiais kasdieniais rūpesčiais, gali 
duoti gerą patarimą... 

- Kaip suprasti "galbūt"? Tai jis žuvo ar ne? 


145 


- Atėjo laiškas, jūsų šventenybe, jame rašoma apie nelai- 
mingą atsitikimą. Bet princo kūnas nerastas. 

- Leiskite man pažvelgti į tą laišką, - pareikalavo arkivys- 
kupas. 

- Laiškas dingo, - pasakė neišmanėlis dvariškis. Dvasinin- 
kas sumosavo rankomis. 

- Turbūt dabar laiško negalima pamatyti, jūsų šventenybe, 
- švelniai paaiškino jis. - Jį skaitė tiktai pats karalius ir Džerka- 
donas. Princas buvo toks sutrikęs 1r susijaudinęs, jog tiksliai 
nepamena, kas ten parašyta. 

- Hm... - numykė arkivyskupas. Vis tiek neaišku, kuo jis 
čia dėtas. Senis vos spėjo užsimesti chalatą ir dabar akivaiz- 
džiai nesuvokė, ar jam gultis ir toliau miegoti, ar pusryčiauti, ar 
dar ko nors griebtis. 

- Tikslią mformaciją apie princo įpėdinio likimą gausime po 
kelių dienų, - kantriai aiškino jam dvasininkas. - Vadinasi, rei- 
kia paskirti regentą. 

- Kitą paveldėtoją po Vindakso? 

- Taip, jūsų šventenybe. Tai princas Džerkadonas... bet 
yra kai kurių abejonių... 

Jaunuoliai susižvalgė, dvasininkas susiraukė, bet galiausiai 
ištarė: 

- Gali būti, kad būtent princas ir nudūrė karalių! 

- Ką?! - sumirksėjo arkivyskupas. - Nuo to ir reikėjo pra- 
dėti, o ne pilstyti iš tuščio į kiaurą. Tokiu atveju, jis negali bū- 
ti regentu. Ir negali paveldėti sostą. Tai neteisinga ir neteisėta! 

- Tikrai taip, jūsų šventenybe. 

"Tegul aiškinasi kancleris ar rūmų valdytojas, - šmėstelėjo 
mintis senio galvoje, - tai manęs neliečia". 

- O karalienė? - paklausė jis. 

- Karalienė neteko proto. Apie ją net kalbos negali būti. 

Ir čia jis paprašė pradėti viską nuo pradžių. 

- Gerai, jeigu ne princai, tai kas nors turi paveldėti Orolro- 
no sostą? 

- Jūs, jūsų šventenybe. 

- Nesąmonė! - Juokinga, pavojinga ir kenksminga mintis. - 
Dėl Dievo! Kodėl aš, o ne brolis? 

Dvasininkas su dvariškiu vėl susižvalgė. 

- Jūsų šventenybe, juk prieš dvi dienas jį ištiko širdies 
smūgis. Jis iki šiolei komos būsenos, ir gydytojai nieko gero 
nežada. 

- Ką?! - vėl suriko arkivyskupas. - Kodėl man nepasakė? 

- Aš pranešiau jūsų šventenybei, prisiekiu, kad pranešiau. 

- Na... - Taip, dabar jis prisiminė. - Tu sakei, kad jis ser- 
ga, bet ne tiek... Reikėjo mane įspėti. Būčiau nusiuntęs jam vy- 
nuogių ar dar ko nors skanaus. 

- Taigi, jūsų šventenybe, sosto paveldėtojas - jūs. 

- Tfu! Ne jau, manęs čia nepainiokite. Bažnyčia nuo seno 
atskirta nuo valstybės. Patys žinote. Todėl ir šventovė pastatyta 
priešingame miesto gale negu karaliaus rūmai. Ne. Reikalingas 
princas. Prakeikimas! Jūs ką, net nežinote, kas nužudė karalių? 

- Tenai buvo trys Žmonės, jūsų šventenybe. Princas tvirti- 
na, jog valdovą nužudė Karaliaus Šešėlis, o Šešėlis kaltina 
princą. 

- Šešėlis? - sumurmėjo arkivyskupas. - Kam jam reikia 
žudyti karalių? 

Jo pašnekovai vėl susižvalgė - šįkart viltingai. Regis, sena 
griuvena pradeda suvokti, kas čia dedasi. 

Arkivyskupas dar pagalvojo, po to ištarė: 

- Trys žmonės, sakai? 

- Trečioji - tai karalienė, jūsų šventenybe. Bet ji nieko ne- 
nutuokia, ją stebi gydytojai. Suprantama, šitoks sukrėtimas. 

- O! Bet juk jos klausė, kas nudūrė karalių? Klausė ar ne? 

- Taip, - patvirtino dvariškis. - Jos didenybė tvirtina, jog 
karalių nužudžiusi ji. Ir freilinos atpažino valdovės durklą. 

Stojo ilgai trunkanti tyla. 

- Na, dar kartą pakartokite viską iš pradžių, - pareikalavo 
arkivyskupas. 


147 


11 


Leistis žemyn sugeba kiekvienas kvailys. 
Skrajūnų patarlė 


Seldas niekada taip ir nesužinojo, kiek laiko jis išmiegojo. 
Manoma, jog tokiame aukštyje miegas neramus ir sunkus, bet 
nuovargis įveikė jaunuolį. Atsibudo jis nuo oro stygiaus, iškart 
suvokė, kur esąs, ir nustebo, jog iki šiolei vis dar gyvas. Buvo 
karšta. Kažkuriuo momentu jis atsisegiojo skraidymo kostiu- 
mą, bet dabar niekaip negalėjo prisiminti, kada tai atsitiko. 
Jaunuolis vėl užsisegiojo, sunkiai orientuodamasis tamsoje, ap- 
sigraibė aplink, ieškodamas maisto ar gertuvės su vandeniu. 
Aštrusis Nagas pajuto, jog šeimininkas sujudėjo, jis visas įsi- 
tempė, bet netrukus atsipalaidavo. Erelis, žinoma, nemiegojo ir 
turbūt velniškai išalko. 

Princo Šešėlis iššliaužė iš po sparno, atsistojo ir pažvelgė 
tiesiai į nemirksinčią baisią akį. 

- Pusryčiausi? - paklausė jis. - Ne? Tuomet, pirmyn! 

Nejaugi jis išdrįs pabalnoti šitą pabaisą? Seldas paėmė nuo 
žemės šalmą, ir Aštrusis Nagas palenkė milžinišką galvą, kad 
šeimininkui būtų lengviau jį uždėti. Neįtikėtina! Ereliai protingos 
būtybės, 1r jeigu jiems kyla noras bendradarbiauti su žmonėmis, 
tada gyvenimas keičiasi. Jis sutvirtino balną ir skubėjo atidengti 
akidangtį. Vaikinas rizikavo, bet jam labai smalsu buvo pama- 
tyti, kaip dabar elgsis paukštis. O gal jam pasimaišė protas ar 
prasidėjo haliucinacijos? Seldas nusileido paimti kablio ir vėl 
pakilo, vyniodamas virvę. Aštrusis Nagas stebėjo šeimininką. 

O po to erelis kiek kilstelėjo sparnus. 

Jis atsisako "oro gyvatės", mėgina pasakyti: "Leisk man 
skristi!" 

"Ne, Seldai, tu tikrai kuoktelėjai". 

- Gerai, Naguti. - Jaunuolis pririšo virvę prie balno. - Per- 
duodu tau visą vadovavimą. 

Seldas vėl kaleno dantimis - jam buvo šalta. Ir vėl gėlė 
kiekvieną sąnarį. Dangus vis dar mirgėjo žvaigždėmis, bet švie- 
sa, gaubianti kalnų viršūnes, pasikeitė. Ant viršūnių užgulė kaž- 
koks šešėlis. Erelių Bokšto šešėlis? Ar todėl, kad turi pasikeisti 
vėjas? Kad ir kaip būtų, jie netoli perėjos. Jei kilimas aukštyn 
nesibaigs, jis neatlaikys. 

Aštrusis Nagas pakraipė galvą, įsitempė, atsargiai žengė 
keletą Žingsnių ir vėl sustingo. 

Seldas nulipo. Paukščiai per uolas juda labai atsargiai. Ere- 
lis surado patogią pakilimo aikštelę, tokią, kur buvo stiprus vė- 
jas. Šeimininkas vėl įsiropštė į balną, vis dar galvodamas, ar tik 
jis nesapnuoja. Gal įžnybti sau į šlaunį, kad stebuklai pagaliau 
baigtųsi? 

- Šitaip tu netrukus ir kalbėti išmoksi, senas plėšike! - su- 
murmėjo jaunuolis. 

Aštrusis Nagas pasilenkė, išskleidė sparnus ir šoko. Aplin- 
kui sujudėjo aštrios dantytos uolos, o po sekundės žmogus ir 
erelis pakilo aukštyn 1r nuskrido į ledinio oro srautą. 

Raitelis viską patikėjo Aštriajam Nagui, dabar sprendimus 
priiminėjo erelis. Kartą paukštis sustojo pailsėti ir taip staigiai 
nusileido, jog nagai nuslydo akmeniu, ir jam ne iškart pavyko 
išlaikyti pusiausvyrą. Ir labai norėdamas raitelis šitoje vietoje 
negalėjo nulipti. Bet Žmogaus norų niekas dabar nepaisė. Pa- 
kaks, jau prisižaidė su savo "oro gyvatėmis"! 

Kratymas baisus, šaltis nepakeliamas. Seldas suprato, kad 
jie jau perėjoje. Ir staiga pajuto, jog vėjas pučia į nugarą. At- 
skriejantis nuo Viršutinio Rendo uraganas pačiupo juos, pakė- 
lė, vos nešveitė į stačią uolą... po to jie pasuko dešinėn, ir aud- 
ra nurimo. Džiaugsminga dejonė išsiveržė iš Seldo krūtinės. 
Triumfuodamas, dėkingas, jis paglostė erelio skiauterę ir iškart 
neteko sąmonės. 


Atsibudo jaunuolis nuo keisto galvos skausmo, nieko bai- 
sesnio niekada nebuvo patyręs. Aštrusis Nagas skrido virš 
plataus tarpeklio. 

Princo Šešėlis sustiro į ledą. Kojų bei rankų pirštai sustin- 
go, turbūt Seldas nušalo galūnes. Bet priešakyje Alebanas - jis 
atskrido! Atskrido Mirtininkų Keliu. Jo vardas taps istorija, 
bus įrašytas greta kitų narsuolių vardų. Jų buvo nedaug, ir lei- 
tenantas Harlas dabar pakartojo narsuolių žygdarbį. 

Tarpeklis baigėsi, jie skrido virš nuostabiai žalios šalies. 
Seldas buvo girdėjęs, jog Alebanas ne toks vargingas karštas, 
kaip kitos Rendo gyvenvietės, bet po Rendžo jis nebuvo matęs 
jokių lygumų. Laukai, dailūs nedideli namai, sutvarkyti kalvų 
šlaitai, skendintys saulės šviesoje. Nė pėdsakų Rendui būdingų 
skardžių, uolų, didžiulių akmenų. Švelnūs, nuožulnūs šlaitai, slė- 
niai, daugybė nedidelių tvenkinių, nuo jų šakojasi grioviai, ku- 
riais į laukus patenka drėgmė. 

Seldas pajuto, jog sėdi visas sukaitęs po šiltu skraidymo 
kostiumu; galūnės po truputį atšilo ir baisiai skaudėjo. 

Aštrusis Nagas pasuko galvą. Laukiniai ereliai! Virš jų ir 
šalia suko ratus keli laukiniai ereliai. 

Seldo širdis suvirpėjo. Lanką ir strėlinę su strėlėmis pake- 
liui jis kažkur pametė. Be to, vis tiek priešais vėją negalėtų šau- 
dyti. Apimtas nevilties, jaunuolis pažvelgė žemyn ir nusprendė 
pasinaudoti valstiečių nameliais... 

Bet Aštrusis Nagas nekreipė dėmesio į šeimininko koman- 
das. O gal uždėti akidangčius ir priversti erelį paklusti raitelio 
valiai? Bet Princo Šešėlis atsisakė savo minties. Kas bus, tebū- 
nie. Jis prigludo prie erelio nugaros. Tuo metu jaunuolis buvo 
beveik abejingas. Du laukiniai ereliai lydėjo Aštrųjį Nagą iš de- 
šinės, trys - iš kairės pusės. Bet kol kas jie laikėsi pagarbaus 
atstumo ir neatrodė grėsmingi. Beveik kaip garbės sargyba. Ar 
jį ereliai areštavo? Ar tik ne apie tai jam pasakojo Vonimoras? 
O ir Ukeras kalbėjo kažką panašaus, sakė, koks neįtikėtinai 
meistriškas dresuotojas tas Karemenas. Nejaugi Alebane ere- 
liai vykdo žmonių įsakymus ir skraido be raitelių... Ištikimai 
tarsi šunys tarnauja žmogui? 

Jie skrido virš laukų, ir valstiečiai spoksojo išsižioję, tarsi 
niekada nebūtų matę erelio su raiteliu ant nugaros. Tvorų buvo 

nedaug, galvijų visai nesimatė, tačiau keliuose - daugybė dvira- 
Aštrusis Nagas padarė staigų viražą, paskraidė virš nedide- 
lio kaimelio. Dar pora mostų pavargusiais galingais sparnais, ir 
jis lengvai nusileido artimiausioje nusileidimo aikštelėje. Aikš- 
telė buvo pernelyg maža, kad pavadintum ją lizdu. Keletas 
laiptų pakopų vedė prie tvirtos sienos, nuo kurios ereliai vėl ga- 
lėjo pakilti. 

Tyla, ramybė, šilta saulutė. 

Seldas paglostė raudoną skiauterę - ir šįkart pajuto atsako- 
mąjį džiaugsmingą virpesį. Aštrusis Nagas taip pat patenkintas. 


Princo Šešėlis nusiėmė pirštines. Pirštų tik dešimt, o 
skausmas toks, tarsi jų būtų šešios dešimtys. Jaunuolis norėjo 
nulipti, bet tesugebėjo išvirsti iš balno. Jis kaip maišas nusirito 
ant aikštelės. Kiek palaukęs, pamėgino surikiuoti mintis. Gal- 
va sukosi, krūtinėje, regis, liepsnojo ugnis, peršėjo gerklę. 

Pirmoji problema: regis, čia nėra grandinių, todėl teks pa- 
likti Aštrųjį Nagą su akidangčiais. 

Problema antra: nei gobtuvų, nei kablių, kurių pagalba juos 
galima uždėti. 

Bent jau balną reikia nuimti. Jis sunkiai pakilo nuo žemės. 

- Leiskite jums padėti, - ištarė ramus balsas už Seldo nugaros. 

Princo Šešėlis staigiai pasuko galvą, prieš jo akis viskas su- 
siūbavo, jaunuolis susverdėjo ir susmuko ant žemės. Prieš pat 
jo nosį išdygo dvi poros kojų; viena - rudomis užlopytomis kel- 
nėmis, o kitos savininkas (jo kojytės buvo jaunos ir plonos) 
buvo visai be kelnių. Kažkas pakišo Seldui kaulėtą petį ir pa- 
dėjo atsistoti. 

- Šeši laipteliai, - išgirdo raitelis duslų seną balsą. - Neskubėk. 

Beveik pakibęs ant šito nediduko lieso žmogelio, Seldas 
nušliaužė laipteliais žemyn, sustojo ir apsižvalgė. Paauglys pli- 
komis kojomis vikriai užsiropštė ant Aštriojo Nago nugaros ir 
kažką darė su šalmo kilpomis. 

- Gobtuvas! Čia nėra gobtuvų! - sumurmėjo Princo Šešė- 
lis, tarsi jo burna būtų pilna smėlio. - Sustabdykite vaikiną! 

- Viskas gerai, - nuramino jį senis. - Erelis nieko blogo 
mums nepadarys. 

Ir čia tvirti, iki juosmens nuogi vaikiai, linksmai išsišiepę, 
supynę stiprias rankas, sugriebė ir pakėlė Seldą. Jie kvepėjo 
šienu ir prakaitu. Aštriojo Nago šalmas nukrito ant žemės prie 
pat sienos. Erelis pakėlė galvą ir blykstelėjo akimis į savo šei- 
mininką. Princo Šešėlis vėl ketino surikti, bet pasigirdo tik dus- 
lus krenkštimas. Berniūkštis nušoko nuo erelio nugaros ir ėmėsi 
balno pakinktų. Tuo tarpu vaikinai apsuko Seldą ir nunešė to- 
lyn, nekreipdami dėmesio į jo mėginimą priešintis. 

Šmėsčiojo kažin kokie statiniai, medžiai. Nedidukas senis 
rudais apdarais, vėjo nugairintu veidu, su visai baltų plaukų ke- 
pure ant galvos, žingsniavo greta. Vaikinai derino prie jo savo 
žingsnius. Senis pažvelgė į Seldą. Jo veide - 1r nuostaba, ir su- 
sižavėjimas. 

- Sveikinu, - ištarė jis. 

- Su kuo? - vos išstenėjo Seldas. 

- Juk tau pavyko įveikti Mirtininkų Kelią. 

Virš jų praskriejo tamsus šešėlis. Seldas išsigando, įtraukė 
galvą į pečius. Milžiniškas rudas laukinis erelis suko aplink. 
Vaikinai sustojo, suteikdami Princo Šešėliui galimybę pasigro- 
žėti nuostabiu reginių - milžiniškas laukinis paukštis prisigretino 
prie Aštriojo Nago, atsitūpė ant laktos šalia jo. Jo snape buvo 
negyva avis. 

- Kurių galų?! - suriko Seldas. Tiksliau, norėjo surikti, bet 
išėjo nei Šis, nei tas. 

- Bus pasirūpinta ir tavo bičiuliu, - pasakė senis. 

Laukinis erelis atidavė Aštriajam Nagui visą avį. Tas akies 
mirksniu perplėšė gyvūną pusiau ir prarijo. Tai nebuvo panašu 
į patino rodomą dėmesį patelei. Ir apskritai, tai į nieką nebuvo 
panašu... Neregėti, negirdėti stebuklai. Ereliai niekada šitaip 
nesielgia. Vonimoras jį įspėjo... Tuo tarpu laukinis erelis išsklei- 
dė sparnus, nušoko nuo laktos ir nuskrido virš pievų. 

- Šaunus tavo bičiulis, - pastebėjo nepažįstamasis. Jis tie- 
siog spindėjo svetingumu bei draugiškumu. Padėvėtos rudos 
kelnės, tokie pat rudi marškiniai... 

- Kas jūs? - Šį kartą Seldo balsas skambėjo beveik aiškiai 
ir suprantamai. 

- Aš Rilas Karemenas. 

Tai bent! Nieko sau! Jei dabar Seldas stovėtų, jis kristų 
ant žemės kaip pakirstas. 

- Maištininkas? 

Karemenas nusišypsojo, davė ženklą "nešikams", ir jie vėl 
pajudėjo pirmyn. 

- Hm... maištininkas. O tu Princo Šešėlis ir Aštriojo Nago 
šeimininkas? 

- Iš kur žinote? - išlemeno Seldas. Jo liežuvis vis dar pynėsi. 

Atsakymo neišgirdo. Jį atnešė į priebutį, po to - į kambarį 
ir paguldė ant kušetės... su batais, su skraidymo kostiumu. 
Kažkokia ranka ištiesė jam puodelį su kažin kokiu skysčiu. 

- Gerk, bet ne iškart, o nedideliais gurkšniais, - draugiškai 
patarė Karemenas. - Antraip viską išvemsi. Tu dabar kaip 
džiovinta slyva. 

Seldas ištuštino du didžiulius puodelius. Norėjosi dar, bet 
daugiau jam nedavė. Stiprios rankos išrengė jį, ir Šešėlis staiga 
pradėjo baisiai kosėti. 

- Rankoms viskas gerai, o štai su dviem kojų pirštais ir pu- 
se ausies turbūt teks atsisveikinti. 

Karemenas užklojo jį antklode, kažkas po galva pakišo 
pagalvę. 

- Greitai ateis daktaras. Pasistenk jo sulaukti, neužmik. - 
Senis įsitaisė supamajame krėsle. Visi kiti nepastebimai išnyko 
iš kambario. Seldas iškart nustojo apie juos galvojęs. 

Aštrusis Nagas baigė avį ir valėsi snapą į turėklus. Bet ku- 
riam tvarkingam ereliui tai tokia pati būtina procedūra, kaip 
žmogui valytis dantis. Karemenas ramiai supo krėslą, tas mo- 
notoniškai girgždėjo. 

- Iš kur žinote mano vardą? 

Raukšlėtas Karemeno veidas nušvito. 
- Tavo bičiulis jį kartojo daugybę sykių. 
Tik dabar Seldas prisiminė, ko jis čia atvykęs. 


- Jis Alebane? Jis gyvas? 

- Kažkas panašaus, - nenoromis atsakė senis. - Jis labai 
blogai jaučiasi. | 

- Kaip blogai? 


- Labai blogai. Gydytojai abejoja, ar pavyks išgelbėti jo 
gyvybę... Jis niekada nebus toks, koks buvo anksčiau. 

Dar vienas Ukeras? Princo Šešėlis vos sutramdė iš krūtinės 
besiveržiančią raudą. 

- Ar Vėtrų Tramdytoja atskrido tuo pačiu keliu? 

- Bijok Dievo, juk ji tokia sena! Ji aplenkė Erelių Bokštą iš 
priekio. 

- Ir laukiniai ereliai jį praleido? - paklausė Seldas. 

Jam atnešė trečią molinį puodelį su aromatingu gėrimų. Tik 
dabar jaunuolis pajuto karšto pieno su medumi skonį. 

Karemenas atsilošė krėsle. 

- Praleido ją, o ne jį. Vėtrų Tramdytoja kilusi iš mūsų kraš- 
tų, ji sugrįžo namo. Ereliai pamanė, kad ant jos nugaros lavo- 
nas, ir atvedė ją man, kad nuimčiau juo senutės pečių nemalo- 
nią naštą. Aš taip pat iš pradžių pamaniau, kad raitelis negyvas. 

- Noriu jį pamatyti. Tuojau pat! 

- Čia jo nėra. Jis Alebane, bet mes jį nusiuntėme į Femio 

Aštrusis Nagas pakėlė sparną ir pradėjo kedenti plunksnas. 

Seldo akys merkėsi. 

- Tuesi pirmas, kuriam pavyko čia patekti Mirtininkų Keliu. 

Jaunuolio akys vėl plačiai atsimerkė. 

- Ne. Mano žiniomis, ne! 

Karemenas gūžtelėjo pečiais: 

- Aštuoni ar dešimt žmonių praskrido, bet iš šitos pusės. Iš 
kairės dar niekam nebuvo pavykę. Nors ne vienas mėgino. 

Seldo galvoje tarsi užsidegė ryški lemputė. Vonimoras? Ne, 
jis doras žmogus. Jis žinojo, kad kelias įveikiamas, bet nežino- 

J0, jog tik iš vienos pusės. Jie abu pateko ant Ukero meškerės. 
Senas kipšas norėjo pražudyti Šešėlį. 

- Tikrasis herojus - tai Aštrusis Nagas. Be jo nieko nebū- 
čiau padaręs. 

Karemenas papurtė galvą: 

- Tu išlaisvinai savo erelį, pasitikėjai juo, nuėmei gobtuvą. 

Seldas nesėkmingai mėgino kovoti, miegas jį traukte trau- 
kė, atrodė jis ritasi, slysta vis giliau ir giliau... Bet senio žodžiai 
vėl privertė jaunuolį krūptelėti. 

- Kaip? Jūs ir tai žinote? Kurių galų? Ką jūs jam padarėte? 
Kaip apskritai suprasti tokį elgesį su paukščiais? Ir kodėl jis at- 
skrido būtent prie šito namo? 

- Ilga istorija. Tokia ilga, jog neverta net pradėti, - švelniai 
pasakė Karemenas. - Bet Aštriajam Nagui aš nieko nepada- 
riau. Tai tavo paties nuopelnas. Esi puikus dresuotojas. Nuo- 
širdžiai myli erelius ir jais pasitiki. Paukščiai tai jaučia ir vertina. 
Suprantama, kai nuėmei gobtuvą, tavo erelis nustebo, o po to 
pajuto tau simpatiją. Be to, jis supranta, kam tau šito reikia. 
Bent jau jam atrodo, kad supranta. 

- Apie ką jūs kalbate? - jau beveik miegodamas paklausė 
Seldas. 

Be reikalo senis stengiasi, vis tiek jaunuolis užmigs, nesu- 
laukęs gydytojo. | 

Karemenas šypsodamasis suposi krėsle, baltų plaukų ke- 
purė keistai siūbavo į taktą. 

- Prieš keletą dienų jis susirado patelę, ar ne taip? Sidab- 
rinė gražuolė, stipri, temperamentinga. Nagas labai jos ilgisi, o 
tu irgi ieškai savo patelės. 

- Ko ieškau?! - miegai kaipmat išsilakstė. 

Karemenas sukikeno: 

- Matai, žmonės nesiporuoja ereliams matant, todėl paukš- 
čiams sunku atskirti žmogaus patelę nuo patino. Tu visą laiką 
skridai paskui princą, štai tavo erelis ir nusprendė, kad jis - ta- 
vo mylimoji. O dabar tu jo ieškai... Aštrusis Nagas Žinojo, jog 
Vėtrų Tramdytoja pasuko į Alebaną. Kai tu irgi pasukai į šią 

pusę, ereliui tavęs pagailo ir kilo noras pagelbėti tau. Aš čia tik- 
rai niekuo dėtas, nors, atvirai sakant, retai kada tenka matyti 
erelį, taip atsidavusį savo šeimininkui. 

- Dieve mano)! 

Ar tik senis nejuokauja? Bet Karemeno veidas rimtas. 
Seldas jautėsi visai bejėgis. Jis tik nepatikliai numykė. Nors, 
erelio akimis, jiedu su princu turbūt tikrai priminė įsimylėjėlių 
porą. Įdomu, ką į tai pasakytų Vindaksas? 

- Ar Vėtrų Tramdytoja taip pat ieškojo savo patino? 

- Ne. Jis žuvo peštynėse prieš daugelį metų. Erelė apie tai 
žinojo, bet ji veržėsi sugrįžti ten, kur matė mylimąjį paskutinį 
kartą. Ereliai protingesni, negu tu manai, mano jaunasis drau- 
ge. Bet kartais jie negali įveikti savęs, yra dalykų stipresnių už 
protą. 

- Bet juk kas nors jai papasakojo apie patino mirtį?.. - 
Miegas vėl įveikė Seldą. 

- Sunku sugalvoti ką nors baisesnio už Šešėlio postą Ran- 
toros karalių rūmuose. Tačiau tu puolei gelbėti princo. Kodėl? 

- Na... jis manimi pasitikėjo. Aš... privalėjau. 

- Matai? Mes taip pat kartais iki galo nesuvokiame savo 
elgesio motyvų. 

- Ar Alebane žino, kas jūsų belaisvis? 

- Jis ne belaisvis, o mano svečias. Jaunuolis vilki Rantoros 
princo įpėdinio mundurą, jį išduoda skiriamieji ženklai. Bet 
vardas man nežinomas; mes retai kada gauname žinių iš kara- 
lystės. 

- Vindaksas. 

- O soste vis dar Orolronas? O kaip Alvas, hercogas 
Fonskis? 

- Taip, - atsakė Seldas. Kodėl, vos tik prabilus apie Vin- 
daksą, senis iškart paminėjo hercogą Fonskį? 

Aštrusis Nagas pakilo į orą, pamosavo sparnais, kad jie 
nenutirptų ir vėl ėmėsi kedenti plunksnas. 

Seldo akyse staiga pasirodė ašaros. 

- Ar jūs leisite pririšti erelį? 

- Ne! - visai kitokiu, griežtu tonu pasakė Karemenas. 

- Ką gi, lik sveikas, kvaily. Labai tavęs ilgėsiuosi, niekšeli 
tu, - sumurmėjo panosėje jaunuolis. 

- Tu čia apie Aštrųjį Nagą? - paklausė senis. - Tu jį myli? 

Mylėti erelį? Tai bent įdomi ir netikėta mintis! 

- Tikriausiai. Bet jis panorės sugrįžti pas Ledinę Blykstę. 
Tik ar laukiniai ereliai jį praleis? 

Karemenas priėjo arčiau, pataisė jaunuolio pagalvę. 

- Praleis - ir pirmyn, ir atgal. Bet jis kol kas nesirengia pas 
savo draugužę. Galbūt kiek vėliau... 

- Hm... Ir kodėl gi? - mieguistai ištarė jaunuolis. Karemeno 
veidas tarsi tirpo, darėsi neaiškus, po to iš jo beliko tik šviesi 
dėmė. Seldo akių vokai tarsi švininiai. Koks čia dar gali būti 
gydytojas... 

- Taip, Aštrusis Nagas dar pabus su mumis, - tarsi iš tolo 
sklido paslaptingi senio žodžiai. - Palauks, kol tu atsigausi. Jis 
nori, kad judu drauge sugrįžtiumėte į Najner Foną rr išlaisvintu- 
mėte Ledinę Blykstę. Erelis nori, kad jie abu būtų laisvi. Jis 
man apie tai pasakė. O aš jam pažadėjau, jog būtent šitaip ir 
ketinu pasielgti. 

ANTRA DALIS 
BAUSMĖ 


12 


Vienas pririštas erelis vertas dviejų, 
laisvai skraidančių kalnuose. 
Skrajūnų patarlė 


Vicemaršalas Nainomeras buvo visai girtas ir jautėsi pul- 
kiai. Jo blizganti fizi0nomija liepsnojo ryškiau už malkas Židiny- 
je. Jis sėdėjo išsidrėbęs, ištiesęs kojas ant pagalvėmis apkrauto 
ąžuolinio suolo, gurkšnojo pašildytą vyną ir jautėsi esąs palai- 
mos viršūnėje. 

Ant lordo kaklo kabojo brangakmeniais papuošta Žžvaigž- 
dė. Nainomeras negalėjo tvardytis - kas penkios minutės pa- 
liesdavo ją, paglostydavo... ir čia pat vėl atitraukdavo ranką. 
Antrojo laipsnio Erelio ordinas! Iš tiesų yra kuo didžiuotis! 

Vindakso paieškos seniai nutrauktos, ir vicemaršalas ilgai 
laukė nurodymų iš Ramo. Taip, nelabai maloni perspektyva - 
sugrįžti į sostinę ir atvykti pas netekusį sūnaus rūstųjį monarchą. 
Bet šiandien atvyko kurjeris ir pranešė, jog Rantoroje jau nau- 
jas karalius. Pradėjo skambinti varpais, pilies gyventojai susi- 
rinko prie vartų, kur ir buvo perskaitytas pirmasis naujojo ka- 


raliaus įsakymas: 


Dievo palaimintas 

Ir tautos mylimas 

Džerkadonas X, 

Rantoros ir Alebano karalius, 
Rendžo, Rendo 

bei dangaus ir žemės valdovas, 
Garbės ir teisingumo gynėjas, 
beturčių pagalbininkas, 

įstatymų kūrėjas bei vykdytojas 
ir taip toliau, ir panašiai... 


Skelbia 

9243-ją karaliaus Orolrono XX, 

didžiai gerbiamo ir šiandien apraudamo savo tėvo, 
valdymo dieną, 

pirmąja naujojo karaliaus valdymo diena. 

Dieve, saugok karalių! 


Ir visi, su hercogu priešakyje, prapliupo džiaugsmingais 
sveikinimo šūksniais. 

Vicemaršalas lengviau atsiduso. Naujasis karalius vargu ar 
bus jam griežtas. Galbūt nekaltins dėl Vindakso. Juk būtent vy- 
resniajam princui dingus, Džerkadonui X atsivėrė kelias į kara- 
liaus sostą. Bet apdovanojimas, šita neįkainojama žvaigždė... 
nustebino vicemaršalą. Jį atnešė kurjeris, ir hercogas karaliaus 
vardu užkabino ordiną lordui Nainomerui ant kaklo. Ir vėl minia 
džiūgavo, nors, žinoma, šaukė jau ne taip garsiai. Bet vicemar- 
šalo vis dar neapleido nuostaba. Jis jautėsi kiek sutrikęs. Ne- 
atsiuntė nė vienos eilutės, nieko nepaaiškino dėl apdovanojimo. 
Labai jau neįprasta ir keista. Tarsi tas ordinas jam būtų įteiktas 
už nelaimingą atsitikimą. Nainomeras dar gurkštelėjo vyno, pa- 
glostė ūsus, bet sunkios mintys įkyriai smelkėsi į galvą. Ar 1š- 
drįs jis užsidėti šitą ordiną, eidamas į karaliaus rūmus? Ir ko- 
kiomis akimis į jį žiūrės dvariškiai? 

Juk jis ir buvo atsakingas už princo Vindakso saugumą. 
Nors visus sprendimus priiminėjo Princo Šešėlis, bet vadovauti 
visada privalo žmogus iš kilmingos giminės. Žinoma, apie tokius 
dalykus garsiai niekas nekalba. Visko nesužiūrėsi, ir nieko 
smerktino, jei kartais tenka prašyti plebėjo patarimo. Bet Vin- 
daksas nenorėjo laikytis išorinio padorumo taisyklių. Jis leido 
tam jaunuoliui atvirai įsakinėti, ir Nainomerui, suprantama, bū- 
davo apmaudu. Tačiau atrodė, jog viskas klostosi neblogai. 

**k 


Hercogas išėmė iš židinio varinį puodelį ir paleido ratu. 
Nainomeras įsipylė naują porciją vyno, Ukeras atsisakė, o kur- 
jeriui įpylė, net jo neatsiklausę. Seras Griordžis Rolsokas dar 
visai pienburnis, turbūt neseniai ir barzdą skusti pradėjo, tačiau 
nuotolį tarp Ramo ir Najner Fono įveikė neįtikėtinai greitai, 
nors kelyje kokius devynis kartus buvo sustojęs. Jaunuolis labai 
didžiavosi savo rekordu. Nors, suprantama, pavargo jis šėto- 
niškai. Hercogas, pasodinęs kurjerį prie židinio, negailestingai 
girdė jį vynu. Praeis kiek laiko, ir apdujęs geltonsnapis atskleis 
jiems visas rūmų paslaptis. 

Ukeras tik apsimetinėjo, o hercogas iš tikrųjų gėrė, nors 
laikėsi ir atrodė puikiai. Apskritai Fonas nuostabus Žmogus, 
tikras aristokratas; Nainomeras vis labiau juo žavėjosi. Jie 
maždaug bendraamžiai, abu aistringi skrajūnai. O būti pirmojo 
karalystės pono sugėrovu irgi nemenka garbė. Apsuka galvą 
ne prasčiau nei vynas. 

Hercogas įmetė į židinį malkų: 

- Puikus kuras, Ukerai, - pasakė jis - Kur jo gavai? 

- Tai iš lizdo. - Senis šyptelėjo. - Kol aš naršiau po Rendą, 
ieškodamas malkų, Vekas jas kaupė. O kai tvarkė lizdą, vis- 
kas buvo išmesta. Aš ir nusiunčiau vaikinus, įsakiau viską su- 
rinkti, kad nepražūtų geras daiktas. Kai kurios lentos nuskrido 
vos ne iki Alebano. Nuo šitokio aukščio, čia tau ne juokai... 
Ko tik nebuvo pas tą sendaiktininką! - Ukeras staiga nutilo ir 
gurkštelėjo vyno. Šį kartą iš tikrųjų. 

Nainomeras taip pat išgėrė. Tyrimo metu Vekas buvo vi- 
siškai išteisintas. Sąmokslo galimybė atmesta. Vicemaršalo ne- 
buvo lizde nelaimingo atsitikimo metu, todėl hercogas įpareigo- 
j0jį ir vietinį arkivyskupą apklausti liudytojus. Jie nustatė, jog 
įvyko nelaimingas atsitikimas; jokių abejonių daugiau nebeliko. 
Į Ramą nusiuntė oficialų raportą, kurį nugabeno paskutinis iš 
vienišų paukščių. 

- Metas! - netikėtai sušuko hercogas. 

Visų žvilgsniai nukrypo į stalą, kur stovėjo didžiulis smėlio 

laikrodis, pagal kurį buvo sutikslinamas laikas Najner Fone - 
mieste ir pilyje. Šalia stovėjo dar trys mažesni laikrodžiai, juos 
atsiveždavo kiekvienas karaliaus kurjeris. 

Paskutinės smiltelės byrėjo į apatinę laikrodžio dalį. Her- 
cogas ištiesė ranką, apvertė laikrodį. Vienas... po to antras pa- 
grindinių rūmų varpų dūžis. 

Prasidėjo paskutinis paros trečdalis. 

- Laikas miegučio... Visi į lovytes, - sukikeno jaunasis Rol- 
sokas ir įsipylė dar vyno. 

Kitas laikrodis taip pat liko tuščias. Hercogas ir jį apvertė. 

- Mūsiškis truputį skuba, - nepatenkintas sumurmėjo jis. 

- Tik šiek tiek, menkniekis, - pasakė Nainomeras. 

- Bet Žinote, šitaip po truputį ir susikaupia, - pastebėjo 
Ukeras. 

Hercogas pakilo ir užtraukė užuolaidas. Toks ritualas, 1r 
nedera jo pamiršti. 

Kambarys paskendo prieblandoje; ugnies atšvaitai šokinėjo 
ant sienų. Įdomu, kad tokiuose užkampiuose iki šiolei laikoma- 
si senovinių papročių; Rame tokie prietarai jau seniai nieko ne- 
jaudina. Argi žmonėms rūpi, iš kur jie kilę? O ir kas dabar tiks- 
liai žino, kaip ir kas ten buvo senų senovėje... O laikas vis tiek 
bėga, teka it vanduo... kodėl g1 neišgėrus už tai? Nainomeras 
dar gurkštelėjo, o hercogas vėl ištraukė iš židinio puodelį ir ma- 
loniai įpylė į jaunuolio Rolsoko taurę. 

- Kaip laikosi seras Džionis? - pasiteiravo Ukeras. 

- Turbūt serga, - atsiliepė kurjeris. - Seniai jį bemačiau. 

Hercogas sugrįžo į vietą, pasukiojo rankose ritinėlį su 
Džerkadono įsakymu. 

- Jūs paskelbėte jį visame Rende, ar ne taip, sere? - pa- 
klausė jis. - Norėčiau pasilikti šitą dokumentą šeimyniniame 
archyve, čia pas mus susikaupė jau visa kolekcija. 

- Kaip jūsų šviesybė panorės, - atsakė jaunuolis. - Asme- 
niškai aš jau nebenoriu jo nei matyti, nei girdėti. Atsibodo tarsi 
kartus pipiras. 

Įžūlus šunytis! Visi nuoširdžiai nusikvatojo. 

Rolsokas žagtelėjo. Visi pagalvojo, kad jaunuolis jau "pri- 
brendo". Ir prasidėjo puolimas... | 

- Mane kiek sutrikdė, - pradėjo Ukeras, - kada tiksliai ka- 
raliui atsitiko nelaimė? 

Kurjeris sumirksėjo, mėgindamas suprasti, ar šitas žmogus 
Į jį kreipiasi. 

- Ė... iškart po pirmojo jo šviesybės laiško. 

- Kokia tai buvo diena? 

- Regis, trisdešimt aštunta, - atsakė jaunuolis. 

Visi kiti susižvalgė. 

- Vadinasi, naujojo karaliaus vardas tapo Žinomas tik po 
keleto dienų? - nusprendė hercogas. - Keista, dažniausiai įpė- 
dinis paskiriamas iškart. 

Būtent tą ir reikėjo išgirsti. 

- Ė... buvo iškilusi nedidelė kliūtis, - išlemeno jaunuolis. Jo 
sumišimas bylojo, jog kliūtis buvo ne tokia jau ir menka. -... 
išdavikas nudūrė karalių ir pagrobė karalienę... Nieko pana- 
šaus anksčiau nebuvome girdėję. 

- Įsivaizduoju, kad dėjosi rūmuose, - numykė Ukeras. 

- Taip, kai kam teko pasinervinti. 

Nainomeras sukikeno, hercogas rūsčiai pažvelgė į jį, o po 
to abu ėmė kvatoti. Tragedija... baisi tragedija... kaip visi suju- 
do, kaip vargšeliai blaškėsi, bėgiojo... galima mirti 1š juoko... 

- Sugrįžkime prie naujojo karaliaus paskyrimo, - pasakė 
pagaliau Ukeras. - Trečiame hercogo laiške buvo kalbama, 
jog paieškos nutraukiamos, nes vilties daugiau nebėra. Bet var- 
gu, ar šita Žinia atkeliavo prieš jums išvykstant. Vadinasi, kai 
jūs vykote į kelionę, princo Vindakso likimas dar nebuvo aiš- 
kus, dar buvo abejonių... 

Vaikinas pamėgino susikaupti ir suvokti senio žodžius. 

- Bet dabar jau nebeliko jokių abejonių? 

- Nebeliko. Princas Vindaksas miręs, - pareiškė hercogas. 

- Ak, kad tave kur šėtonas! - Rolsokas pasilenkė ir, vos 
laikydamasis ant kėdės, ėmė raustis savo kelioniniame krepšy- 
je. - Jūsų šviesybe, juk aš dar ne visus laiškus atidaviau. - Jau- 
nuolis ištraukė didžiulį paketą, perrištą juodu kaspinu. 

Hercogas pašoko ir beveik išlupo paketą iš išsiblaškiusio 
jaunuolio rankų. 

- Vienas jums, lorde, - kreipėsi Alvas į vicemaršalą. 

Nainomeras paėmė dokumentą, įdėmiai apžiūrėjo karališką 
antspaudą, po to atplėšė voką. Aha, čia paaiškinimai prie apdo- 
vanojimo. Maršalas susiraukė: nuo židinio ugnies nebuvo pakan- 
kamai šviesos. Už pastangas, parodytas, ieškant kūno... Taip, 
tai jau geriau. Beje... panašu į kyšį. Tarsi jį norėtų papirkti. 

Bet tai dar ne viskas. Jis nustebęs pažvelgė į hercogą. Tas 
palinkęs ties antruoju laišku. 

- Mane kviečia į rūmus, Ukerai, - prabilo jis. - Reikalauja 
kuo greičiau atvykti... pasitaikius pirmai galimybei. Ir prisiekti 
naujajam karaliui. 

- Jūsų vieta čia! - griežtai pasakė senešalas. 

- Bet pasienyje dabar ramu, ar ne taip? - neryžtingai mėgi- 
no prieštarauti Nainomeras. 

- Kol kas. Bet ar ilgai tai truks? - mįslingai pasakė Ukeras. 

Jie abu - ir hercogas, ir Ukeras apsiniaukė tarsi juodas de- 
besis. Kurjeris slydo nuo kėdės, jo akys merkėsi. 

- Čia dar, - pareiškė Rendo valdovas, - mirties nuospren- 
dis žmogui, anksčiau žinomam, kaip Princo Šešėlis. Jis už akių 
kaltinamas išdavęs valstybę; nuosprendis priimtas, remiantis 
įstatymu... Na, tai jau ne mūsų rūpestis. - Hercogas suraukė 
antakius, jo veidas trūkčiojo. Akivaizdžiai šlykštėdamasis, jis 
numetė popierių. 

"Kaip puiku, - pagalvojo Nainomeras, - kad tas žmogus 
susivokė ir dingo. O dabar gaudyk vėją danguje. Beje, neblo- 
gas vaikinas. Ir mandagus, taktiškas". Maršalas nuoširdžiai vy- 
lėsi, jog Piatoroje jaunajam Harlui pasiseks labiau. Kad tik jam 
pakaktų proto nesitrenkti kur nors toliau. Jau dabar jis turėtų 
būti Piatoroje. 

- Ir dar, - tęsė hercogas, - karaliaus laiškas mano dukrai. - 
Jis pakraipė galvą ir vėl susižvalgė su Ukeru. 

Nainomeras delikačiai kostelėjo: 

- Aš įpareigotas palydėti ledi Elosą į karaliaus rūmus, jūsų 
šviesybe. 

Hercogas tylėdamas paėmė įsakymą iš vicemaršalo rankų, 
perskaitė jį ir dar labiau apniuko. 

- Jos motina, žinoma, negavo kvietimo? - pasitikslino Uke- 
ras. 

- Ne, - atrėžė hercogas. - Ji paminėta man adresuotame 
laiške. Tenai išreiškiama viltis, jog hercogienė pasiliks pilyje ir 
pasirūpins buitiniais reikalais. 

Seras Griordžis knarkė ant savo kėdės. Hercogas pasilen- 
kė, pasirausė jo krepšyje ir ištraukė antrą paketą. Šis buvo 
perrištas raudonu kaspinu. 

Ukeras vėl išsiviepė. 

- Manau, paaiškėjus, jog Vindaksas gyvas ir kad jis atsira- 
do, mes būtume gavę kiek kitokius nurodymus, - pasakė her- 
cogas Fonskis. 

- Suprantama, - sutiko senis. 

Abu pažvelgė į Nainomerą, o tas mandagiai jiems nusišyp- 
sojo. 

Hercogas padėjo ant stalo paketą ir atplėšė jį. 

- Dar vienas laiškas jums, gerbiamas lorde. 

Vicemaršalo rankos drebėjo, jis mėgino skaityti, bet raidės 
šokinėjo prieš jo akis. Laiškas išslydo iš rankų. 

- Jūs laikote lapą aukštyn kojomis, - pastebėjo hercogas. - 
Nagi, pažiūrėkime... įsakymas nedelsiant atgabenti žmogų, va- 
dinantį save princu Vindaksu, į rūmus... nesvarbu, kokia jo fi- 
zinė būklė. Taip... Ir mane įsakyta nedelsiant tempti į karaliaus 
rūmus. Labai įdomu. Regis, jūs turėjote galimybę užsitarnauti 
savo apdovanojimą, lorde. Štai kur tikrasis paaiškinimas... 
priedas prie jūsų apdovanojimo. Tik apdovanojimas būtų jums 
įteiktas jau po to, kai atvežtumėte "prekę". 

Nainomeras čiupo taurę ir ištuštino ligi dugno. 

- Man įsakyta atvykti iškart, vos tik gavus įsakymą, - kal- 
bėjo hercogas. - Jokių "pasitaikius galimybei". O apie Elosą nė 
žodžio. Žmogus, kuris skelbiasi esąs princas Vindaksas, skel- 

biamas pavainikiu. Nagi, nagi... - Hercogas pamėlynavo iš 
pykčio. - Tačiau neteisėtas sūnus juk turi turėti motiną. Įdomu, 
ar ką nors žino šito niekšo motina ir kokia jos nuomonė? O 
kas čia? Įsakymas... Leitenantas Harlas skiriamas skrydžių vy- 
riausiuoju vadu! 

Nainomeras neteko žado. 

- O jo nuomonė? Manau, šitas jaunuolis žino savo vertę ir 
tokiais paskyrimais jo nenupirksi. - Hercogo žvilgsnis sustojo 
ant vicemaršalo krūtinės. 

Nainomeras sutriko ir tyliai paslėpė antrojo laipsnio Erelio 
ordiną po munduro apykakle. Kai hercogai blogos nuotaikos, 
jie kartais linkę piktai juokauti. 

Fonas toliau žiūrinėjo įsakymus: 

- O! Paskyrimas - tai dar ne viskas. Seras Hindrinas Har- 
las drauge su žmona paleidžiamas iš kalėjimo. - Jis klausiamai 
pažvelgė į Ukerą. 

- Orolronas minėjo apie jo kilmę, - sušnypštė senis. - Šitas 
žmogus, o gal ir jie abu, žino Ščagerno paslaptį. Naujasis ka- 
ralius nori, kad liudytojai duotų parodymus savo valia. 

Hercogas piktai suraukė antakius. Į Nainomerą jie jau ne- 
kreipė dėmesio, elgėsi taip, tarsi kambaryje būtų vieni. 

- Šitam vikšrui teko kaip reikiant pasiraityti, - pasakė 
Ukeras... Turbūt jis turėjo galvoje savo siuzereną, Džerkadoną 
X, dabartinį Rantoros karalių. 

- Tai jau tikrai. - Hercogas sudėjo dokumentus atgal į pa- 
ketą ir įkišo į krepšį. - Gerai, tegul šitas pienburnis pats tvarko- 
si kaip išmano. Jei princas Vindaksas miręs, visa tai netenka 
prasmės. 

Jis patogiau atsisėdo ir ištiesė ranką prie varinio puodelio 
su pašildytu vynu. 

- Kas dabar, Ukerai? Bėgti į rūmus, kaip tam šunyčiui, pa- 
šauktam šeimininko? Ar paslėpti dukrą, o naujai iškeptą kara- 
lių pasiųsti kuo toliau... Nagi, Ukerai? 

Jie patylėjo, pagalvojo. Nainomeras prisiminė, kad jam įsa- 
kytą lydėti į rūmus Elosą, ir nuo įtampos net sukaito. 

- Orolrono daugiau nebėra, - prabilo Ukeras. - Ar seniai 
jie apie tai sužinojo? 

Kas? 

- Jis nesužinos, - pasakė hercogas. - Vindaksas nežinojo. 
- Parašyti ar pasirodyti asmeniškai ir įspėti jį? 

- Jis nepatikės, - atsakė Ukeras. - Pasikartos tas pats, kas 
buvo Ščagerne 

Kur? Kas tas jis? Apie ką jie kalba? 

Staiga durys atsidarė. Į kambarį įsiveržė Vekas Vonimo- 
ras. Jis duso, žili gaurai styrojo į visas puses, marškiniai išlin- 
dę... kabo ant kelnių. Jis negalėjo kalbėti, tiktai pūškavo ir ro- 
dė pirštu į kažką už savo nugaros. 

Nainomeras akies mirksniu išblaivėjo. 

- Na, kalbėk gi pagaliau, - ragino hercogas. 

- Šešėlis... - išstenėjo Vonimoras. 

Nainomeras išmetė taurę. Jeigu Princo Šešėlis ne Piatoro- 
je... jeigu jis sugrįžo... 

- Jis sugrįžo? - susiraukė Fonas. Vonimoras linktelėjo: 

- Jis viršuje, lizde... nori pasikalbėti su jumis... ir sa maršalu. 

- Tai kvieskite jį čia. - Hercogas užkėlė koją ant kojos, su- 
dėjo ant krūtinės rankas. - Aš neketinu lįsti į lizdą. 

Jėgeris papurtė galvą: 

- Aš jam sakiau, jūsų šviesybe. Jis atsisako. 

- Atvesk jį, atitempk pagaliau. 

- Negaliu... nesiryžtu... - Vekas pagaliau atgavo kvapą ir 
ištarė žodžius, kurių Nainomeras labiausiai bijojo. - Jis tvirtina 
turįs Žinių iš princo Vindakso. 


Pusiaukelėje Nainomeras sulėtino žingsnius: jam šovė į gal- 
vą, jog geriau bus palaukti hercogo ir praleisti jį į priekį... bet 
buvo jau per vėlu. Naujiena žaibo greičiu apskriejo pilį, ir iš vi- 
sų pusių prie lizdo skubėjo žmonės. Maršalas prisivijo herco- 
gienę, augalotą, nedailiai sudėtą, kaip visada, vilkinčią raudo- 
nais drabužiais, išsitaršiusiais žilais plaukais... jis pralenkė Elo- 
są, ta pati rožinė suknelė (kaip ir per pietus), tamsūs jos plaukai 
laisvai krito ant pečių. 

Keliais šuoliais Nainomeras įveikė šimtus laiptelių, šitaip jis 
nešuoliavo net būdamas karo mokyklos kursantu. 

Jei princas Vindaksas gyvas, vadinasi, yra du pretendentai 
į karaliaus sostą... Vienas jų paskelbė kitą nesantuokinuu, tai 
reiškia, jog karalienė kaltinama valstybės išdavimu. O jam įsa- 
kyta surasti Vindaksą ir atgabenti jį į Ramą... ir dar areštuoti 
hercogą Fonskį ir... Pūškuodamas, dusdamas, jis išlėkė į sau- 
lės apšviestą aikštelę, prasiskverbė pro pritilusią minią - ir su- 
stingo, negalėdamas pajudėti iš vietos. Beje, visi kiti irgi atro- 
dė tarsi įbesti. 

Priešais juos tikrai stovėjo Princo Šešėlis. 

Stovėjo tiesiog lizde, už grotelių, ant laktos sienelės, tarp 
paukščių, šalia sidabrinės ledi Elosos erelės... Vicemaršalas ne- 
pastebėjo jokio apsauginio diržo. Be to, norėdamas išlaikyti 
pusiausvyrą, jaunuolis laikėsi už Ledinės Blykstės sparno... o 
erelė tuo tarpu buvo be gobtuvo! 

Nainomerui pasidarė bloga. 

Erelė pasuko galvą ir apžvelgė susirinkusius aikštelėje žmo- 
nes, O į šalia stovintį bejėgį Žmogų ji nekreipė jokio dėmesio. 
Jaunuolis atrodė visai nedidukas greta Ledinės Blykstės, pri- 
menančios galingą bokštą. 

Visas pulkas milžiniškų plėšriųjų paukščių - 1 mažas žmo- 
gutis tarp jų. Nejaugi Ledinė Blykstė iš tiesų be gobtuvo? 

Tai neįtikėtina! Ji jau seniai būtų prarijusi Šešėlį tarsi vabalą. 

- Giedro jums dangaus, vicemaršale, - prabilo Princo Še- 
šėlis. - Matau, turite naują žaisliuką. 

Skubėdamas Nainomeras pamiršo paslėpti ordiną po apy- 
kakle. Jis nesugebėjo išlementi nė vieno žodžio, tik spoksojo į 
neregėtą negirdėtą stebuklą. Už nugaros, nuo laiptų girdėjosi 
kojų trypimas - vis nauji smalsuoliai skubėjo į aikštelę. 

Princo Šešėlis stovėjo tamsioje lizdo pusėje, bet iš viršaus 
saulės spinduliai krito tiesiai ant jo. Skraidymo kostiumas atse- 
giotas, raumeninga krūtinė blizga nuo prakaito, laisvoje rankoje 
jaunuolis laiko šalmą; viena ausis aprišta; veidas randuotas. 
Kažkas naujo atsirado vaikino veide. Žiaurumas, atsargumas 

ar pyktis bjaurojo jį? O gal tai rūsčių išbandymų pėdsakai? Tik 
ne baimė... nors virš jo pakibusi mirtina grėsmė. 

Netgi jei paukštis nenuraus Šešėliui galvos, tereikia plunks- 
nuočiui pajudėti, ir jaunuolis nukris žemyn, kur atsitrenks į ak- 
menis ir prisiplos it blynas. Nainomeras pamėgino įsivaizduoti 
tokį reginį ir sudrebėjo. Ukeras kalbėjo, jog nukritusi iš tokio 
aukščio kažkokia lenta nuskrido vos ne iki paties Alebano... 

Ir Šešėlio skraidymo kostiumas buvo neįprastas. Iš nuga- 
ros kažkas prisegta, o priekyje maskatuoja stori raiščiai. Kam 
šito reikia, svarstė Nainomeras. Nors neturi reikšmės, juk ne- 
trukus erelis vis tiek puls ant narsuolio ir negyvai jį užkapos. 

Hercogas prasiveržė į priekį, tarnai atitempė Ukerą. 

- Išeik! - sušnabždėjo Nainomeras. Rėkti jis nedrįso. - Ar 
tu proto netekai? 

- Jau geriau man pasilikti čia, maršale, - atsakė Princo Še- 
šėlis. - Dėkoju... - Stotinga figūra, vilkinti rudu skraidymo kos- 
tiumu, aiškiai matėsi tamsaus dangaus fone; ją gaubė kažkoks 
nepaprastas švytėjimas. 

- Tu akivaizdžiai pabuvojai Alebane, - pastebėjo Ukeras. 
Senį ant rankų atnešė į lizdą, todėl jis vienintelis iš visų nebuvo 
uždusęs ir kvėpavo ramiai. 

- Akivaizdu, - sutiko Seldas. - Kaip supratau, karalius 
Orolronas mirė. 

Hercogas linktelėjo. Žingsniai pagaliau nutilo. Pilies gyven- 
tojai susispietė už savo šeimininko nugaros. Tyla buvo mirtina, 
atrodė, jog visi prarijo liežuvius. 

- Ji nužudė Karaliaus Šešėlis. 

- Abejotina istorija. Reikėtų ją kruopščiau ištirti, - pareiškė 
Princo Šešėlis. - Telaimina Dievas karalių Vindaksą! 

Mirtina tyla. 

- Man sakė, jog tu atvežei Vindakso laišką, - pagaliau 1šta- 
rė hercogas. 

Seldas galvos mostu parodė į būrelį tarnų: 

- Laiškas pas Tju Roriną. 

Grumas šonu prasispraudė prie hercogo, jis niekaip nega- 

lėjo atitraukti akių nuo Šešėlio. Rankoje jaunuolis laikė ritinėlį. 
Hercogas griebė jį, ištraukė Tju iš rankų. 

- Aptarsime viską akis į akį. Nusileisk ir ateik į mano kabi- 
netą. Saugumą garantuoju. 

Seldas piktai papurtė galvą: 

- Netikiu daugiau jūsų svetingumu, valdove. Perskaitykite 
prašau garsiai šitą dokumentą. Jis skirtas ir vicemaršalui, ir vi- 
siems kitiems taip pat. Jei norite, galiu pacituoti, moku atmintinai. 

Hercogas dvejojo. 

- Puiku. - Jis prabilo garsiau: - Aš perskaitysiu. Bet noriu 
visiems pasakyti, jog nieko nekomentuosiu ir nepasakysiu sa- 
vo nuomonės. Tik perskaitysiu. Visai gali būti, jog laiškas ne- 
tikras, jog tai klastotė. Taigi: 

"Princas Vindaksas, Rantoros paveldėtojas, savo giminai- 
čiui hercogui Fonskiui... ir visiems kitiems, ką tai liečia. Įprasti 
sveikinimo žodžiai... 

Pranešu visiems, jog aš gyvas ir esu patikimose rankose, 
nors rimtai nukentėjau..." - Hercogas nutilo. 

- Skaitykite, valdove, - neatlyžo Princo Šešėlis, - vis tiek 
aš papasakosiu, kas ten toliau parašyta. 

Hercogas žvilgtelėjo į jaunuolį ir tęsė: 

-... "Į mane buvo pasikėsinta, ir aš žinau piktadario vardą. 
Prašau nedelsiant nusiųsti šitą laišką mano didžiai gerbiamiems 
karališkiesiems gimdytojams, kad jie nustotų dėl manęs neri- 
mavę. Taip pat prašau pasirūpinti, kad žudikas būtų nubaustas. 
Aš pasiliksių Alebane, kol galutinai pasveiksiu ir sustiprėsiu, 
kad galėčiau keliauti. Galbūt prireiks ne vieno šimto dienų. Ale- 
bano valdovai pareiškė, jog iš jų pusės nebus jokio spaudimo. 
Jie pažadėjo nereikalauti, kad mano tėvas, o vėliau ir aš pats, 
kaip karaliaus sosto įpėdinis, pripažintume jų maištingos vals- 
tybės statusą. Užantspauduota mano paties ranka, Alebane, 
9253-ją Orolrono XX valdymo dieną. Princas Vindaksas". 

- Telaimina Dievas karalių Vindaksą! - antrą kartą sušuko 
Princo Šešėlis. Ir vėl jam atsakė tyla. 

- Tai dar nieko neįrodo! - šiurkščiai atšovė hercogas ir su- 
lamdė laišką. 

- Pasižiūrėkite, ten princo antspaudas, - prieštaravo Sel- 
das. - Tai akivaizdus įrodymas, jog aš suradau princą - ar bent 
jau jo kūną. Ar ne taip? 

Nainomeras paėmė sulamdytą laišką iš hercogo rankų, iš- 
skleidė jį. 

- Antspaudas tikrai Vindakso, - patvirtino jis. 

- Esu įpareigotas nugabenti žmogų, kurį jūs patys išrinksite, 
į Alebaną. Jam bus suteikta galimybė susitikti su princu Vin- 
daksu, nuo šiolei Rantoros karaliumi, - pasakė Princo Šešėlis. 
- Po keturių dienų liudininkas bus pargabentas atgal gyvas ir 
sveikas. Jis jums patvirtins, jog Vindaksas gyvas, nors pasta- 
ruoju metu sunkiai sega. 

- Kaip jūs ketinate praskristi pro Erelių Bokštą, juk virš jo 
skraido laukinių erelių pulkai? - paklausė Nainomeras. 

- Aš tuo keliu atvykau. Jokių sunkumų nenusimato. Ar jūs 
sutinkate, valdove? 

- Tai vis tas plėšikas Karemenas! - staiga pratrūko Voni- 
moras. - Aš jums sakiau dar Ščagerne... 

- Tylėk! - suriaumojo hercogas. 

- Aš viską žinau apie Ščagerną, valdove, - šyptelėjo Prin- 
co Šešėlis. Tik dabar rūstus jaunuolio veidas kiek sušvelnėjo. 
- Keista, kai seniai pamiršti dalykai staiga įgauna tokią prasme, 
ar ne taip? 

Jis vis taip pat ramiai stovėjo ant sienos, apšviestas saulės, 
o smalsuoliai tarsi pakerėti negalėjo atitraukti nuo jo akių. Re- 
gis, žmonės bijojo net kvėpuoti. Kodėl delsia erelė? Kodėl jo 
nepuola? 

Nainomeras žengė pirmyn: 

- Karaliumi paskelbtas Džerkadonas. Jis išleido įsakymą... 

- Tylėk! - vėl suriko hercogas. 

- Su visa pagarba jums, jūsų šviesybe, - neatlyžo Naino- 
meras. "Įdomu, ko aš čia šitaip išdrąsėjau, - šmėstelėjo mintis 
jo galvoje. - Ar tai išgerto vyno poveikis?" -... su visa pagarba 
jums. Reikalas labai svarbus, jis visus liečia. Gerai... Aš gavau 
potvarkį, jog Vindaksas nuo šiolei nelaikomas sosto įpėdiniu, 
jis praranda tokią teisę... 

- Ir apskritai jis nelaikomas princu, jei aš neklystu, - per- 
traukė jį Seldas. 

Žiūrovai sunerimo, sujudo, ėmė šnabždėtis. 

- Aš taip pat gavau įsakymą atgabenti nurodytą asmenį į 
Ramą, į sostinę. 

- Ką gi, pamėginkite, - iššaukiančiai atrėžė Princo Šešėlis. 

- Taip pat turiu įsakymą, kur nurodoma leitenantą Seldą 
Harlą paskirti skrydžių vadovu. 

Seldas užsiplieskė: 

- Keliauk į Ramą ir sukišk šitą įsakymą naujajam karaliui į 
subinę! 

- Šešėli, - ramiai prabilo hercogas, - ir tai dar ne viskas. 
Karalius Orolronas tavo tėvus uždarė į kalėjimą, o naujasis ka- 
ralius Džerkadonas juos išlaisvino. 

Seldas užsimerkė. Keletą sekundžių jis stovėjo tarsi suak- 
menėjęs. 

- Ar jūs to priežastis, valdove? 

- Nežinau. 

- Užtat žinote, kaip bendrauti su tironu, kuris laiko įkaitais 
jūsų šeimos narius, - karčiai atsiduso Seldas. - Aš dar ne tiek 
išprotėjęs, kad patikėčiau Džerkadono žodžiais. Pažinojau jį 
dar vaikystėje. Jau tada jis buvo mažas niekšelis, o dabar už- 
augo... dabar jis didelis niekšas. Patys žinote, ką apie jį manė 
karalius, tikras jo tėvas. 

Nainomeras suakmenėjo. Valstybės išdavystė! Jo dideny- 
bės įžeidimas! 

- Ukerai! - suriaumojo hercogas. - Tu jam parodei laišką? 

- Parodė, - atsakė už senį pats Princo Šešėlis. - Nieko ne- 
prikiši, karalius Orolronas buvo gudrus. Mokėjo tvarkyti rei- 
kalus. 

Ir čia Ledinė Blykstė vėl pasuko galvą. Žiūrovai aiktelėjo. 
Bet nieko neįvyko. Visi kiti paukščiai išliko neįtikėtinai ramūs. 

Hercogas atsistojo šalia Nainomero: 

- Šešėli, pamirškime asmenines nuoskaudas. Ne tai dabar 
svarbiausia. Pasakei, jog žinai apie Ščagerną. Manau, kad kiti 


171 


apie tai nieko nežino. Aš irgi esu kviečiamas į rūmus ir ketinu jo 
didenybei atskleisti visas šitas paslaptis. Gal tu duosi man šimtą 
dienų, kad galėčiau nuvykti į Ramą ir sugrįžti atgal? Tik paža- 
dėk nieko nekeisti, kol aš sugrįšiu. 

Nainomenui iki skausmo įgriso klausytis kvailų užuominų 
apie kažkokį nelemtą paslaptingą Ščagerną. 

Princo Šešėlis papurtė galvą; 

- Aš nesikišu į politiką, valdove. Ir nesu įgaliotas sudarinėti 
panašius sandorius. Manau, jog per pastarąsias šimtą dienų 
nieko esminio neįvyks. Tai mano asmeninė nuomonė ir ji nieko 
nereiškia. 

- Karalius sužinos... 

- Ką jūs vadinate karaliumi? - tiesiai paklausė Seldas. - Jūs 
esate Rendo valdovas. Ar aš, sugrįžęs į Alebaną, galiu patikinti 
karalių Vindaksą, jog hercogas Fonskis jam ištikimas? Ar jūs 
vis dėlto uzurpatoriaus Džerkadono pusėje? 

Štai kaip, pagalvojo Nainomeras. Taiklus klausimas. Ir jis, 
vice maršalas, taip pat turi apsispręsti. Ir dar nuspręsti už kara- 
liaus karius, esančius pilyje. Jei jo pasirinkimas nesutaps su 
hercogo nuomone, jis atsidurs pilies belangėje dar prieš pasi- 
girstant trims varpų dūžiams. 

- Man reikia laiko pagalvoti, - pasakė hercogas. - Antrą 
kartą siūlau tau pasinaudoti mano svetingumu ir kviečiu užeiti į 
mano namus. 

- O aš antrą kartą atmetu jūsų pasiūlymą, valdove. Spręskite. 

Hercogas išbalo kaip drobė; Nainomeras įtarė, jog 1r jis 
pats atrodė ne ką geriau. Sprendžiant iš Džerkadono įsakymų, 
žinia apie stebuklingą brolio išsigelbėjimą neprivers naujai iš- 
kepto karaliaus atsisakyti sosto. 

- Tu mane kaltini tuo, jog dangstau piktadarį, kuris kėsino- 
si į Vindakso gyvybę? - pagaliau pasakė hercogas Fonskis. - 
Ir tuo pačiu nori, kad aš jam prisiekčiau. Ar jis priims šitą 
priesaiką? 

Dabar sutriko Seldas. 

- Mes nežinojome apie karaliaus mirtį, - neryžtingai prabilo 

jis. - Nors tai nieko nekeičia. Vindaksas įsitikinęs, jog asme- 
niškai jūs nedalyvavote suokalbyje, jis priims jūsų priesaiką. 
Bet žudikas turi būti nubaustas. Čia jau karalius nepermaldau- 
jamas. 

Tik dabar (beje, pernelyg vėlai) Nainomeras suprato, jog 
kalbama apie Elosą. Pirmasis pakilo Aštrusis Nagas, paskui jį 
- princo erelė, o po jos - Ledinė Blykstė. Nei jam, nei arkivys- 
kupui net į galvą neatėjo įtarti Elosą. Juk ji dar visai vaikas. Bet 
galimybę mergiotė turėjo. Princas turbūt pajuto, jog kažkas ne- 
gerai, bet nesuspėjo sustabdyti savo erelės. Ką gi daryti? Ofi- 
cialus tyrimas baigtas... 

Hercogas tylėjo. Jo paniuręs veidas blizgėjo nuo prakaito. 

Pripažinti Džerkadoną? Bet juk Vindaksas paskelbtas ne- 
santuokinių sūnumi? Vadinasi, jis tuo pačiu prisipažįsta esąs 
Vindakso tėvas. Tokiu atveju jis bus apkaltintas išdavyste. Ar 
jam teks stoti prieš savo sūnų? O gal pripažinti Vindaksą? Tada 
jo dukra bus apkaltinta pasikėsinusi nužudyti princą... O tai 
vėlgi išdavystė. Jis pats bus paskelbtas maištininku. O, šventas 
Dieve! Regis, jam teks rinktis tarp sūnaus ir dukters. Jeigu 
Vindaksas ne jo sūnus - o kas tą gali Žinoti, jei ne jis pats? - 
tada vaikinas ir yra tikrasis karalius. O Elosą vis tiek teks pa- 
aukoti. O jeigu vis dėlto sūnus, tada jiedu su karaliene - išda- 
vikai. Ir nesvarbu, kas užims karaliaus sostą, jų vis tiek laukia 
žiauri bausmė. Nainomero galva virte virė. 

- Grįžk pas Vindaksą, - pareiškė hercogas. - Prašyk, kad 
pasigalėtų žudiko. Atvežk jį čia... 

- Ne! - suriko Princo Šešėlis. - Klaupkis ant kelių! Tuojau 
pat! Ir prisiek ištikimybę karaliui Vindaksui VII, antraip sugrįšiu 
į Alebaną ir pasakysiu jam, jog hercogas Fonas išvien su uzur- 
patoriumi Džerkadonu. 

Ir plebėjus drįsta šitaip kalbėti su pirmuoju valstybės ponu? 

- Ir tavo Vindaksas visam laikui liks tremtiniu. 

- Ščagerne sudaryta sutartis daugiau nebegalioja. - Dabar 
Seldas prabilo tyliau: - O jeigu Vindaksas pabandys susigrą- 
žinti jam priklausantį sostą, pasitelkęs respublikos karius? Ar 

suvokiate, kuo tai gresia? Jūs norite sukelti karą? Klaupkitės ir 
tuojau pat prisiekite! 

Greičiau už erelį hercogas šoko į šalį, iš kažkur ištraukė 
lanką, strėles, įtempė templę... Strėlė prašvilpė pro Nainomero 
ausį; vice maršalas net nespėjo suvokti, kas čia dedasi. 

Bet ir Seldas nestovėjo vietoje. Jis nušoko nuo sienos - tie- 
siai į bedugnę! - ir dingo, strėlė jo nepalietė. 

Susirinkusieji aikštelėje visi vienu balsu aiktelėjo. 

Paskui Seldą tarsi kulka Ledinė Blykstė taip pat nėrė že- 
myn. Nainomeras net nepastebėjo, jog erelė nepririšta. Elosa 
susp1g0. 

Bet Šešėlis? Nainomeras pamėgino įsivaizduoti baisų kriti- 
mą... subjaurotą vaikino kūną. Jo kojos sulinko, ir skrandis iš- 
pylė didžiąją dalį išgerto puikaus pašildyto vyno. Atsigavęs, jis 
pamatė žmones bėgančius prie laiptų; kai kurie rėkavo; kiti sku- 
bėjo uždėti paukščiams gobtuvus ir įlįsti į narvą, kad pamatytų 
tamsoje už sienos gulinti Seldo kūną. 

- Taigi, Šešėliui galas, - garsiai pasakė vicemaršalas. - Pa- 
aiškėjo, jog jis beprotis. Ir jo žodžiai niekam verti. Juk princas 
Vindaksas žuvo. 

- Ne, - išgirdo Nainomeras už nugaros Ukero balsą, - jis 
ne beprotis. Jis pabuvojo Alebane. Ir jam ne galas. Anaiptol. 
Viskas tik prasideda. - Senis minutę patylėjo ir pridūrė: - O 
štai mums, turbūt tikrai galas. 

"Mes gavome ko nusipelnę!" 


Rilas Karemenas 


Atvykęs į Alebaną, jau kitą dieną Princo Šešėlis drauge su 
Karemenu nuskrido į Femį susitikti su princu Vindaksu. 

Karemenas buvo įspėjęs Seldą, bet žodžiai buvo bejėgiai. 
Argi galima žodžiais apsakyti, kokius jausmus sukelia pūvantis 
gyvas kūnas ar perduoti, kaip negalėdamas ištverti fizinių kan- 
čių Jaunas žmogus kraustosi iš proto? Princo veidas po tvars- 
čiais atrodė visiškai plokščias: teko nupjauti nosį, nes ji buvo 
nušalusi. Pikta likimo ironija! Dabar Vindaksas nebuvo pana- 
šus į Fonskį... jis apskritai nebuvo panašus į žmogų. 

Ir dar vienas likimo pokštas. Riešų vietoje kabėjo apgailė- 
tinos bigės, bet toliau... iki peties rankos nebuvo sužalotos. 
Kojų pėdos 1r visi pirštai išliko, bet nuo klubų iki pėdų kojos 
buvo paralyžiuotos. "Dangaus liga", - tai pirmiausia kraujo liga, 
- pasakė Karemenas, remdamasis senoviniais šaltiniais. Kaž- 
kurią akimirką pakvaišusi Vėtrų Tramdytoja nusileido beveik 
iki pat dykumos, į "raudoną orą". Po to turbūt vėl pakilo aukš- 
tyn. Ereliai nesunkiai pakelia tokias slėgio permainas... ereliai, 
bet tik ne žmonės. Femyje, kur buvo atgabentas princas, labai 
palankus klimatas, bet buvo jau per vėlu. 

Gydytojai turėjo vilčių, jog pacientas išgyvens, nors tiksliai 
tvirtinti to negalėjo. 

Tylomis žiūrėdamas į bejėgį ryšulį gulintį ant lovos, Princo 
Šešėlis meldė Dievą atsiųsti jam mirtį. Ukeras, palyginus su 
princu, tikras laimės kūdikis. 

Bet pareigos jausmas privertė Seldą pašaukti princą vardu. 
Jo akys - sutvarstytame veide jų vietoje matėsi tik plyšeliai - 
staiga atsimerkė. Pirmą sekundę jos atrodė tuščios, jokių nuo- 
vokos ar proto požymių. Po to lūpos sujudėjo - kažkas pana- 
šaus į šypseną. 

- Žinojau, kad tu ateisi, - tyliai sušnabždėjo Vindaksas. 

Seldo akis aptemdė ašaros, ir jis daugiau nematė kraupių 
detalių. 

Karemenas netrukus nutraukė susitikimą, ir jie išvyko. Ke- 
lionės metu senis dažnokai nusileisdavo šalia vienišų kaimo na- 
melių paplepėti su bičiuliais. Princo Šešėlis buvo supažindintas 
su daugybe jo draugų, ir visi jie siūlė jaunuoliui maistą bei pa- 
stogę, visi noriai kalbėjo apie prabėgusius laikus. Karemenas 
tikino jaunuolį, jog šitie sustojimai - ne tik noras pabendrauti. 
Jie naudingi sveikatai. Senovinės knygos moko, jog kilti aukš- 
tyn reikia palaipsniui. Bet Seldas jautėsi prislėgtas, sukrėstas, 
jo niekas nedomino. 

Šita laisva kaimietiška tautelė miego laiko nežymėjo trimis 
varpo dūžiais... 

Galiausiai jie pasiekė namus ir susėdo verandoje pailsėti. 
Karemenas vėl įsitaisė supamajame krėsle, o Seldas griuvo ant 
kušetės. Laikas vis tiek bėgo, nors jo tėkmės šitie žmonės nie- 
kaip nežymėjo. Jaunuolis jautė, jog maudžia visą kūną, tai buvo 
ženklas, kad metas miegoti. Tik ar pavyks jam užmigti? Da- 
bar... ar apskritai kada nors? 

Iš priebučio atsivėrė nuostabus vaizdas į laukus ir į vaisme- 
džių sodą, tačiau Seldo akyse stovėjo kraupus reginys - su- 
tvarstyta neatpažįstama galva, beprotiškas žvilgsnis... 

Karemenas trumpam išėjo ir sugrįžo nešinas keliais moli- 
niais ąsočiais ir dviem puodeliais: 

- Mes čia gaminame puikų sidrą. 

- Dabar tikrai nepakenktų ko nors išgerti, - sumurmėjo 
jaunuolis. 

- Apie tai ir kalbu, - šyptelėjo senis. 

Jiedu sėdėjo, gurkšnojo sidrą ir kalbėjosi. Karemenas pa- 
sakojo visokius nebūtus dalykus, bet, pagražinti jo firminiais 
juokeliais, pasakojimai kažkodėl atrodė gana tikroviški. Princo 
Šešėlis ištuštino tris puodelius. Pokalbis pakrypo link politikos 
ir mėginimo nužudyti princą Vindaksą. Erelių Bokštas jau ne- 
buvo kažkas tokio uždrausto, apie ką negalima net užsiminti, 0 
košmariškas reginys po truputį blanko... 

- Kada princas gimė? - paklausė Karemenas. 

- O kas? - sukluso Seldas. 

Įžvalgios akys raukšlių išvagotame veide sutriko, sumirksė- 
jo; senis suprato, jog Princo Šešėlis ne toks jau ir girtas. 

- Tiesiog smalsu. Jis labai panašus į hercogą Fonskį. 

- Buvo panašus! - sutiko Seldas. - Bet hercogas tvirtina, 
j0g judu niekada nebuvote susitikę. 

- Vadinasi, vienas iš mūsų meluoja, - atsiliepė Karemenas. 
- Gali galvoti, jog melagis esu aš. Taip saugiau. Orolronas tik- 
riausiai pastebėjo panašumą. Kodėl jis neatsisakė Vindakso? 
Tai karaliams nebūdinga. 

- Jis niekada nebuvo susitikęs su hercogu, - pasakė Seldas 
ir Čia pat suabejojo: 0 jeigu tai irgi melas. Jau vien tas keistas 
laiškas, kurį jam parodė Ukeras... 

Karemenas nusišypsojo: 

- Aš keletą dienų praleidau jų draugijoje. Jų abiejų. Su- 
prantu, kad tau labiau norisi tikėti savo karaliumi, todėl vadink 
mane senu melagiu. Neįsižeisiu. 

Karaliaus susitikimas su maištininkų? Seldas mėgino susi- 
grąžinti gebėjimą mąstyti. Žinoma, tai buvo paslaptis, apie tai 
niekas neskelbė. Keista, bet šitas nuskurdęs senis kėlė jam kur 
kas didesnį pasitikėjimą, negu karalius Orolronas ar hercogas 
Fonskis. 

- Kur? Najner Fone ar Rende? 

Karemenas palingavo galvą ir ištiesė ranką į ąsotį. 

- Rendže, Ščagerno miestelyje. 

- Žinau, - pasakė Seldas. - Tai vienas iš karaliaus dvarų. Jis 
tenai vykdavo medžioti, kol dar nebuvo atsisakęs skraidyti. 

- Teisingai, - sutiko Karemenas. Kurį laiką juodu tylėdami 
žvelgė į kalnus, kiekvienas laukdamas, kad jo pašnekovas pra- 
biltų pirmas. 

- Ar karalienė taip pat tenai buvo? - galiausiai paklausė 
Seldas. 

Karemenas prisimerkė: 

„ „Ne. Mudu panašūs į senų liežuvautojų porelę, drauguži 
Sešėli. 

Seldas nusišypsojo, po to surimtėjo ir pasakė: 

- Vindakso duomenimis, hercogas negali būti jo tėvas. 
Princas gimė 1374-tąją dieną. 

Jaunuolis susimąstė, pritilo. Karemenas nutraukė jo svajo- 
nes: 

- Niekam kitam to nepasakyčiau, bet tu pelnei Vindakso 
pasitikėjimą, todėl ir aš tavimi pasitikiu. Tokia galimybė tikrai 
buvo - maždaug 1170-tąją dieną. 

Vadinasi, čia, tolimame sunkiai pasiekiamame Alebane, 
rastas mįslės įminimas. 

Karemenas atsiduso: 

- Tai mano klaida, nors turiu šiokį tokį pasiteisinimą. 

- Vadinasi, Ščagerne karalienė Mejala išdavė savo vyrą ir 
valdovą? 

- Ne visai ten. Netoli Ščagerno. Nors aš to nepavadinčiau 
išdavyste, bičiuli Šešėli. Aš romantikas, bent jau tada tikrai 
toks buvau. Tragiška istorija... tragiška pora. Jis kilmingas, ji 
karališko kraujo. Jis gražuolis, ji neapsakomai žavi. Jiedu my- 
lėjo vienas kitą taip, kaip žmonės retai kada myli... Taip gali 
mylėti tiktai ereliai. O likimas jiems padovanojo vos keletą pa- 
laimingų valandų, ir po to amžiams išskyrė. 

Buvo rengiamas oficialus politinis susitikimas. Ką tik mirė 
Mejalos tėvas, ji pretendavo į Alebanos sostą, todėl papra- 
šiau, kad jai leistų skristi su mumis. Orolronas atsisakė - jis jos 
vyras ir siuzerenas, todėl sakėsi pats pakalbėsiąs Žmonos var- 
du. Aš neprieštaravau. Ir štai baigėsi derybos. Ryte mes keti- 
nome patraukti kiekvienas savo keliu. Bet hercogas Fonas pa- 
sivedė mane į šalį ir pasakė, jog viskas parengta mūsų susitiki- 
mui su karaliene. Pasakiau, kad dabar tai neturi prasmės, bet 
jis atkakliai laikėsi savo, ir tada aš viską supratau. Patikėk, pilni 
namai apsaugininkų, bet jiems labiausiai rūpėjo paukščiai bei 
arklidės. Mudu su hercogu sėdome ant dviračių ir nuvažiavome 
į gretimą dvarą. 

Seldas taip spaudė puodelio rankeną, kad net krumpliai pa- 
balo, rūkas galvoje išsisklaidė, girtumo nė pėdsako nebeliko. 

- Ten buvo tik šeimininkas, daugiau nieko. - Karemenas 
minutę patylėjo, sėdėjo įsmeigęs žvilgsnį į tuštumą. - Nė vieno 
tarno. Karalienė kalbėjosi su manim, patvirtino mūsų susitari- 
mą, O pati neatitraukė akių nuo Alvo. Šeimininkas mandagiai 
pasiūlė man apžiūrėti dvarą. Mes kiek pasivaikščiojome, aš 
pasakiau jaučiąsis pavargęs ir turįs skubiai grįžti į Ščagerną, nes 
reikia prieš kelionę pailsėti... Sugrįžau. Mes visi miegojome iki 
ryto, o kai atsibudome, hercogas jau buvo irgi parvykęs... Vė- 
liau, po kelerių metų pamatęs princą, aš iškart pamaniau - pra- 
žiūrėjau. Keista. O gal aš tyčia pakišau karaliui Orolronui tokią 
kiaulę. 

- Ir koks tai dvaras? 

- O, tai nuostabus kampelis, - atsiduso Karemenas. - Se- 
novinė, puiki pilis, kurios savininkai nusigyvenusi giminė. Girai- 
tė, priešais namą nedidelis ežerėlis... smailūs stogai, lauko gė- 
lės... Idilija. Apie tokias senovinėse knygose rašoma. Ne, tai 
nebuvo nei išdavystė, nei ištikimybės sulaužymas... Tai buvo 
meilė. O meilei nereikalingi pateisinimai. 

"Jo kilmė tiesiogiai susieta su šituo reikalu", - rašė karalius. 
Vadinasi, Orolronas žino. Jis leido Fonskiui tą suprasti. Ir dar 
ta užuomina apie hercogo pareigą... 

- Tenai dar buvo karvelidė ir kieme rožių krūmas, ar ne 
taip? - paklausė Seldas. - Ir ant stogo burkavo balandžiai? 

Karemenas pažvelgė į jaunuolį. Jo veidu ritosi ašaros. 

- Tu pažįsti tą vietą? 

- Tai Hiando Kipas. Aš irgi buvau tenai pradėtas. 


Potrui, jaunesniajam Karemeno anūkui, neseniai sukako 
trys tūkstančiai dienų. Berniūkštis lakstė tik su vienomis trum- 
pikėmis, įdegęs saulėje, išblukę plaukai sruogomis styrojo į vi- 
sas puses - tikra senelio ševeliūros parodija. Ištisas dienas nė 
akimirkai nesustodamas tarsi erelis nardė aplink namus, ir nuo- 
lat skambėjo jo linksmas įžūlus juokas. 

Karemenas sakė, jog berniūkštis neblogai supranta paukš- 
čių kalbą. Pamaitinęs Seldą ir leidęs jam pailsėti, senis pasodi- 

no svečią ant žolės po medžiu ir pakvietė anūką. Prasidėjo pir- 
moji pamoka. 

- Na! - Potras atsisėdo šalia, sukryžiavo kojas. - Vadinasi, 
šitaip. Turbūt pastebėjai, jog erelių skiauterės aštuonkampės. 
Ar ne taip? - Jis pakėlė virš galvos plonas rankas ir pavaizdavo 
erelio skiauterę. 

- Tikrai. 

- Klausyk, ar tu kartais fleita negroji? - paklausė berniūkštis. 

- Lyg ir ne. 

- Gaila. Kartą mokiau vieną fleitininką, jis labai greitai viską 
suvokė, tiesiog akies mirksniu. - Vaikinukas be paliovos čiauš- 
kėjo... tarsi paukštis. - Na, kiekviena skiauterės ataugėlė gali 
palinkti į dešinę, į kairę arba išsitiesti. Štai taip... Ar sutinki? Ir 
mes tą galime. Paukščiai, žinoma, turi daug kitų ženklų, niuansų, 
na... jie mėgsta paerzinti, pajuokauti. Kai kuriuos iš jų aš su- 
prantu, bet ne visus. 

Mūsų pirštai atgal nelinksta... Gerai, i1mkime ir pamėginki- 
me. Į kairę, tiesiai, stipriai į dešinę. Fu, koks tu nelankstus, 
pirštai tarsi mediniai. Ir taip, aštuonios ataugėlės vienam žo- 
džiui, vienskiemeniam. Šitaip, reiškia "snapas". - Ir Potras pa- 
rodė, kaip reikia teisingai sudėlioti pirštus. 

Princo Šešėlis mintyse nusikeikė ir pamėgino pakartoti vai- 
kino judesius. 

- Paukščiai, suprantama, šitiek nelaiko skiauterės vienoje 
padėtyje, jie judina dantukus... greitai, greitai. Nespėja vieno 
žodžio pabaigti, jau kitą pradeda. Kai nori ko nors paklausti, 
pirmiausia tolimesnes ataugėles judina, o po to jau priekines. 
Tai buvo apie vienskiemenius žodžius. Gerai, važiuojam toliau... 
"Vanduo" pas juos iš trijų skiemenų. Taip, taip ir šitaip. 

- Nespėju kartu su tavim. 

- Bet juk aš ir taip labai lėtai! - nervinosi Potras. - Jiems 1r- 
gi tenka prie mūsų prisitaikyti... lėčiau kalbėti. Tavo Aštrųjį Na- 
gą net mano senelis sunkiai supranta. Nieko, nesijaudink, iš- 
moksi. Bet eidamas čia senelis tikriausiai kalbėjosi su laukiniais 
ereliais. O tu turbūt jų net nepastebėjai. Per minutę, kitą jis 

spėjo papasakoti ereliams, kas jis toks ir kas tu, iš kur jūs ir 
kur keliaujate... O ereliai papasakojo jam apie savo gyvenimą 
nuo pat kiaušinio iki šios dienos. Per vieną minutę paukščiai 
gali tiek pripasakoti, kad mums net dienos nepakaktų. Žinoma, 
jei patys to panorės. Bet labiausiai jie mėgsta dainuoti. Suku- 
ria eiles, poemas. Ilgas, svajingas... Ištisomis paromis gali gie- 
doti štai, pavyzdžiui, apie tą kalną, koks jis gražus, aukštas, 
paslaptingas. Kartais taip užsiplepa, oi, oi, oi! 

Seldo rankos jau visai nutirpo. 

- Sudėk abi rankas. Du pirštai tiesiai: tai Ba. Sulenk pir- 
mąjį pirštą - Bė. Dar sulenk - Bo. Dabar pirmąjį ištiesk, o an- 
trą sulenk - Na. Iš viso devyni: Ba, Bė, Bo... Na, Nė, No... 
Sa, Sė, So. Štai žiūrėk, "snapas"... ne, ne taip, aš juk rodžiau. 
"Snapas" - saneNEco! 

Aštuoni pirštai drauge - keturi skiemenys, ar ne taip? Ir 
devyni būdai juos sudėlioti. 

- Kodėl? Kodėl šitas ženklas reiškia Bo? 

Potras nekantriai gūžtelėjo pečiais.: 

- Žmonės įsimena garsus, o ne gestus; ne ženklus. Taip sa- 
ko senelis, jis visą šitą ir sugalvojo. SaneNEco lengviau įsiminti, 
nei šitokią abrakadabrą. Iš pradžių išmoksti garsus, po to žen- 
klus; arba stebi pirštus, seki, ką jie daro, ir įsimeni garsus bei 
reikšmes. Ar atsiminsi, kaip "vanduo"? BoboNEsa - beseCEna 
- sosoNAbo. 

- O gal geriau iškart pradėk erelius mokyti skaityti? - įgėlė 
Princo Šešėlis. 

Potras skėstelėjo rankomis: 

- Ar tunori mokytis, ar ne? 

- Taip, noriu, atleisk. 

- Tai nekvailiok. Perskaityti tai jie perskaitys, bet nesuge- 
bės parašyti atsakymo. Klausyk toliau: Ba, Bė, Bo... Na, Nė, 
No... Sa, Sė; So. 

- Ba, Bė, Bo... Na, Nė... Se, Sa... - painiojos1 Seldas. 

- Ne, ne taip. Ba, Bė, Bo... Na, Nė, No... Sa, Sė, So. 

Po kokių penkių minučių Potras pašoko. 

- Pirmam kartui pakaks, antraip visai susipainiosi. Išmok 
garsus bei figūras, o rytoj imsimės žodžių. Ir mankštink pirštus, 
taviškiai tikrai visai nelankstūs. Blogiau nebūna. Bent man tik- 
rai tokių neteko matyti. Iki! 

Jis iškėlė galvą, pamojavo kažkam ranka, nubėgo prie lak- 
tos, užsiropštė ant sienos. Dar sekundė - ir ore šmėstelėjo milži- 
niškas sparnuotas šešėlis, o berniukas dingo. Seldas jau ketino 
šauktis pagalbos, bet staiga ore pasirodė paukštis. Jis ramiai 
nardė dangaus platybėse, o ant jo letenos, tvirtai į ją įsikibęs, sė- 
dėjo Potras, tabaluodamas plonytėmis it degtukai kojytėmis. 
Netrukus erelis su mažuoju savo bičiuliu išnyko iš akiračio. 


Nė vienas svarbus įvykis Alebane neapseidavo be šito ne- 
diduko, raukšlėto senuko. Buvęs valstietis, buvęs dvasininkas, 
Karemenas tapo visos šalies dvasišku tėvu. Visi skubėjo pas jį 
patarimo. Ateidavo politikai, dvasininkai, kaimynai... atskrisda- 
vo paukščiai. Jis neturėjo titulo, oficialiai neužėmė jokio posto, 
bet be jo nė vienas svarbus klausimas nebuvo sprendžiamas. 
Rami, supratinga senio šypsena visus drąsino. Ukeras jį pava- 
dino grubiu, šaltakraujišku, o šitas žmogus pažinojo Kareme- 
ną kur kas geriau, negu pats norėjo pripažinti. 

Bet tereikėjo prabilti apie paukščius... 

Pirmą kartą Princo Šešėliui teko dalyvauti tokiame spek- 
taklyje tryliktą viešnagės Alebane dieną. Jiedu su Karemenu 
sėdėjo verandoje. Su jais buvo keletas vietos gyventojų. 
Gurkšnojo sidrą ir aptarinėjo Seldo kelionę į Najner Foną. Bu- 
vo nuspręsta, jog du vyresnieji Karemeno sūnus skris drauge 
su Seldu ir bus vertėjai, nes kol kas Princo Šešėlis dar prastai 
įsisavino paukščių kalbą. Išlaisvinti Ledinę Blykstę - visai ne- 
sunki užduotis. Jie pasislėps kalnuose ir palauks, kol ereliai 
praneš, jog lizduose nėra žmonių. Tada atskris ir pasiims gra- 
žuolę Ledinę Blykstę su savimi - erelė bus iš anksto įspėta. 

Sunkiau bus perduoti Vindakso laišką. Jeigu jis pateks į 
Ukero, Elosos ar į paties hercogo Fonskio rankas - galų nerasi. 
Nainomeras nenuslėps princo laiško, grafienė taip pat, bet, vi- 

sai tikėtina, kad jų apskritai jau nėra pilyje, o ir nuo nelaimingo 
atsitikimo niekas nėra apdraustas. Princo Šešėlis turi elgtis 
taip, kad kuo daugiau Žmonių sužinotų, jog princas Vindaksas 
sėkmingai išsigelbėjo. Vadinasi, reikia atkreipti į save dėmesį. 
O atkreipti dėmesį - tai reiškia rizikuoti. 

Karemenas pasiūlė tokį variantą: tegul Princo Šešėlis užlipa 
ant laktos ir atsistoja greta Ledinės Blykstės. Bus taip įspūdin- 
ga! Tuo tarpu Aštrusis Nagas palauks apačioje, į viršų kylan- 
čiame oro sraute. Jeigu atsitiks taip, kad Seldui teks skubiai 
palikti lizdą, tada erelis ore jį pagaus. 

Princo Šešėlis mėšlungiškai gurktelėjo. 

- O erelis supras, kas čia vyksta, juo galima pasikliauti? - 
baukščiai išlemeno jis. 

Ir čia įsiliepsnojo tikra audra. Tylusis senukas virto ugningu 
pranašu. Jis žingsniais matavo verandą pirmyn ir atgal, o jo pikti 
žodžiai liejosi nenutrūkstamu srautu. Visų susirinkusiųjų veidai 
bylojo, kad jiems tai ne naujiena. Jiems, bet ne Seldui... Jau- 
nuolis pirmą kartą gyvenime girdėjo oratorių, savo iškalba pra- 
nokusį ir nuvertusį nuo sosto ne vieną Alebano karalių. 

- Ar supras?! Jie ne kvailesni už žmones. Jie protingesni, 
nepalyginamai gudresni. Nustok juos laikęs gyvūnais! Jie - pro- 
tingos būtybės, tokie pat protingi, kaip ir mes. 

Tai jų pasaulis. Jų, o ne mūsų. Atverk akis - jie šitam pa- 
sauliui, šitam gyvenimui sukurti, o mes ne. Juk anksčiau ereliai 
čia valdė ir buvo laimingi, kol nepasirodė žmonės. 

Sparnuočiai nesuprato, o ir negalėjo suprasti. Mes pradė- 
jome medžioti jų grobį, ištraukėme kąsnį jiems iš burnos. Ere- 
liai dosnūs. Iš pradžių jie net neprieštaravo, nes nuostolis nebu- 
vo didelis. Bet Žmonės apsitvėrė tvoromis, apsėjo laukus, ir 
erelių medžiojami paukščiai bei žvėrys nustojo veistis tose vie- 
tose. Žmonės pradėjo veisti ir auginti naminius gyvūnus. Kaip 
paukščiai galėjo suprasti, jog tai svetima nuosavybė? Jie nieka- 
da nežinojo kitokios nuosavybės. Jie nesuvokė, jog negalima 
medžioti šitų naujų Žvėrių. Juk žmonių jie nesuprato. O žmonės 
taip pat nemokėjo skaityti sparnuočių minčių, skiauterių dantu- 

kai jiems neatvėrė erelių paslapčių. Kalti, žinoma, mes. Ereliai 
neturi klausos. O mes turime ir klausą, ir regėjimo organus. 
Taip paukščiai ir žmonės tapo priešai. 

Po to žmonės pastebėjo, jog, uždėjus gobtuvą, erelis tam- 
pa bejėgis ir nekelia pavojaus. Kaip mes supratome? Turbūt 
perskaitėme senose knygose, o gal sužinojome laimingo atsitik- 
tinumo dėka. 

Jie laisvai sklandė virš savo pasaulio... Ar tu Žinai, jog erelis 
gali keletą dienų išbūti ore, nenusileidęs ant žemės? Patelės ir 
patinai, visi kartu giedojo džiaugsmingas giesmes. Taip, paukš- 
čiams daug kas nepasiekiama, neprieinama. Juk nepasikalbė- 
Si su jais apie nelaimingą meilę, apie būsto tvarkymą, muziką, 
apie kulinariją ar vis didėjančius mokesčius. Jie įsitikinę, kad 
mūsų galvose pernelyg daug visokio mėšlo. Bet tu paklausytum 
jų minčių apie grožį, apie filosofiją, garbę, pareigą, ištikimybę, 
logiką, apie gyvenimo džiaugsmą! Mes žinome vieną žodį "vė- 
jas", o ereliai jam apibūdinti turi galybę įvairiausių žodžių - jie 
žino vėjo skonį, žaidžia su juo, šoka jame, naudojasi juo įvai- 
riose sudėtingose situacijose. Jie - oro dvasios, 0 mes juos pri- 
kaustėme prie žemės! 

Laikas ereliui visai ne tai, kas žmogui. Jie kur kas veržlesni 
už mus ir kur kas lėtesni. Tavo Aštrusis Nagas ir Ledinė 
Blykstė iš pirmo žvilgsnio pamilo vienas kitą. Jiems pakako 
keleto minučių, tačiau jiedu bus drauge ir tada, kai tavo anūkai 
vaikščios lazdele pasiramsčiuodami. Bet kokią informaciją ere- 
liai perduoda šimtą kartų greičiau, negu mes. Vieną medžiok- 
lę gali aptarinėti keletą dienų... Jie skaičiuoja tik iki aštuonių - 
toks erelio skiauterės ataugėlių skaičius. Kiekvienas paukštis 
svajoja turėti aštuonis provaikaičius - ne daugiau ir ne mažiau. 
Bet jiems prieinamos tokios matematinės subtilybės, toks laiko 
bei erdvės suvokimas, kokio mes niekada nesugebėsime pa- 
siekti. 

O mes drįstame uždėti jiems gobtuvus, apakinti juos! Paim- 
tas į nelaisvę paukštis praranda savitumą, jis tampa apgailėtinu 

savo šeimininko vergu, daro tai, kas jam įsakoma. Netgi su ka- 
liniais belangėse mes elgiamės ne taip Žiauriai ir negailestingai. 

Poravimasis jiems - šventas dalykas, tuo tarpu žmonės už- 
daro drauge patiną ir patelę, primeta ereliams savo pasirinki- 
mą. Maitiname juos visokiu šlamštu, kišame skatinančias prie- 
mones, verčiame poruotis. O juk seksas ereliams nėra reikš- 
mingas, jiems tai tik dauginimosi būdas. Panašiai kaip mums 
namo statyba. Tačiau ši operacija labai intymi, reikalaujanti at- 
siribojimo nuo kitų. O žmonės atima 1š jų šitą galimybę. Todėl 
paukščių akimis mes atrodome bepročiai, laukiniai! 

Trumpiau tariant, žmonės su ereliais elgiasi kaip su gyvu- 
liais, paverčia juos savo tarnais, vergais. 

Duslus Karemeno balsas virto beveik riksmu: 

- Ir mes nubausti - mes patys tapome vergais! 

Patys vikriausi ir narsiausi žmonės išmoko skraidyti ant 
erelių. Jie mus gynė nuo laukinių paukščių. Žmonės jiems atsi- 
lygino: maitino, suteikė pastogę, rūpinosi jais. 

Iš pradžių tai buvo teisinga. Ir tik tiek. Bet mokestis vis 
augo, didėjo, skrajūnai vis labiau ėmė vadovavimą į savo ran- 
kas. Gynėjai tapo vedliais, o vedliai - lordais. Žmonėms bū- 
dingas valdžios troškimas. Paukščių šituo neapkaltinsi. 

Mes leidome raiteliams pavergti paukščius, netgi skatinome 
juos. Skrajūnai tą 1r padarė. 

Velniai rautų, mes gavome ko nusipelnę! 

Motina - geriausias jaunuolio draugas. 


Sena patarlė 


Džerkadonas paliko Karaliaus Šešėlį su apsaugininkais už 
durų, o pats išėjo į terasą pas motiną. Per pastarąsias dienas 
Mejala pasikeitė. Ji susigūžė ir atrodė dar mažesnė bei trapes- 
nė, negu buvo anksčiau; plaukai visai pražilo, veidas atrodė iš- 
džiūvęs, raukšlėtas. Ji sėdėjo, įsmeigusi akis į parką, bet vargu 
ar matė gamtos grožį. 

- Giedro tau dangaus, motuše, - pasisveikino Džerkadonas 
ir pasiėmė sau kėdę. 

Ji atsisuko, pažvelgė į popieriaus ryšulėlį sūnaus rankoje: 

- Tau taip pat, sūneli. 

- Vis nuobodžiaujate, motuše? Susirastumėte kokį nors už- 
siėmimą, pavyzdžiui, galite ką nors siūti. Arba paskaityti kny- 
gą. Nėra ko sėdėti ir nieko neveikti, nuo to tik blogiau. 

- Turbūt paprašysiu, kad mane mokytų anatomijos, - tyliai 
sušnabždėjo Mejala, nusisuko ir vėl įsmeigė akis į tuštumą. 

Džerkadonas neparodė susierzinimo. Jis patogiau įsitaisė. 

- Atėjau kai ko jūsų paprašyti. 

- Kas dar? Aš nieko nepriimu. 

Taip, turbūt teks apsišarvuoti geležine kantrybe. 

- Motuše, rodykite man deramą pagarbą, ir jūsų negalavi- 
mai kaipmat išnyks. 

Karalienė tylėjo. 

Džerkadonas atsiduso: 

- Noriu, kad man papasakotumėte apie Ščagerną. 

Ji suvirpėjo, akys pradėjo neramiai bėgioti. 

- Aš ten niekada nebuvau. 

- Taip, jūs tuo metu buvote Kolinore. 

Mejala susiraukė, papurtė galvą: 

- Tavo tėvas užliejo krauju visą šalį, kad tik išsaugotų šitą 
paslaptį. Pasiklausk ko nors kito. 

Džerkadonas gūžtelėjo pečiais: 

- Aš turiu Žinių 1š Vindakso. 

- Ką?! Kokių žinių? 

- Pirmiau papasakokite man apie Ščagerną. 

Mejala paniekinamai perkreipė lūpas: 

- Gerai, papasakosiu, ką žinau. Kada tu gavai Žinią iš Vin- 
dakso? 

- Prieš porą dienų. Jis gyvas. 

Karalienė užsidengė veidą rankomis ir tyliai mintyse padė- 
kojo Dievui. 

- Turbūt gyvas. Gavau paties Vindakso padiktuotą laišką ir 
su jo antspaudu. Vadinasi, bent jau jo kūną tikrai kažkas sura- 
do. Fonas sako, jog laiškas tikras. Štai, paskaitykite. 

- Tu perskaityk. 

Džerkadonas pakluso. Mejala ilgai sėdėjo nejudėdama, po 
to paklausė: 

- Ir kas gi tos nelaimės kaltininkas? 

Džerkadonas įdėmiai pažvelgė į motiną: 

- Nainomeras vis dar įsitikinęs, jog įvyko nelaimingas atsi- 
tikimas. Bet jei tai tikrai pasikėsinimas nužudyti, kalta hercogo 
duktė Elosa. 

Karalienė pradėjo raudoti. Džerkadonas nekantriai muistė- 
si ant kėdės, laukė. 

Mejala ranka nusišluostė akis: 

- Vadinasi, tu dabar iš karaliaus tapsi regentu? 

Džerkadonui nesinorėjo jos erzinti, bet jis nesusitvardė ir 
nusikvatojo: 

- Motuše! Juk pažįsti mane. Fonas skrenda čia visu greičiu, 
net plunksnos liepsnoja. Jaudinasi dėl maištininkų ir dėl Ščager- 
no. Neketinu viešai paskelbti žinios apie mano brangiausią ne- 
tikrą broliuką, kol mes čia savo akimis nepamatysime hercogo 
Fonskio fizionomijos. Tai bus iškalbingiau už bet kokius argu- 
mentus. 

Mejala sutriko, išsigando: 

- Jei tu laikai savo brolį nesantuokinių sūnumi, vadinasi, ma- 
nęs laukia Orolrono Šešėlio likimas? 

- Tikrai ne, motuše. Tai neįmanoma, - linksmai paneigė 
Džerkadonas. - Tu to neištvertum. O jis koks! Tikras šaunuo- 
lis! Teisingai sakoma, jog negalima apie Žmogų spręsti pagal jo 
išvaizdą. Kas galėjo pagalvoti, jog baronas toks stiprus. Jis tie- 
siog geležinis. Patyriau tokį malonumą. - Daug žadantis jaunuo- 
lis patapšnojo karalienei per petį. - Motuše, žinau, jog turiu 
trūkumų. Bet pridėjus ranką prie širdies tenka pripažinti, jog 
esu pirmasis Rantoros karalius, užėmęs sostą beveik be kraujo 
ir be aukų. Beveik. Taip, kai kas iš mano draugužių išgėrę kar- 
tais paleidžia į darbą kumščius ar apskritai bjauriai elgiasi, bet 
juk jūs esate karaliaus motina. Ir jūsų sūnus, net jeigu jis ir 
bjaurus, šito niekada neleis. Pažadu. 

Tačiau jo žodžiai neįtikino karalienės. 

- O tavo tėvas? 

- Na, jis juk norėjo manęs atsisakyti. Gerai, po to aptarsi- 
me. Iš pradžių noriu išgirsti apie Ščagerną. 

- Alvas mus išgelbėjo ir išvežė iš Alebano, - prabilo kara- 
lienė. Ji tarsi kalbėjosi ne su Džerkadonu, o kreipėsi į tolimą 
žydrą dangų. - Mane iškvietė į rūmus ir įsakė ištekėti už tavo 
tėvo. Bet juk tu šitą jau Žinai. Mes manėme, jog Karemenas 
užpuls Rantorą, ir Orolronas rengėsi karui. Ir tada Karemenas 
pasiūlė sudaryti paliaubas. Alvas pasakė, kad šito maištininko 
žodžiais galima pasitikėti. Jis pasirūpino patikima apsauga, per- 
vežė per Rendą Karemeną ir Ščagerne surengė jo susitikimą su 
tavo tėvu. Jiedu sudarė paliaubas visam Orolrono valdymo lai- 
kotarpiui, iki pat jo mirties. Siena buvo laikomas Erelių Bokš- 
tas, ir nė viena pusė neturėjo teisės perskristi pro jį. Tai viskas. 

Džerkadonas nepatikliai pažvelgė į ją: 

- Ar neliko jokių dokumentų, protokolų? 

- Žinoma, ne. Juk karaliai oficialiai neveda derybų su maiš- 
tininkais. 

Džerkadonas kiek pagalvojo. 

- Bet kuriems galams toks slaptumas? 

- Juk sakiau, kad karaliai su maištininkais derybų neveda, 
- pakartojo Mejala. 

Ne, ji akivaizdžiai kažką slepia. 

- Tačiau žodinio susitarimo nepakanka. Tu teisi, liudytojai 
buvo sunaikinti, bet paliaubos vis tiek turėjo būti sutvirtintos 
dokumentais. Kam prireikė susitikimo? 

- Kai atvyks Alvas, jo 1r pasiklausk. 

- Ne!!! - suriaumojo Džerkadonas. - Noriu žinoti dabar! 
Tuojau pat! 

Karalienė pavargusi mostelėjo ranka: 

- Viskas, kas metraščiuose parašyta apie Alebaną, - klas- 
totė. Tu manai, jog maištininkai buvo skrajūnai? Manai, jog 
Karemenas - skraidantis karys? Nieko panašaus. Jis dvasinin- 
kas. Mandagus, silpnas žmogus. Toje Erelių Bokšto pusėje 
skrajūnų apskritai nėra. Tenai gyvena valstiečiai, amatininkai ir 
dvasininkai. Ir ereliai. 

- Juokauji! 

- Ne, - atrėžė Mejala. - Aš nejuokauju. Tai buvo ne poli- 
tinis, o religinis maištas, o jo įkvėpėjas bei vadovas buvo pa- 
mokslininkas Karemenas. - Dabar ji atsisuko ir žiūrėjo sūnui 
tiesiai į akis. - Nepamiršk, jog ereliai - protingos būtybės. 

- Na... taip. 

- Nesakau, kad protingos būtybės, paklūstančios dresavi- 
mui... jie tokie, kaip ir žmonės. Išmintingi. Karemenas išmoko 
jų kalbą. Beveik visus mūšius, vykusius Alebane, laimėjo vien 
tik ereliai... be raitelių. 

Džerkadonas leipo juokais, bet po to suprato, jog karalie- 
nė nejuokauja. 

- Ar tau teko visą parą skraidyti ant apakinto erelio? - su- 
šnypštė ji. - Ir dar tuo pat metu gintis nuo užpuolikų? O mes bė- 
gome, kai mūsų pačių ereliai sukilo prieš mus. Daugelis atrado 
prieglobstį rūmuose, keletas žmonių apsistojo Najner Fone... 

Keista, tarnaitė sakė, jog šiandien karalienė jaučiasi gerai, 
protas po truputį sugrįžta. Tai ką čia ji vapalioja? 

Mejala suprato sūnaus mintis, pašaipiai šyptelėjo: 

- Manai, jog kuoktelėjau? Štai ji, ta paslaptis, kurią Orol- 
ronas nuskandino kraujo upėje. "Kariai gali kovotis su paukš- 
čiais, gali su žmonėmis - bet tik ne su idėjomis". Jis sugniuždė 
šitą ereziją, sutrypė ją. 

- Derybų Ščagerne paslaptį? 

- Ščagernas pirmoje vietoje, - sutiko karalienė. - Kareme- 
nas galėjo vadovauti maištui, bet paaiškėjo, jog jis niekam tikęs 
diplomatas. Jis pasiūlė paliaubas mainais į susitikimą su karaliu- 
mi. Manė, kad jam pavyks įtikinti Orolroną, kad tas paleistų į 
laisvę Rantoros erelius. Žinoma, senis pasiruošė susitikimui, pa- 
teikė įrodymus. Aš tą žinojau dar nuo Alebano laikų. Ir Alvas 
taip pat žinojo. Paukščiai atlikdavo daugybę užduočių, perduo- 
davo pranešimus... žodžiu, darė viską, ko tik pageidavo Orol- 
ronas. Regis, neliko nė mažiausios abejonės. 

- Tai tėvas patikėjo ar ne? 

- Apsimetė patikėjęs. Sudarė paliaubas, Karemenas išvy- 
ko į Alebaną, o Rantoros ereliai taip ir liko tupėti narvuose. 

- O kaipgi kitaip! 

- Tavo tėvas pasistengė pagal galimybes apriboti bendravi- 
mą su tolimuoju Rendu; nedaug keliautojų leidosi į kelionę iš 
Ramo į Najner Foną. 

- Kol Vindaksas neįkišo trigrašio, - šyptelėjo Džerkadonas. 

- Tu padėjai tašką susitarimui, - su šypsena pastebėjo ka- 
ralienė. Ji beveik nusiramino ir sėdėjo tarsi maža mergaitė, su- 
sidėjusi ant kelių rankas. 

- Karaliaus Šešėlis, o ne aš! Juk atliktas tyrimas. Taip, 
mes skubėjome, bet laikėmės įstatymų... Bet juk jūsų Ščagerne 
nebuvo, motuše. 

- Ne, - atsakė ji, nepakeldama akių. - Aš išvykau tiesiai į 
Kolinorą. Ten gyveno mano prosenelė. Iki tol niekada nebuvau 
jos mačiusi. Tavo tėvas išvyko į Ščagerną medžioti. Geresnės 
vietos slaptoms deryboms niekur nerasi. 

- Tėtušis vengė draugužio Alvo? Nenorėjo leisti judviem 
susitikti? 

Karalienės veidas užsiplieskė. 

- Galbūt. Namai Kolinore buvo pilni apsaugininkų. 

- Taigi, Vindaksas gyvas, - pasakė Džerkadonas ir pasi- 
slinko arčiau karalienės. Po to atsilošė ir susidėjo rankas ant 
krūtinės. Pagaliau Mejala pakėlė akis ir sutiko šaltą sūnaus 
žvilgsnį. Kurį laiką jiedu tylėdami Žiūrėjo vienas į kitą. 

- Jūs nusprendėte, jog aš atsisakysiu sosto? Puiku, motu- 
še. Prisiekite, jog nė vieno karto nematėte Alvo po Najner Fo- 
no, ir aš pripažinsiu Vindaksą savo karaliumi bei valdovu. Nagi, 
pradėkite. 

Sulysęs ir taip jau mirtinai išbalęs karalienės veidas dar la- 
biau išblyško. 

- Tu drįsti abejoti mano padorumu? - pompastiškai pa- 
klausė ji. 

Džerkadonas išsitiesė. Jis triumfavo: 

- Kuo čia dėtos abejonės? Aš patikrinau karaliaus lizdo ar- 
chyvus. Reikia manyti, jog tėvas jau seniai įtarė kažką negera. 
Kolinoras netoli nuo Ščagerno, o tarp šių vietovių yra Hiando 
Kipo dvaras. Vieną iš jūsų freilinų - jūs, mamyte, maloniai su 
tuo sutikote - kartais išleisdavo namo... pasimyluoti su bran- 
giausiu vyreliu. Apsauga turbūt priprato prie šito nedidelio 
tvarkos pažeidimo. Bet paskutinę naktį ta šelmė sėdo ant Vėt- 
rų Tramdytojos ir nuskrido ne namo, o į Hiando Kipą. 

- Na ir kas? 

- Ak, motuše! - Džerkadonas vis dar buvo kantrus. - Mu- 
du su tėvu apie tai kalbėjome gerokai iki jo mirties nuo to nie- 
kadėjo Šešėlio rankos. Tėtis sakė, jog aš jam kai ką priminiau. 
Jis tą pačią dieną įsakė įmesti į kalėjimą tūlą serą Harlą drauge 
su jo žmona. Neabejoju, jog būtų įsakęs juos nužudyti, bet tų 
senių sūnus, Harlas Seldas, neseniai tapo Princo Šešėliu, ir tė- 
tušis nenorėjo bandyti jo ištikimybės... jis laukė sugrįžtant Vin- 
dakso. 

Hm... o juk čia ne šiaip sau sutapimas. Vindaksas pažinojo 
savo naująjį Šešėlį, Harlo sūnų, dar nuo mokyklos laikų. Harlo 
žmona susieta su šita tamsia istorija. Sutapimas? Vargu. 

- Vindaksui sugrįžus, būtų paskirtas naujas Šešėlis, o du 

liudininkai būtų sunaikinti. Žinoma, tėtušis numanė apie jūsų 
lengvabūdišką išdaigą, bet jam į galvą neatėjo mintis, jog Har- 
las žino apie derybas Ščagerne. Tikriausiai jis buvo susitikęs su 
Fonu, o galbūt ir su pačiu Karemenu. 

Karalienė nuleido galvą; 

- Taip. 

Džerkadonas nusijuokė: 

- Aš išleidau senius iš kalėjimo ir paaiškinau, kad jų sūnus 
kaltinamas valstybės išdavimu - dėl Vindakso mirties. Karaliaus 
malonė daro stebuklus. O kaip ji atriša žmonėms liežuvius! 

Karalienė žvilgtelėjo į sūnų ir tuojau pat nusuko akis į šalį. 

- Ar malonės įsakymas su karaliaus antspaudu? 

- Savaime suprantama. - Beje, įsakyme buvo nedidelių 
klaidelių, netikslumų, todėl malonę galima 1r atšaukti, bet tai jau 
ne mamytės rūpestis. 

- Vadinasi, jei tu nuspręsi mudu su Alvu atiduoti teismui, 
turėsi du savanorius liudytojus? - Karalienė iš nevilties grąžė 
rankas. 

- Įdomi mintis. Beje, sakoma, jog išorinis panašumas toks 
stebėtinas, jog tereikia Fonui pasirodyti rūmuose, ir neprireiks 
jokių kitų įrodymų... - Džerkadonas sukikeno: - Šelmė mamytė 
ant meilės sparnų nuskriejo į Hiando Kipą ir tenai susitiko su 
meilučiu Alvu... Tik vieną kartą...1165-ąją dieną. Bet juk ir vie- 
no karto pakanka. Ak, nejaugi buvo tik tas vienas kartas? 
Vienas vienintelis? 

Galiausiai ji neištvėrė: 

- Kiekvieną dieną vis labiau tavimi šlykščiuosi. Taip, mudu 
buvome susitikę Hiando Kipe. Taip, praleidome vienu du daug 
valandų. Kad 1r ką pasakyčiau, tu vis vien nepatikėsi. Darai iš- 
vadas, remdamasis savo paties patirtimi. 

- Na jau ne, - šlykščiai išsiviepė Džerkadonas. - Man pa- 
tinka kuklios mergaitės, baikščios, tokios žinote, nekaltos, be- 
sipriešinančios... Negaliu pakęsti aistringų moterų. - Mejala 
plykstelėjo, ir sūnus patenkintas ištarė: - O kas buvo po to? 

Karalienės žvilgsnis buvo šaltesnis už tamsiosios pusės ledynus. 

- Kitą rytą jis išskrido namo, o aš sugrįžau į Ramą. Kai 
mudu su tavo tėvu likome dviese, aš paklausiau, kas vyko 
Ščagerne. 

- Aha! 

Mejala papurtė galvą: 

- Visai ne tai, ką tu tikiesi išgirsti. Jis pasakė, jog sutarties 
sąlygos baisios, paaiškino, kad sutartis galios tik tol, kol val- 
dys jis pats. Bet... - ji užsimerkė. - Regis, galiu tiksliai atkartoti 
Orolrono žodžius. Jis pasakė: "Bet ateityje Rantorai nepavyks 
išvengti karo. Didelės nelaimės bei rūpesčiai užguls mūsų sū- 
naus pečius, mieloji, sūnaus, kurį tu nešioji po širdimi". 

Džerkadonas net išsižiojo 1š nuostabos. 

- Aš tada laukiausi! - sušuko Mejala. - Buvau nėščia! Sa- 
kiau apie tai karaliui. Ir Alvui sakiau. Atvykusi į Kolinorą, jau 
laukiausi Vindakso. Tu pats minėjai, jog tai atsitiko 1165-tą 
dieną, o Vindaksas gimė 1374-tą! 

- Jis gimė visai mažytis, - sumurmėjo Džerkadonas. - Tu 
galėjai ir suklysti. 

- Galėjau. Laiko tarpas trumpas. Bet man nekilo nė ma- 
žiausios abejonės. 

- Savitaiga! - išsišiepė Džerkadonas. Atėjo jo eilė raudo- 
nuoti. - Man sakė, jog panašumas neįtikėtinas. Kas labiau ti- 
kėtina, kad tu suklydai trisdešimčia dienų ar kad Vindaksas 
užgimė kaip du vandens lašai panašus į trečios eilės prosenelį? 

Karalienė nusisuko ir ramiai atsakė: 

- Sunku patikėti ir viena, ir antra versija. Tačiau tenka 
rinktis vieną iš dviejų. Prieš kurdamas planus, pamėgink viską 
gerai suprasti. 

- Vindaksas pavainikis, Fono sūnus! - sugriaudėjo Džerka- 
donas. Jis pašoko, apvertė kėdę. - Teisėtas įpėdinis esu aš. 
Kodėl judu su tėvu neatėmėte iš jo titulo? Kol jis buvo vaikas, 
dar galėjote abejoti, o po to viskas buvo akivaizdu! Kaip du 
vandens lašai! 

Mejala paniekinamai pažvelgė į sūnų: 

- Aš netikiu. Niekada netikėjau. Nežinau, kaip Orolro- 

nas... jis šia tema nekalbėdavo. Kai panašumas tapo akivaiz- 
dus, dar kai kas atsitiko 

Jis žinojo, jog nedera to daryti, bet vis dėlto paklausė: 

- Kas? 

- Mes supratome, jog Vindakso nėra kuo pakeisti. O man 
gimdyti trečią kartą jau buvo vėlu. 

Džerkadonas puolė prie durų. Mejala nusikvatojo, ir jis, 
priblokštas, sustojo. 

- Nelaimės užgrius ne Vindaksą, o tave! - džiūgavo kara- 
lienė. - Aš Vindaksą pažįstu. Jis pareikalaus to, kas jam teisėtai 
priklauso. Ruošk paukščius, karaliau Džerkadonai, smailink 
strėles! Be kovos tau nepavyks išsaugoti karaliaus sosto! 

Ar kam nors teko matyti vėją? 


Retorinis klausimas 


Palmės, ryžių laukai, cukrašvendrės... Tabaluodamas ba- 
somis kojomis Princo Šešėlis sklandė virš šiltos, palaimingos 
šalies, virš jos laukų bei pievų. Jis tyčia lengviau apsirengė - 
užsimovė šortus, apsivilko plonus marškinius; žinojo, jog Fer- 
mole bus karšta. Kaip nuostabu šitaip skraidyti: Seldas kabojo 
ant troso, o erelis nešė jį prilaikydamas nagais. Dabar, žmo- 
gau, nepavadovausi. Priešingai, su paukščiu reikia elgtis man- 
dagiai 1r pateikti jam savo siūlymus. O Aštrusis Nagas iš pra- 
džių gerai pagalvos, 1r tik po to tavo prašymą išpildys. Beje, 
kaskart išgirdęs prašymą, erelis imdavo nervintis, ir jo skiaute- 
rė keisdavo spalvą: Aštrusis Nagas buvo dar labai jaunas ir ne- 
pratęs laisvai rinktis. Bet jis mielai nešė savo bičiulį Seldą ir mė- 
gavosi suvokdamas, koks jis dabar svarbus ir reikšmingas. 

Per trisdešimt ar keturiasdešimt Alebane praleistų dienų 
Princo Šešėlis stipriai įdegė saulėje, nors ir nebuvo toks juodas, 
kaip Potras. Tik ant veido baltavo nušalimo žymės. Ir pirmą 
kartą gyvenime jis šiek tiek priaugo svorio. Bet Nagui, regis, tai 
nelabai rūpėjo. Ereliai ne arkliai, jie laisvi paukščiai, gimę ne 
tam, kad skraidytų pabalnoti, paaiškino Karemenas; pakinktai 
spaudžia jiems plaučius, raitelio svoris pasiskirsto netolygiai. 
Neveltui grobį jie nešasi snape arba įsikimba į jį nagais. Prie 
skraidymo kostiumo pritvirtinami specialūs supinti lynai, erelis 
pačiumpa šitą "pintinę" ir neša... 

Neišvengiamai artėjo išbandymų valanda. Greitai Seldas 
susitiks su Vindaksu ir vėl bus priverstas meluoti: kaip greitai 
jūs sveikstate, kaip puikiai jūs atrodote... Bet princo juk neap- 
gausi. 

Seldo dešinėje skrido Ledinė Blykstė. Snape erelė laikė 
"pintinę" su Karemenu. Jos našta nebuvo sunki, senis visai 


195 


miniatiūrinis. O nešti jį buvo didžiulė garbė. Potras nulėkė pir- 
myn. Kaip visada, berniūkštis apsiėjo be jokių lynų, tiesiog sė- 
dėjo ant savo erelio letenos. Tiesa, iš pradžių turėjo seneliui pa- 
žadėti, kad ore nepradės šokinėti nuo vienos erelio kojos ant 
kitos. 

Tolumoje pasirodė Fermolo namai. Šita vietovė buvo tik- 
ras vandens kurortas - šaltiniai, kanalai, vandens saugyklos, 
netgi baseinas. Būtent todėl Vindaksą ir atgabeno čia. Potro 
erelis praskrido virš baseino, sparnais beveik liesdamas vande- 
nį; Ledinė Blykstė skrido iš paskos; Aštrusis Nagas suko ratus, 
apžiūrinėdamas laktą. 

Staiga Šešėlis išgirdo Karemeno aikčiojimą: Potras 
pliumptelėjo į vandenį, sukėlęs purslų fontaną ir dingo, 0 jo ere- 
lis nuskrido toliau. Žiūrovai sulaikė kvapą. Keletas laukimo 
akimirkų - berniūkštis išniro ir nuplaukė link kranto. Jaunasis 
nutrūktgalvis galėjo šitaip 1r sprandą nusisukti. Na, dabar tai 
jam klius nuo senelio. Nors, vargu ar vaikinui tai padės. | 

Aštrusis Nagas gracingai pasuko link apgriuvusios neaukštos 
sienos ir nutūpė šalia Ledinės Blykstės. Seldas nusišypsojo Ka- 
remenui ir skubėjo neseniai išmoktais gestais padėkoti ereliui. 

Aštraus Nago skiauterė sujudėjo, bet jis kalbėjo pernelyg 
greitai... Princo Šešėlis beveik nieko nesuprato, išgirdo tik 
kažką panašaus į "paukščiukų čiulbėjimas" ar "niekų paisty- 
mas". Aha, erelis juokiasi iš savo buvusio šeimininko. Seldas 
nusijuokė ir ištiesė ranką prie skiauterės. Nagas žvilgtelėjo į jį 
milžiniška akimi, atlaidžiai palenkė galvą ir leido paglostyti 
skiauterę. Ūmai Šešėliui teko, sukaupus visą valią, ištverti ne- 
malonią procedūrą. 

Tamsa, karštas, dvokiantis kvapas... Milžiniškas snapas 
priartėjo prie pat jaunuolio veido, uždengė jį; juodas seilėtas lie- 
žuvis sutaršė plaukus... Tai Aštrusis Nagas glostė savo bičiulio 
žmogaus "skiauterę". Keistas, gana nemalonus jausmas. Seldas 
apsidžiaugė, kai paukštis jį pagaliau paleido. 

Jis dar kartą delnu paglostė erelio skiauterę, nusivalė suli- 
pusius plaukus ir bėgte pasileido laiptais, norėdamas pasivyti 
Karemeną. Raukšlėto seno veido išraiška jį nustebino. 

- Ar kas negerai? 

- Pavojingas dalykas, - sumurmėjo Karemenas. - Jo keti- 
nimai geri, bet tavo skonis skirtingas. Tai gali sukelti nepagei- 
dautiną reakciją. Aš jį įspėjau, prašiau nerizikuoti, bet erelio 
užsispyrimo taip lengvai neįveiksi. 

Švelniai, maloniai švietė saulė, bet jiems į veidus pūtė ašt- 
rus karštas vėjas, nuo kurio trūkinėjo lūpos ir akies mirksniu 
džiūvo prakaitas. Jie lėtai nudūlino link gyvenvietės. Visas Fer- 
molas - tai viena didžiulė ferma. Aplinkui netvarkingai išsisklai- 
dę klojimai be jokių stogų, daržai, vaismedžiai. Mėtėsi visokio 
šlamšto; slampinėjo vištos, įsmeigusios snapus į žemę. Matyt, 
galvijų čia žmonės neaugino. 

Staiga Princo Šešėlis suvokė, jog jie su Karemenų liko vie- 
nu du. Tokia sėkmė retai pasitaiko. 

- Ar galiu kai ko jūsų paklausti? 

- Dėl Dievo. Tik atsimink, jog ne visada gausi atsakymą. 

- Apie Ščagerną. Kodėl jūs sutikote su paliaubomis? Jūs 
laimėjote kovą dėl Alebano. Kodėl nepasinaudojote galimybe 
1r neužgrobėte visos Rantoros? 

Karemenas sulėtino žingsnį. Jo galva buvo panarinta, kaip 
tų po kiemą slampinėjančių vištų. 

- Ne tu pirmas manęs šito klausi. Kai kas galvoja, jog 
Orolronas mane pergudravo. 

- Aš nenorėjau... 

- Viskas gerai. Tau reikia tai žinoti. Labai paprasta, jaunasis 
Princo Šešėli. Nebuvo pasirinkimo, aš neturėjau kariuomenės. 

- Nebuvo kariuomenės? - nieko nesuprato Seldas. 

Gauruota žila galva nusviro dar žemiau. 

- Ereliai jau buvo išvarginti. Mūšis dėl Alebano juos sukrė- 
tė: paukščiai kovėsi prieš paukščius. Jie nėra bailiai, bet karas 
- kažkas aukščiau jų suvokimo ribos. Be to, turėk galvoje, kad 
jų amžius nepalyginamai 1lgesnis už mūsiškį, jiems yra ką pra- 
rasti. Ereliai mums pagelbėjo - nuvertė Alebane monarchiją, iš- 
laisvino savo giminiečius iš narvų. Bet jie pernelyg brangiai už tai 
sumokėjo. Paukščiai neišmano aritmetikos, tačiau jie matė 1a- 

vonus... Ir matė, jog paukščių lavonų kovos lauke nepalygina- 
mai daugiau, negu Žmonių. 

Princo Šešėlis perskaitė viską, ką tik galėjo gauti apie šitą 
senovinį karą, bet jam niekada nešovė į galvą pažvelgti į karą 
erelio akimis. Skrajūnai, apsiginklavę lankais prieš paukščius, 
kurių vienintelis ginklas - nagai. Kažin kaip jis pasijustų, atsidū- 
ręs tokiame mūšyje? Kiek erelių būtų nušovęs, kol vienam 1š jų 
pavyktų prie jo priartėti? Tai priklauso nuo paukščių kiekio ir 
nuo skrajūno taiklumo. 

O kita vertus, jei raitelis sužeistas ar žuvęs, jo erelis irgi 
tampa bejėgis - juk jam uždėti akidangčiai... Nevaldomas, jis 
krenta žemyn ir žūsta. 

- Aš net nepagalvojau apie juos, - atvirai pripažino jau- 
nuolis. - O kaip jie dabar nusiteikę? 

- Vis taip pat, - atsakė Karemenas. - Žmonių karta pasikei- 
tė, o ereliai vis tokie pat. Vindaksas turbūt svajoja sugrįžti į Ramą 
laukinių erelių priešakyje? Gerai, kad apšviečiau tavo protą. 

Šešėlis išraudo, bet Karemenas apsimetė nieko nepaste- 
bintis. Senis atspėjo: jiedu su Vindaksu panašiai ir įsivaizdavo 
savo sugrįžimą. 

- O ką, jeigu vienas prieš vieną? - paklausė jis. - Žmogus 
raitas ant erelio prieš erelį 1 žmogų? 

Karemenas paskersavo į jį, po to vėl įsmeigė akis į žemę. 

- Respublikoje mažai kareivių ir dykaduonių aristokratų 
taip pat daugiau nebėra. Pats pagalvok. 

Seldas suraukė kaktą. 

- "Pintinė" turi savų privalumų: paukščiui lengviau manev- 
ruoti, bet tokiu atveju aš negaliu jo valdyti, nukreipti, kur man 
reikia. Be to, padėtis nėra pastovi, todėl sunkiau prisitaikyti iš 
lanko. Bet, jei priešas mane nušaus, paukštis gali likti gyvas. 

- Ojei nužudysi tu, jo erelis žus. 

- Taip, - sutiko Princo Šešėlis. - Negana to, jis gali nušauti 
mano paukštį - juk erelis kur kas patogesnis taikinys, negu 
žmogus. Aš taip pat galiu atsitiktinai pataikyti į jo erelį. Kuriuo 
kampu bepasuksi, vis tiek bjauru, ar ne taip? 

Karemenas linktelėjo: 

- Atsidurti danguje, kai esi aklas ir bejėgis - tai ereliui tik- 
ras pragaras, didžiausia kančia 1r pati baisiausia mirtis. 

- Žodžiu, jei Orolronas nebūtų sutikęs su paliaubomis ir pa- 
trauktų su savo armija prieš respubliką... 

- Paukščiai būtų likę nuošalyje, ir mūšio baigtis nekelia jo- 
kių abejonių: argi valstiečiai pajėgūs kovoti su skrajūnais? 

Ščagerne visai ne Orolronas apsuko aplink pirštą Kareme- 
ną. Viskas buvo priešingai... 

Staiga jie išgirdo galingų sparnų triukšmą: Aštrusis Nagas 
su Ledine Blykste praskrido virš jų galvų ir atsitūpė ant stogo 
kraigo, kad galėtų stebėti derybas. 

Viskas buvo parengta susitikimui. Ant žolės namo pavėsyje 
puslankiu sustatytos kėdės. Aplink išmėtyti žaislai. Vindaksas 
iš anksto užėmė savo vietą - jis nemėgo būti išnešamas prie liu- 
dininkų - ir dabar kalbėjosi su dviem pusnuogiais berniūkščiais. 
Berniukai sėdėjo ant sūpynių, įtaisytų viduryje pievutės. Pama- 
tę besirenkančius svečius, jie akies mirksniu nusliuogė žemyn ir 
dingo. Princo Šešėlis nutaisė linksmą veido išraišką ir, kaip de- 
ra, nusilenkė savo princui. Bet priešais jį buvo ne tas žmogus, 
kuriam jis kadaise tarnavo, su kuriuo bendravo. Tai buvo tik 
ankstesnio Vindakso griuvėsiai, apgailėtinos nuolaužos, sudar- 
kytos, iškre1vintos, sudžiūvusios. Visa apatinė kūno dalis para- 
lyžiuota, nosies vietoje - baisi tuštuma. Jis neteko visų pirštų, 
beliko tik du kabantys mėsgaliai, ant vieno iš kurių vis dar žibė- 
jo auksinis žiedas su Rantoros princo įpėdinio antspaudu. Pra- 
bangių apdarų neliko nė pėdsakų; Vindaksas vilkėjo paprastą, 
rudą valstietišką panašų į suknelę rūbą, kurį jam davė namų 
šeimininkai. Net šitie skudurai ant jo kūno likučių kabėjo it mai- 
šas. Princas dažnai susimąstydavo, kaip pasijustų Elosa, pa- 
mačiusi savo darbo vaisius. Ir net pats suvirpėdavo, pajutęs, 
kokia baisi neapykanta liepsnojo jo širdyje tai merginai. 

Dabar ji turbūt gyvena rūmuose, maudosi prabangoje. Gal- 
būt jau susižiedavo su dabartiniu karaliumi. 

Seldas paėmė Vindaksui iš dešinės stovėjusią kėdę ir pa- 

traukė ją kiek atgal - į Šešėliui skirtą vietą. Be to, ten sėdėda- 
mas, jis nematys neatpažįstamai suluošinto princo veido. 

- Šešėli? - sušvokštė princas. - Beje, dabar man neverta 
šitaip tavęs vadinti. Tu esi Seldas. Ir dar - vienintelis mano vy- 
riausybės ministras. Nedera tau likti be titulo. Pasirink tinkamą 
vardą, ir aš padarysiu tave hercogu. - Kad ir nežymus, bet vis 
šioks toks pagerėjimas. Neblogai. Vindaksas mėgino juokauti. 

- Man tai didžiulė garbė, karaliau, - atsakė Princo Šešėlis. 
- Tik kažin ar iš manęs bus peras; o ir Seldu Harlu dabar aš 
nesijaučiu. Ereliai mane vadina Atėjusiu iš Tamsos. Tai beveik 
panašu į Šešėlį, tiesa? Turbūt aš išsaugosiu šitą vardą iki tol, kol 
Rantoroje su mūsų visų pagalba taps šviesiau. 

Karemenas baigė auklėti neklaužadą anūką. Potro veide 
nesimatė nė pėdsako atgailos. Jis ramiai įsitaisė Vindaksui iš 
kairės. Jų trejetas tamsia dėme išsiskyrė žalios pievos fone. 
Šalia pievos nedidelis ežeras, keletas medžių, o toliau laukai ir 
kalnai. Kiek tik akys užmato - kalnagūbris už kalnagūbrio; eilė 
dantytų viršūnių, snieguotos smailės... Patys tolimiausi kalnai 
skendėjo rūke ir slėpėsi už horizonto. O virš kalnų tarsi kupo- 
las - ryškiai mėlynas dangus. 

- Čia daug ugnikalnių, - pasakė Karemenas. Senis turbūt 
nusprendė palaikyti saugų pokalbį neutraliomis temomis. - 
Įkaitusi lava tirpdo Viršutiniojo Rendo ledynus, todėl Alebane 
tiek daug vandens ir žemė derlinga. - Karemenas visą gyveni- 
mą gilinosi į senovines knygas, po kruopelytę rinko informaciją, 
ir dabar, regis, apie gamtą žinojo viską. 

Kurį laiką jie sėdėjo, kalbėjosi apie šį bei tą, neliesdami 
svarbiausio. Trukdė tik vėjas. Karštas oro srautas, praside- 
dantis Viršutiniame Rende, judėjo žemyn, į dykumą, vis labiau 
šildamas. Netrukus tarp bekraščių kalnų Seldas pastebėjo juo- 
dus taškelius - kiti derybų dalyviai skubėjo į Fermolą. 

Po valandos jau visi pakviesti vyrai bei moterys susirinko 
ant pievutės. Daugiausia tai buvo valstiečiai ir pirkliai. Palyginus 
su Šešėliu, Karemenu ir Vindaksu, kai kurie atvykę vyrai atro- 
dė tikri milžinai, tačiau ereliai nešė juos lengvai, jiems neprireikė 
ypatingų pastangų. 

Supažindinant, princas buvo pristatytas, kaip "pilietis Vin- 
daksas", o Seldas, kaip "pilietis Šešėlis". Kai kas nesėkmingai 
mėgino paspausti Vindaksui ranką; apsikeitė keliomis mandagu- 
mo frazėmis. Pagaliau visi susėdo puslankiu ir nutilo laukdami. 

Ant stogo Aštrusis Nagas ir Ledinė Blykstė čiustijo vienas 
kitam plunksnas... Paukščių kantrybė iš tiesų begalinė. 

Kai kurie iš naujai atskridusių erelių prisijungė prie jų, kiti 
vėl pakilo į dangų. Seldas niekaip nesuprato, ar paukščiai patys 
sprendė, ką jiems daryti, ar jaunimui buvo uždrausta dalyvauti 
erelių pasitarime, vykusiame aukštai danguje. 

Dar vienas erelis praskrido virš baseino, sulėtino greitį, ne- 
rangiai nusileido ant pievos, priėjo prie žmonių ir sustojo. Mil- 
žiniškas plunksnuotas kūnas uždarė pusratį. Regis, jau visi da- 
lyviai susirinko. 

Seldui buvo nejauku sėdėti šalia erelio, jis juk prie šito ne- 
pratęs. Nebejauna stambi erelė, ruda su sidabro spalvos kruo- 
pelytėmis, ant žemės atrodė du kartus didesnė. Ji lėtai apžiūrė- 
jo visus susirinkusius ir žvilgsniu sustojo ties Karemenu. 

Tolumoje, aukštai danguje, vos pastebimais tamsiais taš- 
keliais suko ratus dar porą tuzinų erelių. O dar toliau - žmonės 
jau negalėjo iš taip toli jų matyti - skraidė kiti stebėtojai, o už 
jų - dar kiti. Informacija apie pasitarimą buvo perduodama po 
visą Alebaną. 

- Ė...ė kas vertėjaus ir perduos Aukštesniesiems? - pa- 
klausė pirmininkas. 

- Aš! Aš! - sucypė Potras ir iššoko į vidurį rato, nepaisy- 
damas nepritariančių suaugusiųjų žvilgsnių. 

- Gerai, - nusileido Karemenas. - Sėskis. 

Berniukas akies mirksniu susirangė ant žolės ir atsisuko 
veidu į paukštį. 

Pirmininkas pradėjo susirinkimą. Tai buvo aukšto ūgio vi- 
dutinio amžiaus vyriškis. Jis prekiavo prieskoniais, nuo padė- 
vėtų jo darbinių drabužių sklido kavos bei cinamono kvapas. 

- Nori kalbėti, Rilai? - viltingai paklausė prekeivis. 

Karemenas papurtė galvą. Senis sėdėjo nerūpestingas, at- 

sipalaidavęs, tarsi jo nedomintų šitie įvykiai, bet vis stengėsi lai- 
kytis greta Vindakso. Geras ženklas, kainuos daug balsų, jei 
tik bus balsuojama... 

- Tu ir pats puikiai moki kalbėti, Džosai, - pasakė Kare- 
menas. 

Pirmininkas neryžtingai pamindžikavo, po to atsirėmė į sū- 
pynių stulpą ir susikišo rankas į kišenes. 

- Pilieti Vindaksai, - išlemeno jis, - mes siūlėme jums pasi- 
likti Alebane, kol pasveiksite ir galėsite sugrįžti į tėvynę. Ir ne- 
kėlėme jums jokių sąlygų. 

Potro pirščiukai sukrutėjo, erelės žvilgsnis įdėmiai sekė 
juos, o skiauterė perdavinėjo pirmininko kalbą stebėtojams 
ereliams. Karemenas priekabiai bei reikliai stebėjo anūko dar- 
bą ir, regis, buvo patenkintas jo vertimų. 

- Štai kaip viskas buvo, - tęsė pirmininkas, - ir mes mielai... 
Bet jūsų ... tėvo mirtis kai ką pakeitė. Matote, mes gavome 
laišką iš Ramo. Pas juos dar likęs vienas erelis iš Alebano. Jis 
ir atnešė laišką. Žodžiu, situacija pasikeitė. 

Pirklys vis vaikščiojo aplinkkeliais, nedrįsdamas pasakyti 
tiesiai, bet Princo Šešėlis jau anksčiau iš Karemeno kai ką su- 
žinojo. Džerkadonas reikalavo, kad būtų išduotas "pretenden- 
tas Vindaksas", o mainais žadėjo pratęsti taikos sutartį su Ale- 
banu visam savo valdymo laikotarpiui. 

- Matote, mes nenorime karo, - tarsi atsiprašinėdamas už- 
baigė kalbą pirmininkas. 

Suprantama, karas - tai krašto nuniokojimas, sugriovimas... 
nors kažin ar pats Džerkadonas apie tai ką nors nutuokė. 

- Žinoma, mums net nekyla mintis jus išduoti. Jokiu būdu. - 
Pirklys atsikosėjo, viltingai apsidairė. Bet niekas iš susirinku- 
siųjų neskubėjo jam į pagalbą. - Pamanėme, jog karalius tik- 
riausiai nusiramins, jeigu jūs parašysite jam ir... raštu atsisaky- 
site pretenzijų į Rantoros karaliaus sostą. 

- Ir Alebano, - patikslino kažkas. 

Vindaksas linktelėjo, kiek patylėjo. Įdomu, kas jį maitins ir 
išlaikys, šmėstelėjo mintis Seldo galvoje. Respublikos gyvento- 

jai nelabai linkę švaistyti savo pinigus, net jei to reikalautų vy- 
nausybė. Kas gi sava valia imsis atsakomybės prižiūrėti luošį, iš 
kažkur atsibasčiusį, be tėvynės, be pinigų. 

Bet politikai, žinoma, apgalvojo finansinę klausimo dalį. 
Pirmininkas atsisuko į Seldą: 

- Mes galėtume skirti piliečiui Vindaksui žemės sklypą ir 
namą. 

Aha. Vadinasi, jam teks arti už du ir dar prižiūrėti princą. 
Vindaksas baisiai suluošintas, paralyžiuotas, prižiūrėti tolį pa- 
cientą labai sudėtinga. Kas gi čia? Dievo bausmė už tai, kad jis 
netinkamai saugojo princą? Bet vis dėlto... Visą gyvenimą pra- 
leisti tremtyje, užsikrauti ant savo pečių šitokią naštą... 

- Taigi, aš išdėsčiau valdžios pasiūlymą. Kas kalbės bažny- 
čios vardu? - paklausė pirmininkas ir vėl viltingai pažvelgė į 
Karemeną. 

Senis vėl papurtė galvą. Pakilo stambi stotinga moteriškė. 
Kalbėti reikėjo atsistojus. Tai, žinoma, formalumas, bet jo bu- 
vo skrupulingai laikomasi, kad ereliai nesupainiotų kalbančiųjų. 

Potras turbūt jau ne kartą pasigailėjo įsiprašęs vertėjauti: 
pirščiukai pavargo, nutirpo, teko juos trinti. 

- Bažnyčia ryžtingai priešinasi, nesutinka, kad būtų išduo- 
tas pilietis Vindaksas! - energingai pareiškė moteriškė. - Alc- 
bano respublika privalo jums padėti nuversti apsišaukėlį Džer- 
kadoną ir išlaisvinti Rantoros karalystės paukščius. Tą reikėjo 
padaryti dar prieš aštuonis tūkstančius dienų. Ar jūs sutinkate, 
pilieti? Ar sugrįžęs į sostą, jūs pažadate išlaisvinti savo karalys- 
tės paukščius? 

- Tik jau ne į Alebano sostą, - suriko iškart keletas balsų. 

Potras piktai dėbtelėjo į juos. 

Dama dar ilgai kalbėjo apie moralinius įsipareigojimus, tik- 
rų respublikonų pareigas ir dar apie daugelį dalykų. Galiausiai 
pirmininkas pertraukė ją ir pasiūlė išklausyti paties Vindakso 
nuomonę. 

Vindaksas pakėlė suluošintą ranką, ir erelės akys nukrypo 

- Prašau paaiškinti, jog aš negaliu atsistoti, - ištarė princas. 
Jo balsas pasikeitė, bet išliko valdingas, skambus... išnyko tik 
pasipūtėliškas išdidumas. 

- Jau paaiškinau, - atsakė jam Potras, - pasakiau, kad jūsų 
kojos sulaužytos. 

- Aš kreipiuosi į bažnyčios atstovą: ar jūs pajėgūs sugrąžin- 
ti man sostą? 

Stambi ponia vėl atsistojo, jos skruostai kiek paraudo. 

- Mes galime paveikti daugelį žmonių. Bet čia būtina ir vy- 
riausybės parama - pinigais bei ginklais. Bet jūs atsisakysite 
pretenzijų į Alebanos karūną, ar ne taip? Ne tik savo, bet ir jū- 
sų... įpėdinių vardu? - Dama išraudo it rožė ir suskubo atsisėsti 
Į vietą. 

- Ar šitie žmonės geri šauliai? - paklausė Vindaksas. 

- Turbūt, taip, - pasigirdo atsakymas, - bet jiems nepa- 
kenks dar pasimokyti. 

- O ereliai? 

Pirmininkas pašoko: 

- Paklausykime, ką jie pasakys. 

Potras kaip pašėlęs suvirpino pirštus. 

- Ji sako, - išvertė berniūkštis, - jog ereliai privalo būti lais- 
vi. Laisvė - tai nuostabu, tai didi palaima, tai palankus vėjas. 
Alebano paukščiai užjaučia savo giminiečius, besikankinančius 
nelaisvėje. - Potras užsikirto ir ženklais kažką pasakė erelei, 
turbūt prašė jos netarškėti taip greitai, o kalbėti lėčiau ir su- 
prantamiau. - Bet jie bijo apgaulės, baiminasi, kad jūs ne išlais- 
vinsite paukščius, 0 juos išžudysite. Daugelis Alebano erelių 
žus šitame mūšyje. Ne, tai ne palankus vėjas, tai priešpriešinis 
vėjas. 

- Ar erelė žino, jog karaliaus žodis - įstatymas? - paklausė 
Vindaksas. 

- Seneli? - Berniukas nekantriai atsisuko į Karemeną. 

Karemenas numykė: 

- Išversk šitaip: Žmogus Sulaužytomis Kojomis Rantoroje 
pats svarbiausias. Jeigu jis ten sugrįš, kitiems teks vykdyti visus 
jo signalus. Jis įsakys išlaisvinti paukščius. 

- Ko gi jis delsia? - paklausė erelės vardu Potras. 

- Pasakyk jai... - Karemenas numojo ranka ir pradėjo 
versti pats. - Aš jai paaiškinau situaciją su princo broliu. Ere- 
liams sunku suprasti tokius dalykus. 

Erelė pakėlė aukštyn galvą, pradėjo siųsti signalus saviš- 
kiams į dangų. Po to skvarbus jos žvilgsnis vėl įsmigo į berniu- 
ką Potrą. 

- Ji klausia, ar viskas bus taip, kaip buvo paskutiniame ka- 
re? Ar ir vėl žus tiek daug erelių? 

- Taip, - atkirto Karemenas. 

- Aukštesnieji sako, jog neteisinga pražudyti daug erelių, 
kad išgelbėtum vos keletą, - paaiškino berniukas. 

Vindaksas iškart nusiminė, susigūžė. 

- Mes aptarsime šitą klausimą vyriausybės posėdyje, - pa- 
sakė pirmininkas. - Be erelių mūsų Žmonės negali kovoti, o jie 
atsisako. Spręskite, pilieti: išeiti ar atsisakyti. 

- Šešėli? - sušnabždėjo Vindaksas. Jo suvargęs veidas viltin- 
gai atsisuko į Seldą. Giliai įkritusios akys po tankiais antakiais 
buvo pilnos nevilties bei skausmo. - Ką man daryti? Patark. 

- Džerkadonas jus nužudys, - pasakė Princo Šešėlis. Štai 
jis, tikrasis jo ištikimybės išbandymas. Jis turi pasiaukoti. - Pri- 
1mkite šių Žmonių pasiūlymą ir pasilikite tremtyje. - "O aš pa- 
smerktas galuotis su šitos pūvančios mėsos krūva, kol Viešpats 
Dievas pasigailės princo ir nutrauks jo žemiškas kančias". - 
Galbūt vieną gražią dieną Rantoros karalystė pavargs nuo jūsų 
brolio savivalės ir atsiųs pasiuntinius ieškoti teisėto savo kara- 
liaus Vindakso. 

Rankos likučiais princas patapšnojo Seldui per petį. Ką 
jautė savo ištikimajam tarnui ir bičiuliui šita randuota, subjau- 
rota kaukė - gailestį, užuojautą? 

- Nenoriu apsunkinti tavęs, mano bičiuli. Kodėl man nesu- 
grįžus į Najner Foną? Tikiuosi, hercogas Fonskis manęs neiš- 
duos. 

Tikriausiai. Ir pilyje daug tarnų, bus kam pasirūpinti luošiu. 
Hercogo nekankins sąžinė, Žiūrint į savo dukros "kūrinį". Bet 

nejaugi išdidus, savimyla princas pasirengęs atsiduoti savo netei- 
sėto tėvo, niekingo išdaviko malonei? Kur pasidėjo jo puikybė? 

- Galbūt hercogo jau nėra Najner Fone, - pasakė Princo 
Šešėlis. - Gal jiedu su Elosa jau Rame. O jei Džerkadonas 
paims merginą įkaite, tada ir hercogui bus riesta. 

Vindaksas liūdnai linktelėjo ir apsižvalgė. 

- Prisipažinsiu, aš pasiklioviau tavo stebuklingu gebėjimu 
rasti išeitį iš bet kurios padėties. Ir visada priimti netikėtą 
sprendimą. 

Seldas papurtė galvą. Vienas dalykas - sutarti su kietakak- 
čiu lordu Nainomenu ir kitais panašiais į jį aristokratais bei dva- 
riškiais. Ir visai kitas reikalas - rasti bendrą sprendimą su šitais 
praktiškais Alebano valstiečiais, paprastais, dorais, tvirtai abe- 
jomis kojomis stovinčiais ant žemės. 

Jis karys 1r skrajūnas. Privalo rasti kažką, kas jiems būtų 
nepasiekiama. Turbūt jie kažką pražiūrėjo, kažką ne taip su- 
prato. Seldas giliai susimąstė ir staiga pajuto, jog visi laukia iš 
j0 ypatingo, lemtingo sprendimo, spokso, neatplėšdami nuo jo 
akių. 

- Aš nepajėgus sugrąžinti jums sveikatą, - pasakė Seldas. - 
Įvertinę savo realias galimybes, pasakykite, ko jūs pats norite? 

Įkritusiose princo akyse suliepsnojo įniršis. Tokį įniršį ne- 
dažnai pamatysi net erelio akyse. 

- Teisingumo! - sušuko jis. 

- Ir tai viskas? 

- O ko gi dar? 

Karemenas smalsiai pažvelgė į Šešėlį. Visi kiti taip pat pa- 
sisuko į jį. Seldas atsistojo. Jam iš galvos neišėjo Potro triukas, 
vos tik atskridus į Fermolą. 

- Ar paukščiai supranta, kas yra eksperimentas? - paklau- 
sė jis. - Noriu išbandyti vieną dalyką, bet nesu įsitikinęs, jog 
padės. 

- Ne! - kaip kirviu nukirto Karemenas. Senis įsižeidė, tarsi 
Seldas būtų išsakęs kokį nors priekaištą jo numylėtiniams 
paukščiams. - Tai mes, žmonės, vis blaškomės iš vienos pusės 

į kitą, o erelių pasaulis pastovus, amžinas. - Jis parodė erelei 
keletą ženklų. - Pasakiau jai, jog tu tarsi ir radai palankų vėją, 
bet dar reikia viską patikrinti. 

Princo Šešėlis žinojo, jog Aštrusis Nagas snapu gali pa- 
liesti bet kurią savo kūno dalį, išskyrus galvą, bet per visus skrai- 
dymo metus jis nė karto nematė erelio atliekant vieną judesį. 

- Paklausk, ar jis gali atlošti galvą štai taip. - Jaunuolis pa- 
kėlė galvą į dangų, po to metė žvilgsnį į erelę ir iš jos skiaute- 
rės judesių suprato atsakymą. - Ne, ne "jauniklių čiauškėjimas", 
aš rimtai. 

- Oho, kaip prakutai! - pagyrė savo mokinį Potras. 

Erelė greitai pakartojo Seldo parodytą judesį ir vėl įsmeigė 
į jį akis. 

- Ar ji gali šitaip užrietusi galvą skraidyti kurį laiką? Ir ar 
galėtų nusileisti - bent jau ant visai lygios vietovės, plokščios 
aikštelės? 

Žmonės ir paukščiai stebėjo Seldą. Visi buvo suirzę bei 
sunerimę. Potras vertė suraukęs antakius. 

- Erelė sako galinti. Kartais tai pavojinga, didelė nelaimin- 
go atsitikimo galimybė, bet visai įmanoma. O kodėl šito klausi? 

- Smalsūs velniūkščiai, - sumurmėjo Karemenas. - Na ir 
užminei tu jiems mįslę, jaunasis Šešėli. 

- Turiu dar vieną klausimą, - tęsė Princo Šešėlis ir mintyse 
sukryžiavo pirštus: gal pasiseks! - Ereliai kartais nešasi grobį, 
įsikibę į jį nagais. Vadinasi, jie gali nešioti ir akmenis. Bet ar jie 
gali šveisti tą akmenį į tam tikrą vietą - į taikinį. Ir kokia jų 
taiklumo galimybė? 

- Prisiekiu visais šventais! - Karemenas apstulbęs ir išsiŽio- 
jęs spoksojo į Seldą. - Žinoma, gali! Erelių judesių koordinacija 
stebėtina. Kodėl aš niekada anksčiau apie tai nepagalvojau? 

"Todėl, kad tu ne karys, o sena knygų žiurkė". 

- Erelė sako "atliekos", - neryžtingai sumurmėjo Potras. - 
Apie ką ji kalbą, seneli? 

Karemenas nusišypsojo ir, energingai gestikuliuodamas, 
pats ėmėsi kažką aiškinti paukščiui. 

- Aš paprašiau, kad jie pademonstruotų savo gebėjimus štai 
ant šito daikto. - Senis parodė į rato centre stovinčias sūpuokles. 

- Pavojingas sumanymas, - nevalingai ištarė Seldas. 

- Kokios, po velnių, "atliekos"? - sumurmėjo prekeivis 
prieskoniais. 

Kurį laiką visi sėdėjo tylėdami. Po to Potras išdidžiai, žino- 
vo tonu paaiškino: 

- Atliekos - reiškia nagai, dantys, akmenys, na visa tai, ko 
jie negali suvirškinti ir todėl laiko gūžyje. 

Aštrusis Nagas nustojo čiustijęs plunksnas ir įsmeigė akis į 
dangų. Jo pavyzdžiu pasekė dar keturi ereliai, tupėjusieji šalia 
ant stogo. Susidomėjo ir Seldas. Jis tikėjos!, jog vienas iš dan- 
guje juoduojančių taškų nusileis pas juos. Bet nieko nevyko. 
Nesuprasi tų paukščių; gal surengė nedidelę choro repeticiją. 
Seldui jau apie jas pasakojo, matyt, dabar spendimo teks 
laukti dar kokį tūkstantį dienų. 

Tik staiga ant pievos dundėdami pasipylė kanopų, dantų 
gabalai, akmenys; viršutinis sūpynių skersinis sulūžo į dvi lygias 
dalis, nuo kiekvienos buvo nukaręs virvės galas ir pusė prie jos 
pritvirtintos lentos-sėdynės. Žiūrovai pradėjo rėkauti, kai kurie 
jau pavėluotai užsidengė rankomis veidus. 

- Čia tai bent! Kietai, ar ne, seneli?! - nenutildamas cypavo 
Potras. 

- Prisiekiu visais šventais! - vėl aiktelėjo Karemenas. 

- Prisiekiu šventu dangumi! - pritarė jam Seldas. - Iš šito- 
kio aukščio! 

- Aš juk tau sakiau - jie oro dvasios! - negalėjo atsižavėti 
senis. - Oras - tai erelio stichija, tas pats, kas žmogui žemė. 

- Erelė klausia, ar tai gali nužudyti žmogų? - pranešė Potras. 

- Taip! - patvirtino Seldas. - Jei pataikys į sėdintį, sutraiš- 
kys galvą, o ir gulintis neišsigelbės - sulaužys nugarą. Tokiu 
smūgiu ir erelį galima užmušti. 

Karemenas išvertė kitą ką tik gautą pranešimą: 

- Ji nori Žinoti, apie ką dar čiulbėjo Atėjęs iš Tamsos. Kol 
kas ereliai suprato, jog lankininkų neteks nešti. 

Princo Šešėlis kovojo su savimi. Jis parodė ereliams naują 
ginklą, kurio jie neturėjo ankstesniame kare prieš žmoniją. Jie 
nenutuokė galintys naudoti svaidomuosius įtaisus netgi geriau ir 
taikliau už žmones. Kieno gi Seldas pusėje? Laimei, kita jo idė- 
ja reikalavo, kad procese dalyvautų žmogus. Žmonės bent da- 
linai išsaugos savo rankose kontrolę. 

- Nesu įsitikinęs, bet... - atsargiai pradėjo jis, - o jei staiga 
suveiks... 

- Kabliai? - ištarė kažkieno balsas. Kalbėjo tamsiaplaukis, 
nedidukas, raukšlėtas Žmogus, panašus į valstietį. 

- Taip. Mes nukauname raitelį, vadžios lieka neįtemptos, 
akidangčiai nusileidžia, ir paukštis nieko nemato. Jei greta 
skrenda žmogus, turintis ilgą kablį, jis gali sugriebti vadžias ir 
užmesti kablį. Juk taip? Toliau. Paukštis užriečia galvą, - mes 
ką tik tai matėme - kablio svoris vėl įtempia vadžias 1r... 

- Nieko nebus, - pasakė valstietis. - Kažką panašaus mes 
jau išbandėme. Pameni, Rilai? 

- Kodėl nieko nebus? - paklausė Seldas. 

Senis pradėjo lankstyti pirštus: 

- Paklausyk, vaikine. Pirma, į tave šaudys ne mažiau tuzino 
priešų. Antra, prie svetimo paukščio priskristi taip arti praktiš- 
kai neįmanoma: paukščiai liesis sparnais. Trečia: vis tiek neįma- 
noma suspėti. Apakintas, žmogaus nevaldomas paukštis, iškart 
pradeda panikuoti ir krenta žemyn, - pasakė vyriškis, džiaug- 
damasis laimėjęs žodžių mūšį. 

- Tikra teisybė, Šešėli, - pritarė Karemenas. - Mes jau šitą 
būdą išbandėme. Treniruotėse porą kartų pavyko, bet prakti- 
koje - niekada. Tu erdvėje orientuojiesi klausos bei regėjimo 
pagalba. Tuo tarpu paukščiai turi tiktai regėjimą. Atleisk, sūnau. 
Mintis nebloga, bet... 

Princo Šešėlis įpykęs atsisėdo ant kėdės. 

Juk turi būti kokia nors išeitis! Taip nebūna! 

- Aš nepriimsiu išmaldos, - kreipėsi Vindaksas į pirminin- 
ką. - Parašysiu... parašysiu hercogui Fonskiui. Net neabejoju, 
kad jis atsiųs pinigų. Tada galėsiu nusipirkti tinkamą sklypą, 
pasisamdyti tarnus. 

Seldas daugiau nebesiklausė. Jis skrajūnas. Ir tik tiek, nie- 
ko daugiau. Argi ne taip? Nejaugi jis negali pažvelgti į proble- 
mą iš kitos pusės? Pamėginti mąstyti kitaip, skirtingai nuo šitų 
valstiečių, pirklių... nuo Karemeno? Karemenas - dvasininkas, 
jis iki smulkmenų žino senovės kovos būdus. Žino iš knygų, ta- 
čiau jis neturi skraidymo patirties. Naujų būdų senis negali at- 
rasti. Jis ne karys. Be galo myli paukščius ir Seldą kai ko išmo- 
kė, kad galėtų bent kiek su jais bendrauti. Nors paukščių mąs- 
tymas labai skirtingas nuo žmonių, todėl nerealu galvoti, kad 
juos galima iki galo suprasti. 

Aštrusis Nagas jau išvalė, priglostė kiekvieną plunksnelę, 
dabar stovėjo ant vienos kojos ir juodu liežuviu laižė antrosios 
nagus... tuo pačiu liežuviu, kuriuo nuprausė Seldui galvą. Erelis 
laikė Šešėlį savo draugu, žmogumi, kuris pragariškoje tamsoje, 
skrendant Mirtininkų Keliu, nuėmė nuo jo gobtuvą ir jį išlaisvi- 
no. Nors Princo Šešėlis sąmoningai negalvojo apie tai. Atsira- 
dus bent menkiausiai galimybei, jis būtų suradęs naują gobtuvą, 
ir vėl viskas būtų po senovei... Jis elgėsi su Aštriuoju Nagu, 
kaip su protinga būtybe, bet vis tiek matė jame tik gyvūną, 
krovinių pervežimo priemonę. 

Jiedu nebuvo draugai. Argi žmogus gali draugauti su erelių? 
Paprastas atsitiktinumas, sukeltas jaudulio, nerimo, vėjo... 

- Džerkadonu negalima pasitikėti, - laikėsi savo Vindaksas. 

Pirmininkas norėjo tik vieno - gauti laišką su atsisakymo 
žodžiais, todėl vis labiau nervinosi... 

Vėjas? 

- Palaukite! - sušuko Princo Šešėlis ir pašoko iš vietos. - 
Regis, radau būdą! 

- Kas dar? - suriaumojo Seldui nepažįstamas žmogus ir at- 
sistojo tarp jo ir pirmininko. 

- Mes galime, tikrai galime išlaisvinti erelius! - Seldas pa- 
mėgino praeiti, bet Žmogus nesitraukė jam iš kelio. 

- Užteks žaisti vaikiškus žaidimus, sūnau, - ramiai pasakė 
pirmininkas. - Pasilinksminome ir gana. Nesikišk į suaugusiųjų 
reikalus. 

Kraujas plūstelėjo Seldui į galvą. Kas čia dabar? Prekeivis 
drįsta šitaip kalbėti su baroneto sūnumi? Ar galbūt čia oficialiai 
išrinktas asmuo kreipiasi į benamį tremtinį? 

- Gerai jau, išsakyk savo nuomonę, vaikine, - nusileido 
prekeivis. Dabar jis kalbėjo taip, kaip kalba stiprus, aukštau- 
gis žmogus, bendraujantis su menka, silpna būtybe. 

Princo Šešėlis apsisuko ant kulno ir išdidžiai išėjo į rato vi- 
durį. Jo veidas degė, sieloje šėlo tikra audra. Rantoroje jis - 
plebėjus tarp kilmingų asmenybių, o Alebane - niekingas ne- 
užauga. Nėra pasaulyje teisybės, su kartėliu pagalvojo jaunuo- 
lis. Jis niekas, tuščia vieta, viso labo tiktai puikus skrajūnas. 
Daugiau nemoka nieko. Kvailys jis, reikėjo laiku išdumti į Pia- 
torą. Išlaisvinti erelius? Seldas Harlas - paskutinis žmogus, ku- 
riam šito reikia. Apimtas aklo pykčio, nematydamas kelio, jis 
užkliuvo už krūvos, kur buvo suverstos, paruoštos tvorai tverti 
kartys, sulūžę instrumentai bei surūdiję dviračiai. Sumosavo 
rankomis, mėgindamas išlaikyti pusiausvyrą, išbaidė pulkelį viš- 
tų. Jos kudakuodamos išsilakstė į visas puses. Ir tą pačią aki- 
mirką, vis labiau artėdamas pasigirdo griaustinio dundėjimas; 
žmonės sukliko; laukymę užgulė milžiniškas šešėlis - erelis nu- 
sliuogė nuo stogo ant žemės, išskleidė virš žolės didžiulius spar- 
nus, vos nepalietęs Vindakso. Dar du paukščiai pasirodė virš 
pievos, kurtinančiai plazdėdami sparnais. Žmonės išsibėgiojo į 
visas puses, aimanuodami, svaidydami prakeiksmus. Erelė-ry- 
šininkė pakilo į orą 1r plačiai išskleidė sparnus - tarsi gyva už- 
danga užklojo netvarkingą sąvartyną; jos skiauterė virpėjo ty- 
liame šauksme. Plunksnos bei dulkės skraidė į visas puses. Mil- 
žiniški paukščiai nerangiai sukiojosi po lauką, stumdydamiesi, 
trukdydami vienas kitam pakilti į orą... Vištos šmirinėjo, 
netekusios nuovokos likučių. 

Kokia čia velniava? 

Aštrusis Nagas ant stogo susikibo su jaunu rudos spalvos 
ereliu. Abiejų plunksnos išskleistos, sparnai styro, skiauterės 
raudonos it kraujas; snapas prie snapo, krūtinė prie krūtinės, 
tik nagai skrebena per medieną. Iš dangaus į pagalbą daryti 

tvarkos puolė seni paukščiai. Tuo tarpu Ledinė Blykstė išvai- 
kė kitus laukinius erelius ir visų savo svoriu užgulė rudąjį savo 
jaunikio pmešininką. Visi trys prarado pusiausvyrą ir nukrito ant 
žemės. Pakilo dulkių stulpas; triukšmas tarsi pragare... 

Pritilę, bet pikti susirinkimo dalyviai vėl grįžo į laukymę. 
Aštrusis Nagas su Ledine Blykste išsikovojo savo vietą ant sto- 
go ir įžūliai, nė trupučio nesidrovėdami pradėjo vienas kitam 
kedenti plunksnas bei glostinėtis. Laukinis erelis - šį kartą Prin- 
co Šešėlis jį puikiai suprato - pastebėjo, jog Atėjęs iš Tamsos 
turbūt apsirijo šikšnosparnių nuodų. Aštrusis Nagas kaip reika- 
las prisidirbo: panašus elgesys tiktų žmogui, bet jokiu būdu ne 
ereliui. Labiausiai buvo priblokštas Karemenas. 

- Jis perėmė kai kuriuos mano blogus įpročius, - atsipraši- 
nėjo Seldas, švelniai glostydamas žvilgsniu savo užsispyrusį ere- 
lt. Jį pralinksmino šitas įvykis. Tai išdykėlis, tai nevidonas! 

Karemenas palingavo galva: 

- Tu jį išvarei iš proto. Iš pradžių jis tavęs pasigailėjo ant 
Mirtininkų Kelio; dabar apskritai sumaištį sukėlė. Šitaip nede- 
ra, Šešėli! 

- Kaip suprasti "nedera"? 

- Aukštesnieji juos išgins iš čia, - atsakė Karemenas. - Ta- 
vo Aštrųjį Nagą ir Ledinę Blykstę. Jie tik pargabens jus į na- 
mus ir tuojau pat paliks Alebaną. Taip, taip, - linktelėjo senis, 
pagavęs nustebusį Seldo žvilgsnį, - teismas jau įvyko. 

Pirmininkas paprašė susirinkusius laikytis tvarkos. Princo 
Šešėlis išdidžiai atsuko jam nugarą ir kreipėsi į Vindaksą. 

- Karaliau, - garsiai, kad visi girdėtų pareiškė jis, - aš pa- 
sieksiu teisingumo ir sugrąžinsiu jums sostą. Bet be respublikos 
pagalbos neapseisime, todėl jūs turite atsisakyti pretenzijų į 
Alebaną. 

Prireiks erelių paramos, todėl turite prisiekti, jog išlaisvin- 
site Rantoros paukščius. Ar esate pasirengęs sumokėti tokią 
kainą? 

Panašus į kaukę veidas buvo neryžtingas, jis dvejojo. 

- Taip, - pagaliau ištarė Vindaksas. - Sutinku su jų sąlygomis. 

Tik dabar Seldas pažvelgė pirmininkui tiesiai į akis: 

- Ir apie armiją. Nors jūsų kariai nelabai gerai apmokyti, 
jiems neteks ilgai kariauti. Reikalingi žmonės, kad užgrobtų ka- 
raliaus rūmus. Ar leisite karaliui Vindaksui suburti kariuomenę? 
Žinoma, su bažnyčios pagalba. Tai kainuos kažkiek pinigų, bet 
jūs nemažai laimėsite, jūs laimėsite saugumą. Daugiau Alebanui 
neteks saugotis karinės grėsmės iš Rantoros pusės. 

Prekeivis sukryžiavo rankas ant krūtinės. 

- Ir kaip jūs ketinate padaryti tokį stebuklą? - paklausė jis. 

Bet pirmininko tonas akivaizdžiai pasikeitė. Kalbama apie 
pinigus, be to, dabar jam kėlė baimę šitas nupiepęs jaunuolis, 
kuris savo apmaudu sujaudino net erelius. 

Princo Šešėlis nusišypsojo ir atsisuko į Karemeną. Senis 
tuo tarpu vertė jo žodžius erelei-ryšininkei. 

- Paukščiai nemoka laikyti paslapčių, ar ne taip? Kad ir ką 
pasakysime jiems čia, Fermole, akies mirksniu jie išnešios po 
visą Alebaną ir po Rendą. 

Susirinkusieji paniekinamai pažvelgė į Seldą, nekantriai su- 
judėjo. Tuo tarpu Karemenas tyrinėjo jaunuolį skvarbiomis, 
vertinančiomis akimis. 

- Nemoka, - patvirtino jis. - O tavo paslapties ir aš neke- 
tinu saugoti. Gerai pagalvok, prieš ją atskleisdamas. 

- Eime su manim! - Seldas beveik jėga nutempė senį nuo 
kėdės, pasivedė į šalį. 

Jiedu sustojo labiausiai saulės kepinamoje victoje, šalia 
krūvos girnapusių, vežimų ratų bei senų dviračių. 

Ir tenai Princo Šešėlis paaiškino akivaizdų dalyką: ereliai 
gali patys save išlaisvinti. 

- O Dangaus Valdove! Tu skrajūnų skrajūnas! - sušuko 
Karemenas. - Ar tu įsitikinęs? Juk tai beprotybė! 

Princo Šešėlis sukikeno, jis suvokė, jog juokiasi šlykščiai, 
tarsi kvaila beždžionė, tačiau nesugebėjo liautis. 

- Jūs kada paskutinį kartą valgėte kojomis? - paklausė jis. 

Seldas buvo įsitikinęs. Žinoma, jis tikrai buvo įsitikinęs. 
Jaunuolis jokio atradimo nepadarė, jis tik sudėliojo viską į vie- 

ną vietą: Žinias, gautas iš Karemeno, savo skrajūno patirtį, at- 
sitikimą Mirtininkų Kelyje. Ir dar Aštrųjį Nagą, kuris nenusto- 
damas valė savo nagus... Karemenas vis purtė galvą, nevalio- 
damas paslėpti nuostabos. 

- Tai vis tik tu įsitikinęs? 

- Taip! Taip! Kiek skrajūnų kovėsi jūsų pusėje paskutinia- 
me kare? 

- Gal kokie du žmonės, - prunkštelėjo senis. - Negaliu pa- 
tikėti. Nejaugi tai šitaip paprasta?! 

- Beje, paprastumas - silpnoji plano vieta, - pastebėjo 
Princo Šešėlis. - Jei kas nors išplepės, Džerkadonas nelaukda- 
mas imsis priemonių. Mums reikia veikti greitai, su erelio ver- 
žlumu, užpulti jį netikėtai, kad neliktų laiko pasiruošti gynybai. 

Karemenas vis dar dvejojo. 

- Kodėl iki šiolei niekas to nesugalvojo? 

- Nesvarbu. Svarbiausia, jog mintis teisinga. Sutinkate? 

- Regis, taip. - Senis palietė Seldo ranką: - Ar suvoki, ko- 
ką jėgą išleidi į laisvę? 

Seldas dvejojo tik minutę. 

- Taip. - Liūdnos senos akys žvelgė į jį iš tamsaus raukšlių 
išvagoto veido. 

- Ar tikrai supranti? Gyvenimas jau niekada nebus kaip bu- 
vęs. Ir kam tau šito reikia? 

Ir tikrai - kam? 

- Argi jūs visą gyvenimą nesvajojote išlaisvinti erelių? 

Karemenas nuleido žilą galvą. 

- Aš svajojau, bet ne tu. Be to, aš svajojau apie respubli- 
ką, apie valstybę, panašią į Pirmykštę. O tu sodini į sostą naują 
karalių. 

- Vindaksas bus puikus karalius! - užprotestavo Seldas. - 
Visada taip maniau, tuo labiau dabar, kai jam teko šitiek iš- 
bandymų. Tokių kiti Rantoros valdovai net nesapnavo. 

Karemenas atsisuko, pažvelgė į Vindaksą, į laukiančius 
žmones. 

- Kreivu plūgu, sūneli, neišarsi tiesios vagos, - atsiduso jis. 

- Ir tegul! - išsišiepė jaunuolis. - Kartais ir kreivose vagose 
uždera puikus derlius. 

Senis ir vėl atsiduso, mąsliai, įdėmiai pažvelgė į pašnekovą: 

- Tik tada, jei dirva derlinga. Gerai, jei esi įsitikinęs, veik! 
- Jis sugrįžo į ratą ir pareiškė: - Taip, pasiūlymas neblogas. 

Susirinkusiųjų veiduose pasirodė nuostaba. Karemenas 
kreipėsi į erelę, balsu komentuodamas savo gestus: 

- Atėjęs iš Tamsos parodė man palankų vėją. Aš seksiu 
paskui jį. Jis gali išlaisvinti erelius, bet ereliai turi vykdyti visus 
jo nurodymus. Gal keli paukščiai ir žus, bet daugybė jų gimi- 
niečių atgaus laisvę. Tik kol kas jis negali atskleisti savo pa- 
slapties: negalima pirma laiko sukulti kiaušinio - tamsos jėgos 
pražudys paukščiuką. 

Skiauterės virpėjimas. Pauzė. Ir vėl... Ir dar... 

Karemenas linktelėjo: 

- Ji sako, jei aš už tave laiduosiu, paukščiai pasirengę sekti 
paskui mus. Jei tik mirtis negresia daugumai erelių. 

- Bet mes norime taikos, - pridūrė Seldas. - Ar bus 
paukščiai gailestingi žmonėms, ar bus supratingi'? Mes pažada- 
me saugoti kiekvieną erelį nuo žūties. Tik ar neatsitiks taip, 
kad buvę vergai nukreips savo rūstybę ir pyktį prieš raitelius? 

Vėl judėjo pirštai... virpėjo skiauterė. 

- Ji sako: "O kaip pasielgtumėte jūs?", - išvertė grėsmingą 
paukščio atsakymą Karemenas. 

Kerštas? 

- Aukštesnieji paprašys vergų būti atlaidžiais? - neatlyžo 
Seldas. - Alebane žmonės ir paukščiai gyvena taikiai, draugiš- 
kai. Norime, kad taip pat būtų ir Rantoroje. 

Erelė perdavė jo prašymą saviškiams į dangų. Pauzė užsi- 
tęsė... labai ilga pauzė. Matyt, įsiliepsnojo aršūs ginčai. Galiau- 
siai paukščiai atsakė: 

- Jie pasistengs, - išvertė Karemenas. - Bet daugiau nieko 
negali pažadėti, jokių sutarčių, Šešėli. 

- Gerai! - Seldas linksmai kreipėsi į Vindaksą: - Kokios 
karūnos pageidaujate, karaliau? 

Baisus jo veidas pamėgino nusišypsoti. 

- Vadinasi, atpildas prisivijo mano priešus? - paklausė Vin- 
daksas. 

Ir vėl kerštas? Neteisingumas? 

- Taip! - kiek galėdamas tvirčiau atsakė jam Princo Šešėlis. 

Aštrusis Nagas iš susijaudinimo netilpo savame kailyje. Rei- 
kia pasirūpinti šituo nenaudėliu, lai sušvelnina jam nuosprendį. 

- Kaip pasielgsime su Džerkadono laišku? - paklausė pir- 

- Nusispjaut į jį! - numojo ranka Seldas. - Iš kur jie Žino, 
gal mes apskritai negavome to laiško. Be to, Džerkadonas 
mūsų bijo kur kas labiau negu mes jo. 

Prekeivis trypčiojo vietoje. 

- Vis tiek mes jį nuversime, - įtikinėjo Seldas. - Karaliaus 
gvardija tinka tik slampinėti po Rendžą ir rinkti mokesčius iš 
nukaršusių senių. Visame Rame nerasi 1r trijų dešimčių padorių 
skrajūnų. 

Vindaksas kilstelėjo antakius, bet nutylėjo. 

16 


"Džiugesys - ypatinga sielos būsena". 


Nežinomas autorius 


Rendžas nenuvylė Elosos. Priešingai, jis pranoko visus 
merginos lūkesčius. Nuostabus, žydintis kraštas, puikus reginys 
po nykios Rendo dykumos. Vynuogynai, sodai, visur ryški Ža- 
luma. Ant kalvų šlaitų nedideli kaimeliai, maži miesteliai; judrūs 
keliai; o paukščiai danguje tik pabalnoti, nesimato nė vieno 
laukinio erelio - jokio pavojaus. 

Bet pats Ramas - tiesiog pasaka! Nejaugi egzistuoja pa- 
saulyje tokie milžiniški miestai, kaip šis. Regis jis bekraštis! O 
pamačius rūmus, Elosai net kvapą užgniaužė. Tai negali būti re- 
alu, turbūt tai haliucinacijos. Miestas didesnis, negu atstumas 
tarp Najner Fono 1r Vainoko. Marmuriniai portikai, gėlių jūros, 
palmės, fontanai, įvairiaspalviai stogai, kiemeliai, kupolai, bal- 
konai, dekoratyviniai ežerai... Pasakiškas, neįtikėtinas, neapsa- 
komas grožis. Ji pateko į rojų. 

Karališkas lizdas buvo didesnis už tėvo pilį. Jame dešimt 
laktų. Dešimt! O ją palydėjo prie vienuoliktos, esančios arčiau 
žemės, skirtos garbiems svečiams. Mergina dar nespėjo nulipti, 
0 grumas jau čia... ir sukiojasi aplink jos erelį. 

Tėvas jos jau laukė. Kaip visada, impozantiškas, beveik 
neatpažįstamas, apsirengęs prabangiais drabužiais. Mergina 
puolė jam į glėbį: 

- Tėti! 

- Mano paukštyte! 

Taip, taip, kelionė buvo sėkminga, apskritai viskas nuosta- 
bu, rūmai pasakiški, ji neapsakomai patenkinta ir laiminga... 

Hercogas švelniai glaudė dukterį prie krūtinės, bet jo šyp- 
sena buvo dirbtinė. Elosa atidžiau pažvelgė į tėvą. Negali būti... 
Jis taip paseno. Išryškėjo naujos raukšlės, smilkiniai pražilo, jis 
sulyso. Mergina apipylė hercogą klausimais. Ne, ne, jis jaučiasi 
gerai ir dabar pristatys dukrą karaliaus svitai. 

Pasveikinti viešnią atėjo maždaug dvylika žmonių, o gal ir 
daugiau. Du vyriškiai, o daugiausiai damų - jaunesnių ir vyres- 
nių. Elosa taip stengėsi įsiminti šitiek naujų vardų, kad net galvą 
pradėjo skaudėti. Vienintelis pažįstamas veidas - neeilinio gro- 
žio moteris, kurią Najner Fone vadino Feisa. Ji kelionės metu 
vaidino kambarinę ir buvo Šešėlio meilužė. Iš tikrųjų jos var- 
das visai kitoks, ir ji mažų mažiausiai markizė. 

Pojūtis, jog tai tik sapnas, dar sustiprėjo. Elosa važiavo 
kažkur karieta, kinkyta pora baltų žirgų... Dundėjo ratai, gre- 
ta sėdėjo Feisa, o tėvas už nugaros, nieko jo net nepaklausi... 
Beje, merginai ne tuščios kalbos rūpėjo. Rūmų prabanga ją vi- 
sai pakerėjo. Minios išsipusčiusių žmonių, begalės tarnų, kurie 
reikiamu momentu išdygsta prieš tave tarsi iš žemės; marmuri- 
niai laiptai; gobelenai; šilkais tviskantis miegamasis - jos miega- 
masis! O prie jo - tualeto kambarys. Maišytuvai iš gryno auk- 
so, vonia tokio dydžio, kad ir erelį galima nuskandinti. 

Tėvas kažkur dingo, o Feisa turbūt buvo įpareigota ją glo- 
boti. Moterys, tikriausiai tarnaitės (Elosa niekada neturėjo to- 
kių apdarų), pagarbiai tūpčiojo priešais ją. Jos merginą išmau- 
dė - Elosa net nesutriko, ji jau spėjo įsisukti į rūmų sūkurį. Nu- 
valė rankšluosčiais iš avių vilnos, atliko masažą, ištepė kūną 
kvapiaisiais aliejais. Po to aprengė šilkiniais drabužiais, sušu- 
kavo plaukus, nulakavo nagus, išdažė veidą... 

Ir štai iš veidrodžio į ją žvelgia žavinga dama. Ji kiek pri- 
mena ankstesnę Elosą, bet suknelė, brangenybės, elegantiška 
šukuosena - viskas svetima. Suknelė! Iš ochros spalvos šilko 
su gilia iškirpte, krūtinė aptempta, išryškinta... Elosos krūtinė, 
kaip dabar madinga, beveik plokščia. Tarnaitės pagarbiai ža- 
visi jos veido spalva, figūra. O platus sijonas - tiesios nėrinių 
putos. Tviska briliantais. 

- Pradžiai visai neblogai, - pastebėjo Feisa. - Kaip tu jau- 
tiesi? 

- Kaip Žaibo nutrenkta. 

Markizė labai graži, maloni ir ji viską čia tvarko. Moteris 
nusišypsojo Elosai: 

- Palauk, rytoj po pusryčių atneš pasimatuoti dar dvidešimt 
dvi sukneles. 

Mergina aiktelėjo. Feisa nusijuokė ir iš kažkur atvedė her- 
cogą - pasigrožėti dukra. Jis prikalbėjo Elosai daug malonių 
žodžių, bet mergina vėl atkreipė dėmesį į gilias raukšles ant tė- 
vo kaktos, į sunerimusį jo veidą. 

- Ar gali senas tėvas pasakyti porą žodžių gražuolei duk- 
rai, niekam negirdint? - Jis maloniai nusišypsojo Feisai 

Hercogas prašo jos leidimo? Ne, bet juk tai tiesiog juokinga. 

Feisa dvejojo. 

- Tik neilgai, - sušnabždėjo ji ir parodė į balkoną. Po to 
nusisuko, subarė tarnaites, įsakė joms sutvarkyti kambarį. 

Hercogas išsivedė Elosą į balkoną. 

- Mažas patarimas, paukštyte, - pradėjo tėvas. - Niekuo 
čia nepasitikėk... 

Dar ko! Merginos veidas po storu pudros sluoksniu nuraudo. 

- Tėti, žinoma, aš nepatyrusi, tačiau jau nebe vaikas! 

Jau iš jos tai tikrai nieko negaus nė vienas saldžiakalbis 
dvariškis. Karaliai tuokiasi tik su nekaltomis mergaitėmis, o 
Elosa jau pradėjo įtarti, jog rūmuose ji vienintelė tokia... Tokia 
ir liksianti. Nekalta. 

Dabar jau nuraudo tėvas. Jis palietė dukters ranką: 

- Aš ne tai turėjau galvoje, paukštyte. Tu išmintinga mergi- 
na, nepamesi galvos. Bet suprask, rūmuose visada vienas kitam 
pasirengę gerklę perkąsti. Laikykis nuošalyje. Būk mandagi, 
maloni ir uždara. Tau pagelbės markizė, bet nepasitikčk ir ja. 
Po keleto minučių karalius laukia mūsų pietų. 

Karalius! Elosos keliai suvirpėjo. 

Hercogas linktelėjo: 

- Mėginau paaiškinti, jog tu įveikei nelengvą kelią ir tau rei- 
kia pailsėti, apsiprasti. Bet karalius pageidauja kuo greičiau pa- 
matyti jaunąją hercogienę Fonską. - Jis tyliai sušnabždėjo: - 
Atmink, jis čia - Dievas! Bet kokia jo užgaida - įstatymas! Su- 
pratai? 

Mergina išgąstingai nuleido galvą: 

- Tėti, ar kas nors negerai"? 

- Viskas gerai. 

Bet jo akys bylojo ką kitą. 

- Metas, jūsų šviesybe, - ištarė Feisos balsas už nugaros... 
taip arti, jog Elosa net pašoko. 


Pakeliui į pietų salę Džefeisa įspėjo Elosą, jog maisto riji- 
mas nėra pietų su karaliumi programos dalis. Karalius valgė, o 
visi likusieji Žiūrėjo į jį. O aptarnavo, žinoma, kilmingi tituluoti 
ponai. Pavyzdžiui, vyną pilstė tikras lordas. Tik dviem, retsy- 
kiais trims žmonėms valdovas suteikdavo ypatingą garbę - pa- 
kviesdavo atsisėsti greta ir drauge užkąsti. Tuo tarpu tuzinai 
"svečių" pagarbiai stovėdavo aplink stalą ar glaudėsi prie sienų. 
Po to karalius išeidavo, tada jie skubėdavo greitosiomis užkąsti 
ir dar vėliau dalyvaudavo tam vakarui numatytame renginyje. 
Šiandien svečių laukė spektaklis. 

Elosai, beje, visai nesinorėjo valgyti. 

- Vienas žodelis... į ausį, - sušnabždėjo markizė. Iki tol ji 
be paliovos čiauškėjo su draugais bei draugėmis. - Nemėgink 
juokauti. Kai jau apsiprasi, gali sau tą leisti, bet ne dabar. Ka- 
ralius vertina pokštus, bet tai turi būti laiku ir vietoje. 

- Aš visai nenusiteikusi juokauti, - atsakė Elosa. 

Feisa susiraukė: 

- Bet nosies nenukabink, būk linksma, šypsokis. - Ji prisi- 
dengė burną vėduokle ir dar tyliau ištarė: - Prieš porą dienų 
vienas jaunuolis, vikontas, netyčia pakartojo karaliaus pokštą. 
Ir ką gi? Karalius įsakė išvesti nelaimėlį lauk ir išplakti tarsi 
kokį smerdą. 

Nieko sau juokeliai. 

Rūmų priėmimo salė pritrenkė Elosą. Galybė aukso, spalvų 
margumynas, spindesys... Dvariškiai pasipūtę, išdidūs, vaikšto 
tarsi povai. Feisa ir hercogas pristatinėjo Elosą tai vienam, tai 
kitam; mergina vaikštinėjo po salę, spindėdama šypsena, vis 
giliau grimzdama į saldų, kerintį sapną. Ir dar kilimai - stori, ne- 
įtikėtinai minkšti. O bateliai tarsi stebuklingi, ne vaikštai, o tarsi 
sklandai virš grindų. 

Visą gyvenimą ji laukė šitos akimirkos. Bet apie tokį pri- 
ėmimą nedrįso net svajoti. 

Ir tada atsidarė milžiniškos durys, įėjo karalius su nedidele 
svita - trys vyresni vyriškiai, du jo bendraamžiai ir keturios iš 
pažiūros jaunesnės už Elosą merginos, išsidažiusios ir išsipus- 
čiusios dar labiau, negu kitos rūmų damos. Jie vaikščiojo po 
salę, karalius sveikinosi su svečiais. 

Valdovas vilkėjo rožiniu, auksu siuvinėtu apsiaustu. Nedi- 
delio ūgio, kaip ir tikėjosi Elosa, bet plačių, tvirtų pečių. Nuo- 
stabūs plaukai krenta ant pečių. Pirštai žieduoti. Jis nepalygina- 
mai... nepalyginamai gražesnis. Mergina pamėgino prisiminti 
Vindaksą, bet prieš jos akis iškilo Tju Rorino veidas. 

Elosą atvedė prie karaliaus. Ji gracingai tūptelėjo, baikščiai 
pakėlė akis - ir susitiko su mėlynomis karaliaus akimis. Ryškiai 
mėlynomis... 

- Kiek laiko mes praradome! - ištarė karalius. - Mes aist- 
ringai norėjome su jumis susitikti ir, jeigu būtume žinoję, kokį 
grožį išvysime, mūsų troškimas būtų šimteriopai didesnis. 

Žavingas. Įspūdingas. 

Jau po kelių minučių Elosa suvokė, jog jai teko didžiulė 
garbė. Karalius su svita sustojo šalia jos, į kitus jis visai nekrei- 
pė dėmesio. Nepakartojamas - kitaip ir nepasakysi. Mėlynos 
akys, baltų dantų šypsena užbūrė, pavergė Elosą, o karalius vis 
žarstė komplimentus, klausinėjo apie kelionėje patirtus sunku- 
mus, kalbėjo apie hercogą, jos tėvą, savo ištikimą vasalą... 

Per pietus jo didenybė pasisodino merginą šalia savęs. 
Daugiau prie stalo niekas nesėdėjo. Karalius palaikė lengvą, 
neįpareigojantį pokalbį. Elosai atrodė, kad ji viską daro tinka- 
mai. Ji nejuokavo, tik šypsojosi. Hercogas Fonskis stovėjo ne- 
toliese, dvariškių būryje. Susitikusi su tėvo akimis, mergina šyp- 
sojosi jam. 

Markizė nė žodeliu neužsiminė, kad karalius gali pasirinkti 
stalo kaimynu tik vieną žmogų. Ji minėjo apie du ar tris. Vadi- 
nasi, čia vyksta kažkas neįprasto, ko anksčiau rūmuose nebū- 
davo. Kai kurios merginos bei jaunesnės moterys svaidė į Elo- 
są pavydžius žvilgsnius. 

Karalius grąžino atgal butelį vyno ir įsakė atnešti geresnio. 
Pokalbis perėjo prie vyno rūšių. Džerkadonas gyrė vieno iš 
dvariškių vynuogynus. Tas tuojau pat pasisiūlė atsiųsti į rūmus 
keletą statinių savo dvare gaminamo vyno ir pasišovė tuojau 
pat, nelaukdamas, kol atvyks krovinys, nuskristi į savo dvarą ir 
atgabenti karaliui keletą butelių. 

- Turiu pripažinti, jūsų didenybe, - pastebėjo hercogas 
Fonskis, - jog bet kuri Rendže gaminama vyno rūšis kur kas 
geresnė už pas mus, Najner Fone, gaminamą gėralą. 

- Įspėju, paukštyte, vynas labai stiprus. 

Elosa pripažino, jog nieko panašaus jai neteko ragauti. 
Truputį skaudėjo galvą. Patiekė jau aštuntą ar devintą patieka- 
lą, o pietūs vis tęsėsi. 

Džerkadonas mėgavosi kažkokia keista iš pažiūros mėsa. 

- Ar žinote, kas tai? - paklausė jis. 

Ne, mergina, suprantama, nežinanti. 

- Pagal senovės tradiciją, - išdidžiai pareiškė Džerkado- 
nas, - tik karaliai turi teisę mėgautis šituo delikatesu. Mūsų ger- 
biamas tėtušis nesilaikė papročių, bet mes ketiname atgaivinti 
tradicijas. Paragaukite. 

Jis pasiūlė merginai mėsos gabalėlį nuo savo šakutės. Mėsa 
buvo pakankamai kieta, aštraus skonio. Ne, mergina nesupra- 
to, kokia čia mėsa. 

- Erelio skiauterė! - iškilmingai paskelbė Džerkadonas. - 
Karalių palaima. Bet mes norime, kad jūs drauge su mumis ja 
pasimėgautumėte. - Ir jis įdėjo savo porciją į Elosos lėkštę. 

Merginą pradėjo pykinti. 

- Ar paukščiui nekenksminga tokia operacija? - paklausė ji. 

- Kaipgi, be skiauterės erelis niekam tikęs. Dažniausiai jie 
išprotėja. Todėl šitas maistas labai retas. 

Elosa pasišlykštėjo, bet vis tiek pasilenkė prie lėkštės. 

- Beje, apie erelius, - tęsė Džerkadonas. - Hercoge Fons- 
ki, jūs, regis, veisiate sidabrinius paukščius? 

Fonskis kukliai patvirtino iš tiesų turintis keletą tokių erelių. 

- Mūsų tėvas buvo tikras žinovas. - Džerkadonas atsilošė. 

Jis jau buvo sotus. Beveik visus retus, prašmatnius patiekalus 
monarchas atidavė Elosai ir dabar nusiteikė nerūpestingam po- 
kalbiui. Mergina stengėsi valgyti kuo greičiau, kad jo didenybei 
netektų laukti. - Asmeniškai mes nematome prasmės veisti ere- 
lius. Su šitais prakeiktais paukščiais tiek rūpesčių. Argi ne taip? 

Dvariškiai pataikūniškai sukikeno. 

- Karaliaus veislynai, - tęsė Džerkadonas, - ar girdėjote 
apie juos? 

Hercogas atsakė girdėjęs ir prisipažino, jog matyti to nie- 
kada neteko. 

- Tai netoli. Pastaraisiais metais tėvas nebeskraidė. Skubėti 
nėra kur, o arkliukas visada po ranka. Be to, paukščiai tokie 
milžiniški, tokie rajūs. Jie taip ir tuština 1ždą, su jais nesutaupysi. 

Dvariškiai noriai palaikė karaliaus primestą pokalbio temą 
Visi vienu balsu pritarė, jog taupyti būtina ir galima tą padaryti. 

- Fonski! - Regis, karaliui gimė įdomi mintis. - Imkitės šito 
darbo, būkite toks malonus. Eikite tenai, pasižiūrėkite, kaip 
klostosi reikalai, ką galima... m-m-m... sumažinti, patobulinti. 
Pateikite savo pastabas bei pasiūlymus. Juk esate žinomas 
paukštininkas. 

Fonskio veido išraiška buvo nesuprantama. 

- Man tai garbė, jūsų didenybe. 

- Puiku, - šypsodamasis pritarė karalius. - Tiesiog dabar. 
Keliaukite. 

Hercogas nusilenkė karaliui ir savo dukrai, apsisuko ir išėjo. 

- Valgyk, brangioji. Netrukus patieks desertą, - kreipėsi 
Džerkadonas į Elosą. 

Brangioji? Skubėdama mergina vos nepaspringo, ji rijo, net 
nekramtydama. 

Karalius nori ją išbandyti! Viešas erelių smerkimas, pusiau 
žalios mėsos kalnas jos lėkštėje, staiga iš salės išsiųstas tėvas. 
Karalienei būtina savitvarda, ji privalo laikytis etiketo, todėl 
Džerkadonas ir nori įsitikinti, Kaip jai su nervais, ar sugebės ji 
susitvardyti... bet kokiomis aplinkybėmis. Be abejo, ji karaliui 
patiko - kaip sužibo jo akys... Dabar reikia pasistengti, kad to- 


223 


kį pat gerą įspūdį paliktų ir jos protas bei charakteris. Juk po 
vestuvių, tapusi karaliene, ji kiekvieną dieną pietaus su karaliumi. 

Elosa nusprendė surizikuoti ir sublizgėti visu gražumu. Ji 
mostelėjo galva į duris, už kurių ką tik dingo tėvas: 

- O aš maniau, jog rūsčiajam Rendo valdovui gali įsakinėti 
tik jo mylima dukra. 

It safyrai mėlynos akys linksmai juokėsi. 

- Gera būti karaliumi, - džiugiai patvirtino Džerkadonas. 

O karaliene? 

- Neabejoju, jūsų didenybė puikiai atlieka savo pareigas. 

Jis dėbtelėjo į žiūrovus. 

- Žinoma! Juk aš nenugalimas! 

Jie vėl pritarė savo valdovui nuolankiai ir kvailai kikendami. 
Elosa nelabai suprato, kas čia juokingo, bet ir ji nusijuokė. 

- Kiek tau metų? - staiga paklausė Džerkadonas. 

Elosa neteko žado. 

- Aš lygiai dviem šimtais dienų jaunesnė už jūsų didenybę. 

- Košmaras! Senė, tiesiog senė! 

Dvariškiai leipo juokais. 

- Vadinasi, netrukus tavo gimtadienis? - tęsė Džerkadonas. 
- Taip pat pradėsi aštuntą tūkstantėlį? Ką gi, paruošime dova- 
nėlę linksmam įvykiui. 

Elosa kažką sumurmėjo prikimšta burna. 

- O tuo tarpu, - Džerkadonas pasilenkė prie jos, - nedidelis 
avansas. - Jis ištiesė merginai sagę - du ereliai, rubinai auksinia- 
me aptaise. Masyvus daikčiukas, meistriškai padarytas, turbūt 
kainuoja didžiulius pinigus 

Elosa prarijo paskutinį skiauterės gabalą, padėkojo. Ji Ži- 
nojo, jog Džerkadonas ne be reikalo mūvi tiek daug Žiedų - 
Rantoros karaliai dovanoja žiedus savo pavaldiniams. Bet sa- 
gė... ji brangesnė už visus ant karaliaus rankų esančius žiedus 
drauge. Be to, tai moteriškas papuošalas. Nors, galbūt visos jo 
kišenės prikimštos tokių "niekučių". 

- Leisk man. - Džerkadonas ištiesė ranką. - Turbūt kiek 
skubotai, bet mes atitaisysime klaidą... Opa! Atleisk, brangioji, 

įdūriau? Aš toks negrabus. Antrasis bandymas. - Šįkart jis įki- 
šo ranką į jos suknelės iškirptę ir įsitikino, kad viskas gerai. 
Vikrūs pirštai spėjo paliesti krūtų spenelius. 

Elosa vėl padėkojo karaliui. Regis, jį tai pralinksmino. Mer- 
gina pasijuto kažkaip keistai, sutrikusi žvilgtelėjo į svečius. Jie 
žiūrėjo į Elosą visai kitomis akimis. Tai ne dėl sagės, o dėl to, 
kad karalius vėl ją išskyrė iš kitų. 


Karalius pavalgė ir išėjo drauge su Elosa. Jis nusivedė 
merginą į prabangiai sutvarkytą kiemelį. Ten jau buvo trys jau- 
nuoliai, Džerkadono bendraamžiai, ir koks tuzinas jaunesnių už 
Elosą merginų. Kai kurioms iš jų neduotum net keturių tūkstan- 
čių dienų, bet jos buvo apsirengusios, kaip tikros damos. Ir vi- 
sos, kaip pastebėjo Elosa, įsisegusios tokias pačias sages su 
dviem ereliais, kokią ką tik jai padovanojo karalius. Vadinasi, 
tai karaliaus malonės bei draugiškumo ženklas? Tuo labiau, kad 
ji gavo dovaną jau pirmojo susitikimo su Džerkadonu metu... 
Reikia kuo greičiau sužinoti, pasiklausti Feisos. Ji tokios sagės 
neturi. 

Žinoma, dalyvavo ir Karaliaus Šešėlis. Jis vilkėjo tokiais 
pat apdarais, kaip ir tikrasis karalius, tik su juoda juosta. Niū- 
rus žmogus ir dar turi blogą įprotį garsiai šnopuoti. 

Karalius nuo Elosos nesitraukė nei per žingsnį. 

- Kuo čia jus pralinksminti, mano mieloji? - paklausė jis. - 
Gal surengti gaidžių peštynes? Ar vyksta Najner Fone gaidžių 
peštynės? 

Ne? Apskritai šitas malonumas draudžiamas, bet kam tada 
būti karaliumi, jei negali leisti sau nesilaikyti kokios nors kvailos 
taisyklės?) 

Jie gerą valandą mėgavosi kruvinu reginiu. Kitas merginas 
pykino, viena dama net nualpo, bet Elosa net nesuvirpėjo. Ka- 
ralius žiūrėjo, godžiai laižydamasis. 

Po to jie su svita nuėjo į Žiūrovų salę, prie kitų svečių. 
Įspūdžių gausa Elosą nuvargino, bet ji laikėsi šauniai; jaudulys 
tik suteikė jai jėgų. Tai buvo tarsi Žirgų lenktynės, tarsi skrydis 

ant nežinomo erelio... Elosa net neabejojo, jog krito karaliui į 
širdį. Jis rijo merginą akimis. 

Ji mėgavosi spektakliu. Niekada iki šiol Elosa nebuvo ma- 
čiusi profesionalių aktorių bei dainininkų pasirodymo. Jai pati- 
ko viskas: muzika, kostiumai, atlikimas. Karalius vėl pasisodino 
ją šalia savęs pirmoje eilėje. Jau ankščiau matyti dvariškiai su- 
sėdo aplink juos. Artistai vaidino prie pat jos kojų. Spektaklis 
buvo skirtas siauram aristokratų ratui. Karalius suspaudė Elo- 
sos ranką, mergina nevalingai krūptelėjo. Jis pradėjo pirštų ga- 
liukais glostyti rankos odą. 

Berniukas aukštu, tarsi Rožiniai Kalnai, balsu atliko nuo- 
stabią ariją. 

- O ką, turbūt Najner Fone panašių dalykų nerodo? - gar- 
siai paklausė karalius. 

Berniukas nutilo, muzikantai susipainiojo. 

Vėl gaudo? Ar atsakyti jam pašnibždomis? Tai nuskambės 
tarsi priekaištas. 

- Ne, nerodo. Didžiausia pramoga tenai - paukščių veisi- 
mas, - taip pat garsiai atsakė mergina. 

Džerkadonas prapliupo juokais. 

Dabar jis nagu vedžiojo per merginos odą... labai švelniai, 
bet jai buvo nemalonu. 

- Rūmuose visi aktoriai aukščiausios klasės, kitokių čia nie- 
kas nelaiko, - vis taip pat garsiai dėstė Džerkadonas. 

- Nelabai išmanau, bet, mano nuomone, pasirodymas pui- 
kus, - atsakė Elosa. 

Artistai iš visų jėgų mėgino perrėkti juos, dvariškiai pritilo, 
siaubo apimti stebėjo viešas patyčias. Tuo tarpu karalius at- 
kakliai tęsė pokalbį, vis stipriau nagu draskydamas Elosos ran- 
ką. Mergina stengėsi atsakinėti natūraliai, apsimetė, jog nieko 
nevyksta 1r net nepažvelgė į braižomą ranką. Bet skausmas vis 
didėjo, akyse tvenkėsi ašaros. 

Scenoje šoko gavotą. Karalius nustojo draskytis ir apka- 
bino merginą per pečius. Jos širdis pašėlusiai daužėsi krūtinė- 
je - kur jau ten gavotui! 

Šokis baigėsi, į sceną išėjo klounai bei žonglieriai. 

Džerkadono ranka nuslydo žemiau, paglostė šilką ant Elo- 
sos krūtinės. Ji atsitraukė. 

Karalius nusižiovavo ir pakilo. Pasirodymas iškart nutrūko. 
Dvariškiai taip pat pakilo iš vietų. 

- Mes truputį pavargome, - pasakė Džerkadonas. Po to 
nusiėmė nuo piršto žiedą ir įteikė primadonai. - Tęskite, links- 
minkite svečius. Puikus pasirodymas! Visi pasilikite salėje. Le- 
di Elosa, mes džiaugiamės, matydami jus rūmuose ir tikimės, 
jog kitą kartą jūs parodysite daugiau... norėjau pasakyti, mes 
susipažinsime artimiau. 

Elosa padarė reveransą, karalius pabučiavo jai ranką ir iš- 
ėjo iš salės. Karaliaus Šešėlis nusekė jam iš paskos. Visi vėl at- 
sisėdo. Tarsi iš žemės išdygo Feisa ir palietė Elosos alkūnę: 

- Eime! 

- Bet... toks įdomus pasirodymas... 

Markizė išsivedė ją iš salės. 

Seno paukščio naujų triukų neišmokysi. 
Skrajūnų patarlė 


Ereliai skubėjo į Najner Foną. 

Kiek jų buvo? Princo Šešėlis net negalėjo įsivaizduoti. Jis 
vadovavo armijai, bet nežinojo karių skaičiaus. O žmonių Sel- 
dui pavyko surinkti maždaug tris šimtus. Daugiausia jauni vals- 
tiečiai, Kuriems atsibodo gyvenimas kaime ir norėjosi ko nors 
naujo, nepatirto. Daugelis neblogai šaudo iš lanko, kai kurie 
kardą valdo ne prasčiau, nei pjautuvą; o likusieji - nutrūktgal- 
viai, beveik vienodai pavojingi tiek draugams, tiek priešams. 
Keista, bet nedaugelis jų suprato paukščių kalbą. Dar labiau 
keista, jog nemažai paukščių išmoko kalbėti lėtai ir lengvai ga- 
lėjo bendrauti su žmonėmis. 

Princo Šešėlis suskirstė savo armiją į šešis būrius, pačius 
patikimiausius vaikinus paskyrė būrių vadais. Viskas buvo at- 
likta greitosiomis; juk čia apskritai laikinos priemonės, blefas 
kažkoks. Nes tikroji jo kariuomenė, žinoma, paukščiai, ir visos 
viltys sudėtos į planą, kurį Seldas sumanė, stebėdamas, kaip 
erelis valosi nagus. Dabar tereikėjo jį išbandyti. Jei planas ne- 
pavyks, didžioji paslaptis atsiskleis, nebus progos net templės 
įtempti. 

Fermole jis vilkėjo lengvais drabužiais, o čia, Rende, su 
jais Princo Šešėlis sušaltų į ledą. Net ir šiltas su kailiniu pamu- 
šalu skraidymo kostiumas, kurį jam padovanojo Ukeras, šičia 
negelbėjo, šaltis, regis, smelkėsi kiaurai. Seldas su savo Ašt- 
riuoju Nagu nardė virš kalnų, padengtų ledu, be jokios augme- 
nijos. Šalia skrido Ledinė Blykstė. Atrodė, jog visi trys jie už- 
1ma pusę dangaus. Saulė spigino tiesiai į akis; oras buvo išretė- 
jęs, todėl skausmingai spaudė krūtinę. 

Bet tereikėjo geriau įsižiūrėti ir matėsi, jog jie Čia ne vieni - 
dangus išmargintas juodais taškais. 

Ereliai skrido link Najner Fono. Alebano ereliai ir vietiniai 

laukiniai paukščiai nekantravo pamatyti, kuo baigsis mūšis. 
Princo Šešėlis buvo tik skrajūnas, todėl nesuprato, jog erelis 
niekada nepasilieka vienas. Nuolatinis, iš pirmo žvilgsnio ne- 
reikšmingas skiauterės virpėjimas, iš tiesų ne kas kita, o gyvas 
pokalbis su kuo nors. Atrodo, erelis visas susitelkęs savyje, bet 
tuo pačiu metu jis kalbasi su daugeliu savo giminiečių. 

- Lizde skiauterė ir keturi ereliai. Vienas pakilo ir artėja 
prie mūsų, - pasiuntė signalą Ledinė Blykstė. 

Seldas taip ir manė. Vos tiktai jo armija pasirodė danguje, 
iš Najner Fono išsiuntė žygūną. Todėl Princo Šešėlis aplenkė 
pilį ir pasuko į Vainoką. Akivaizdu, jog šitas vienišas raitelis 
skuba įspėti Rantoros gyventojus, jog puolimas prasidėjo. 

- Skiauterė 1r keturi? Vadinasi, lizde liko iš viso dvylika 
paukščių, - išvertė Seldas paukščio žodžius. Hercogo ir jo šei- 
mynos nėra, turbūt jie išvyko į Ramą. Tai palengvina užduotį. 

- Pas mus skrenda mano tėvas, - toliau kalbėjo Ledinė 
Blykstė. 

Ledinis Kūjis, prisiminė Princo Šešėlis erelio vardą. Milži- 
niškas sidabro spalvos gražuolis, ne mažesnis už Aštrųjį Nagą. 
Hercogas įžvalgus, todėl pačius geriausius paukščius paliko liz- 
de, nepasiėmė jų į Ramą, kad Džerkadonas neuždėtų ant jų sa- 
vo letenos. 

Princo Šešėlis buvo beginklis, bet ant jaunuolio kaklo ka- 
bojo neįkainojama Karemeno atsisveikinimo dovana - žiūronai 
atvežti iš Šventų vietų. Jų pagalba Princo Šešėlis matė kur kas 
toliau. Nors, žinoma, erelių jis pralenkti negalėjo. Seldas pač- 
mė žiūronus, nukreipė į Najner Foną. Nieko, tik grėsmingos 
stačių kalnų viršūnės bei apgyvendintos, nuolaidžiais šlaitais 
kalvos. Jaunuolis nuleido žiūronus. Kai ilgai pro juos Žiūri, 1ma 
svaigti galva. Apskritai tabaluoti pakabintam visai ne tas, kas 
sėdėti ant erelio nugaros; iš tokios padėties nepašaudysi, 0 1r 
šaltis velniškas, taip norisi priglusti prie šiltos plunksnuotos nu- 
garos ir pasislėpti nuo įkyraus negailestingo vėjo. 

Vienišas skrajūnas pasuko žemyn, į šilto oro srautą. Seldas 
įspėjo Ledinę Blykstę; ji perdavė pranešimą Aštriajam Nagui, 
abu ereliai pakeitė kursą ir pastojo žvalgui kelią. 

- Pasikalbėk su savo tėvu, - paprašė erelės Seldas. - Pasa- 
kyk, jog mes atskridome, nes ketiname jį išlaisvinti. Tegul kol 
kas nesipriešina ir vykdo savo raitelio nurodymus. 

Ledinės Blykstės skiauterė suvirpėjo. Princo Šešėlis su- 
prato tik pradžią frazės: "Šitą žmogų pasiuntė Erelių Drau- 
gas..." Po to judesių dažnis pranoko jo galimybes, Seldas pa- 
metė siūlo galą. 

Jie vis labiau artėjo prie vienišo raitelio; po kokių dešimties 
minučių Ledinis Kūjis apsuko ratą, stengdamasis neprarasti 
aukščio; Aštrusis Nagas slystelėjo žemyn, arčiau jo. Seldas vėl 
pakėlė žiūronus - ir vos neišmetė jų iš rankų. Iš akies trauktas 
Vindaksas! Po apsauginiais akiniais jis pamatė kumpą princo 
nosį. Negali šito būti! Nejaugi priešais jį pats hercogas Fons- 
kis? Ne, tokiu momentu jis nepaliktų pilies. A, tai jaunasis gru- 
mas Tju Rorinas, dar vienas nesantuokinis Alvo sūnus. Rorinas 
irgi puikus skrajūnas. Kaip jis valdo erelį! Negali atitraukti 
akių. Štai jis atpažino Šešėlį, pasiruošė lanką ir laukia, kol at- 
stumas tarp judviejų sumažės. Seldas skėstelėjo rankomis, pa- 
rodydamas, kad jis beginklis, po to abiem ereliams davė žen- 
klą priartėti prie raitelio, bet tik tiek, kad strėlės negalėtų jų pa- 
siekti. 

- Rorinai! 

Vėjas atnešė vos girdimą atsakymą: 

- Šešėli! | 

Pasidarė kiek šilčiau: jie irgi įskrido į šilto oro srautą. Prin- 
co Šešėlio ereliai prisigretino prie Rorino. Paukščiai žiūrėjo 
vieni kitiems tiesiai į akis. Jie beveik nejudėjo, tik kiek siūbavo 
ir po truputį kilo aukštyn. 

- Grįžk į pilį! - šūktelėjo Seldas. 

Tju parodė jam nepadorų gestą. 

- Tu mirsi, - neatlyžo Seldas. - Aš galiu išlaisvinti tavo erelį. 
Grįžk atgal - ir liksi gyvas! 

Šį kartą Rorinas garsiai nusikeikė. Seldas nenustebo. Kodėl 
gi Šitas vaikinas turėtų juo tikėti? Jis ir pats savimi kartais nelabai 
tiki. Grumas tyrinėjo vietovę, mėgino numatyti kitą ėjimą. 

- Paskutinį kartą sakau! Dink iš čia! Nešk kailį, kol nevėlu! 

Rorinas nekreipė dėmesio į jo žodžius. Tai ką, karas? 

- Pasakyk tėvui, - kreipėsi Seldas į Ledinę Blykstę, - kad 
negerai priešais vėją pakenkti šitam žmogui. Aš prašau jo pa- 
sigailėti. 

Paukščio atsakymo Seldas nesuprato. Turbūt Ledinė 
Blykstė tyčia pažėrė greitakalbę. O Kūjis, regis, atsakė riebiais 
keiksmažodžiais. 

- Jis turi padaryti tris dalykus. Pirmiausia, pakelti koją ir 
pakasyti po snapu. Tokiu būdu jis sutraukys vieną iš šalmo dir- 
žų. Po to reikia staigiai pulti žemyn, ir vėjas nuplėš šalmą nuo 
galvos. Ir galiausiai - leistis ant žemės. 

- Draudžiama! - atkirto Ledinė Blykstė. 

Draudžiama? Erelės atsakymas Seldui buvo nesupranta- 
mas. Kas uždraudė? Jis nesitikėjo jokių prieštaravimų. Už- 
drausta? NosoNEne... Kaip dabar praverstų mažylis Potras! 
NosoNEne... 

- Kas uždraudė? - ištarė Seldas. 

- Tėvas pats mane šito mokė, kai buvau dar mažas paukš- 
čiukas. 

Rorinas privertė Ledinį Kūjį padaryti staigų viražą, kritimą, 
nėrimą.... 

- Prašau! - maldavo Seldas. - Tegul jis pamėgina! 

Ledinės Blykstės skiauterė piktai paraudonavo, bet erelė 
išvertė Princo Šešėlio prašymą ir tėvo atsakymą. 

- Jis sako - uždrausta. 

Diržas iš plonos odos, jis vos ant plauko laikosi, o erelio 
nagai - neduok Dieve. Ir ožkas, ir žmones paukščiai juose ne- 
šioja. Jėgų oho kiek! 

Ereliai tikri užsispyrėliai, jų nepertarsi. 

Ledinis Kūjis su savo raiteliu greitai tolo. Princo Šešėlis 
nervinosi. 

- Paaiškink, jog Erelių Draugas mane palaiko. Pasakyk... 
jei aš neteisus, tegul Aštrusis Nagas numeta mane ant uolų. 
Nagi, pasakyk jam! 

Ledinė Blykstė metė į jaunuolį įniršusį žvilgsnį. Retas atvejis 
- jis išreiškė tikrus paukščio jausmus. Bet Seldo žodžiai buvo 
perduoti... savižudiška mintis taip pat. Ereliai viską supranta pa- 
raidžiui ir greitai pagauna mintį. Desperatiška Seldo gestikulia- 
cija, Ledinės Blykstės reakcija, o po minutės Aštrusis Nagas 
staiga pasipurtė, suvirpėjo. Rorinas nespėjo net žioptelėti. Jo 
paukštis tapo nevaldomas. Ledinis Kūjis pasipurtė ir puolė že- 
myn. Vadelės pakibo ore, diržas nutrūko, dabar jau neberei- 
kalingas šalmas nuslydo nuo paukščio galvos. Milžiniškas gro- 
buonies snapas įsikibo į Tju galvą ir ją sutraiškė. 

O paskui viskas apsisuko, prasidėjo pašėlusi pasiutpolkė. 
Princo Šešėlis suklykė ir įsikibo į jį prilaikiusius diržus. Aštrusis 
Nagas šoko džiaugsmo bei laisvės šokį. Akimirką Seldui atro- 
dė, jog susijaudinęs erelis paleis iš nagų lyną, ir pergalingos ar- 
mijos vadas nuskris žemyn, tiesiai mirčiai į nagus, Ledinio Kūjo 
paliktais kruvinais pėdsakais. O Ledinė Blykstė vartaliojosi 
ore tarsi ką tik išsiritęs geltonsnapis neišmanėlis paukščiukas. 
Kiek tik akys užmatė, visur danguje džiūgavo ereliai. Paslaptis 
atskleista: paukščiai gali išsilaisvinti patys! Puiku! 

Aštrusis Nagas po truputį nurimo. Tuo tarpu Seldas irgi at- 
sigavo ir jau galėjo perduoti naują nurodymą: 

- Pasakyk tėvui, jog atsiųsime žmogų, kuris nuims nuo jo 
nugaros negyvą kūną. Bet atvykęs Žmogus - mūsų sąjunginin- 
kas, todėl jis neturi nukentėti. 

Ledinis Kūjis jau buvo už kalnų, tačiau atsakymas atsku- 
bėjo tą pačią akimirką. 

- Tėvas nieko blogo nepadarys tavo pasiuntiniui. Jo grobis 
- tai tavo grobis, Atėjęs iš Tamsos. 

- Grįžtame į pilį, - įsakė Princo Šešėlis. 

Jis ketino pasiųsti kareivį į pagalbą Lediniam Kūjui, bet pa- 
aiškėjo, jog erelis su keleiviu jau kelyje. Paukštis žinojo kelią. 

Po to Ledinė Blykstė atsiuntė naują informaciją. 

- Tėvas nusileido sėkmingai. Jis perplėšė balnakilpę, nepa- 
siekė tik diržo ant kaklo. Pasiųskite erelį, žmogaus pagalbos 
neprireiks. 


232 


Seldas liūdnai linktelėjo. Jis taip ir manė, jog paukščiai ne- 
pristigs sumanumo ir patys susidoros. Iki šiolei Šešėlio širdyje 
vis dar ruseno vilties kibirkštėlė, kad žmonės nebus galutinai 
1liuminuoti iš žaidimo. Deja, viltys neišsipildė. Bet kol kas liz- 
duose gyvenantys ereliai lieka įkaitais. Džerkadonui juk nebus 
sunku pritvirtinti šalmus ne diržais, o grandinėmis. 

- Pasakyk Aukštesniesiems, jog aš įvykdžiau pažadą - iš 
kiaušinio išsirito mažylis. Tegul perduoda visiems vergams, kad 
kariai ateina jiems į pagalbą. O vergai tegul laukia. Jei kas nors 
Iš jų pirma laiko išsilaisvins, žmonės suklus. Jie imsis priemonių ir 
nužudys mažylį. Vergai privalo apsiginkluoti kantrybe ir palaukti. 

Kas tie Aukštesnieji ir kiek jų? Du, trys, o gal jie skaičiuo- 
jami šimtais? Seldas to nežinojo. Bet kalbėjo jie visada vienu 
balsu, perduodami savo nurodymus per bet kurį tuo metu gre- 
ta esantį paukštį. Šiuo metu šalia jų buvo Ledinė Blykstė. 

- Puikus viščiukas išsirito iš tavo kiaušinio, Atėjęs iš Tam- 
sos. Ereliai bus tau paklusnūs. 

Įvykiai pasiekė kritinį tašką. Paukščiai nemoka saugoti pa- 
slapčių. Tuo labiau, kai naujienos tokios džiugios ir neįtikėtinos. 
Jos akies mirksniu - nuo vienos skiauterės prie kitos - apskries 
visą Rendą. Kurjeris, atnešęs Žinią apie Džerkadono karūnavi- 
mą, pasiekė Najner Foną per trisdešimt dienų. Geras laikas. 
Bet paukščiui, kai jis be krovinio, ir poros dienų pakaks. Gal- 
būt net keleto valandų. Lenktynės prasidėjo. 


Princo Šešėlis nustebo pastebėjęs virš Najner Fono sukan- 
tį visą pulką erelių. Mažiau nei pusė jų laikė snapuose "pinti- 
nes", kuriose sėdėjo kareiviai. Jo žinioje maždaug tūkstantis 
paukščių. "Taigi, armija iš trijų šimtų žmonių ir tūkstančio 
paukščių užsimojo užgrobti milžiniško dydžio šalį. Seldai, tu 
tikrai kuoktelėjai!" 

Pilyje pasiruošė apsiausčiai. Vienuolika paukščių tupėjo 
saulėtoje lizdo pusėje. Visi su gobtuvais, visi ramūs. Jų šeimi- 
ninkai akivaizdžiai neketino rizikuoti ir išsišokti pirmi, nes neži- 
nia koks bus rezultatas. 

- Tegul visi palaukia, kol aš sugrįšiu, - ryžtingai įsakė Prin- 
co Šešėlis. Jei jo planas nepavyks, teks trauktis, nes kova ne- 
teks prasmės. 

Aštrusis Nagas nusileido tiesiai ant piramidės formos lizdo 
stogo, ir Seldas senomis sijomis atsargiai nuslydo į tamsiąją 
pusę. Viskas teisingai - mediena sausa, sutręšusi. Neveltui ta- 
da Vainoke kariai be vargo išplėšė keletą lentų, sukūrė iš jų 
laužą ir pagamino maistą. 

Jis patogiau įsitaisė ant nuolaidaus stogo, prie pat krašto. 
Apačioje terasa ir tuščias laktos kraštas padengtas sausomis iš- 
matomis. Kadaise jis nušoko nuo šitos sienos... Seldas net nu- 
sipurtė, vydamas šalin nemalonius prisiminimus. Taip. Reikia 
pripažinti, kad jis pakankamai aukštai, lankininkai vargiai galės 
jį pasiekti. Užtat Aštrusis Nagas - puikus taikinys. Reikia pas- 
kubėti, kol kieno nors budri akis to nepastebėjo. 

Apačioje išgirdo Seldo žingsnius. 

- Kas pas jus čia vyriausias? - riktelėjo jis. 

- Tesaugo Dievas karalių Džerkadoną, - atsakė jam pažįs- 
tamas balsas. Vekas Vonimoras. 

- Tai Šešėlis. 

- Matau. Ateik pas mus, paukščių mylėtojau. 

- Vekai, aš jums už daug ką esu dėkingas, - nieko gero ne- 
sitikėdamas prabilo Seldas. - Nenoriu, kad būtų pralietas 
kraujas. Rorinas žuvo, jis neperduos pranešimo, ir niekas ne- 
atskubės jums į pagalbą. Pripažinkite teisėtą Rantoros karalių, 
ir mes paliksime jus ramybėje. 

- Na ir sudėjai kiaušinį! - pašaipiai atsiliepė balsas iš apa- 
čios. - Tu niekingas apgavikas. Pasiduok! 

Šitas žmogus įsitikinęs, kad jo padėtis patogi. Jis turi lanki- 
ninkus, turi patogią aikštelę, o užpuolikams teks skristi prieš 
šviesą, sėdint kvailose iš virvių susuktose "pintinėse". Senam 
skrajūnui Vekui tokie įrenginiai, suprantama, gali kelti tik juoką. 
Net jeigu Seldo žmonės nusileis ant stogo ir jį suvarpys, prieš 
šviesą jie nelabai pašaudys. Tuo tarpu Vonimoras be vargo su- 
naikins paukščius, tupinčius nuo vėjo uždengtoje stogo pusėje. 

Jis neabejojo savo jėgomis, kaip, beje, ir Rorinas prieš valandą. 

Gerai. Seldas užsiropštė pas Aštrųjį Nagą. Erelis iš jaudu- 
lio visas virpėjo. Jiedu puolė žemyn, tuo tarpu pro Princo Še- 
šėlio ausis prašvilpė strėlė. Fu, koks nemalonus pojūtis. 

Seldas davė ženklą pradėti puolimą. Jo kariai pabiro į visas 
puses, o jis pats pasirinko tinkamą oro srautą ir iš pagarbaus 
atstumo pradėjo stebėti įvykius. 

Pirmieji du akmenys pramušė tik nedideles skyles, bet užtat 
mirtinai išgąsdino pilies gynėjus. Trečias didžiulis akmuo kliudė 
kampinę siją - stogas pasviro. 

Dar penki smūgiai, pasipylę tuo pat metu, ir sutręšę stulpai 
iš tamsiosios pusės neatsilaikė; stogas sugriuvo, nusitempda- 
mas paskui save ir didžiąją dalį sienos. 

Paukščiai nusimetė gobtuvus - ir mūšis dėl Najner Fono 
baigėsi. 

Bet Princo Šešėlis nejautė džiaugsmo. Niekada, net ir 
Ankstesniais Laikais, nei vienai dienai nebuvo nurimusi kova 
tarp žmonių ir erelių. Žmonės išstūmė paukščius iš vidutinių 
aukštumų į pačias viršūnes, kur jie patys negalėjo gyventi. Ir 
nuo to laiko, pamatęs beginklį žmogų, erelis nužudydavo jį; O 
skrajūnai nužudydavo nuo pulko atsiskyrusį erelį. Ši varginanti, 
negailestinga priešprieša, regis, neturi nei pradžios, nei pabai- 
gos. Jie niekada nesugebės sutarti ir gyventi taikiai. 

O dabar apskritai gali prasidėti tikras karas. Tai jis, Sel- 
das, išleido džiną iš butelio. Dar niekada ereliai nebuvo užėmę 
lizdo. O šįkart jiems padėjo skrajūnas... žmogus. 

Jis išdavė savo gentainius. 


Bum! 

Princo Šešėlis ėjo koridoriumi. Trys kardais ginkluoti kariai 
priekyje, trys - iš paskos. Jis labiau panašus į belaisvį, nei į ge- 
nerolą nugalėtoją. Kiekvienas karys buvo visa galva aukštesnis 
už Princo Šešėlį ir dvigubai stambesnis. Seldas netikėjo Najner 
Fono svetingumu. 

Bum! 

Jis stengėsi nepamesti ritmo. 

Trys žingsniai kaire koja - didžiojo varpo dūžis. Garsas ai- 
du atsimušdavo nuo akmeninių sienų, pasklisdavo po pilį, po 
miestą ir nutildavo tik toli apačioje, Didžiosios Druskingos Iy- 
gumos platybėse. 

Bum! 

- Regis, šičia, - ištarė Seldas. 

Sargybiniai atidarė duris, apžiūrėjo kambarį. Tik po to jis 
įžengė į vidų. 

Kambarys apstatytas gerais baldais, užgriozdintas per ligą 
gyvenimą susikaupusiais niekučiais: paveikslai, statulėlės ant 
lentynų, raižytos medinės skrynios, apie tuzinas trofėjų pasieny- 
je... Pusiau nuleistos tamsios užuolaidos. Slogus oras, nemalo- 
nus kvapas. Mirties kvapas. 

Bum! 

Seldas paliko prie dūrų sargybą, pats priartėjo prie plačios 
lovos. Ar tik jis nebus pavėlavęs? Mažytis tarsi mumijos veide- 
lis visai pagelto, sveikoji akis užsimerkusi; užtat nematanti akis 
pusiau pramerkta... tuščia ir kraupi. 

Bum! 

Vos suvirpėjo antakis. 

- Kodėl tu nenutildai šito daikto ir neleidi žmogui ramiai nu- 
mirti? - sušvokštė 1š lovos senas balsas. 

Princo Šešėlis palietė sustingusią ranką. Ji buvo šaltesnė už 
Viršutinį Rendą. 

- Apgailestauju dėl jūsų ligos, sere Ukerai. 

Akis atsimerkė, įdėmiai tyrinėdama jaunuolį. 

- O aš apgailestauju, kad tu lig šiolei gyvas ir sveikas. 

Bum! 

- Turiu daug nebaigtų reikalų, - pasakė Seldas, - o jūs ke- 
tinote pražudyti mane. Parodėte man Mirtininkų Kelią, bet ne- 
pasakėte, kad iš Najner Fono pusės niekas niekada tuo keliu 
neskrido. 

Senio žvilgsnis užsiplieskė neapykanta 

- Juk kas nors turi būti pirmas. Keliauk, daryk savo darbus. 

Princo Šešėlis gūžtelėjo pečiais. 

- Fu! - prunkštelėjo Ukeras. - Nieko tu nepadarysi. 

- Turbūt ne, - nusišypsojo Princo Šešėlis. - Mes paskelb- 
sime Vindaksą karaliumi ir trauksime savo keliasi, netrukdysi- 
me jums. 

Ukeras aplaižė lūpas ir parodė į stalą. Seldas padavė jam 
stiklinę su vandeniu, sugirdė. Ligonio rankos buvo šaltos, o kū- 
nas degte degė. Regis, gurkšnis vandens senį kiek atgaivino. 
Laidotuvių varpai trumpam nutilo. 

Ukeras išsikosėjo 1r vėl atsigulė ant pagalvės. 

- Taigi, tu išlaisvinai dvylika erelių? O kiek jų dar liko? 

Seldas atsisėdo ant lovos krašto: 

- Neturiu supratimo. Tik karaliaus lizduose erelių tūkstančiai. 

- Vonimoras tikras mulkis, - sušvokštė Ukeras. - Jei aš bū- 
čiau vadovavęs, tu nebūtum taip lengvai su mumis susidorojęs. 
Su erelių lizdu galbūt, bet ne su pilimi. 

- Mums reikalingi tik paukščiai, - ištarė Princo Šešėlis, - 
antraip būtume aplenkę pilį ir nuskridę toliau. 

Senis susimąstė: 

- O po to ateis Džerkadonas ir pradės plėšti bei deginti 
miestą už tai, kad Najner Fonas pasidavė Vindaksui. Kare 
kaip kare. Gerai, manęs jau čia nebebus... 

- Džerkadonas neateis, - kaip kirviu nukirto Princo Šešėlis. 
- Ir hercogas Fonskis nebesugrįš. Galbūt jūs apskritai niekada 
neišgirsite apie sostinę, Ukerai. 

- O! - Regis, senis nustojo pykęs. - Karemenas kartais lai- 
mėdavo mūšį, bet galiausiai jis visada atsitraukdavo. Beje, kaip 
laikosi mano senas bičiulis? 

Štai taip jau geriau. 

- Rūpinasi nauju anūku. Jis pasiliko Alebane, bet sveikata 
nesiskundžia, jam viskas gerai. 

- Ačiū Dievui, - nuoširdžiai atsiduso Ukeras. Seldas net 
nustebo. - O kaip laikosi tavo princas... tiksliau karalius? 

- Jam nepasisekė dar labiau, negu jums, - liūdnai atsakė 
Princo Šešėlis. - Jis čia neatvyks. 

Vindaksas išskrido keliomis dienomis anksčiau. Karalių 
pririšo diržais prie neštuvų; žmonės ir paukščiai jį saugojo. Jie 
judės labai lėtai ir sustos tik nuošaliose fermose. Vindaksas 
perskris nepastebėtas visą beveik negyvenamą Rendą. Apie jo 
judėjimą žinos tik paukščiai. 

Ukeras tylėjo. Seldas vėl prabilo: 

- O kaip Elosa? Girdėjau, ji taip pat išvyko į rūmus? 

- Hercogas nepasiėmė jos drauge. Mums teko vos ne 
grandinėmis ją surakinti. Bet karalius vis atkakliau reikalavo, 
kad mergina atskristų į rūmus. - Matanti senio akis sužibo. - 
Paskutiniame laiške kategoriškai buvo pasakyta, kad, jeigu 
mergina tuojau pat neatvyks į rūmus, Alvas dėl to pasigailės. 
Elosa, žinoma, liko sužavėta. Dabar ji jau turbūt Rame. 

- Kuriems galams? - sumurmėjo Princo Šešėlis. - Kam 
Džerkadonui šito prireikė? 

Turbūt nori jai padėkoti už paslaugą? Kam gi dar? 

Ukeras kilstelėjo retus antakius: 

- Ji laiduos, jog hercogas elgsis pagal Džerkadono pagei- 
davimus. Žinoma, jei jam bus leista sugrįžti atgal. 

Tikriausiai. Iškankinta hercogienė atsisakė atsakinėti į klau- 
simus apie vyrą ir dukterį. Dabar ji prie miesto vartų. Klausosi, 
kaip Vindaksas VII skelbiamas Rantoros karaliumi. 

Ukeras užsimerkė, leisdamas suprasti, jog pokalbis baig- 
tas. Bet vos po akimirkos smalsumas nugalėjo. Akis vėl atsi- 
merkė. 

- Tu išmokei paukščius svaidytis akmenimis? Pavojinga 
naujovė. Kas bus, jei laukiniai ereliai paseks jų pavyzdžių? 

- Kokie dar laukiniai ereliai? Karemenas teisus, jūs tą suži- 
nojote dar prieš daugelį metų. Jūs buvote vergų, o ne naminių 
gyvūnų savininkas. 

- Na ir kas? 

- Ir nejaučiate sąžinės graužaties? - liūdnai paklausė Princo 
Šešėlis. 

- Ne! - Pyktis trumpam įkvėpė lašelį gyvybės į šitą po ant- 
klodę susirietusį pusiau lavoną. - Ne! Kuo tu pasirinktum bū- 

ti - piemeniu apgailėtinoje lūšnelėje ar skrajūnu prabangioje pi- 
lyje? Be erelių civilizacija negali egzistuoti. Kaip tau patiko te- 
nai, Alebane? Ar Rilas įkūrė rojų žemėje? 

- Pas juos ten respublika. Visi lygiateisiai. 

Ukeras prunkštelėjo: 

- Lygiateisiškumas!? Nekabink man ant ausų plunksnų! 

- Nėra ponų, visi jie šeimininkai, - paaiškino Seldas. 

Nors, atvirai sakant, gyvenimas Alebane jam atrodė keistas. 

Ukeras ketino atsikirsti, bet užsikosėjo, paspringo ir gestu 
paprašė Seldo paduoti jam dar vandens. Po to senis vėl atsigu- 
lė ir prabilo: 

- Minta turbūt tiktai salotomis. Ar būdamas ten bent raga- 
vai mėsos? 

- Aš gyvenau Karemeno namuose, - prisipažino jaunuolis. 
- Ereliai nuolatos jam parūpina šviežios mėsos. Bet apskritai 
Alebano Žmonės iš tiesų retai valgo mėsą. 

- Taip ir žinojau, - Ukeras buvo patenkintas savo įžvalgu- 
mu. - Kas norės laikyti naminius gyvūnus, jei uždrausta juos 
ginti nuo paukščių? O mums dar blogiau. Išskyrus avis bei 0ž- 
kas, Rende daugiau nieko neužauginsi. Ką gi, tegul Najner Fo- 
no vaikai badauja, užtat tavo numylėtiniai paukščiai dabar laisvi 
ir sotūs. 

Princo Šešėlis sutriko. Rendžo žemės derlingos, nesunkiai 
gali išmaitinti savo gyventojus. Kas kita Rendas. 

- Kurį laiką čia beveik nebus paukščių. Sugalvokite ką nors. 

- Man tai nerūpi, - atsiduso Ukeras. - Tik svajoju kuo 
greičiau numirti. Bet su Dievo pagalba mūšyje už Ramą daug 
paukščių žus. Alebane jų labai daug žuvo. 

- Na, man metas, - pasakė Princo Šešėlis. - Įsakymas jau 
baigtas skaityti, Vindaksas paskelbtas karaliumi. Bet kokie prie- 
šiški veiksmai prieš paukščius uždrausti. Draudžiama ir laikyti 
plunksnuotus vergus. Išsirinkite gubernatorių. Aš turiu eiti. 

- Neskubėk. - Senio smalsumas vis didėjo, jis tapo neval- 
domas. - Pasakyk, kokie tavo planai? 

Seldas šyptelėjo: 

- Mes skrisime kairiąja Rendo puse, labai dideliu greičiu. Pa- 
keliui ištuštinsime visus lizdus, kaip ir Najner Fono lizdą. Aš pa- 
rodžiau būdą; mes paliksime kiekviename mieste bei pilyje po 
keletą Žmonių, jie išleis erelius ir mus pasivys. Rame niekas nieko 
nesužinos, kol mes patys tenai nenuskrisime. Aš sustabdžiau Ve- 
ko pasiųstą kurjerį, - liūdnai pridūrė Seldas. - Jaunasis Rorinas 
- vienintelė auka. Ir dar Vekas... sulaužytais šonkauliais. 

Ukeras susimąstė: 

- Nieko nesužinos? O kaipgi vienišiai? Džerkadono pata- 
rėjai puikūs, be abejo, neapsieta ir be hercogo Fonskio. Kara- 
lius po visą Rendą išsiuntinėjo vienišius. Kiek siekia mano at- 
mintis, dar niekada Rantoroje nebuvo taip puikiai sutvarkytas 
ryšys. Niekas nesukliudys jiems sugrįžti į Ramą. 

- Puiku! Tik jokių Žinių jie neatneš. Užtat Džerkadonas ga- 
lės žymėti žemėlapyje mūsų judėjimą. Jis turi du kelius. Nuošir- 
džiai linkiu jam suklysti ir pasirinkti netinkamą. 

- Rame jums surengs tinkamą sutikimą. - Ukeras užsimer- 
kė, tarsi mėgindamas įsivaizduoti neišvengiamą mūšį. - Ir tu pa- 
teiksi sąlygą: Vindaksas atsisėda į sostą, o jūs neliečiate erelių 
lizdo. Rendas jau prarastas, užtat Rendžas liks nepaliestas. 
Vargu, ar tu ko nors pasieksi, vaikine. 

- Klystate, - atrėžė Seldas, patenkintas savimi. Jis tiksliai 
numatė Ukero reakciją. - Yra vienas dalykas, jie neturi to su- 
žinoti, o jūs dar nežinote. Nežinote, kaip mes tai darome. 

Jaunuolis nutilo. Ukeras kiek palaukė, bet neištvėręs pa- 
klausė: 

- Na, ir kaip? 

Seldas papasakojo jam apie savo atradimą. Senis liko ap- 
stulbęs ir net nemėgino to slėpti. 

- Neįtikėtina! - sušnabždėjo jis. 

- Bet tai tiesa. Karemenas perskaitė senovinėse knygose, 
jog Pirmeiviai nukirpdavo ereliams nagus. Taip pat jie naudojo 
sunkius metalinius šalmus, kurių paukščiai nebuvo pajėgūs pa- 
judinti. Nugalėję, žmonės pradėjo medžioti, užsėdę raiti ant ere- 
lių ir daugiau nežalojo jiems nagų. Laikui bėgant, tobulino pa- 

kinktus - jie darėsi vis lengvesni. Tačiau ereliai tuo nepasinau- 
dojo. Jie pernelyg protingi! Įsivaizduoja, kad žino viską pasau- 
lyje. Jei atvirai, tai jie baisūs bukagalviai, blogesni už kietakaktį 
lordą Nainomerą. 

Liesame geltoname veide šmėstelėjo ciniška šypsena. 

- Velniai rautų, o mes metų metais veisėme didžiulius ere- 
lius ir mažus žmones. Argi tai nejuokinga? 

- Gali mirti iš juoko, - nusišypsojo Seldas. - Turbūt sun- 
kiausia pastebėti akivaizdžiai matomus dalykus. Paukščiai nie- 
kada nesivalo plunksnų ant savo galvos. Jie padeda vieni ki- 
tiems. Bet aš pamačiau, kaip Aštrusis Nagas gali pasiekti lete- 
na snapą ir žinojau, jog šalmą prilaiko tik du dirželiai, o vienas, 
esantis ant kaklo šalmo neišlaikys, ypač papūtus stipriam vėjui. 
Šalmas turi būti lengvas, lankstus, minkštas, kad, uždėtas po 
gobtuvu, patogiai apgaubtų snapą bei skiauterę. Todėl jis yra 
iš dviejų odinių dalių, sujungtų dviem dirželiais iš viršaus ir 
dviem iš apačios. 

Ukeras pasibaisėjęs spoksojo į Seldą: 

- Ir tu negali šito sustabdyti? Ar jau vėlu tą padaryti? 

- Taip, - patvirtino Princo Šešėlis. - Skrajūnų dienos bai- 
gėsi. Ereliai bus išlaisvinti 1r jokiu būdu nesileis vėl pavergiami. 

Ukeras nepatikliai pakraipė galvą. Po to ilgai tylėjo. Jo 
žvilgsnis įsmigo į tolį, tapo tuščias, beprasmis. 

- Rendo Valdovas - paskutinis iš šlovingųjų skrajūnų gen- 
ties, - tyliai ištarė jis. - Ar Karemenas tau nesakė? 

- Ne. Apskritai aš taip pat save laikiau skrajūnu. 

- Ne, - vėl atsiduso Ukeras. - Jūs visi tik kareiviai, mokes- 
čių rinkėjai. Ankstesni skrajūnai buvo tikri valdovai. Lordai sau- 
gojo jų dvarus ir gynė valstiečius nuo erelių. Bet jie nuolat ko- 
vodavo tarp savęs. Karaliams įgriso šita nesantaika. Po truputį 
visus Ramo aristokratus jie pavertė dvariškiais. Privertė juos 
pamiršti kovas, išmokė girtuokliauti, liežuvauti. Povo plunks- 
nos, blizgantys niekučiai pakeitė jiems ginklus; pataikavimas, 
kvaili komplimentai - kovos šūkius bei trimito garsus. 

- Jie tikri parazitai! 

- Taip, dabar jie parazitai. Rendo Valdovas - paskutinis 
skrajūnas. Karaliai sutelkė visą valdžią savo rankose ir tapo ti- 
ronais. Taip sako Karemenas. 

- Aš, regis, sutinku su jo nuomone, - pasakė Princo Šešė- 
lis. - Manau, jūs taip pat? 

- Ne visai. O ko tu atėjai pas mane? 

- Na... Atsisveikinti. 

- Atsisveikinti? Kilo noras persimesti vienu kitu žodeliu su 
skrajūnu? Ar ne taip? - Ukeras ne juokais supyko. - Pasiilgai 
būdamas Alebane? Pavargai nuo bendravimo su dvasininkais ir 
nemokšomis valstiečiais? 

Seldas nebuvo apie tai pagalvojęs, bet turbūt senis teisus. 

- Norėjai, kad tave pagirčiau! - sukudakavo Ukeras. - At- 
ėjai pranešti apie pasiekimus ir išgirsti mano pagyrimą. Tai Ži- 
nok - neišgirsi šito. Prarijai jauką, prisirinkai iš Karemeno vi- 
sokio šlamšto apie šituos skraidančius siaubūnus ir išdavei žmo- 
nių giminę. Paukščiukai, mat, tokie švelnučiai, tokie geručiai... 
Tfu! Tu išlaisvinai juos, išmokei akmenimis svaidytis... pamaty- 
si, dabar prasidės jų era, dabar jie mus valdys. 

- Alebane visi su ereliais gyvena draugiškai, - protestavo 
Princo Šešėlis. - Beveik kiekvienas turi porą sparnuotų bičiu- 
lių; retsykiais jie net atneša savo draugams ko nors skanaus, 
pavyzdžiui, avino koją. 

- O kodėl jie šitaip elgiasi? Ko atskrenda? Tik paplepėti, 
prasiblaškyti? 

- Na... 

- Būtent! Prasiblaškyti! Alebane žmonės virto juokingais 
prijaukintais žvėreliais. 

Princo Šešėlis pakilo: 

- Jau verčiau būsiu erelio žaisliukas, nei Džerkadono ver- 
gas. Karemenas teisus: pavergę paukščius mes padarėme lem- 
tingą klaidą 1r dabar mokame už tai. Tikiuosi, jūs pasveiksite, 
sere Ukerai. 

- Uždaryk duris ir palik mane ramiai numirti. - Senis nusi- 
suko į sieną. 

Ereliai neatleidžia. 
Skrajūnų patarlė 


Rendą bei Rendžą skiria kalnų tarpeklis. Susidarė jis po 
griūties. Skrajūnai jį vadina Pragaro Šuoliu. Tarpeklis nelabai 
gilus; per jį vingiuoja piemenų takas; tarsi šlapi sraigės pėdsakai 
šiukšlių krūvoje jis rangosi tarp milžiniškų akmenų bei dantytų 
uolų. Per įdubas padaryti menki tilteliai. Nors šitą kelią nutiesę 
piemenys stengėsi nenusileisti labai žemai, judėti keliu, ir galvijų 
kaimenėms, ir pakinkytiems į ratus buivolams nebuvo lengva. 
Žmonės ir gyvūnai duso nuo karščio bei tiršto "raudono oro". 
Beje, piemenys tarpeklį vadina visai kitaip... 

O skrajūnams - tai Pragaro Šuolis; ir tarpeklio plotis - rim- 
ta kliūtis jų kelyje. Skrendant saulėtąja puse iš Rendo į Ren- 
džą, peršokti tarpeklį padeda šaltas vėjas. Visiems ereliams 
vienas būdas - reikia įsilieti į galingą šilto oro srautą, kylantį iš 
saulės prišildytos aukštos uolos, esančios kiek žemiau Krento, 
O po to jau sklandyti. Gabenantys krovinį ereliai sklando kiek 
statesniu kampu, negu laukiniai ar poriniai paukščiai; tačiau 
dažniausiai visi sėkmingai pasiekia pirmą viršukalnę Rendže - 
Rakarą. 

Atsimušęs į tamsiąją Rakaro pusę, šalto oro srautas kyla 
aukštyn - 0 čia jau prireikia 1r vikrumo, ir įgūdžių. Raitelis turi 
pakilti pakankamai aukštai, kad galėtų aplenkti viršukalnę ir 
pasiekti šilto oro srautą virš saulėtosios pusės. Užtat po to ke- 
lias į Rendžą atviras, oro srautai išneš tave į Ramą ir dar to- 
liau... kur tik tau reikia. Bet nepakilęs pakankamai aukštai, ne- 
pateksi į oro srautą virš Rakaro, o jei persistengsi, pakliūsi į liū- 
tį, netgi štormą, siautėjantį iš tamsiosios Rendžo kalnų pusės. 
Būtent gausaus lietaus dėka, Rendžo žemės tokios derlingos. 
Drėgmė prasismelkia pro vulkanines uolienas, ir saulėtoje pu- 
sėje susidaro šaltiniai. Bet paukščiui bei raiteliui tai gali kainuoti 
gyvybę. 

Perskristi Pragaro Šuolį priešinga kryptimi, į tamsiąją pusę 
- iš Rendžo į Rendą - kur kas sudėtingiau, ypač skrajūnams. 
Laukiniams ereliams paprasčiau - jie tiesiog pasirenka tinkamą 
oro srautą ir atsiduoda vėjo valiai, kuris didžiuliame aukštyje 
pučia nuo karštojo į tamsųjį polių. Pragaro Šuolis jiems ne kliū- 
tis, jie peršoka ir platesnius tarpeklius. Bet žmonėms sunku 1š- 
tverti tokį aukštį, todėl jie visą kelią priversti grumtis su į veidą 
pučiančiu šaltu vėju; kai kurie nepajėgia pasiekti šilto srauto 
virš Krento, juos vėjas nubloškia žemyn į dykumą - mirčiai į 
nagus. Kai kuriems pavyksta nusileisti prie piemenų tako. Tada 
nelaimėlis raitelis bei jo erelis prisikabina prie vežimo, 1r toliau 
juos tempia buivolai. Bet skrajūnui tai didžiulė negarbė, gėda. 

Taigi, Pragaro Šuolis - pagrindinė kliūtis kelyje iš Rendo į 
Ramą. O būtent čia ir turi vykti generalinis mūšis. Karališkosios 
gvardijos vadas, lordas Nainomeras, iškart pažymėjo šitą tašką. 


Vice-vice-vicemaršalą Nainomerą paaukštino - jis tapo 
maršalu. Dabar tik du vadai buvo aukštesni už jį. Vienas visiš- 
kai nusenęs, jam jau daugiau nei trisdešimt tūkstančių dienų... 
žmogus įveiktas senatvinio marazmo. Kitas drįso parodyti, jog 
nepatenkintas karaliaus elgesiu su jo anūke, ir nuo to laiko jo 
sveikata diena iš dienos ėjo vis blogyn. 

- Mūsų nuomonė apie jus prasta, - pareiškė Džerkadonas 
X Nainomerui. Mėlynos akys gręžte gręžė naujai iškeptą mar- 
šalą, - bet likusieji pretendentai dar prastesni. Todėl karališka- 
jai gvardijai vadovausite jūs, o jūsų adjutantu skiriu pulkininką 
Rolsoką. 

Karti piliulė, bet iš karaliaus rankų gautas piliules reikia 
praryti tyliai. Rolsokas - visai pienburnis, vaikiško veido jau- 
nuolis. Jis buvo Džerkadono draugas 1r, jei tikėti gandais, jo 
orgijų bendražygis; nors jaunuolio išvaizda tokia naivi, tokia 
nekalta, jog sunku patikėti, kad jis apskritai supranta, ką žmo- 
nės gali veikti orgijų metu. Kol Džerkadonas nebuvo karaliumi, 
Rolsokas turbūt buvo tik leitenantas, tačiau vaikinas kilęs 1š kil- 
mingos garsių skrajūnų giminės. Jo brolis atnešė į Najner Foną 
žinią apie pirmojo karaliaus karūnavimą. 

Žinoma, Rolsokas tik fiktyviai pakluso Nainomerui. Tarsi 
dar vienas Seldas Harlas. Kaip 17 buvęs Princo Šešėlis, Rolso- 
kas pasitikėjo savimi ir viską tvarkė pats. Čia pagelbėjo geras 
jo išsiauklėjimas. Savo pasiūlymus jis paprastai pradėdavo žo- 
džiais "kaip jūs ir manote, lorde..." arba "jo didenybė lordas 
jau nusprendė..." Tikrai stebuklingi žodžiai. 

Buvo paskelbtas didysis šaukimas. Karinę tarnybą privalė- 
jo atlikti atsargos kariai, kaimo dvarininkai, jaunieji aristokra- 
tai... Iš visų Rendžo kampelių vyrai rinkosi į karaliaus rūmus. Jų 
ereliai užėmė lizdus, veisyklas ir dabar aptūpė balkonų turėk- 
lus. Paukščių išlaikymui reikėjo daug lėšų: maitinimas, grandi- 
nės, pakinktai, ginklai... 

Maištininkai judėjo stebėtinu greičiu. Laimei, jie nepagal- 
vojo, kad vieniši paukščiai būtinai sugrįžta pas savo patinus. 
Žemėlapyje atsirasdavo vis naujos ir naujos atžymos. Bet ne- 
buvo jokių pranešimų. Nė vienas vienišas paukštis neatnešė 
laiško, ir kurjeriai neatskrido. Šita grėsminga tyla labiausiai ir 
baugino Nainomerą. Turbūt tie maištininkų šauliai nepaprastai 
taiklūs. 

Ir juda jie neįtikėtinu greičiu. 

- Sestinonas! - bambėjo karalius viename iš kiekvieną die- 
ną vykusių pasitarimų. - Paukštis iš Sestinono sugrįžo tik aš- 
tuoniomis dienomis vėliau, negu kiti du iš Najner Fono. Ar jūs 
galite per aštuonias dienas nuvesti kariuomenę iš Najner Fono 
į Sestinoną, maršale? 

 Nainomeras jau ketino pasakyti, jog tai neįmanoma, bet čia 
Rolsokas užbėgo jam už akių: 

- Jūsų didenybe, lordas kaip tik atkreipė į tai dėmėsį, jog 
vienišam paukščiui kelionei iš Najner Fono į Ramą reikia dvi- 
ejų ar trijų dienų, o iš Sestinono maždaug vienos dienos. Išei- 
tų, jog maištininkai skrido ne aštuonias, o devynias dienas. 

- Ar tikrai taip? - paklausė karalius. - Taikliai pastebėta, 
lorde. Aš kažkaip praleidau... - Džerkadonas nusišypsojo Rol- 
sokui. 

- Turbūt jūsų didenybę domina maršalo planai dėl Podnilto? 
- pasakė šypsodamasis adjutantas. 

- Mielai pasiklausysiu. 

Nainomeras neturėjo jokių su Podriltu susietų planų, todėl 
pasistengė iškart perduoti žodį Rolsokui. 

- Tai tik lordo prielaida, - pradėjo dėstyti savimyla jaunuo- 
lis. - Noriu pasiūlyti jums apsvarstyti šitą mintį. Pažvelkite į že- 
mėlapį... - Rolsokas iš anksto išmatavo atstumą. Jei artimiau- 
siu metu išsiųsti būrį iš Ramo, Podriltą jis pasieks anksčiau nei 
maištininkai. - Maršalas numatė pasiųsti maždaug du šimtus 
žmonių, jūsų didenybe, - visus raitus ant vienišų paukščių. Ar 
jūs manote, jog reikėtų kiek palaukti? 

Nainomeras nepatenkintas susiraukė. Pirma, ar verta šitaip 
rizikuoti? Toks didelis būrys gali sutriuškinti maištininkus, ir visa 
šlovė atiteks būrio vadui. Antra, padalinti armiją nerekomen- 
duoja nei vienas vadovėlis. O ką, jeigu maištininkai pasirodys 
stipresni, negu tikėtasi? Tada karaliaus armija neteks dviejų 
šimtų puikių karių. 

- Dar viena pastaba, - įterpė Rolsokas. - Lordas ne kartą 
kartojo, jog maištininkus reikia sulaikyti prie Pragaro Šuolio. 
Bet nuo Ramo iki tarpeklio ne mažiau aštuonių valandų kelio. 
Prašau pažvelgti į žemėlapį. Nuo Podrilto iki Krento - maž- 
daug pusė dienos. Žinia apie susirėmimą Podrilte bus signalas 
išvesti kitus karius. 

Sumanus vaikinas šitas pienburnis Rolsokas. 


Dviejų šimtų Žmonių grupė nedaug ką pakeitė; skrajūnai 
rinkosi sostinėje, ir padėtis vis blogėjo. Kareivius išskirstė po 
grafų namus; eilėje laukė hercogų pilys. Maisto atsargos vis 
mažėjo. Jo stigo ir žmonėms, ir ereliams. Teko aukoti arklius. 
Nainomeras pradėjo baimintis, jog maištininkai apsistos Kren- 
te. Tada karaliaus kariuomenė tikrai išmirs badu. Sąrašuose jau 
buvo dvylika tūkstančių žmonių. Kvaila situacija - Alebane ir su 
žvake nerasi net tūkstančio... 

Praėjo dešimt dienų nuo to, kai Ramui kilo pavojus. Rol- 
sokas nelabai pagarbiai prižadino maršalą vidury nakties. Jau- 
nasis pulkininkas akivaizdžiai buvo tarsi nesavas. 

- Vienišiai iš Podrilto! - Ir taip plonas jo balselis priminė 
cypimą. 

- Kiek? - Nainomeras atsisėdo lovoje. 

Vaikiškas Rolsoko veidas išbalo it drobė, ant kaktos žvil- 
gėjo prakaito lašeliai. 

- Man pranešė, kad trisdešimt trys. Ir jų vis daugėja. 


- Kaip jie tai daro? - jau kelintą kartą klausė karalius. 

Į tarybos posėdį Džerkadono kabinete buvo sukviesti visi 
vyresnieji gvardijos karininkai, taip pat ir lordai, rūmų kancle- 
ris, netgi karaliaus paukštininkas 1r kalėjimo viršininkas. Jis ty- 
lėdami mindžikavo vietoje - plaukai susivėlę, akys užsimiego- 
jusios. 

Trečią, o gal ir ketvirtą kartą karalius negavo atsakymo į 
savo klausimą. Didesnė pusė vienišų paukščių sugrįžo atgal. Ir 
tokių vis daugėjo. Ant daugelio erelių nagų bei ant sparnų pa- 
stebėti sukepusio kraujo pėdsakai. Bet patys paukščiai sveiki, 
nėra net menkiausio įdrėskimo. 

Kai kuriems prie kojų pritvirtinti vokai, kai tuo tarpu nė vie- 
nas normalus erelis ilgai nepakęstų tokio nepatogaus priesvo- 
rio. Visuose laiškuose buvo skelbiama vienas ir tas pats: "Pa- 
siduokite. Išleiskite į laisvę erelius. Ir laukite mano nurodymų 
Ceremonijų Salėje. Karalius Vindaksas VII". Raštelių buvo 
daug, neįmanoma jų paslėpti. Bet kuris Ramo gyventojas juos 
matė arba bent jau girdėjo apie jų turinį. 

Džerkadonas nustojo matavęs žingsniais kambarį, atsisėdo 
prie stalo, įdėmiai apžvelgė patarėjus. Pagyvenę žmonės, turin- 
tys didžiulę skraidymo patirtį... bent jau turėjo pracityje. Var- 
gu, ar kas nors Rantoroje apie erelius išmano geriau už juos. 

- Na? Klausiu dar kartą. Kaip gali šitaip būti - raitelis nu- 
kautas, o paukštis visai sveikas ir gyvas? Koks avigalvis skris 
į mūšį, įtempęs vadžias? Kaip jie padaro šitaip? Fonas man pa- 
pasakojo apie Alebano mūšius. Tada maištininkai nieko pana- 
šaus nedarė. Kaip dabar jiems tai pavyksta? 

Tyla. 

Nainomeras tik neramiai pūškavo. Toks galvosūkis jam 
neįkandamas. Jeigu jau Džerkadonas su Rolsoku neranda 
sprendimo... Įdomu, ką galvoja Fonas? Hercogui derėtų būti 
čia. Apskritai jam reikėtų vadovauti kariuomenei. Bet Alvas 
areštuotas, jis laikomas uždarytas veislyne. Jei gandai apie jau- 
nąją hercogienę pasitvirtins, vargu ar jis greitai sugrįš į rūmus. 
Džerkadonas pats sau susikuria problemas... Bet reikia laikyti 
liežuvį už dantų. Jau vien tokios mintys - išdavystė! 

Į kambarį įžengė kurjeris, nusilenkė karaliui. 

- Šimtas aštuoniasdešimt, sere, - pasakė jis, apsisuko ir 
nelaukdamas atsakymo išėjo. 

- Bus du šimtai, - atsakė karalius. - Norite lažybų? 

- Jūsų didenybe, - tyliai prabilo Rolsokas, - armijai metas 
judėti. 

Jo karališkas draugužis nudegino jį ugniniu žvilgsniu. 

- Jokiu būdu, kol nesužinosime, kaip jie kariauja, - sukau- 
kė karalius. 

Rolsokas viltingai pažvelgė į Nainomerą, kuris tylėjo it van- 
dens į burną prisisėmęs. Niekas nepavadins jo bailiu, bet šim- 
tas aštuoniasdešimt iš dviejų šimtų? Visi tie žmonės, be abejo- 
nės, Žuvo. 

- Jūsų didenybe, - sugirgždėjo oro pajėgų vadas, sukriošęs 
maršalas Kvortiras, formalus gvardijos vadas, - aš sutinku su 
pulkininku. Už Pragaro Šuolio maištininkų sulaikyti praktiškai 
neįmanoma. 

- Galbūt jie pasislėps kalnuose, ten plėšikaus ir puldinės 
keleivius, - išsakė mintį Plunksnų Valdovas. 

- Tereikia jiems užvaldyti oro srautus aplink rūmus - ir mes 
spąstuose, - sumurmėjo rūmų valdytojas. 

- Ir mūsų armijos skaitlingumas netenka reikšmės, - pridū- 
rė kancleris. 

"Ne kariai, ne tikri kovotojai, o užnugario žiurkės. Jiems tik 
vieno norisi - kad maištininkai laikytųsi kuo toliau nuo Ramo". 

- Jei armiją ištiks į Podriltą pasiųsto būrio likimas, nebus 
kam saugoti karaliaus rūmus, - iškošė pro dantis Džerkadonas. 

- Pas mus nebeliks erelių. Lizduose jie bent jau saugiai uždaryti. 

- Pašaras baigiasi, - pastebėjo Rolsokas. - Ereliams pa- 
kaks maždaug penkioms dienoms. Beje, mums taip pat. 

Džerkadonas pabarbeno pirštais į stalą, prikando lūpą. 
Jam reikės priimti sprendimą. 

"O juk vaikėzas neturi jokios valstybės valdymo patirties", 
- staiga suvokė Nainomeras. Jei šįkart jis suklys, tai tokios pa- 
tirties daugiau niekada ir nebus. 

- Turiu žinoti, kas nutiko tiems žmonėms! - sušuko karalius. 

- Juos nužudė ereliai, - atsiliepė Rolsokas. - Nuo strėlių 
nebūtų šitiek kraujo. 

- Na? - linktelėjo Džerkadonas. 

- Na, vadinasi, mūsų paukščiai turi juos atakuoti iš viršaus. 
Laimėti aukštį mes galime tik vienoje vietoje - virš Pragaro 
Šuolio. 

Karalius kažką sumurmėjo panosėje. Po to ryžtingai atsi- 
suko į Nainomerą: 

- Jūs vyriausiasis kariuomenės vadas! Kaip ketinate pasi- 
elgti? 

Tai jau visai kas kita. Metas į žaidimą įsijungti tikriems pro- 
fesionalams. Malonu matyti, kaip nusivylė ir ištyso Rolsoko 
marmūzė. Nainomeras kruopščiai pasvėrė visus "už" ir "prieš". 
Jo žinioje didžiulė kariuomenė - keturiolika tūkstančių žmonių. 
Bet argi garbinga vesti juos į mūšį su nežinomu priešu? 

- Norėčiau pasitarti su Rendo valdovu, nes... 

- Ne! - sušuko Džerkadonas. 

Taigi, pagalbos nėra iš ko tikėtis. Jeigu jis atves kariuome- 
nę į Rakarą, o maištininkai ten net nepasirodys? Kick laiko 
žmonės gali išbūti ore? Kur rasti laktas, kuo pamaitinti žmones 
bei paukščius? 

Nainomeras išsitiesė visu ūgiu: 

- Aš pritariu jo didenybės nuomonei. Palikime paukščius 
lizduose. 

- Vadinasi, aš klydau, - ištarė karalius. - Veskime kariuo- 
menę. 

*** 


Rakaras - nedidelis kalnas, net jo viršūnėje netrūksta oro ir 
galima kvėpuoti. Ten ir stovėjo maršalas Nainomeras, susigū- 
žęs nuo šalčio ir apžiūrinėdamas savo kariuomenę. Nepaisant 
mirtino nuovargio bei įtampos, jis buvo neapsakomai išdidus. 
Nė vienas maršalas nevadovavo tokiai armijai! 14 248 žmo- 
nės! Taip skelbia oficialūs duomenys. Na, gal čia ne visai tiek, 
bet... 

Na, sakykime, keturiolika tūkstančių. Išlaikyti rikiuotę ne- 
įmanoma. Iš saulėtosios pusės dangus buvo tamsus - tarsi juodi 
debesys ten sukosi, judėjo iš vienos vietos į kitą ereliai bei rai- 
teliai. Kolonos pabaigos nesimatė, ji slėpėsi viršūnėje. O pra- 
sidėjo kolona virš Rakaro laukų 1r saulėtosios terasų pusės... 

Kariai, kuriems likimas lėmė įsitaisyti geriausioje šilto oro 
srauto dalyje, stengėsi išlaikyti aukštį, bet tai vieną, tai kitą vis 
kas nors išstumdavo į kraštą. Jiems tekdavo leistis žemyn, o po 
to vėl skintis kelią aukštyn. Prie kolonos pagrindo šalti tamsio- 
sios pusės oro srautai galutinai išardė rikiuotę. Raitelius mėtė į 
visas puses, iš viršūnės jie atrodė mažais juodais taškeliais. 
Reginys malonus akiai, bet žmonėms turbūt toli gražu ne pyra- 
gai. Jiems, ko gero, velniškai blogai. Velniškai. Patekusiems į 
viršutinę oro srauto dalį - ji suko į šalį ir kilo aukštyn, virš kitos 
viršukalnės; tų raitelių Nainomeras apskritai beveik nematė - 
nepasisekė dėl kitos priežasties: jie duso. Keletą kartų maršalas 
pastebėjo greitai besileidžiančius erelius. Tai jų šeimininkai 
skubėjo žemyn, mėgindami išsigelbėti. Kartais būdavo jau per 
vėlų... 

Gaila, jog oro srautai nuolat kažkaip vingiuoja. Nainomerui 
derėtų būti armijos priešakyje. Jis taip ir ketino pasielgti - no- 
rėjosi drąsiai sutikti priešą ir krūtine su juo susiremti. 

Bet Rolsokas mandagiai užsiminė, jog tada jis negalės ste- 
bėti priešininko bei duoti signalo puolimui, taip pat ir vadovauti 
negalės. 

Sumanus vaikinas tas Rolsokas; Nainomeras būtinai pasi- 
rūpins, kad adjutantas būtų apdovanotas medaliu. Po mūšio. 

Bet ir pats maršalas ne iš kelmo spirtas: surado tinkamą sa- 
vo titului vietelę. Įkūrė štabo būstinę pačiame Rakare, vienoje 
iš viršūnių. Čia jis įsikūrė drauge su Rolsoku bei keletu savo 
padėjėjų. Šalia buvo ir jų ereliai. Suprantama, paukščiai su 
gobtuvais, pririšti... viskas, kaip ir turi būti. Nepakenktų turėti 
palapines. Bet nieko nepadarysi - vėjas, skubėjimas, papildo- 
mas krovinys... Jo armija laukia iš saulėtosios pusės. Aplink 
kalną tirštas rūkas, jis skverbiasi pro plyšius tarp keterų ir iš- 
garuoja saulėje. O virš galvos - tuščias dangaus skliautas. Tam- 
sią smailės pusę apgaubę debesys, o pro juos matosi Pragaro 
Šuolis, Rendas, Krentas... ir priešų kariuomenė. 

Taip, priešai artėja. Bent jau taip tvirtina akylesni jo paly- 
dos jaunuoliai. 

Pats Nainomeras beveik nieko nepastebėjo. Rolsokas jį įti- 
kino, jog maždaug prieš pusvalandį oro sraute virš Krento pa- 
sirodė pirmieji priešų paukščiai. 

Nainomeras pasiuntė žygūną į rūmus. Patrepseno kojomis, 
paplojo rankomis, mėgindamas sušilti. "Velnias, kaip akys 
ašaroja. Reikėtų pasikalbėti su vaikinais, - pagalvojo maršalas. 
- Sudėlioti viską į vietas, parodyti pagaliau, kas čia tikrasis va- 
das". Bet jis nežinojo, nuo ko pradėti. 

- Ar dar ką nors matote, adjutante? - paklausė jis. 

- Kol kas ne, lorde. - Rolsokas pasitrynė akis. - Turbūt tai 
dūmai, galbūt kažkas padegė krūmynus. Arba jų tiek daug, 
velniškai daug. - Jo balsas suvirpėjo. 

Nainomeras nusprendė pralinksminti nosis nukabinusius 
karininkus. 

- Neieškokite raitelių, - pasakė jis. - Alebanc raiti ant ere- 
lių nesėda. Žmonės tarsi malkų ryšuliai tabaluoja, o creliai laiko 
juos snapuose. 

Visų veiduose pasirodė nepatikli nuostaba. 

- Tikrai taip. Hercogui Fonskiui prieš daugelį metų teko su 
jais kariauti. Jis man apie tai pasakojo. Ir aš pats kartą mačiau 
skraidymo kostiumą su tokiais įtaisais. Tiesiog storos virvės. - 
Pagaliau maršalui pasitaikė proga pademonstruoti savo karinę 

patirtį. - Žinoma, reikia pripažinti, kad jie moka dresuoti 
paukščius. Bet man toks būdas nepatinka. O ką, jeigu pra- 
keiktas paukštis skrydžio metu ims ir nusičiaudės? 

Jaunuoliai nusišypsojo. 

- Ir šaudyti nepatogu, lorde. 

- Žinoma, nepatogu, - sutiko Nainomeras. - Jokios rizikos. 
Šiandien mes iki pat viršaus užversime Pragaro Šuolį maištinin- 
kų kūnais. O piemenys per lavonus gins savo galvijus. 

Kada gi duoti ženklą atakai? Maištininkai neturi pasirinki- 
mo: sklandydami jie nusileis žemiau ir bus priversti nerti į šalto 
oro srautą, kylantį aukštyn. Bet ir jis pats neturi pasirinkimo. 
Karališkai kariuomenei reikia palikti oro srautą virš saulėtosios 
Rakaro pusės, praskristi tiesiai virš jo galvos ir leistis žemyn, į 
tarpeklį. Visų sunkiausia - pasirinkti tinkamą greitį. Jų užduotis 
- neleisti maištininkams išsisklaidyti. Todėl pagrindinis mūšis įsi- 
liepsnos prie artimiausio tarpeklio krašto. Daugeliui teks tenai 
atsisveikinti su savo ereliais. Būtų neblogai sudaryti gelbėjimo 
būrius. Tik dabar jau per vėlu. 

Jo kariai turi skristi kur kas greičiau. Vadinasi, jis duos ko- 
mandą pradėti ataką, kai maištininkų paukščius pamatys taip 
pat aiškiai, kaip mato saviškius. Viskas labai paprasta. 

- O Šventas Dieve! - išbalusiomis lūpomis sušnabždėjo 
Rolsokas, ir tas šnabždesys atrodė baisesnis už kraupų lauki- 
nį riksmą. 

Nainomeras nusprendė, kad jam vaidenasi. O gal kilo ko- 
kia nors neregėta negirdėta dulkių audra? 

Jis atsisuko į savo karius. Paskui vėl - į Pragaro Šuolį. 

Jis veda į mūšį keturiolika tūkstančių karių - o priešininkų 
pusėje turbūt trisdešimt ar net keturiasdešimt tūkstančių. Nai- 
nomeras drebėjo tarsi drugio krečiamas. Klaikus šaltis ant ši- 
to prakeikto kalno. 

Nieko keisto, jog du šimtai žvalgų negrįžo iš Podrilto. 

Kas tai? Nejaugi jų vis daugėja? Dulkių debesys vis tankė- 
ja. Nejaugi pasaulyje yra tiek daug paukščių? 

Maršalas niekaip negalėjo suprasti, kiek gi jų iš tikrųjų. Še- 

šiasdešimt tūkstančių? Aštuoniasdešimt? Tik akivaizdu, jog ne- 
palyginamai daugiau, negu karaliaus karių. Keletą kartų daugiau. 

- Jie blefuoja! Žmonių tik keli tūkstančiai. Kiti - laukiniai 
ereliai! 

Bet laukiniai taip pat puola raitelius, be to, jie kur kas jud- 
resni, žiauresni, su jais sunkiau susidoroti. 

- Laukiniai ereliai ir maištininkus sunaikins! - sušuko mar- 
šalas. 

- Bet ko gi jie delsia? - vėl vos girdimai sušnabždėjo Rol- 
sokas. 

Laukiniai ereliai turbūt saugojo kitus paukščius, tuos kurie 
nagais laikė "pintinių" su žmonėmis virves. Galbūt todėl jie ir 
naudoja tokį keliavimo būdą? Gal šitoks būdas neerzina lauki- 
nių paukščių? Bet kaip maištininkams pavyko priversi laukinius 
juos lydėti? 

Dabar jau maršalo akys matė milžinišką erelių pulką. Tie, 
su pintinėmis, skrido žemiau už kitus, bet aukščiau, nei Naino- 
meras tikėjosi. O už jų dar ir dar... nesuskaičiuojama juodų 
taškų migla. Viešpatie, šventas Dieve! Iš kur jie atsirado?! 

Nainomeras išsitiesė. Atėjo lemtinga valanda. 

- Pirmyn! Į ataką! 

Karininkai tarsi iš miego atsibudo. Jie išsitraukė veidro- 
džius ir atsuko juos priešais saulę. Šimtai saulės zuikučių ėmė 
šokinėti Rakaro viršūnėje. Ilgai laukę kareiviai sujudo, karaliaus 
gvardijos paukščiai pradėjo sklandyti. Kolonos gale buvusiems 
raiteliams dar reikėjo pakilti aukščiau, jie suko ratu. Viršutiniai 
skrido toliau, jų greitis didesnis. Apie tai Nainomeras nepagal- 
vojo: du trečdaliai jo kariuomenės atsidurs virš Rakaro beveik 
vienu metu, nepavyks išvengti spūsties. Prakeikimas! Jis netu- 
rėjo laiko viską gerai apgalvoti. 

Maršalas pažvelgė į Pragaro Šuolį. Priešakines maištininkų 
linijas jis jau aiškiai matė, ir debesis vis tankėjo. Erelių kaip bi- 
čių avilyje. Du šimtai tūkstančių? Keturi? Neverta spėlioti. Bet 
iš kur? Iš kur jie visi atsirado? 

Apie tą patį galvojo ir šalia jo buvę karininkai. 

- Jei kiekvienas karys kiekviena strėle pataikys į paukštį... 
- ištarė kažkieno balsas. 

Vis tiek jų armijoje neatsiras tiek strėlių. 

- Sustabdykite juos! - suriaumojo Nainomeras. 

Jei laukiniai ereliai ne maskuotė, jei jie irgi kovos maištinin- 
kų pusėje, tai iš jo didenybės lordo Nainomero karališkos ar- 
mijos liks tik plunksnos 1r pūkai... 

Tai ne mūšis, tai skerdynės. 

Saulė prigeso. Nainomeras pakėlė galvą. Tūkstančiai 
paukščių netvarkingai knibždėjo danguje, erdvėje virpėjo miš- 
kas sparnų. Kai kurie skrido taip žemai, jog maršalui norėjosi 
pritūpti, pasislėpti, iš gėdos užsidengti rankomis veidą. Jo žmo- 
nės šaukė, keikėsi, o maištininkai spaudė juos tarsi į kumštį - iš 
viršaus ir iš apačios. Visur klaidos, neatleistinos, lemtingos 
klaidos. 

Tačiau, nepaisant nieko, lordas Nainomeras didžiavosi, 
žavėjos1 savo drąsiais kariais, karaliaus armija... savo armija. 
Skrajūnai, vėjo valdovai! 

"Šaunūs vaikinai! Daugelis jūsų nesugrįš iš šiandieninio mū- 
šio, - mąstė maršalas. - Siunčiu jus į kruviną nelygią kovą. Bet 
jūs atliksite savo pareigą. Aš padariau viską, ką galėjau. Dabar 
karaliaus Džerkadono eilė". 

Virš Rakaro viršūnės pralėkė pulkas erelių. Milžinišku grei- 
čių metėsi žemyn, prieš vėją. 

Ir čia atsitiko visus apstulbinęs, netikėtas dalykas. 

Kiekvienas paukštis pakėlė koją ir pakreipė galvą - nie- 
kam iš skrajūnų anksčiau neteko stebėti tokio judesio. Kiek- 
vienas paukštis. Visi vienu metu. 

Unisonu suriko keturiolika tūkstančių gerklių. 

Ir kruvinas pėdsakas nusidriekė mėlyname danguje. 

"Paskutinis iš skrajūnų genties". 


Seras Ukeras 


Karališkieji rūmai sostinėje buvo nuostabiausias reginys, 
kokį tik gali įsivaizduoti žmogus. O ir erelių veislynas atrodė nc 
mažiau įspūdingai. Orolronas nebuvo godus, jis nepagailėjo lė- 
šų. Pastatai, įrenginiai atrodo tikrai karališkai. Hercogas Fons- 
kis liko sužavėtas. Nieko čia nereikėjo keisti ar tobulinti. Vis- 
kas buvo jau padaryta ar dar tik daroma. Nuostabus erelių 
veislynas! Nors... ne tam jis čia uždarytas... Hercogas žinojo, 
jog nėra prasmės priešintis, belieka tik paklusti. 

Jis išvarė vyriausiąjį paukštininką iš jo kambario ir 4sikūrė 
šičia pats. Užsakė kuo daugiau geriausio vyno, pasamdė ketu- 
rias merginas ir ištisas dienas voliojos1 su jomis lovoje bei gir- 
tuokliavo. Arba pasinerdavo į niūrias mintis. 

Pačią pirmąją dieną Alvas gavo nuo markizės trumpą raš- 
telį. Ji rašė, jog karalius liko patenkintas Elosa, tačiau mergina 
jaučiasi išvarginta kelionės ir gydytojai patarė jai gulėti lovoje. 
Hercogas sudegino laišką ir pasikvietė vieną iš merginų. 

Lėtai slinko nuobodžios dienos. Rūmuose Alvas draugų 
neturėjo, niekas neatnešė į jo vienutę naujų gandų. Rendo val- 
dovas virto pariju; pati jo išvaizda jau buvo įkaltis, rodė jį 
esant išdaviku. Vos tik hercogas paliko Najner Foną, vienatvė 
prilipo prie jo ir tapo nuolatine niūrių dienų palydove. Dabar 
pasikeitė tik aplinka. Jei ne hercogo titulas, tas pamišėlis Džer- 
kadonas mielai įgrūstų jį į kalėjimą... Kad ir ką sakytum, o jo 
buveinė šiek tiek geresnė už kalėjimo kamerą. Visai pakenčia- 
mai įsikūrė. 

Hercogas daug galvojo. Prisiminė visas savo klaidas, pa- 
klydimus... Daug jų būta, pernelyg daug. 

Jis neišsaugojo Mejalos, o kokia buvo aistra! Šitokia laimė 
aplanko žmogų tik vieną kartą gyvenime. Vieną vienintelį! Bet, 

norint hercogui įregistruoti santuoką su princese, reikia gauti 
karaliaus leidimą. Orolronas atsisakė tokį išduoti ir pasikvietė 
ją į rūmus. Fonas, žinoma, galėjo paprieštarauti, bet tuomet bū- 
tų atsidūręs tarp dviejų ugnių: maištininkai iš vienos pusės ir užŽ- 
sirūstinęs karalius - iš kitos. Tai grėsė nauju maištu, o tada ka- 
ralystė ir taip nebuvo saugi. Ir jis pakluso. Kas tai buvo? Išti- 
kimybė valdovui ar viso labo tik bailumas? 

Jis skatino paliaubas tarp karaliaus ir Karemeno. Iki šiol 
hercogas Fonskis tikėjo, jog ta taikos sutartis buvo diplomati- 
jos meno viršūnė. O gal tai tebuvo antroji lemtinga jo klaida? 

Nereikėjo jam vesti Fenimolos. Ji turėjo nemenkas žemės 
valdas... bet jis negeidė tos moters ir nemylėjo. 

Ir čia nevalingai jo mintys sustoja ties Elosa. Elosa... ket- 
virtasis jo laidotuvių giesmės posmas, ketvirta lemtinga klaida. 
Deimantas ryškiau žiba padėtas ant juodo aksomo; net pačiam 
rūsčiausiam žmogui reikalinga šiluma bei švelnumas. Būtina iš- 
silieti. Viso šito jis neteko, praradęs Mejalą; nesurado atgaivos 
su Fenimola; o nepasiekiamos Rendo uolos tuo labiau negalėjo 
sušildyti hercogo širdies. Visą švelnumą, visą meilę jis atidavė 
dukrai Elosai. Fonskis tenkino kiekvieną mergaitės norą, kiek- 
vieną, net patį keisčiausią, įgeidį. Ir kas iš to? Aksomas išnyko, 
pasiliko tik deimantas - kietas, aštrus, šaltas. Elosa, mano 
paukštyte! 

Dar buteliuką. 

Hiando Kipas? Tai ne tik klaida, tai beprotybė! Bet ji pri- 
siekinėjo, tikino, jog laukiasi, sakė, kad vaikas gims laiku. Kai 
žinia apie sosto įpėdinio gimimą pasiekė Najner Foną, jis pa- 
skaičiavo dienas ir nusiramino. Atmintyje išliko tik drauge su ja 
praleistos palaimingos minutės - jo žvaigždžių valanda... kelyje 
į mirtį. O Mejala! 

Bet po to Fenimola nuvyko į karaliaus rūmus. Ji visada bu- 
vo paniurusi bjaurybė, tačiau iš rūmų sugrįžo tamsesnė už de- 
besį, už Tamsiąją kalnų pusę. "Pasodink karaliaus sosto įpėdinį 
šalia virėjos benkarto Rorino - ir pats velnias jų neatskirs. Ne- 
bent tik pagal amžių, - pareiškė anuomet hercogienė. - Paaiš- 

kinkite šitą fenomeną karaliui bei žmonėms. Nagi, paaiškinki- 
te, jūsų šviesybe". 

Nuo to laiko ryšys tarp Najner Fono 17 Ramo beveik nutrūko. 

Tai kiek klaidų hercogas jau suskaičiavo? Penkias? Daž- 
niausiai čia jis ir sustodavo - toliau skaičiuoti pristigdavo jėgų. 
Fonskis jau būdavo girtas kaip kiaulė. 

Vindakso pasirodymas? Irgi lemtinga klaida, bet jau ne jo. 

Jis nuslėpė nuo Vindakso karaliaus laišką, atidėjo į šalį... 
iki pasibaigs medžioklė. Ir čia tas... nelaimingas atsitikimas. Ne- 
atsargumas, klaida ar mėginimas padaryti gerą darbą? Nors, 
tas laiškas nieko nebūtų pakeitęs. 

Vadinasi, kol kas penkios. Dažniausiai su amžiumi žmonės 
įgauna proto, o jo klaidos darosi vis rimtesnės ir pavojingesnės. 

Šeštoji klaida - neteisingas sprendimas, kurį jis priėmė liz- 
de, kai tas išsišokėlis plebėjas Princo Šešėlis pareikalavo ap- 
sispręsti kieno pusę jis palaikysiąs - Vindakso ar Džerkado- 
no... Tiesa, jis gynė Elosą. Ir argi gali garbingas žmogus leisti, 
kad jo nesantuokinis sūnus neteisėtai užimtų karaliaus sostą? 
Svetimą sostą? Garbė? Hm... 

Naujas butelis, vėl nauja mergšė... ta, kuri po ranka, kuri 
lengviau pasiekiama jo lūpoms. 

Šeštoji klaida pati baisiausia. Dešimt minučių su Džerkado- 
nu - ir hercogui neliko nė menkiausios abejonės. Jis - pirmasis 
valstybės ponas - gavo Žinią, jog vyresnysis princas gyvas. 
Dabar Fonskis galėjo pakeisti vėjo kryptį, galėjo sugrąžinti 
Vindaksui karūną. Tačiau jis atidavė karalystę į despoto, sa- 
disto, nevaldomų aistrų apsėsto gašlaus pienburnio rankas. Juk 
to vėjavaikio galvoje tik viena mintis - išplakti kiekvieną, pasi- 
painiojusi po kojomis, ir kuo greičiau stačia galva nerti į links- 
mybes su mažametėmis mergaitėmis. 

Turbūt Džerkadonas tikisi suvilioti ir jo Elosą. Išgraužk! 
Nieko nebus! Ji moka duoti tokiems atkirtį. Šį kartą naujai iš- 
kepto karaliaus laukia nusivylimas. 


Devynios savigraužos ir ištvirkavimo dienos. Dešimtą her- 

cogas tarsi atsibudo, praregėjo, pažvelgė į kalendorių ir prisi- 
vertė parašyti karaliui. Alvas maloniai prašė, kad jam būtų leis- 
ta apsilankyti rūmuose, mat, jo dukra švenčia savo pilnametys- 
tę. Atsakymą gavo ir vėl iš markizės: karalius Elosos gimtadie- 
nio proga ketina surengti rūmuose nedidelį vakarėlį, bet tik su 
artimiausiais draugais, merginos vienmečiais. Hercogo nepa- 
kvietė. 

Tačiau Fonskis pasidžiaugė, kad jo dukra susirado rūmuo- 
se draugų, ir nusiuntė jai sveikinimą su gimtadieniu. Atsakymo 
negavo. 

Kitą dieną kai kas pasikeitė. Pirma, prie jo durų atsirado 
sargyba. Kareiviai niekur neišleido hercogo ir nieko nepaaiški- 
no. Antra, lizdai greitai pilnėjo. Jo kambarys buvo patogus ste- 
bėjimo punktas. Atsirasdavo vis nauji ir nauji paukščiai. 

Hercogas iš pradžių nesuprato, kas čia vyksta. Jis tikėjosi, 
kad bus pakviestas į pagalbą - vis geriau nei nieko neveikti, ta- 
čiau niekas nesikreipė, ir iš dyko buvimo Alvas vėl sugrįžo prie 
kekšių ir svaigalų. 


Įpusėjus trečiajam ketvirčiui, Fonskis staiga atsibudo, pra- 
merkė akis: kažkas šmėstelėjo pro šalį, uždengė saulę. Jis pa- 
žvelgė pro langą ir pamatė aukštyn kylančius erelių debesis. 
Tarsi dūmų stulpai. Ar tai laidotuvių laužo dūmai? 

Maištas. Ateina maištininkai. Tikriausiai su jais ir Vindak- 
sas. Hercogas taip ir neapsisprendė, kieno jis pusėje, kieno 
pergalė jam sutektų daugiau džiaugsmo... Jis ir vėl atsigulė, 1š- 
siuntęs namo visas mergšes ir apsikabinęs porą butelių. 


Kai Fonskis atsibudo, aplinkui buvo stebėtinai tylu. Keista 
tyla. Lizduose beliko vos keli paukščiai. Kelias laisvas: sargyba 
išgaravo kaip dūmas. Alvas nusiskuto, nusiprausė ir apsirengė. 
Tada susirado maisto - tarnų taip pat nebebuvo. 

Po to jis nuėjo į arčiausiai esantį lizdą. Pasirinkimas nedi- 
delis - belikę tik senienos... ir kelios besilaukiančios patelės, 
netinkamos skraidyti. Sunkiai surado ir balną bei šalmą. 

Prie rūmų sienos jį pašaukė sargybinis, bet, pamatęs, jog 
Alvas beginklis, mostelėjo ranka. Prie rūmų buvo ne daugiau 
penkių sargybinių. 

Hercogas nusileido ant pagrindinio lizdo žemutinės dalies 
laktos. Sutaupė porą minučių... Tarno nė vieno. Fonskis pats 
uždėjo gobtuvą savo ereliu! ir jau ketino jį balnoti, tik staiga 
pastebėjo, jog viskas aplinkui keičiasi. Pastebėjo, kaip sargy- 
binių ereliai nusiplėšia diržus... o patys sargybiniai krenta ant 
žemės negyvi. Tuo tarpu paukščiai tūpia ant pievų ir išsivaduoja 
iš pakinktų. 

Hercogas Fonskis sužinojo visą teisybę apie erelius dar iki 
Ščagerno. Tada Ukeras pabėgo Mirtininkų Keliu ir papasako- 
jo apie sukilimą, apie dvariškius, uždarytus Alebano rūmuose.. 
Fonskis taip pat žinojo, jog bet kuri Žinia visus erelius apskrie- 
Ja vėjo greičiu. Ir dabar jis viską suprato. 

Penkis sargybinius ištiko karaliaus armijos likimas. Maištinin- 
kai nugalėjo, nepatyrę jokio nuostolio. Jie neprarado nei vieno 
žmogaus, nei vieno paukščio. Karemcenas moka bendrauti su ere- 
liais, o čia dar buvo panaudotas paprastas, kaip ir visi genialūs 
dalykai, triukas. Ir viskas baigta. Bet sumanyti tokį dalyką galėjo 
tik skrajūnas, velniškai sumanus bei vikrus žmogus. 

Jis prašovė, nenudėjo to padūkėlio Šešėlio. Tai buvo sep- 
tinta Alvo Fonskio klaida, liūdniausia iš visų. 


Hercogas apžiūrėjo visus rūmus, bet Išlosos niekur nebuvo. 
Rūmai akies mirksniu virto geltonu namu. Kai hercogas išėjo iš 
lizdo, virš sodo skraidė koks tuzinas erelių; po kelių minučių - jų 
buvo nemažiau šimto; o po valandos - jau milžiniškas debesis. 

Balkonai, terasos, sodai, kiemeliai - visos atviros erdvės - 
niekaip negalėjo atsiginti paukščių. Prasiveržti prie vartų nebu- 
vo įmanoma: ereliai apgulė rūmus. Praėjimai bei salės buvo pilni 
pakvaišusių 1š siaubo žmonių. Kareivių nesimatė - visi išskrido 
į mūšį. Hercogas dabar jau Žinojo, jog nė vienas Iš jų nesugrįš. 

Nebeliko ir sargybinių. Kai kuriuose apartamentuose langai 
buvo didžiuliai - nuo grindų iki pat lubų. Plėšrūs paukščiai 

milžiniškais snapais tarsi žirklėmis karpė langines, daužė stiklus. 
Žmonės gynėsi, kapojo erelius kardais, todėl kiek kantresni 
paukščiai nesiryžo rizikuoti, jie nelindo į vidų, o ramiai laukė 
prie rūmų. Vyrai, moterys klykdami blaškėsi koridoriais, lindo 
į rūsius, į ankštus tarnų kambarėlius, slėpėsi spintose. Metų 
metais kaupėsi neapykanta, o dabar ji išsiveržė į laisvę, lavina 
užliejo Rantoros gatves. 

Iš dangaus krito akmenys. 

Stogai galėjo apsaugoti nebent nuo saulės spindulių. Kai ku- 
rie akmenys iškart pramušdavo lubas ir skriejo toliau, į žemutinius 
aukštus. Po visus rūmus pasklido kanonados gausmas. 

Žuvusiųjų vis daugiau. Ir vis didesnis gyvųjų siaubas. 

Skraidė ne tik akmenys. Suolai, girnapusės, statulos, karu- 
čiai krito žemyn iš neįtikėtino aukščio; ir visų baisiausias, visų 
netikėčiausias košmaras - ereliai pradėjo svaidytis lavonais... 
Jie buvo be galvų. Beje, šis siaubas netrukus baigėsi, turbūt 
juos kas nors paragino laikytis tvarkos. 

Hercogas skverbėsi per slaptus rūmų praėjimus, rūsius ir 
pagaliau atėjo į kiaušinio formos Džerkadono kabinetą, kur jis 
rado vyriausybės narius. 

Tarsi negyvėlis išblyškęs jaunasis karalius susigūžęs sėdėjo 
prie stalo. Aplink jį būriavosi seniai... Jų buvo gal dvylika žmo- 
nių. Jie drebėjo, visi mirtinai išsigandę. Kabinete tvyrojo baisus 
kvapas, matyt kai kurie vyriausybės nariai nesusitvardė ir pri- 
dėjo į kelnes. Lordas-kancleris, arkivyskupas, rūmų valdytojas 
(taip pat lordas), oro pajėgų vadas, ministrai... 

Fonskis prasiskverbė prie Džerkadono, atsistojo šalia jo, su- 
dėjo rankas ant krūtinės ir laukė. Visi kiti taip pat laukė ir tylėjo. 

- Tesaugo Dievas karalių Vindaksą, - išpyškino Alvas. 

Seniai kažką numykė. Tai ir buvo jų atsakymas. 

Hercogas staiga sugriebė Džerkadoną už plaukų, akies 
mirksnių atsuko į save: 

- Kaip jums įsakyta pasiduoti? Kokios sąlygos? 
+» Pamišusios mėlynos akys piktai blykstelėjo. Iš karališkos 
burnos pasipylė nepadorūs keiksmažodžiai. Hercogas užsimojo 
1r tvojo jam per veidą. 


260 


- Aš pasirengęs replėmis viską 1š tavęs ištrauki, šunyti, - 
sugriežė dantimis hercogas. - Nagi, kalbėk! 

- Visi matė laiškus, - pasakė Karaliaus Šešėlis. 

Hercogas žinojo Vindakso laiškų turinį. 


Alvas skubėjo į lizdą. Jis aplakstė keturis aukštus, ir tik 
ketvirtame pastebėjo paukščius. Šeši ereliai ir šeši Alebano ar- 
mijos kariai. Į hercogo krūtinę taikėsi šešios strėlės. Jis sustojo 
laiptų viršuje. 

- Ko tau čia reikia? - paklausė maištininkų vadas. Balsas 
j0 jaunas, tartis kaimietiška, o tonas panickinamai kandus. 

Pro strypus hercogui į akis spigino saulė, ji trukdė pamatyti 
pašnekovą ir visus kitus. Jis tik pastebėjo, kad kariai pavargę, 
susirietę, o įtemptos lankų templės virpa. Turbūt vienuolika 
dienų trukęs skrydis iš Najner Fono į Ramą kaip reikiant juos 
išsekino. 

- Atėjau išlaisvinti erelius. Karaliaus Vindakso įsakymu. 

- Tu pavėlavai. - Jaunuolis nusispjovė ant grindų. 

- Noriu atiduoti jums karaliaus rūmus. 

- O kas tu toks? - Vadas linktelėjo savo žmonėms, tie nu- 
leido lankus. 

Fonskis paaiškino. 

- Gerai. 

Valstietis pakėlė rankas ir davė ženklą ant laktos tupin- 
tiems paukščiams. Po kelių minučių viskas nurimo ir mirtį ne- 
šantys "sviediniai" nustojo kritę iš dangaus. Žudynės baigėsi. 

- Netrukus pats vadas čia pasirodys. Eik į rūmus ir palauk. 
Nagi, dink! - užriko valstietis ant hercogo. 


Ceremonijų Salė ištuštėjo. Ant pakylos - vienišas sostas; 
ant balkonų, kur kadaise susirinkdavo minios žmonių pasigro- 
žėti prabangiomis iškilmėmis, - nė gyvos dvasios. Patalpa nuo 
bombardavimo nenukentėjo, vadinasi, vis dėlto kažkas valdė 
šitą tarsi nuo grandinės nutrūkusią gaują. 

Hercogas sustojo priešais pakylą ir laukė, akivaizdžiai 


261 


jausdamas, koks jis nesaugus po juodu nuo plėšrių paukščių 
dangumi. Laukti teko ilgai. Ir štai pagaliau milžiniškas bronzinis 
erelis apsuko kelis ratus virš Salės ir atsitūpė ant balkono tu- 
rėklų, tolimame kampe. Po to ant artimiausios sienos nusileido 
sidabrinė erelė, beje, iš Najner Fono lizdo. 

Bronzinį milžiną hercogas taip pat atpažino. Atpažino jis ir 
nedidelio ūgio žmogų, kurį jis laikė nagais. Alvas pagalvojo, 
jog dabar galėtų atiduoti viską pasaulyje už lanką ir strėles... 
Tik kažin ar jis išdrįstų juo pasinaudoti. 

Princo Šešėlis sėdėjo ant turėklų šalia erelio. Tabaluoda- 
mas kojomis, jis Žiūrėjo į hercogą. 

- Ne, tu čia nereikalingas, - tyliai pasakė jis, kai Fonskis 
priėjo arčiau. 

Hercogas krūptelėjo ir jau buvo beeinąs atgal, bet staiga 
sustojo. Vyksta karas... apsiaustis, mirtis - 0 jo visos mintys 
apie dukrą, apie Elosą. Šitas tipas bent jau žmogus ir kalba jis 
žmonių, o ne paukščių kalba. 

- Šešėli! Džerkadonas išlaisvino tavo tėvus. Aš teiravausi. 

Princo Šešėlis pažvelgė žemyn, į hercogą. Jo veidas buvo 
abejingas ir labai išblyškęs. Turbūt nuovargis, jaudulys... 

- Aš manau, jog tėvas buvo karaliaus kariuomenėje. 

- Nežinau paskutinių naujienų, - atsakė Alvas. - Buvau izo- 
liuotas, mane laikė uždarytą. Tik žinau, kad iki tol jis sėdėjo už- 
darytas namuose. Tikriausiai jo nepaėmė į armiją. 

Princo Šešėlis papurtė galvą: 

- Skridau pro Hiando Kipą, ir tenykščiai ereliai man viską 
papasakojo. Jau vėlu pirštis man į draugus, valdove. 

Hercogas staigiai apsisuko ir išėjo. Jis surado rūmų valdy- 
toją ir atitempė jį į Salę. 

Du pagyvenę žmonės stovėjo šalia ir apžiūrinėjo jaunuolį 
viršuje. Tas gulėjo ant suoliuko ir kietai miegojo. Jie vos paža- 
dino vaikiną. 

- Turiu čia karaliaus įsakymą. - Princo Šešėlis persisvėrė 
per turėklus ir numetė seniams ritinėlį. - Įrašykite bet kokį var- 
dą, dokumentas suteikia regentui bet kokius įgaliojimus - iki at- 
vykstant karaliui. Galbūt iki rytdienos. 

Hercogas pakėlė dokumentą, išvyniojo ir jiedu perskaitė: 


Skelbiame Vindaksą VII 

Rantoros karaliumi. 

Paskiriame ............... 

Laikinu regentu. 

Draudžiame palikti karaliaus rūmus. 

Įsakome suimti ir sukaustyti grandinėmis šiuos asmenis: 
Uzurpatorių Džerkadoną, 

Hercogą Fonskį, 

Jo dukterį Elosą. 


Princo Sešėlis užsiropštė ant sienos; bronzinis erelis vėl pa- 


griebė jį už specialiai prie skraidymo kostiumo pritvirtintų virvių. 


- Ar turite klausimų? 
- Ne, - nuolankiai atsakė rūmų valdytojas. 
- Vieną turiu, - šūktelėjo hercogas Fonskis. - Kaip tu da- 


bar jautiesi? Laimingas? 


Erelis pakilo, sumosavo sparnais, kildamas aukštyn, praskri- 


do pro Ceremonijų Salę, persirito per sieną, vos nenumetęs 
veidrodžio. Ir dingo. Ledinė Blykstė nuskrido jam iš paskos. 


Klausimas pakibo ore. Ten ir pasiliko. 


263 


20 


Erelis erelį mato iš tolo. 


Senovinė patarlė 


Kur viskas prasidėjo, ten ir pasibaigė. Princo Šešėlis sto- 
vėjo prie Vindakso sosto ir stebėjo ceremoniją. Rantoros aris- 
tokratai vienas po kito ėjo prie pakylos, priklaupdavo ir pri- 
siekdavo ištikimybę naujajam karaliui. 

Šaunuoliai jie, šitie dvariškiai. Spėjo ir plunksnas išsičiusty- 
ti. Rūmai griuvėsiuose, visur voliojasi sijos, sudaužytos statulos, 
akmenys, vežimų ratai, nukritęs tinkas. Iki šiol nesurinko Žuvu- 
siųjų karių kūnų, prie vartų jų visa krūva. O aukštuomenė ne- 
žinia kaip surankiojo išsilaksčiusius tarnus ir prabangiai pasi- 
puošė, kaip ir anksčiau. Tarsi nieko nebūtų nutikę. [Įmantrios 
šukuosenos, šilkai, brokatas, įvairiaspalviai nėriniai, plunksnos, 
šalikėliai... Negyvėlio Vindakso veidas kruopščiai išdažytas, 
papudruotas. 

Ant balkonų nebuvo nieko. Aukštai danguje tarsi uodų de- 
besis sukosi ereliai - priešakiniai paukščių armijos kariai. Jie 
laukė, apsiginklavę kantrybe. Dvariškiams už nugarų ant sienos 
tupėjo tik vienas paukštis - Ledinė Blykstė. Ji kalbėjosi su ste- 
bėtoju viršuje ir retsykiais perduodavo informaciją Šešėliui. 

Per Seldo nugarą, pilvą, veidą ritosi didžiuliai prakaito la- 
šai. Keliai linko, kūnas drebėjo, ir norėjosi tik vieno - griūti į 
lovą, užmigti ir išmiegoti... šimtą dienų. Ši kelionė nukamavo 
net ir Aštrųjį Nagą. Ir nieko stebėtino: ištisas paras jie sklandė 
virš Rendo, pasipildydami maisto atsargas užkariautose pilyse 
bei miestuose. Prie jų vėliavų rinkdavosi ereliai. 

Seldo planas puikiai pavyko, netgi geriau, nei jis tikėjosi: 
Džerkadonas pateko į spąstus ir ištuštino lizdus. 

Seldo galvoje tarsi varpai skambėjo Karemeno žodžiai: "Ar 
tu suvoki, kokią galybę paleidi į laisvę?" 

Ne, tada jis nesuvokė. 

Tai buvo pradžia... bet dabar viskas kitaip. Prieš du šimtus 

dienų kvailelis Seldas Harlas nerimavo dėl savo munduro, gal- 
vojo, kaip elgtis, kaip sudaryti kitiems gerą įspūdį. O į šiandie- 
ninę ceremoniją jis atvyko, vilkėdamas tuo pačiu sulamdytų 
skraidymo kostiumu, apraizgytu storomis virvėmis. Pabėgėlio 
kostiumas, pavadino jį mintyse jaunuolis, ir čia pat pagalvojo, 
Jog turbūt tai dar ne paskutinis jo pabėgimas. Saulės spinduliai 
vertikaliai krito ant pakylos, negailestingai degindami jaunuolį. 
Turbūt nuo Seldo sklido blogas kvapas - išvykęs iš Alebano, 
jis nė karto nebuvo nusivilkęs prakaituoto skraidymo kostiu- 
mo. Nė trupučio nesivaržydamas, jaunuolis atsegiojo kostiumą 
beveik apnuogindamas bambą. Bet dvariškiai, regis, apskritai 
nepastebėjo Šešėlio. 

Naujasis arkivyskupas perskaitė šventos priesaikos tekstą. 
Dvariškiai kartojo žodžius paskui jį. 

Apkūnus hercogas Aginskis, senas Seldo pažįstamas (jie- 
du buvo susitikę drabužinėje), nušlubčiojo prie pakylos. Kaip 
ir visi kiti, jis net nepažvelgė į Šešėlį ir stengėsi kuo mažiau žiū- 
rėti 1 tai, kas liko iš Vindakso, žmogaus, užėmusio Rantoros 
karaliaus sostą. 

Vindaksas neblogai susidorojo su kelionės sunkumais. Jo 
dvasią palaikė viduje liepsnojanti įniršio ugnis. Kiek gali tempti 
toks luošys? Kiek jam leis valdyti šalį? 

- Paaiškink, - davė ženklą Ledinė Blykstė, - kam šitas Bo- 
baSAsa-neneNOna? 

Viešpatie, kaip vis dėlto jis išvargęs... Kaip išversti erelio 
klausimą? Kas tai? Šokis? Baletas? Vaidinimas? 

- Jie nori parodyti, - ženklais paaiškino Seldas, - jog Žmo- 
gus Sulaužytomis Kojomis stipresnis už juos visus. 

Nieko stebėtino, kad ereliams visi žmonės atrodo bepročiai. 

Dvariškiai vorele praėjo pro sosto pakylą. Šiandien mote- 
rų buvo kur kas daugiau negu vyrų, santykis maždaug trys su 
dviem. Beveik visi vyrai pagyvenę. Karūnavimas - džiugus įvy- 
kis, dejonės ar ašaros čia griežtai draudžiamos. Bet po links- 
mai žybsinčių jonvabalių vikšrais slepiasi blankios naktinės 
plaštakės. Vyrai, sūnūs, broliai, draugai - keturiolika tūkstan- 

čių žmonių atgulė kruviname mūšyje virš Rakaro viršukalnės. Ir 
vienas Dievas žino, kiek dar žuvo rūmų atakos metu. 

Priesaikos baigėsi. Traukdamiesi atatupsti, lankstydamiesi, 
paskutinieji dvariškiai tolo nuo pakylos. Vindaksas kurį laiką 
sėdėjo tyliai, patenkintas žvalgėsi. Jis vilkėjo mėlynais karališ- 
kais apdarais iš brolio garderobo, tamsiuose jo plaukuose žvil- 
gėjo auksinė karūna. Karalius net nemėgino slėpti savo Iuošu- 
mo. Subjaurotas rankas jis pasidėjo ant sosto krėslo ranktūrių 
- visiems matomoje vietoje. Ir kiekvienas ponas turėjo bučiuoti 
šitas biges. O dar benosis veidas... Beždžionė su karališka 
mantija. 

Tarsi laidotuvių varpai skambėjo Šešėlio ausyse erelės-ry- 
šininkės žodžiai, ištarti tame garsiame posėdyje: "O kaip jūs 
pasielgtumėte?" Jis buvo įspėtas. Vėl ir vėl jis maldavo Aukš- 
čiausiųjų pagalbos, bet jie nieko negalėjo padaryti. Taip, jie 
nutraukė skerdynes, vos tik paukščiai išsilaisvino. Bet niekas 
nesukliudys ereliui nutraukti pakinktus skrydžio metu ir užpulti 
raitelį. Turbūt ir pats Karemenas neįtarė, kokia gili ir gaji jų ne- 
apykanta išnaudotojams - žmonėms. Metų metais jie kentė pa- 
žeminimą, gėdą - atėjo atpildo metas. 

- O dabar, - ištarė Vindaksas, - prieisime prie apdovano- 
jimų ir bausmių. 

Dvariškiai sulaikė kvapą... 

Trauktis nebuvo kur. Jei Princo Šešėlis bent akimirkai būtų 
sudvejojęs, ereliai patys būtų išsilaisvinę. Seldas tikėjo, jog pa- 
darė tai greičiau ir geriau, vadinasi, ir kraujo buvo mažiau pra- 
lieta. Tarsi uraganas pralėkė jis virš Rendo; išlaisvinti vergai ir 
laukiniai ereliai tūkstančiais prisijungdavo prie jų armijos... 

- Seldai Harlai, vadinamas Šešėliu! 

Seldas prisivertė susikaupti. Jis žengė pirmyn, priklaupė. 
Minutę Vindaksas tylomis tyrinėjo jo veidą. 

- Tegul mūsų pavaldiniai sužino, - paskelbė karalius, - jog 
tik vienas žmogus Rantoroje liko mums ištikimas. 

Nesąžininga! Kiti neturėjo galimybių parodyti savo atsida- 
vimą bei ištikimybę. 

- Šitas žmogus - mūsų Šešėlis. Tik jo dėka sugrąžintas tei- 
singumas, jis vienas stojo prieš visus, ir uzurpatorius buvo nu- 
verstas. 

Kuriems galams Vindaksas garsiai apie tai skelbia? 

- Mes jam įteiksime visus įmanomus apdovanojimus. Jis 
amžinai turės mūsų dėkingumą bei prielankumą. 

Dvariškiai pritilo. Vindaksas paniuro, ir Seldas nustebęs 
pakėlė akis. 

- Mes pamiršome apie titulą, mano bičiuli! Aš dar nepri- 
pratau prie naujosios savo padėties. Hercogas? Ne, manau, 
galėčiau tave padaryti princu... Kaip manai, Plunksnų Valdove! 

Senis (tas pats, kurį Seldas prisiminė dar nuo pirmojo susi- 
tikimo drabužinėje), šlubuodamas žengė žingsnį pirmyn, nusi- 
lenkė ir sustingo laukime. 

Hercogas Hiandskis? Princas Seldas? Jo oda nuėjo pagau- 
gais. Dabar tai tik paprasta butaforija. Nebėra daugiau nei ver- 
gų, nei skrajūnų. Ir hercogysčių nebeliko. Kaip toli nuskris ta- 
vo strėlė - ten ir bus tavo valdų ribos. O ir rūmų nebus. 
Sprogs tarsi muilo burbulas. O jis būtent dabar tampa garsiu 
ponu. Koks piktas likimo pokštas! 

- Plunksnų Valdove, ar mes galime jį padaryti princu? 

Senas rūstus veidas nesuvirpėjo. Jei jam ir buvo koktu, jis 
stengėsi to neparodyti. 

- Jūsų didenybe, jūs esate malonių šaltinis ir galite dovanoti 
bet kokį titulą. Bet paprastą, kilusi iš valstiečių žmogų paskelbti 
princu... Nors, suprantama, jūs galite sukurti precedentą... 

- Pasirink vardą, Seldai, - pasakė Vindaksas. 

- Sere... - Jis nutilo. Dviejų dalykų jaunuolis norėjo iš Vin- 
dakso, bet tik ne titulo. 

Tankūs antakiai vėl susiraukė. 

- Nagi? 

- Šešėlis, - atsakė Seldas. 

Tarsi debesis užslinko ant karaliaus veido, jis suraukė kak- 
tą, po to nusišypsojo: 

- O kodėl gi ne? Tegul taip ir bus! Nuo šiol tavo vardas 

princas Šešėlis ir tu tampi pirmuoju asmeniu vyriausybėje... po 
mūsų ir motušės karalienės. Mes dovanojame tau ir tavo pali- 
kuonims karališkus dvarus Ščagerne ir Kragsnere. Plunksnų 
Valdove, užrašykite! Atsistok, prince Šešėli. 

Pagarbos ženklai bei apdovanojimai liko praeityje... tai ne- 
beturi prasmės. Princas Šešėlis sumurmėjo po nosimi padėkos 
žodžius, bet taip ir liko klūpėti. 

- Nuolankiai krentu po jūsų kojomis, karaliau Vindaksai... 

Dviejų dalykų jis norėjo paprašyti: išleisti įsaką, skelbiantį, 
j0g paleidžiami į laisvę ereliai, ir paprašyti paleisti į visas ketu- 
rias puses Seldą Harlą. Jaunuolis visa širdimi veržėsi į Hiando 
Kipą. Didžiausia jo svajonė - pasislėpti, užsidaryti šioje pasku- 
tinėje slėptuvėje. 

Vindaksas suraukė antakius: 

- Paskui. Dabar bausmės! 

Princas Šešėlis nenoriai pakilo ir sugrįžo į ankstesnę savo 
vietą, atsistojo prie sosto iš šono. 

Dabar dvariškiai jau jį pastebėjo; dešimtys įniršusių akių 
įsmigo į naujai iškeptą aristokratą. Jie niršta ne dėl titulo ir net 
ne dėl žemių, juos jaudina precedentas. Kvailiai! 

Vindaksas atsilošė, patrynė rankų biges: 
tąjį Fonskį! 

Seldas susigūžė. Kokią sugalvoti priežastį, kad galėtų iš 
čia išeiti? Jis pažadėjo Vindaksui atpildą - ir štai atėjo ta valan- 
da. Nejaugi dėl to padėjo galvas šitiek žmonių? Šalia pakylos, 
garbingoje vietoje, tarsi iš kapo pakilusi dvasia, sėdėjo karalie- 
nė Mejala. Našlė. Rantoros legenda. Ji vienintelė buvo juodais 
apdarais. Ilga, vienspalvė, uždara suknelė. Plaukai sušukuoti į 
viršų, pusiau paslėpti po juodu gobtuvu. Jokių papuošalų, jokių 
brangenybių. Veidas baltas tarsi negyvėlio. Ji pirmoji prisiekė 
ištikimybę karaliui Vindaksui ir nuo to laiko sėdėjo nejudėda- 
ma, tarsi vaškinė figūra. Regis, net nemirksėjo, tik žiūrėjo kaž- 
kur virš kitų galvų. Keista, ankstesnis grožis tarsi vėl sugrįžo į 
karalienės kūną. Ne, gal tai net ne grožis. Bet dabar, pagaliau 

atsikračiusi baimės, Mejala vėl buvo gracinga, ori, garbinga. Ji 
lėtai pasuko galvą ir įdėmiai pažvelgė į soste sėdintį luošį. 

Pirmiausia įėjo budelis. Raumeningas, plika krūtine, juodais 
kaip naktis plaukais. Jis nešėsi durklą ir geležies gabalą su ant- 
spaudu - jo amato simbolį. Po to įėjo sargyba ir, lydimas ka- 
reivių, hercogas Fonskis. Jis vilkėjo prastais drabužiais, plau- 
kai aplipę purvu... vyriškis sunkiai vilko grandinėmis sukausty- 
tas kojas. Įstatymas reikalavo šitaip aprengti žmogų, įtariamą 
valstybės išdavimu. Taip jis privalėjo stoti prieš teismą. Jis nu- 
kulniavo prie pakylos ir atsistojo priešais sostą. Sargybiniai pri- 
vertė hercogą atsiklaupti. 

Vindaksas 1šsišiepė. 

Hercogo veidas buvo be gyvybės ženklų, panašiai, kaip ir 
karalienės, bet Seldą nustebino jo išvaizda. Vakar, šioje pa- 
čioje Salėje, Fonskis jautėsi nugalėtas, bet išdidus; dabar jo iš- 
didumo neliko nė pėdsakų. Kaip jiems pavyko taip greitai pa- 
laužti šitą žmogų? 

Karalienė nenuleido nuo jo akių, bet Alvas į ją nežiūrėjo. 

- Budeli, išvardinkite išdavikui numatytus kankinimus, - 1š- 
tarė Vindaksas. 

Seldas užsimerkė. Jis mintyse meldėsi. Dvariškiai sudrebė- 
jo, bet niekas nedrįso net cyptelėti. Rangas suteikia žmogui kai 
kurias privilegijas. Jis gali kažką išvaduoti nuo viešų kankinimų 
Fonskis nebuvo pirmasis karalystės ponas. 

Budelis prabilo... 

- Gal tai ir žiauru, - atsiduso Vindaksas. - Bet toks įstaty- 
mas... Mes pagalvosime, gal kada nors vėliau jį atšauksime, 
pakeisime. 

Dvariškiai drebėjo, gūžėsi iš siaubo. Fonskio veidas buvo 
be jokios išraiškos. 

Erelė ant sienos suplasnojo sparnais, norėdama atkreipti 
Seldo dėmesį: 

- Atėjęs iš Tamsos, labai daug Žmonių ateina pro vartus. 
Jie neša nušautus gyvūnus bei paukščius. 

Kariai, kurie saugojo rūmus ir rūpinosi tvarka juose, žuvo; 

kai maisto atsargos baigsis, visi rūmuose mirs badu. Tarnai tą 
puikiai suprato ir, kai tiktai karalius leido palikti rūmų teritori- 
ją, sukruto ir ėmėsi veiklos. Kol dvariškiai stypsojo Salėje ir ri- 
jo akimis naująjį monarchą, smulkūs valdininkai, virėjai, valy- 
tojai, sodininkai, liokajai rūpinosi žmonių maitinimu. Jie suko- 
si kaip įmanydami, bėgiojo, kiek tik nešė jų kojos, tempė į rū- 
mus viską, ką tik galėjo panešti jų rankos. Seldas nematė prie- 
žasčių jiems trukdyti. Besmegeniai aristokratai netrukus su- 
voks realybę - ir virš alkana paprasčiausių žmonių minia. Gal- 
būt pamišusių, pavojingų žmonių. Todėl bus geriau, jei ta me- 
tamorfozė įvyks greičiau, kol skraidanti armija dar jam pavaldi. 
Jis sujudino pirštus, stengdamasis, kad nepastebėtų aplinkiniai, 
ir ėmėsi dėstyti Ledinei Blykstei savo nuomonę. 

Ar Vindaksas suvokia, kad visa jo valdžia laikosi tik Šešė- 
lio dėka? 

Budelis baigė vardinti bausmes; karalius apsilaižė ir kreipėsi 
į belaisvį: 

- Taigi, jūs kaltinamas valstybės išdavimu. Žinojote, kad aš 
gyvas, tačiau ir toliau palaikėte bei rėmėte uzurpatorių. Ką pa- 
sakysite? Kaip prieš visus pasiteisinsite ir apsiginsite? 

- Nieko nepasakysiu. Kaltas, - atsiliepė Fonskis ir čia pat 
gavo sargybinio antausį: hercogas nepasakė "jūsų didenybe". 

Vindaksas atrodė nusivylęs. 

- Ar jūs prašote karaliaus malonės? - viltingai paklausė 
naujai iškeptas monarchas. 

Fonas tik papurtė galvą - ir gavo kito sargybinio antausį. 

Bet juk šitas žmogus, priminė pats sau Seldas, karaliaus tė- 
vas. Kaip galima, atsidūrus tokioje situacijoje, nemaldauti ma- 
lonės? 

- Puiku, vis tiek jūsų prašymas nebūtų išgirstas, - ištarė 
Vindaksas. - Mes pripažįstame jus kaltu, atimame iš jūsų visus 
titulus bei valdas ir nuteisiame jus mirties bausme. Bausmė bus 
įvykdyta įstatymo numatytu būdu. Jei jau čia susirinkę visi ka- 
raliaus rūmų žmonės, netrukus pradėsime pirmąjį kankinimo 
etapą. O kol kas išveskite jį... 

Vindaksas mostelėjo bige, ir kareiviai nutempė belaisvį į 
šalį. Vos tik sargybiniai jį paleido, Fonskis sudribo ant grindų. 
Grandinės neleido jam pakilti. 

Ir vėl Seldo galvoje laidotuvių varpais suskambėjo Kare- 
meno žodžiai: "Kreivu plūgu tiesios vagos neišarsi, drauguži". 
Senis sugebėjo įžvelgti Vindakse tai, ko nematė Šešėlis. Jis ne- 
drįso net svajoti apie respubliką, jis tik tikėjosi teisingo, doro 
monarcho... Ir vėl paaiškėjo, jog Karemenas išmintingesnis. Jei 
dirva derlinga... 

- Atveskite belaisvę Elosą Fon, - įsakė karalius. 

- Sere, ji negyva! 

- Ne! - suriko Vindaksas. - Kas ją nužudė? Įsakysiu jam 
gyvam nudirti odą! Kaip? Kada? 

- Ji pati nusižudė, jūsų didenybe. Prieš aštuonetą dienų. 

Dar vakar hercogas Fonskis nieko nežinojo. 

Vindaksas rankų likučiais pradėjo daužyti krėslo ranktū- 
rius, bet negalėjo iš savęs išspausti jokio garso. 

- Aš norėjau, kad ji pasigrožėtų savo rankų darbo vaisiais! 
- Jis atsisuko ir bakstelėjo į ant grindų gulintį buvusio hercogo 
Fonskio kūną: - Atveskite jį arčiau prie manęs! 

Hercogą vėl paklupdė priešais karaliaus sostą. 

- Kalbėk, sakyk, kas atsitiko? - pareikalavo karalius. 

- Įsakyk, kad iš pradžių nuimtų nuo manęs šitas prakeiktas 
grandines! - suvaitojo Fonskis ir atsisėdo ant grindų. 

Sargybinis norėjo įspirti belaisviui, bet Vindaksas riktelėjo 
ir įsakė nuimti grandines. Jis jau nuteisė šitą Žmogų, jo laukia 
pati baisiausia, kokia tik gali būti, mirtis. Dabar nuteistasis ne- 
kelia jokio pavojaus. 

Pasigirdo grandinių žvangėjimas: Fonskį išvadavo. Jis sun- 
kiai atsistojo ant nutirpusių kojų, pasitrynė riešus. Grandinės 
gulėjo šalia. Paskutinis iš skrajūnų genties, kaip jį pavadino se- 
ras Ukeras. Tragiška figūra... Alvas išdidžiai išsitiesė ir pasenu- 
sio išvargusio valstybės vyro veide vėl šmėstelėjo jaunojo Ale- 

bano mūšio herojaus bruožai. Bet ar buvo hercogas Fonskis 
tikrasis herojus? Jis visada kovojo tik už savo interesus, ieško- 
jo naudos sau ir savo dukrai. Ir niekada nebuvo iki galo atvi- 
ras, nuoširdus, doras. Jei toks paskutinis skrajūnas, gal tikrai 
metas apskritai jų atsisakyti. 

- Kalbėk, išdavike! - išrėkė karalius. 

Ir vis tiek šitas purvinas, skarmaluotas, visko netekęs 
žmogus liko nepalaužtas, jis atrodė vertas pagarbos. 

- Žinau tik tiek, kiek man teko išgirsti sėdint kalėjime, ma- 
no berniuk. 

Man berniuk?! Sūneli? Jei hercogas prisipažins sulaužęs 
santuokinę ištikimybę su monarcho žmona, vadinasi... Ne, jis 
šito nepadarys. 

Sargybinis vėl pakėlė tvirtą kumštį, bet Vindaksas ir vėl jį 
atvėsino. 

- Ir ką gi tu girdėjai? 

- Tavo brolis ją pasikvietė į rūmus. - Dabar hercogas pra- 
bilo garsiau: - Priėmė pagarbiai, kaip viešnią. O po to sutrypė, 
pažemino, palaužė... žiauriai tarsi koks laukinis. Jis ją išniekino. 

- Kas dar? - kiek švelniau paklausė Vindaksas. 

Fonas išsiviepė: 

- Kai mergaitė atsigavo, Džerkadonas surengė vakarėlį jos 
gimtadienio proga. Ji net neįtarė, kas vyksta tokiuose vakarė- 
liuose... Po to ją nunešė atgal į kambarį ir iškvietė gydytojus. 
Bet Elosa jų nesulaukė, ji prišliaužė prie lango ir... - Jo balsas 
nutrūko. 

- Apgailestauju! - ištarė Vindaksas. - Niekada nepritariau 
"liūtukams", bet Elosa nebuvo nekalta auka. Tik gaila, kad ji 
nepateko į tikrų profesionalų rankas. Nors, akivaizdu, jog tie 
diletantai taip pat parodė nemažai išradingumo. 

Hercogo veidas iš pykčio paraudonavo. Neapykanta tarsi 
niūrus debesis pakibo virš Salės, buvo sunku net kvėpuoti. Bet 
kas būtų drįsęs pasmerkti karalių Vindaksą? Tas žmogus pats 
būtų pasmerktas amžinoms kančioms. Visas pasaulis buvo prie 
jo kojų - jaunystė, valdžia, sveikata. Ir jis visko neteko. Todėl 

jį 1r užvaldė pyktis. Nebent tik angelas, tiek iškentėjęs, sugebė- 
tų atsispirti ir nepasiduoti pykčiui. 

Dvariškiai sustingo, jie stovėjo nebylūs tarsi uolos. 

Tėvą bei seserį Vindaksas "sutvarkė". 

- Atveskite suimtąjį Džerkadoną, - suriaumojo jis. 

Hercogas staiga pradėjo kvatoti. 

Vindakso skruostai plykstelėjo, dar labiau išryškindami 
subjaurotą veidą. 

- Nejaugi tu tikiesi, jog tas išsigimėlis ir iškrypėlis galėjo iš- 
gyventi karališkajame kalėjime? - paklausė Fonskis. - Mano 
kamera buvo priešais jo. Smagi, triukšminga vietelė tavo kalė- 
jimai, karaliau Vindaksai. 

- Kas? - sušnypštė karalius. 

- Visokie žmonės. Įvairūs. Tėvai, broliai... - atsakė herco- 
gas ir paniekinamai pridūrė: - Galiu tave pradžiuginti, jo mirtis 
buvo ilga ir skausminga. 

Vindaksas staiga pasisuko, vos neprarado pusiausvyros: 

- Šešėli! Tu pažadėjai man kerštą! Mane apgavo! 

Dvariškių minioje kilo bruzdesys. Seldas pajuto, jog Vin- 
daksą užliejo nepasitenkinimo banga. Princo Šešėlio akys buvo 
aptemdytos nuovargio, skaudėjo galvą, nuo nesibaigiančių 
kraupių įvykių linko kojos. 

- Hercogas jūsų rankose, sere, - pasakė jis. - Nubauskite 
jį ir nusiraminkite. 

Reikia kuo greičiau išvesti iš Salės Vindaksą, antraip bus 
pralieta dar daugiau kraujo. 

- Ne! - suriko karalius. - Jis atsiims už tris! 

"Tai ne aš Šešėlis, o Vindaksas. Nuo pat gimimo jis tebu- 
vo tik apgailėtinas Rantoros įpėdinio šešėlis. Štai karaliukas 
užaugo ir..." - Seldo mintys klaidžiojo, painiojosi. 

- Jūs ne visus išdavikus nubaudėte, karaliau Vindaksai! - 
pasigirdo kažkieno balsas. 

Nedidukė figūra tuojau pat išlindo į priekį, sustojo prie 
sosto, šalia hercogo. 

- Tarp mūsų yra ir daugiau išdavikų, - pakartojo karalienė 
Mejala. - Aš irgi prisipažįstu kalta. Aš esu valstybės išdavikė. 

Minia pasitraukė toliau nuo pakylos. Vindaksas įsikibo į 
krėslą, bergždžiai mėgindamas atsistoti. 

- Nutilk! - suriko jis. 

- Nenutilsiu! - Stebėtina, kaip tokia trapi moteris gali rėkti 
taip kurtinančiai garsiai. - Tavo tėvą nužudė ne Karaliaus Šešė- 
lis. Tai padarė Džerkadonas. Aš tai žinojau, bet leidau nubausti 
vargšą nekaltą baroną, vadinasi, įvykdžiau nusikaltimą, nesilai- 
kiau priesaikos. Aš esu valstybės išdavikė! 

Vindaksas garsiai atsiduso, jam kiek palengvėjo. 

- Mes negalime nubausti Džerkadono, - pasakė jis. - O 
Karaliaus Šešėliui jau net pats Viešpats Dievas nepadės. Sės- 
kis, motuše. 

Karalienė paglostė Fonskio ranką, hercogas kiek atsitrau- 
kė nuo jos. 

Karemenas kartą pavadino Alvą su Mejala idealia roman- 
tiška pora. Dabar priešais Seldą stovėjo du pavargę, gyvenimo 
sugniuždyti seniai, bet princas Šešėlis nejautė jiems gailesčio. 
Šioje tragedijoje nebuvo nieko tauraus ar pakilaus. Jiedu ir bu- 
vo visos sumaišties priežastis, jie visą gyvenimą melavo sau ir 
savo vaikams. 

- Aš irgi kalta, irgi esu valstybės išdavikė, - atkakliai tvirti- 
no Mejala. - Pagal įstatymą privalai ir mane pasmerkti tokioms 
pat kančioms. 

Grasinimas? Šantažas? 

- Prakeikimas! Neveskite manęs iš kantrybės, motuše, 
verčiau jau nereikia, antraip gali atsitikti kas nors nepataisomo 
ir baisaus! - suriaumojo karalius. 

Tėvas, sesuo, brolis... o dabar motinos eilė? 

Bet, regis, karalienė dar ne viską buvo pasakiusi. Turbūt ji 
vylėsi išgelbėsianti hercogą. Negalima buvo paminėti Hiando 
Kipo... tai juos abu pražudys. 

- Štai jis, svarbiausias išdavikas! - sucypė Mejala ir pirštu 
bakstelėjo į princą Šešėlį. - Jis išdavė žmonių rasę! Išlaisvino 
erelius! 

Pauzė, mirtina tyla. 

- Kai kuriuos erelius, - patikslino Vindaksas. 

- Sere! - užprotestavo Seldas. 

- Karalienė teisi! - sušuko hercogas. - Be erelių karalius 
nepajėgs valdyti šalį. Kaip jūs palaikysite tvarką šalyje, kaip 
patikrinsite, ar žmonės laikosi įstatymų, kaip mokesčius surink- 
site? 

- Kaip ten yra, Šešėli? - paklausė karalius. 

Visi sustingo ir laukė. Seldas ne iškart suvokė, jog žmonės 
laukia jo atsakymo. | 

- Važinėsime arkliais, - pasakė jis. 

- Jauni kumeliukai - erelių mėgstamas skanėstas, - pasakė 
hercogas, perrėkdamas kilusį šurmulį. - Apie arklius teks pa- 
miršti... Kaip jūs keliausite iš vienos viršukalnės į kitą? Dvira- 
čiais? 

Jis teisus. Yra daugybė prarajų, per kurias pėsčiajam ne- 
įmanoma persikelti. Pirmieji čia įsikūrę žmonės negalėjo visi 
apsigyventi vienoje Rendžo pusėje. Anksčiau Seldui nebuvo 
kilusi tokia mintis. Karemenas, suprantama, viską apgalvojo, 
bet nieko jam nepasakė. Jis juk negalėtų sulaikyti Šešėlio? 

Vindaksas pakėlė ranką, ir triukšmas nurimo. 

- Nagi, prince Šešėli? 

Seldas žengė pirmyn: 

- Jūs sutikote, kad paukščiai būtų išlaisvinti, jūsų didenybe. 

Vindaksas sutriko. 

- Man jie buvo reikalingi. Anksti išleisti įsakymą, iš pradžių 
reikia sudaryti sutartį. Lai ereliai būna laisvi, nebe vergai, tačiau 
be jų mes neapseisime. 

Apsimetėlis! Princas Šešėlis buvo taip apstulbęs, kad nega- 
lėjo kalbėti, toks pavargęs, kad negalėjo mąstyti. 

Dvariškiai išsigandę, sutrikę šnabždėjosi vieni su kitais. 

- Kokia sutartis? - pašaipiai paklausė hercogas. - Jūs netu- 
rite Ko jiems pasiūlyti. t 

Seldas pakėlė rankas. 

- Suimti jį! - sukomandavo karalius. 

Du dručkiai sargybiniai akies mirksniu išdyko šalia Seldo, 
sugriebė jį už rankų... taip sugriebė, kad-vos nepakėlė į orą. Jis 
net nespėjo perduoti paukščiams signalą. Seldas bejėgiškai 
rangėsi sargybinių rankose. 

Ir vėl mirtina tyla. 

Pagaliau dvariškiai suvokė, kas pastatyta ant kortos. 

- Šešėli, mano drauge, - liūdnai prabilo Vindaksas. - Aš 
tau už daug ką dėkingas, jaučiuosi esąs tau skolingas. Bet, ne- 
tekęs paukščių, niekada negalėsiu tos skolos sugrąžinti. Tu pri- 
valai man padėti susikalbėti su ereliais. 

Ar tai įmanoma? Hercogas ir vėl teisus; , Jis neturi ko pasiū- 
žmonių... Karemenas pasakojo, kad jie ištikimi draugai, pasto- 
vūs meilėje. Seldas Harlas jų akimis - herojus. Jis galės tuo pa- 
sinaudoti. Dėl Seldo jie sutiks pasirūpinti krovinių gabenimu bei 
ryšiais šalies viduje. 

Bet ar tai bus sąžininga paukščių atžvilgiu? Ar nepakenks 
jų draugystei? Kieno jis pusėje? Ir kas jis vis dėlto - princas ar 
prasčiokas? 

Seldas mėgino tvardytis, sudėlioti mintis. Mėgino į viską pa- 
žvelgti erelių akimis. O jų požiūris, jų suvokimas toks nepanašus 
į žmonių. Ir staiga jis suprato, ką šią akimirką mato ereliai. 

- Karaliau! - suriko Seldas. - Paleiskite mane! Ereliai... 

Bet buvo jau per vėlu. Kažkokia nežinoma jėga pasuko 
Seldo rankas, nustūmė jį, numetė ant žemės. 

Jis gulėjo pusiau apsvaigintas, išsigandęs; o ryškiai mėlyna- 
me danguje mirgėjo juodi taškeliai. Žmonės puolė prie durų. 
Seldui užgulė ausis, jis tarsi sapne girdėjo riksmus, aidu atšo- 
kančius nuo rūmų sienų... Po truputį triukšmas rimo, Ceremo- 
nijų Salėje vėl įsiviešpatavo taika bei ramybė. 

Kad taip nereikėtų niekada atsikelti... 

Šalia jo gulėjo du lavonai, jie dar judėjo. Per veidą tekėjo 
kažkas raudonas, lipnus. Lavonai buvo be galvų. Seldą pyki- 
no, svaigo galva, pynėsi kojos. Ceremonijų Salė ištuštėjo. 
Kiek aukų? Dvi? Ne, trys. Visas sostas aptaškytas karaliaus 
Vindakso krauju bei smegenimis. 

Princas Šešėlis negalėjo net verkti. 

- Sudie, prince Vindaksai, - ištarė jis. - Likimas tikrai buvo 
tau negailestingas, Žiauriai pasielgė su tavimi. - Seldas kick luk- 
telėjo, tarsi tikėdamasis išgirsti atsakymą. Po to pridūrė: - Tu 
žinojai, jog karalystės negali egzistuoti be erelių. Tu leidai man 
sugriauti šalį, kad tik ji neatitektų tavo broliui. Po to panorėjai, 
kad vėl viską atkurčiau - dėl tavęs. 

Jis piktai sukūkčiojo; Salėje viešpatavo mirtina tyla. 

Seldas vėl pažvelgė į Vindakso lavoną: 

- Tu visada norėjai pernelyg daug, prince. Norėjai valdyti 
Rantorą, norėjai būti geras karalius. Bet juk tai neįmanoma. 
Niekada nebuvo įmanoma - nei anksčiau, nei dabar. Niekada. 

Seldas apsisuko ir išėjo. 


Vos vilkdamas kojas, jis praėjo visokiu šlamštu užgriozdin- 
tais koridoriais, išėjo į balkoną. Prisimerkęs nuo ryškios saulės, 
pažvelgė žemyn, į vartus tolimame sodo kampe. Tarnų minia 
bėgo iš rūmų. Kai kurie tempė ryšulius. Seldas pakėlė rankas, 
davė ženklą ereliams. 

Balkone taip pat dar voliojosi lavonai, jų nespėjo paimti. 
Ant vieno negyvėlio kaklo jaunuolis pamatė auksinę grandinę. 
Vertingas daiktas, pravers. 

Aštriojo Nago sparnai uždengė saulę, milžiniškas erelis nu- 
sileido ant turėklų ir laukė, kaip visada spoksodamas į Seldą 
negailestingomis rūsčiomis akimis. Jei ne ta jų įtūžusi išraiška, 
jei paukščiai dar senais laikais nebūtų atbaidę nuo savęs žmo- 
nių, galbūt viskas būtų kitaip susiklostę. Bet, pažvelgęs į erelio 
skiauterę, Seldas perskaitė: 

- Aukščiausieji tau dovanoja naują vardą. Nuo šiol tu - Iš- 
vedęs iš Tamsos Paukščius arba Erelių Draugas. - Tai Karc- 
meno titulas. Nors "draugas" nelabai vykęs vertimas. Ereliai į šį 
žodį sudeda kur kas daugiau prasmės. 

- Padėkok nuo manęs Aukščiausiems, - pavargusiu balsu 
ištarė Seldas. Nauji pagarbos ženklai? Jis šiandien jau sotus ligi 
kaklo. O štai auksinė grandinė - visai kas kita. 

- Mes saugosime ir puoselėsime tavo lizdą, tavo patelę bei 
tavo paukščiukus. - Aštrusis Nagas kiek siūbavo ir kalbėjo 
taip greitai, jog Seldas vos spėjo paskui jį. Erelio skiauterė iš- 
raudo. | 

- Ar tave taip pat apdovanojo? - paklausė Seldas. 

- Aš gavau naują vardą. Esu Erelių Draugo Draugas. Mūsų 
grobis - tavo grobis. 

- Pasakyk Aukščiausiems, jog man geriausias grobis - tai- 
ka tarp mūsų rasių. Mes turime išlaisvinti Rendžo lizdus. Žmo- 
gus Sulaužytomis Kojomis nepanoro mums padėti. Ir kiti nepa- 
norės. Gerai, kad beveik visi paukščiai jau išlaisvinti. 

Aštrusis Nagas perdavė pranešimą. 

- O aš, - pirštais rodė Seldas, - didžiuojuosi tavo bičiulyste, 
Erelių Draugo Drauge. 

Aštrusis Nagas pakreipė galvą: tai reiškė draugišką šypse- 
nėlę. | 

- Ir aš didžiuojuosi mudviejų draugyste. 

Jis, regis, buvo pasirengęs tęsti šitą žaidimą, kol nesuskai- 
čiuos iki mėgstamo skaičiaus aštuonių, tačiau Seldas užbėgo 
ereliui už akių: 

- Ir aš. 

- O dabar į kelionę? - paklausė Aštrusis Nagas. 

- Taip. - Sunkus nuovargis užgulė Seldo pečius, tarsi Vir- 
šutiniojo Rendo ledynai. - Skriskime į mano tėvų lizdą. Kelią tu 
žinai. 

- Tu pasiliksi tenai ir sumedžiosi daug gyvūnų? 

- Taip. 

Daugiau nebėra kur dėtis. Iš ten jis pasiųs kariuomenę, kad 
išlaisvintų likusius Rendžo paukščius. Ereliai apsaugos Hiando 
Kipą nuo perdėm kerštingų kaimynų. Tėvai bei seserys išskės- 
tomis rankomis pasitiks niekingą išdaviką Seldą Harlą. Dau- 
giau nėra kuo pasikliauti... Tik paukščiais. Kas paukščiais pa- 
sitiki.... 

Aštrusis Nagas niekaip negalėjo nurimti: 

- Tavo tėvų lizde yra puiki patalpa ereliams. 

Ak štai apie ką jis... 

- Ledinė Blykstė netrukus padės kiaušinį. 

Seldas pajuto, jog šiepias1 - keistas, primirštas pojūtis. Vėl 
šypsena. Ak tu, plėšike! 

- Mano tėvai ir aš labai džiaugsimės, jei judu susisuksite liZ- 
dą greta mūsiškio. Pasijusime tarsi devintame danguje. Netru- 
kus skrisime tenai ir viską sutvarkysime. Kelionėje aš pailsėsiu. 

Seldas nusisuko, milžiniškas snapas sugriebė už prie skrai- 
dymo kostiumo pritvirtintų virvių. Jie dar apsuko kelis ratus virš 
rūmų. Ceremonijų Salėje jau susikibo viena kitai priešiškos 
partijos. Kiekviena troško pasodinti į karaliaus sostą savo at- 
stovą. Viešpatie, kam jiems šito reikia? 

Jie kilo vis aukščiau ir aukščiau, nešami šilto oro srauto. 
Dabar rūmai tik tamsiu taškeliu juodavo tolumoje. Netrukus jie 
visai ištuštės, pagalvojo Seldas, ir karaliaus šičia tik saulė ir vė- 
jas. Rūmų griuvėsiai taps istoriniu paminklu, primenančiu buvu- 
sią Rantoros karalystės didybę bei galybę. Ir tik paukščių še- 
šėliai atgaivins rūmus. 

Nežinia iš kur išniro Ledinė Blykstė; trise jie lėtai sklandė 
virš saulės užlietų viršukalnių. Pakito ir šitas kraštas. Dar prieš 
keletą valandų Seldas matė tik sulinkusias valstiečių nugaras 
laukuose; o dabar žmonės būriavosi, telkėsi į grupes. Jie mosi- 
kavo rankomis, gyvai kažką aptarinėjo. 

Respublika? Demokratija? Vargu. Nors Karemenas, be 
abejo, atsiųs savo misionierius. Kiekviena viršukalnė taps atski- 
ra karalyste, pasodins į sostą savo tironą; vėl prasidės prieš- 
prieša, nesutarimai, karai... Baigėsi miniatiūrinių skrajūnų laikai, 
pasaulį valdys stiprūs, augaloti žmonės. 

Seldo akys merkėsi, bet jis prisivertė pakelti aukštyn galvą, 
apsidairyti aplink. Jį lydėjo dešimtys tūkstančių paukščių. Ką 
gi, gal ne viskas taip blogai. 

Laisvi ereliai sklandė danguje. 

